
SENAS BURTININKAS 


Gyveno kitados senas burtininkas. Kartą pasišaukė jį cha- 
nas. O tas chanas, niekad vargo neragavęs, buvo labai žiau- 
Ius. 

Atėjo burtininkas pas chaną. Tas ir sako: 

— Girdėjau, esi garsus burtininkas. Tai parodyk, ką ga- 
li! 

— O ką norėtų pamatyti mano chanas? 

— Ai, bet ką| — nekantriai atsakė chanas. 

— Gerai. Pripilk puoduką karštos arbatos, pastatyk jį čia, 
o pats išeik už durų. 

Chanas padarė ką liepiamas ir išėjęs už durų pamatė gra- 
žų juodą žirgą. Juodis labai patiko chanui. Šoko jis į balną ir 
nulėkė šuoliais. 

Jojo jis, jojo ir prijojo tokį kraštą, kur žmogaus koja ne- 
buvo žengusi. Staiga žirgas šlumšt raitelį žemėn ir nurūko, 
o chanas liko vienas gūdžioje stepėje. Nori nenori, gavo jis 
gerti vandenį iš balų, misti skėriais ir žiogais. Kiūtina chanas 
per stepę virtuodamas iš alkio ir nuovargio ir vis žvalgosi — 
ko čia užkrimtus. 

Vieną dieną susitiko jis seną moterį su dviem mažučiais 
liesais berniukais. 

Moteris pasipasakojo chanui, kad visą jos turtą atėmę cha- 
no duoklės rinkėjai. ir dabar vaikams nė kąsnelio duonos ne- 
turinti. Ir chanas liko su jais. Pavasarį vienas berniukas ūmai 
susirgo ir mirė. Chanas labai jo gailėjo. Atsisėdo jis ant ak- 
mens ir graudžiai pravirko. 

Nežinia, kiek chanas taip sėdėjo, bet kai nusiramino ir ap- 
'sižvalgė, atsigodo besėdįs savo soste po baldakimu. Arbata 
puoduke dar nebuvo ataušusi. 

— Na, chane, pasižiūrėjai žmonių vargo? — paklausė se-“ 
nas burtininkas. — Matai, kaip sunku gyventi tavo skriaudžia- 
miems žmonėms! 

Ir senas burtininkas pradingo. 


LAPĖ, ELNIAS IR VARINS 


Gyveno kartą lapė, elnias ir varnas. Kas rytą jie traukdavo 
savais keliais ieškoti maisto, 0 vakare vėl susieidavo ir pa- 
sakodavosi, kur kokio ėdesio radę. Sykį lapei nepasisekė: visą 
dieną ieškojo grobio, bet taip ir nepešė nieko. Ir pašoko alka- 
nai lapei pavydas, kad elnias visur randa žolės, visada. grįž- 
ta namo sotus. Sumanė lapė pražudyti elnią ir sako jam: 

— Žinai, elne, vakaruose yra didelė ganykla. Ai, kokia 
gardi ten žolė! Trauk rytoj ir pasiganysi kiek lįs. 

Patikėjo elnias ir kitą dieną leidosi į kelionę. Ėjo jis, ėjo 
ir priėjo vešlų rugių lauką. Bet nepaskanližavo — iškart pate- 
ko į spąstus. Vakare lapė ir varnas sugrįžo namo, o elnio kaip 
nėr, taip nėr. Susirūpino varnas ir klausia lapę: 

— Kurgi mūsų elnias prapuolė? 


Mostelėjo lapė ganyklos pusėn. Nuskrenda varnas į rugių 
lauką, žiūri — elnias spąstuose. Varnas ir sako jam: 


— Aš nulėksiu pas žmogų, kurio tas laukas, nutūpsiu ant 
jurtos ir sukranksėsiu: „Ieškok virvės!“ Senis tuoj atskubės 
prie tavęs, O tu gulėk, ir nė krust. Jis pamanys, kad tu nebe- 
gyvas, ištrauks iš spąstų ir atsisės šalia parūkyti. Tada tu pa- 
šok ir duok kojoms valią. 

Nuskrido varnas prie jurtos, kur gyveno senis, ir krankte- 
lėjo: „Ieškok virvės, elnias spąstuose!“ Senis tuoj iš jurtos ir 
paknopstom į lauką. Žiūri — guli gražuolis elnias kaip negy- 
vas. Apsidžiaugė senis tokių laimikiu, atspendė spąstus ir nu- 
sišluostęs nuo veido prakaitą atsisėdo parūkyti. Staiga elnias 
kad šoks ir į kojas. Senis nusikeikė, vėl paspendė spąstus ir 
spūdina namo nieko nepešęs, krimsdamasis, kad toks žioplas 
buvo. 

O lapė laukia nesulaukia: elnias su varnu kaip negrįžta, 
taip negrįžta. Nueis ji į lauką: rasi pasiseks elniena pasmagu- 
riauti. Ir pati įkliuvo į spąstus. 


DRAMBLYS IR PELĖ 


Seniai seniai vieno didelio sodžiaus pakraštyje gyveno 
dramblys. 

Kas rytą dramblys traukdavo prie upės atsigerti. O ant tos 
upės kranto gyveno pelė. 

Atsigėręs dramblys pasidarydavo sau juokų — užliedavo 
vandeniu pelės urvelį. Daug sykių prašė. pelė nedorėlį dramb- 
lį-pagailėti jos namų. Kur tau! Nė girdėti jis nenorėdavo. 

Vieną dieną pelė sako drambliui: 

— Jeigu dar užliesi mano pirkią, paskelbsiu tau karą! 

Šitie žodžiai taip pralinksmino dramblį, kad jis vos nepa- 
trūko iš juoko. O pelė nubėgo pas žmones ir sako: 

— Skelbiu drambliui karą! Rytoj visi bėkite iš čia, kitaip 
Žūsite. 

Varguoliai nusidangino į stepę, o turčiai sakė: 

— Ką čia niekus tauškia tas vabalėlis! Ar jis gali perga- 
lėti dramblį? — ir liko ant kranto. 

Kitą rytą atėjo dramblys kaip paprastai prie upės ir užlie- 
jo pelės urvą. Tada pelė įlindo į dramblio straublį ir ėmė jį 
graužti. Dramblys sutrimitavo iš skausmo ir kaip patrakęs 
blaškėsi po krantą. Visas turtuolių jurtas sutrempė. O pelė tol 
graužė straublį, kol dramblys nusivarė mirtinai ir krito ne- 
gyvas. Nuo to laiko pelė sau gyvena rami ir laiminga. 


IŠMONINGAS BERNIUKAS 


Gyveno kitados pasaulyje senelis su senele, ir turėjo juodu 
septynerių metų sūnų. Visas jų turtas buvo raišas baltas ark- 
lys, trys liesos juodos ožkos ir sena, sudubusi jurta. Didžiam 
skurde gyveno senis, tačiau jo sūnus augo gudrus ir suma- 
nus. 


Kartą pas senukus į jurtą užklydo nakvynės vienas toks 
ponas. Be garbės ir sąžinės buvo tas ponas ir toks žiaurus, kad į 
visa apylinkė jo bijojo. Įeina ponas į jurtą, 0 septynmetis .-ber- 
niukas sėdi ant veltinio ir geria iš didelio puodelio kumysą. 
Dirst valdininkas į vaiką ir nusikvatojo. 

—- Tai bent puodelis! Ne puodelis, o visas lovys. 

Berniukas nustojo gėręs ir įsistebeilijo į svečią. 

— Garbusis pone, nejau pats teturi tiek galvijų, kad gali 
juos pagirdyti iš tokio „lovio“? 

Sumišo ponas ir kad nors žodelį vaikui. 

Rytą jis jau.taisosi į kelionę, bet žiūri — naktį ožkos su- 
graužusios arklio balno pavaržą. Supyko ponas ir sako se- 
niui: 

— Atlygink nuostolius, o kad ne — bus blogai! 

Išmoningas berniukas užsistojo tėvą: 

— Garbusis svety! Tavo arklio balno pavaržą sugraužė Ož- 
kos. Tegu jos ir atlygina. 

Ką besakys ponas, šoko ant arklio ir lekia. Bet staiga ark- 
lys knapt į kurmio urvą, O raitelis bumbt žemėn. Įtūžo ponas 
ir kad ims čaižyti arklį botagu. 

Paregėjo jį berniukas ir juokiasi balsu. 

— Ko tu plyšauji, paikas,berniūkšti? — klausia ponas. 

— Kaip aš neplyšausiu? Žmonės sako: jei pripratai meluo- 
ti, vieną gražią dieną tavo arklys prasmegs į kurmio urvą, O 
tu pats blinktelėsi ant žemės. Vadinasi, tu melagis ir apgavi- 
kas! 

Kad nors žodelį ponas į tokias atžarybes, pasiėmė tik ark- 
lį už kamanų ir nukėblino savo keliu. 

Taip išmoningas berniukas sugėdino poną. 


BANGA 


Seniai, labai seniai gyveno su motina neturtingas bernai- 
tis, vardu Banga. Be kirvio, jis nieko daugiau neturėjo. Tuo 
kirviu kirto miške medžius ir pardavinėjo po sodžius malkas. 

Sykį pokšt bernaitis kirviu per medį. Ir staiga kažkur — tilin- 
tilin varpelis. Žengė Banga ton pusėn ir mato: sėdi ant uolos 
lama. 

— Pagaliau atėjai, sūneli, — sako lama. — Paklausyk, ką 
sakysiu. Praeis kelios dienos, ir prasidės didelis potvynis. Su- 
sirišk. sielį, pasisodink ant jo motiną ir plauk su ja tol, kol 
susitiksi čavgancą !, gyvatę ir pelių. Gyvatę ir peles priimk, o 
senės nė už ką neimk! 

Po trijų dienų išties prasidėjo potvynis. Paklausė Banga la- 
mos patarimo, susirišo sielį ir plaukia ant jo su. motina. Privin- 
guriavo prie sielio gyvatė ir prašosi išgelbima. Bernaitis pri- 
ėmė ją ant sielio. Paskui priplaukė prie sielio pelių. Bernaitis 
ir jas išgelbėjo. Ūmai jis girdi — čavganca šaukiasi pagalbos. 
Pagailo bernaičiui ir čavgančos — juk tokia pat senutė kaip 
jo motina —ir ją priėmė ant sielio. Netrukus vanduo atslūgo 
ir visi bernaičio išgelbėtieji patraukė savais keliais. 

Eina kartą Banga su dideliu pundu malkų per mišką. Stai- 
ga kad pūstelės stiprus šiaurys. Nuskrido vėjas, Banga žiūri — 
jo kirvis, visas kruvinas, guli ant žemės, o nuo jo tįsta kraujo 
pėdsakai. Atvedė jie bernaitį prie olos, 0 ta ola kiaurai pe- 
reinama. Išlindo Banga į kitą olos pusę, žiūri — priešais kal- 
nų slėnis ir daug daug jurtų jame. Vienoje jurtoje sėdi du 
žmonės — jų galvos varinės, o kojos su kanopomis kaip anti- 
lopių. Kad dėbtels jie piktomis akimis į Bangą, šis net žado 
neteko ir vos begyvas iš bainiės nešė kudašių lauk. Apsidai- 
rė — priešais du akmeniniai namai stovi, o durys užrakintos 
didžiulėmis geležinėmis spynomis. Viename name verkia kaž- 
kas. Bernaitis taukš spyną kirviu ir atidarė duris. Žiūri — vi- 
duje pilna žmonių. 

— Kur aš patekau? — klausia bernaitis. 

— Į demonų šalį, — atsakė jam žmonės, — jie čia mus įvi- 
liojo ir geria mūsų kraują. 

— O kur dabar demonai? 

— Paprastai jie vaikšto po jurtas ir ieško sau aukų, bet 
šiandien vyriausiasis demonas susilaužė koją. Dabar ims muš- 
ti bronzines lėkštes, ir demonai susirinks aure tam name. 


I! Čavganca—sena, pasišventusi tarnauti dievui moteris. Čavgancų 
dievobaimingumas dažnai būdavo veidmainingas, todėl pasakose joms visad 
suteikiami neigiami bruožai. 

„ lšėjo Banga į lauką. Girdi — žvanga bronzinės lėkštės! O 
baisūnai tokie, kaip jis matė jurtoje, sugužėjo į gretimą na- 
mą. 

— Ar visi čia? — klausia jų bernaitis. 

— Visi. Tik valdovo nėra. 

— Kodėl? 

— Negaluoja. 

Užrėmė bernaitis duris iš lauko pusės, apkrovė namą mal- 
komis Ir padegė. O iš kito namo išieido žmones Ir su jais nu- 
ėjo pas vyriausiąjį demoną. Tas jau norėjo sprukti, bet kilst 
iš lovos — ir parkrito. Užkapojo bernaitis jį kirviu, susisėmė 
jo brangenybes, papuošalus ir traukia namo. Staiga, kur bu- 
vus, Kur nebuvus — jo išgelbėtoji čavganca. Nežinojo Banga, 
kad ji — visų šių demonų motina. 

Nuėjo čavganca pas chaną ir pasakė, kad Banga iš jo bran- 
genybes pavogė. Įsakė chanas uždaryti bernaitį į belangę. Ir 
būtų numiręs bernaitis iš bado, jei ne jo išgelbėtosios pelės: 
jos prinešdavo kaliniui visokio maisto po kąsnelį. O gyvatė 
įšliaužė į chano menę ir, kai šis užmigo, apsirangė apie kak- 
lą — vos nepasmaugė. Rytą šaukiasi chanas lamą nuo aukš- 
tosios olos ir klausia, už ką jį smaugė gyvatė. 

— Už tai, kad belangėje laikai nekaltą žmogų, — atsakė la- 
ma. — Paleisk jį, ir gyvatė nebešliaužios aplink. 

„Turbūt jau pasimirė. bernaitis“, — pamanė chanas ir bėg- 
te nubėgo į belangę.- Žiūri — Banga ne tik gyvas, bet dar ir 
pasitaisęs. Apsidžiaugė chanas, įšleido bernaitį, grąžino jam 
brangenybes ir dar savų pridėjo. Gyvatė paliko chaną ramy- 
bėje, o Banga grįžo namo, ir gyveno sau abu su motina visko 
pertekę ir laimingi. 


ASTUONMETIS ISMINČIUS NANDŽIS 


Gyveno kitados aštuonmetis išminčius, vardu Nandžis. Ir 
turėjo jis septynerių metų pačią Dondžę, gražuolę ir gudra- 
galvę. 

Netoli jų namų stovėjo chano rūmai. Kartą vienas chano 
sargybinis savo pono 'įsakymu išjojo į medžioklę ir užsuko 
pas Nandžį. Pamatė jis gražuolę Dondžę ir nebegali akių nuo 
jos atitraukti. Visą dieną iki vėlaus vakaro išsėdėjo nevykė- 
lis medžiotojas Nandžio- jūrtoje padėjęs akis į jo pačią. 

Perpyko chanas, kai jo sargybinis grįžo tuščiomis ranko- 
mia, 

— O didis chane, nerūstauk, — puolė melsti sargybinis. — 
Ne aš kaltas, kad neparnešiau jokio žvėrelio. Netoli mūsų. gy- 
vena aštuonmetis Nandžis. Tai galvotas ir suktas žmogus. Ap- 
gaule jis įviliojo mane į savo jurtą, kad nemedžiočiau jo val- 
dose, ir iki vėlaus vakaro neišleido. 

Patikėjo chanas savo tarno melu ir liepė sargams pristaty- 
ti jam Nandžį. Aštuonmetis išminčius stojo rūstaus chano akiį- 
vaizdon, o šis ir liepia jam: 

— Atnešk man' arbatos siauragurklyje ąsotyje, bet, žiūrėk, 
kad arbata degtų. Kitaip neišeisi iš čia gyvas! 

Nuliūdo Nandžis. 

„Galas man, — galvoja, — arbatos aš neįkursiu >—— vanduo juk 
nedega." 

Pasipasakojo Nandžis savo bėdą pačiai. Pagalvojo Dondžė 
ir sako: 

— Eik pas chaną ne anksčiau kaip po trijų dienų. 

Paklausė Nandžis pačios ir tris dienas, slėpėsi /nuo chano 
tarnų stepėje. Tiktai ketvirtą išėjo į rūmus. „Atsisveikindama 
Dondžė patarė vyrui: 

— Atsimink, Nandži:, nuo mirties tave išgelbės tik tavo 
gudri galva. | 

O tuo metu rūmuose jau buvo laukiama, kada Nandžis 
ateis galvos padėti. Tik įžengė jis, du sargai ir iškėlė kardus 
jam virš galvos. 

— Palaukite! — prašo juos Nandžis. — Prieš mirtį norėčiau 
su chanu pasikalbėti. 

Nuvedė tarnai Nandžį į chano menes. Chanas ir klausia 
Jį: 

— Kodėl neatėjai, kai buvo liepta? Ir kur ąsotis su arba- 
ta? 

— O didis -chane! Negalėjau tądien ateiti. Pilkas vilkas ir 
dryžuotas tigras tykojo sudraskyti mylimiausią mano avį. Ga- 
vau grumtis au. jais, 

— Ir kuo baigėsi grumtynėst 

— Nugalabijau tuos, žvėris ir suvalgiau. 

— O kodėl neatėjai kitą dieną? 

Atsakė Nandžis chanui: 

— O didis chane, aš negalėjau ateiti ir kitą dieną. Vana- 
gas ir erelis medžiojo vargšą vyturį. Gavau, ir su jaiš susi- 
kauti. 

— Ir kuo gi baigėsi kautynės 

— Nugalabijau tuos paukščius ir suvalgiau. 

— O kodėl neatėjai trečią dieną? 

— O didis chane! Negalėjau ateiti ir trečią dieną. Ryklys 
ir banginis persekiojo mažą auksinę žuvytę. Gavau ir su jais. 
susiimti... 

— Ir kuo gi baigėsi imtynės? 

— Nugalabijau ryklį su banginiu ir abu suvalgiau. 

„Šitas Nandžis — tikras galiūnas, — pamanė chanas, — su 
juo nė vienas priešas nebūtų baisus|" 

Ir įsakė chanas tučtuojau suimti piktaliežuvį sargybinį, nu- 
varyti jį į gūdžią stepę ir nukirsti jam galvą. 

O aštuonmetis išminčius Nandžis tapo pirmuoju chano pa- 
tarėju. Ir gyveno Nandžis su Dondže visko pertekę ir laimin- 
gi. 


SENELIS IR TIGRAS 


Senais, nebeatmenamais laikais gyveno pasaulyje senelis 
su senele, ir turėjo juodu .keletą karvių ir avių. Įjunko vilkas 
pas juos lankytis. Čia avį nukniaukia, čia karvę. 

Išėjo kartą senelis į mišką malkų ir susitiko tigrą. Tigras 
ir sako seneliui:. 

— Eime imtynių, pažiūrėsim, katras stipresnis. 

Nebežino ką daryti senelis. 

„Suės mane tigras" — „galvoja sau, 0 balsu sako: 

— Gerai, tiktai ne dabar. 

— O kada ir kurė 

— Ryt rytą šitoj pačioj vietoj — atsakė senelis ir parkiū- 
tino namo. 

— Ką man daryti? — klausia fis savo senukę. 

Ta pagalvojo pagalvojo ir sako: 

— Eik vėl į mišką. Pakirsk iš apačios didelį medį, bet kad 
nebūtų Žymu. 

Taip ir padarė senelis. 

Kitą rytą tigras atsitūpė sutartoje vietoje ir laukia sene- 
lio. Šis atėjo ir sako jam: 

— Nagi, pažiūrėsim, katras iš mūsų stipresnis. Pirma aš 
nuversiu medį, o paskui tu! 

Stumtelėjo jis pečiu pakirstą medį, tas ir keberiokšt ant 
žemės. 

O tigras verčia, iš kailio neriasi, bet medis — nė iš vie- 
tos. 

— Na tai tau, nė tiek nevalioji!| — apsimetė nustebęs se- 
nelis. 

Tigras pamanė, kad senelis iš tiesų labai stiprus, ir sako 
jam: 

— Šį sykį tu nugalėjai. Bet neskubėk didžiuotis. Rytoj dar 
kartą pasigalynėsim. Sakoma, tas stiprus, kas syvus iš akmens 
išspaudžia. 

Pargrįžo senelis pas senelę: 

— Ką man dabar daryti? 

Pagalvojo pagalvojo senelė ir duoda vyrui šviežią avies 
sūrį. 

— Padėk jį akmens duobelėje. 

Taip senelis ir padarė. 

Kitą rytą tigras jau laukia senelio. Senelis spustelėjo sū- 
Iį: 

— Žiūrėk, tigre, va ir akmens syvai! 

O tigras spaudžia, galuojasi, bet kaip nėr syvų, taip nėr. 
Išsigando tigras. 

„Oi koks stiprus šitas senis!“ — pamanė ir pasikvietė jį 
į svečius. 

Seneliui virpa kinkos, bet kaip neisi. Tigras pavaišino jį 
arbata ir visokiausiais valgiais, o paskui sako: 

— Dabar eime gulti. 

Apsimetė senelis miegąs ir mato: pasiėmė tigras kardą, 
galąstuvą ir išėjo iš. jurtos. Suprato vargšelis, :kad tigras nori 
jį užkapoti, sugriebė didelę varinę grūstuvę ir užsimovė ant 
galvos. Prisėlino tigras prie senelio, kad kirs per grūstuvę, 
kad žiebs, ir subyrėjo kardas į šipulėlius.. Išsigando tigras, nu- 
lindo į kampą ir tik paryčiui užmigo. O senelis atsikėlė ir ty- 
kiai pastatė grūstuvę į vietą. 

Rytą šukuojasi jis ir sako tigrui: 

— Kai miegojau, tarytum kas glostė man galvą. 

— Tai aš norėjau tave užkapoti ir suėsti, bet nepajėgiau — 
prisipažino tigras. — Tu iš tiesų neįveikiamas žmogus. Dabar 
išsivirsime arbatos, nueik atnešk vandens! 

Senelis vos ne vos pakėlė didžiulį kaip statinaitė ąsotį ir 
vargais negalais nunešė jį prie šulinio. 

„Tuščią ąsotį vos nutempiau, O su vandeniu visai nepakel- 
siu. Ką gi daryti?" Pagalvojo pagalvojo senelis ir kapsto že- 
mę aplink šulinį. 

O tigrui atsibodo jurtoje laukti senio. 

— Ką tu ten veiki? — šūktelėjo jis. 

— Nagi pamaniau, kam aš mešiosiu vandenį po lašelį, ver- 
čiau iškasiu šulinį ir "visą atnešių tau. Oi kaip troškina, mie- 
lai iki dugno išgerčiau: 

Išsigando tigras, kad jis pats gaus numirti iš troškulio, pri- 
pylė ąsotį vandens ir atsinešė į jurtą. Senelis ėmė namo tai- 
„sytis. Tigras atitempė didelį luitą aukso ir duoda dovanų sve- 
čiui. 

— Būk geras, tigre, pamėšėk pats tą dovaną lig mano na- 
mų, — prašo senelis. 

Gavo tigras eiti su seneliu, Apsidžiaugė senelė, tik laksto, 
rūpinasi: 

— Kokio valgio tau pėtaisyti? 

O tigras jau bindzina atgal. Hr šūktelėjo senelis jai garsiai, 
kad tigras išgirstų: | 
= £. Pavyk tą tigrą, išskrosk jo žarnas, prikimšk jas mėsos ir 
išvir 

Išgirdo tigras tokius žodžius it kad šoks bėgti. Susitinka 
jis vilką. 

— Kur taip skuodi? —-klausia tasai tigrą. 

— Oi Čia gyvena toks baisus senis. Jis su savo sene nori 
mane suėsti. 

— Nebijok, tigre. Aš kasdien kniaukiu jų gyvulius. Eime 
kartu. 

— Neisiu, — sako tigras, — bijau. 

— Na, kad jau esi toks bailys, susiriškime diržais ir žen- 
kime greta. 

Taip jie ir padarė. Pamatė senelis žvėris ir sako: 

— O vilke, atsilyginti nori? Puiku! Tu juk žadėjai man 
tigrą primasinti! 

Išgirdo tai tigras ir kad šoks bėgti tempdamas paskui save 
vilką. Nuo to laiko jie nė artyn nebeina prie ailo *. 

Taip senelis su senėle atsikratė savo priešų. 


TAIDŽIS NOHONAS 


Gyveno kitados pasaulyje taidžis ? Nohonas. Žiaurus jis bu- 
vo ir godus. Kai į ailą užklysdavo badarčinų *,širsdavo Noho- 
nas: pagal paprotį derėjo juos maitinti. 

Išgirdo vienas badarčinas apie gobšuolį bajorą ir atėjo pas 
jį ailan. Tarnams nematant, įsigavo jis į jurtą, atsisėdo į me- 
dinį krėslą aukšta atrama, kuriame paprastai sėdėdavo šeimi- 
ninkas per iškilmes, ir užsidėjo kepurę su puošniu sultonu 
ir stikliniu rutulėliu. 

Neilgai trukus į jurtą įėjo Nohonas. Pamatė jis neprašytą 
svečią ir kad užriks: 

— Kaip tu drįsti sėdėti mano vietoje? Kas leido užsidėti 
mano kepurę? | 

— Ei, šeimininke, — sako jam badarčinas, — žiauraus žmo- 
gaus vieta ne kunigaikščio soste, bet už grotų. O vietoj ke- 
purės tokiam bus gerai ir šiekštas ant kaklo. 

Nieko neatsakė didžiūnas, mat teisingi buvo žodžiai. Tik 
kai atėjo pietų metas, jis liepė neduoti badarčinui nė trupi- 
nėlio. 

Ž Ailas — klajoklių stovykla. 


3 Taidžis — bajoras. 
* Badarčinas — klajojantis vienuolis. 

— Iš kur tu keliauji? — paklausė svečią šeimininkas go- 
džiai kirsdamas riebią avieną. 

— Iš vienuolyno. 

— Vadinasi, gudrus ten pasidarei. Nagi, atsakyk man, kas 
yra dievo tėvas ir kas velnio? | 

— Ei, šeimininke, sakoma, dievo tėvas buvo žmogus, o 
velnio tėvas — tokia pabaisa taidžio pavidalu. Ir buvo ta pa- 
baisa žiauri ir godi. 

Sumišo Nohonas ir liepė valdiniams pavalgydinti badarči- 
ną. 

Nuo tos dienos jis pasidarė geresnis žmonėms, gražiai pri- 
ima badarčinus ir vengia leistis su jais į kalbas. 


Pi. PMIts i vAI KSI EI 


Gyveno kitados pasaulyje pilkas didžiagūžis paukštelis. Sa- 
vo gurklyje jis krovė sėkleles ir grūdelius, kad nereikėtų kęst 
bado užėjus šaltai ir sniegingai žiemai. Paukštelis labai sau- 
gojo savo gūžį. Kartą perdien prisiskraidęs jis nutūpė ant 
ašuotės pailsėti. O ašuotė ir sako jam: 

— Aš tavo gūžį pradursiu, pradursiu. 

Išsigando paukštelis ir nuskrido prie ožkos. 

— Mieliausioji ožka, ašuotė taisosi pradurti man gūžį. Eik 
ir suėsk ją! 

— To betrūko — krimsiu aš sausą ašuotę, kai šviežios Žžo- 
lės per akis, — atsakė ožka. 

Supyko paukštelis ir nuskrido pas vilką. 

— Mieliausiasis vilke, ožka nenori ėsti ašuotės, o ašuotė 
grasina pradurti man gūžį. Būk geras, sudraskyk ožką! 

— Dar ko įsigeisi! Ėsiu aš liesą ožką — man ir riebios žvė- 
rienos užtenka, — atsakė vilkas. 

Supyko paukštelis ir nuskrido pas chaną. 

— O visagalis chane, vilkas nenori ėsti ožkos, ožka nenori 
ėsti ašuotės, o ašuotė grasina pradurti man gūžį. Būk geras, 
nudėk vilką! 

— Mat ko užsimanė — vaikysiuos aš vilką! Mano toks pil- 
vas, kad iš vietos nepajudu, — atsakė chanas. 

Supyko paukštelis ir nuskrido pas pelę. 

> Ak, mieloji pele, chanas nenori nudėti vilko, sako, di- 
delis pilvas trukdo. Vilkas nenori draskyti ožkos, ožka nenori 
ėsti ašuotės, 0 ašuotė taisosi pradurti man gūžį. Būk gera) per- 
kąsk chanui pilvą! 

— To betrūko — terliosiuos su chano pilvu! Aš nespėju 
grūdų ptisitempti žiemai į sandėliuką. 

Supyko paukštelis ir nuskrido pas jauną čabaną. 

— Mieliausiasis čabane, pelė nenori perkąsti chanui pilvo, 
chanas nenori nudėti vilko, vilkas nenori draskyti ožkos, Ož- 
ka nenori ėsti ašuotės, O ašuotė taisosi pradurti man gūžį. Būk 
geras, užmušk pelę. 

— Nesulauksi, kad aš pelę vaikyčiaus: paskui savo avis 
nespėju bėgioti. 

Supyko paukštelis ir nuskrido pas čabano tėvus. 

— Tėveliai sengalvėliai, jūsų sūnus nenori užmušti pelės, 
o pelė nenori perkąsti chanui pilvo, chanas nenori nudėti vil- 
ko, vilkas nenori draskyti ožkos, ožka nenori ėsti ašuotės, o 
ašuotė grasina pradurti man gūžį. Būkit geri, išperkit savo 
sūnų! 

— Dar ko įsigeidė — mes veltinių nespėjam velti, o čia sū- 
nų persim! 

Supyko paukštelis, nuskrido ant aukšto kalno ir pašaukė 
vėją. : 

Atskrido vėjas. ir kad ims. draikyti vilnas, iš kurių senu- 
kai veltinius vėlė. Nenurimo jis tol, kol senukai apkūlė sūnų 
ir prišnekino jį užmušti pelę. Pelė baisiai išsigando ir nu- 
šmirkštė perkąsti chanui pilvo. Chanas pabūgo ir ryžosi nu- 
dėti vilką. Vilkas išsigando ir nubėgo draskyti ožkos. Ožka 
išsigando ir nubidzeno ėsti ašuotės. Ašuotė išsigando ir davė 
žodį, kad niekuomet nesibaus pradurti mažam pilkam paukš- 
teliui gūžio. 

GOBSĖ PATI 


Gyveno kitados du broliai. Vyresnysis parsivedė į namus 
pačią, susilaukė vaikų. Greit jis praturtėjo ir“ gyveno be rū- 
pesčių. O jaunėlis koks buvo vargšas, toks ir liko. Sykį vy- 
resnysis brolis iškėlė didelę puotą. Sukvietė jis į svečius vi- 
sos apylinkės didikus ir turtuolius. Jaunėlis vis laukė, gal bro- 
lis prisimins ir jį, bet taip ir nesulaukė. Netrukus turtuolis vėl 
iškėlė puotą ir vėl nepakvietė jaunesniojo brolio. Ir nuspren- 
dė vargšas iš sielvarto pasikarti. Nuėjo jis į mišką, išsirinko 
tvirtesnį medį ir buvo besijuosiąs diržą kilpai užnerti, tik stai- 
ga girdi: 

— Ką čia sumanei? 

Pakėlė vargšas galvą ir mato — medyje. sėdį septynios pa- 
baisos. 

Neišsigando vargšas ir papasakojo, kokia bėda jį ištiku- 
si. 

— Turiu aš pasaulyje vieną vienintelį brolį, — sako jis.— 
Du sykius jis kėlė puotą ir abu sykius užmiršo pakviesti ma- 
ne. Užtat pas jį svečiavosi visos apylinkės turtuoliai ir didžiū- 

„ O aš skurdžius. Aš nieko neturiu! Tai ir nusprendžiau 
i 

Išklausė jį pabaisos, ir vyriausioji, pati baisioji, sėdinti 
aukščiau už kitas, sako: 

— Suspėsi mirti. O dabar prieik arčiau prie mūsų. Imk va 
šitą plaktuką. Kiek kartų tąukštelėsi juo į žemę, tiekos aukš- 
tų namas prieš tave išdygs. 

Ir ji padavė vargšui plaktuką. Kita pabaisa atkišo jam 
odinį maišą ir sako: 

— Tik pasakysi: „Galvijai, lįskite iš maišo!" — ir turėsi jų 
tiek, kiek tik panorėsi. 

Trečia pabaisa vargšui davė fajansinį dubenėlį. 

— Tik ištarsi: „Valgiai ir gėrimai, atsiraskit!“ — ir turėsi 
iki soties visko valgyti ir gerti. 

Dar dvi pabaisos vargšui padovanojo mažą dėželę ir ilgą 
lazdą. 

— Tik pasakysi: „Brangenybės, atsiraskit!“ — ir turėsi jų 
kiek. tinkamas. O jeigu sumanys kas tave skriausti, paprašyk 
lazdą: „Padėk man!“ — ir ji įkrės tavo skriaudėjams! 

Padėkojo vargšas pabaisoms už tokias geras dovanas ir.nu- 
ėjo į ailą, kur gyveno turtuolis brolis. Apsistojo netoli jo jur- 
tos ir dukart kaukštelėjo plaktuku į žemę. Tuščioje vietoje 
beregint išdygo dviaukštis namas. Paskui paėmė vargšas mMai- 
šą ir tarė: 

— Galvijai, lįskite iš maišo! Teatsiranda jūsų pilna, ste- 
pė! 

Stepė beregint prigužėjo karvių, arklių, avių, ožkų if kup- 
ranugarių. Paskui vargšas paprašė dubenėlį visokių valgių, o 
dėželę — aukso, sidabro ir brangenybių. 

Rytą išėjo turtuolio pati į kiemą. Kas per stebuklas! Šalia 
jų jurtos stovi gražus namas, o stepėje ganosi riebūs galvi- 
jai. 

— Kelkis! — šoko ji žadinti vyrą. — Pažiūrėk, kas pernakt 
pasistatė namą šalia mūsų. 

Sužinojo turtuolis, kad tas namas — jo brolio, ir nukako 


pas jį. Buvęs vargšas maloniai pasitiko turtuolį ir pakvietė į 
vidų. 


— Iš kur taip pralobai? — klausia vyresnysis brolis jaunė- 
lį. 

Ir papasakojo tasai, kas jam nutiko miške. 

Parėjo turtuolis namo, persakė viską pačiai, o ši ir sako: 

— Mes irgi turtingi, bet namo neturime, tik jurtą, ir to- 
kių gyvulių neturime, ir brangenybių rieškučiomis nežarsto- 
me. Eik pas tas pabaisas ir dėkis, jog irgi sumanei pasikar- 
ti. 

Paklausė turtuolis ir eina į mišką. Priėjo jis prie medžio ir 
dedasi ketinąs kartis. 

— Ką čia sumanei? — klausia jį pabaisa. 

— Mano jaunėlis brolis nepakvietė manęs į puotą, — atsa- 
kė turtuolis, — tai ir nusprendžiau sau galą pasidaryti. 

— Palauk, — tarė pabaisa, — prieik arčiau prie mūsų. Mes 
žinome, jog ne tavo brolis, o tu nepakvietei jo pas save. Kam 
mus apgaudinėji? 

Nespėjo turtuolis nė -prasižioti — čiupt vyriausioji pabaisa 
jį už nosies ir užrišo mazgą. Užrišo po mazgą ir kitos pabai- 
sos. Parlėkė turtuolis namo, atsigulė į lovą. Visaip gydė jį 
gydytojai, bet mazgų ant nosies nemažėjo, ir gana. 

Kartą vienas išminčius ir sako turtuoliui: 

— Tegu tavo jaunėlis brolis stukteli per kiekvieną maz- 
gelį stebuklinguoju pabaisos plaktuku. Gal pagelbės. 

Nubėgo turtuolio pati pas dieverį ir su ašaromis meldžia 
išgydyti vyrą. 

„— Mes tau atiduosim pusę turto, jei atitaisysi vyrui no- 
sį, — pažada ji. 

— Neteikia man jūsų turto, — sako dieveris, — aš ir taip 
galiu padėti broliui, 

Kaukšt jis plaktuku — ir dingo vienas mazgelis, kaukšt dar 
sykį — dingo kitas. 

Ziūri turtuolio pati ir mano sau: 

„Šitaip galiu ir aš vyrą išgydyti. Dar, ko gero, apsigalvos 
jo brolužis įr pareikalaus, ką žadėjau.“ 

Ir kad stvers iš dieverio stebuklingąjį plaktuką, kad užsi- 
mos — stukt tiesiai į kaktą vyrui! Supyko vyras ir kad šoks 
pačią mušti. 

Taip jie buvo nubausti už gobšumą. 


VYRIAUSIAS PATARĖJAS 


Gyveno kitados pasaulyje senis su sene ir sūnumi. Ir tu- 
rėjo jie tris šimtus arklių. 

Paaugo sūnus, atėjo jam metas mokytis; tėvai nuvežė ber- 
niuką pas lamą ir nusiuntė drauge dovaną — šimtą arklių. Pra- 
ėjo metai, ir sūnus išmokęs žaisti šachmatais grįžo namo. Iš- 
barė jį tėvai, kad nieko doro neišmoko, ir išvežė pas lamą dar 
vieneriems metams. Lama vėl gavo šimtą arklių, 0 sūnus per 
tą laiką išmoko dainuoti. Sugrįžo sūnus namo, o tėvai vėl jį 
iškoneveikė ir išsiuntė atgal. Trečiaisiais metais bernaitis iš- 
moko gerai rašyti mongoliškai, bet lama nepasidarė. Parkako 
jis namo ir mato — visai tėvai nusigyvenę, nes paskutinį šimtą 
arklių atidavę lamai. Nuliūdo senukai, kad jų sūnus nepasida- 
rė lama. Tada sūnus sako tėvams: 

— Nesisielok, tėve, ir tu, motin, aš pasikasiu po mūsų cha- 
no lobių sandėliu ir paimsiu kokį brangakmenį. Parduosite jį 
ir gyvensime be rūpesčių. 

Pasakyta — padaryta: pasikasė bernaitis po chano sandėliu ir 
paėmė iš ten brangakmenį. -Tik nespėjo pabėgti, sučiupo cha- 
no tarnai. Supyko chanas ir liepė vagį pakarti. Nutvėrė tar- 
nai bernaitį, įjungė į jaučio jungą ir varo bausmės vieton. Pa- 
keliui užsuko jie į ailą. Ogi žiūri — ten linksma puota — vieno 
turtuolio sūnaus vestuvės. 

Sugužėjo tarnai į jurtą, o belaisvį paliko kieme. Bernai- 
tis likęs vienas uždainavo. Dainavo jis taip gražiai, kad visi 
svečiai prisispyrę prašė pakviesti dainininką į puotą.- Chano 
tarnai turėjo sutikti. Bernaitis įėjo į jurtą ir dainuoja vieną 
už kitą gražesnes dainas. 

O tarnai tuo tarpu gurkšnojo gurkšnojo vyną, įkaušo ir iš- 
griuvo ant žemės. Tada belaisvis atsargiai ištraukė vienam 
tarnui iš užančio raštą apie savo mirties bausmę ir parašė ki- 
tą. Dabar raštas taip skambėjo: ,„Bernaitį skirti patarėju, o jo 
sargybinius pakarti.“ Pasirašė bernaitis visiškai „taip, kaip pa- 
sirašinėdavo chanas, ir vėl įkišo popierių tarnui į užantį. 

Kitą rytą pristatė tarnai belaisvį į mirties vietą. Tenykščiai 
patarėjai perskaitė raštą ir šoko daryti, kas įsakyta: chano sar- 
gybinius pakorė, o bernaitį pastatė aukštu valdininku. Ir sa- 
ko: 

— Pas mus yra toks paprotys: kiekvienas naujas valdinin- 
kas turi sužaisti šachmatais su vandens karaliūne. Išloši — bū- 
si vyriausias patarėjas. Praloši — nulėks galvelė. 

Žaidė bernaitis su vandens karaliūneė tris dienas ir tris 
naktis. Staiga jis padarė netikėtą ėjimą, ir. karaliūnė norom 
nenorom pasidavė. Taip bernaitis tapo vyriausiu patarėju ta- 
me krašte. Parsivežė jis čia tėvą su motina, ir gyveno jie visi 
trys ramiai ir laimingai. 


KŪLĖ 


Kitą kartą gyveno tėvas ir sūnus. Rinko jie ir pardavinė- 
jo argalą?— iš to ir pelnėsi duonos kąsnį. Kai tėvas paseno ir 
visai nusilpo, pasišaukė sūnų ir sako: 


> Argalas — sausas mėšlas, tinkamas ugniai pasikurti. 

— Visada būk mandagus ir lipšnus. Padėk vargšams ir ne- 
laimingiems. 

Taip pasakęs senukas mirė, i 

Sunku buvo jaunikaičiui gyventi be tėvo. Dabar jis mito 
vien žolėmis ir šaknimis. Kartą ieškodamas šaknų jis užlipo 
ant aukšto kalno ir aptiko ten šulinį. Užėjo noras jaunikaičiui 
atsigerti, pasilenkė jis, žiūri — ogi vandeny kapanojasi lapė, 
vilkas ir šarka. Kad ims jie prašyti jaunikaitį: 

— Padėk mums išsiropšti iš šulinio. Kada nors atsidėko- 
sim. 

Prisiminė geraširdis jaunikaitis tėvo žodžius ir pagailėjo 
žvėrių — ištraukė juos iš šulinio. 

Atėjo žiema. Įšalo žemė, nė šaknų tokį metą nebepasikasi. 
Prisiminė jaunikaitis žvėris, kuriems padėjo nelaimės valan- 
dą, ir patraukė prie kalno — gal pamatys bent vieną. Vos tik 
užkopė į viršūnę, žiūri — priešais vilkas beatbėgąs. 

— Žadėjai man padėti, tai dabar padėk, — prašo jaunikai- 
tis. 

O nedėkingas vilkas kad sustaugs: 

— Nešdinkis iš čia, kol sveikas, 0 suėsiu! 

Sutiko jaunikaitis lapę. 

— Padėk man, — prašo. 

— Drožk, iš kur atėjęs, pakol gyvas! — suamsėjo. 

Eina jaunikaitis toliau. Žiūri — pušies viršūnėje šarka tu- 
pi. 

— Padėk man, šarkele, — prašo jis. — Pameni, ištraukiau 
tave iš šulinio. Dabar aš alkanas, nieko valgomo neturiu. 

Pagailo geraširdei šarkai jaunikaičio ir duoda jam tuščią 
burdiuką. 

— Tai ne paprastas burdiukas,— sako.— Gerk, kiek noti, 
o kumyso įame nemažės. 

Susimąstė jaunikaitis — ką gi veiks su tuščiu burdiuku? 

— O tu ištark: „Burdiuk, burdiuk, prisipildyk kumyso', — 
ir burdiukas bus pilnas. 

Apsidžiaugė jaunikaitis ir paėmė dovaną. Grįžo jis namo 
ir sako: 

— Burdiuk, burdiuk, prisipildyk kumyso! 

Žvilgt — ogi burdiukas jau pilnas skanaus kumelpienio! 
Nuo tos dienos jaunikaitis badu nebesigalavo. 

Išgirdo chanas apie stebuklingą burdiuką, pasišaukė jauni- 
kaitį ir apmainė slapčia stebuklingąjį burdiuką. Visaip prašė 
jaunikaitis burdiuką prisipildyti kumyso; bet burdiukas buvo 
tuščias, ir tiek. 

Eina jaunikaitis vėl pas šarką. Išsipasakojo savo nelaimę, 
ir šarka jam davė didelę medinę lazdą su šikšninė kilpa. Nus- 
tebo jaunikaitis: 

— Kuriam galui man ta lazda? 

O šarka sako: 

— Tu tik ištark: „,„Kūle, kūle, kulk!“ — ir lazda užkuls ta- 
vo priešą mirtinai. 

Apsidžiaugė jaunikaitis ir paėmė kūlę. Susitiko jis vilką su 
lape ir tuoj paliepė kūlei užkulti nedėkingus žvėris. 

Išgirdo chanas apie stebuklingą kūlę ir vėl šaukiasi jau- 
nikaitį. Atėjo jaunikaitis į rūmus ir sako: 

— Kūle, kūle, kulk- chaną ir jo pačią! 

Oi kaip kliuvo chanui ir jo pačiai! 

Chanas kad ims šaukti: 

>— Gelbėk mus, gelbėk! Atiduosim tau stebuklingąjį bur- 
diuką! 

Paliepė jaunikaitis kūlei liautis, pasiėmė burdiuką ir grįžo 
namo. j 

Ir gyveno jis toliau ramiai, nieko nebijojo. 


CARCA NAMŽILAS 


Gyveno kitados pasaulyje jaunikaitis, vardu Carca*ė Nam- 
žilas. Tėvai atidavė jį mokytis į vienuolyną. Trejus metus jis 
sėmėsi vienuolyno išminties, bet nieko doro neišėjo. Supyko 
lama ant paikšo mokinio ir jį pavijo. 

— Keliauk iš kur atėjęs, — pasakė lama. 

— Bet aš nieko neįsidėjau į galvą, gėda grįžti ničnieko ne- 
išmokus, — spyrėsi Carca Namžilas. 


ė Carca —toks skėrys. 

— Duosiu tau protingą .patarimą, — pasigailėjo jo lama. — 
Eidamas namo atidžiai dairykis, -kas dedasi aplinkui, ir iš to 
tau bus daugiau naudos negu iš mano poterių. 

Susisiautė Carca Namžilas į avikailio chalatą, kietai susi- 
veržė diržą, užsitempė ant kojų nebenaujus gutulus 7 ir žings- 
niuoja atgal. 

Eina jis, eina ir pamato aukštą medį, o jame didžiulis juo- 
das paukštis klykauja: 

— Uva-a uva-al 


Žvilgt Carca Namžilas į paukštį ir mano sau: „Reikia įsi- 
dėti į galvą, kaip jis klykauja, gal kada pravers.“ Pakartojo 
sau keletą kartų: „Uva-ą uva-a“ — ir žengia toliau. Staiga pro 
šalį strykt pastrykt dvi antilopės, rėkdamos: „Žoron žoron!“ 
Ir tą riksmą įsidėjo sau į galvą Carca Namžilas. Paskui jauni- 
kaitis pamatė pelių. būrelį. Baisiausiai cypaudamos jos rausė 
urvą. ,„Buvs buvs“ — pakartojo sau jaunikaitis. 


Eina jis toliau ir sutinka keletą kinų, prekiaujančių kepta 
kiauliena. Carca Namžilas buvo išalkęs, jam net seilė išdry- 
ko, kai pamatė keptą mėsą. Jis nemokėjo kinų kalbos ir no- 
rėjo ženklais susirodyti, kiek kainuoja gabalėlis mėsos. Preki- 
ninkai suskato klausti, kurio gabalėlio jis nori. Kelia jie 'nykš- 
tį aukštyn, o mažėlį pirštą lenkia žemyn ir vis kartoja: „Šito 
ar šito?" Nieko nesuprato Carca Namžilas, bet tą ženklą įsi- 
dėjo į galvą ir eina toliau. Taip beeidamas priėjo chano rū- 
mus. 

Išgirdo chanas, kad Carca Namžilas trejus metus gyveno 
vienuolyne, ir pamanė: „Tikriausiai tas bernaitis labai moky- 
tas, gal tikras išminčius." Ir paliepė chanas Carcai Namžilui 
surasti auksinį žiedą, kurį kažkas iš jo buvo pavogęs. 

— Rasi — apdovanosiu, nerasi — galvą nukirsiu! 

Nusiminė jaunikaitis, bet mano sau — gal nors kelias die- 
nas užvilkinsiu. Po ilgos kelionės jis buvo labai alkanas ir 
pavargęs. 

— O didis chane, duok man atskirą jurtą, liepk man atneš- 
ti skaniausių valgių ir gėrimų, — paprašė Carca Namžilas. — 
Aš spėsiu tris dienas, o ketvirtosios rytą užeik ir sužinosi, ko 
norėjai. 


7 Gutulai — batai užriėstomis vizšūnėmis. 

Nuveėdė tatnai:jaunikaitį į didelę baltą. jurtą, padavė ska- 
niausių. valgių ir gėrimų. Prisikirto jis lig--soties, atsipūtė:ma= 
žumėlį, tada atsisėdo patogiai -ant „minkšto čiužinio ir. klykau=. 
ja balsu kaip anas -paukštis: ,,Uva-a uva-a!“ 

O chanas tuo .tarpu. pasišaukė :patarėją ir liepė jam suži- 
noti, kaip jaunikaitis spėja. Pridėjo patarėjas ausį prie tūbį- 
nės jurtos sienos, už kurios sėdėjo Carca Namžilas, ir „girdi: 
„Us=va-a uva-a!“" | 

„Tikriausiai tas išminčius mato mane, — pamanė patarė- 
jas, — juk -šitaip klykauja paukščiai, kai pamato žmogų. 2 

— Tas jaunikaitis labai akylas, — pranėšė jis chanui. 

Kitą rytą „siunčia chanas priė' jurtos pačią if dukterį: Nu- 
eina tos, o Carča 'Namžilas kad surikš kaip. antilopė:',,Žoron 
žoronl" Ir: pasako jos chanui, kad jaunikaitis jas irgi pama: 
tes, 

“ Trečią rytą eina pasiklausyti'pats chamaš šu“ savo: patarė: 
ju. Klauso klauso —'ogi jurtojė visai tylu. 

„Tas bernaitis — tiktas išminčius; jis tyli 'iš: pagarbos 
man“, > sumojo (chanas ir“žvilgtelėjo viena akim-į-jurtą.' + 

O. Carca Namžilas sėdi ant čiužinio ir. rodo KežkOkIUS ženk- 
lūš!: nykščiu baksnoja. į viršų; o mažyliu — žemyn. 1 

= Buvs buvs! — ūmai ištarė ;jis. 

"Chanas pamanė, kad tai jį išminčius pastebėjo, ir skubiai 
pasitraukė. 

Išaušo ketvirtos diėnos rytas. 

„Vis tiek man galas, — galvoja Carca Namžilas, — tai nors 
'prisivalgysiu lig soties prieš mirtį." 

Sušlamštė -jis pilną katilą miltų ir tris dubenėlius druskos: 
daugiau netilpo. Paskui atsigulė jaunikaitis įr laukia, kada pil- 
ve vėl atsiras vietos. Glosto jis pilvą ir kalba: 

-— Galas tau, išpampęs pilve, greitai tau galas! 

O tuo tarpu pro jurtą ėjo. diengalė tarnaitė, kuri buvo pa- 
vagusi žiedą. Išgirdo ji išminčiaus žodžius ir pamanė — viską 
jis žino. Įėjo tarnaitė į jurtą ir meldžia pasigailėti. | 

— Gerai, duok han žiedą, — sako Carca Namžilas. — Bet, 
žiūrėk, daugiau niekada nevok! | 

“ Tik išėjo tarnaitė, įžengia chanas. 

= Na kaip, ar atsirado mano žiedas? — klausia jis. 

= Štai jis, o didis chane, — ir jaunikaitis padavė jam žie- 
dą. 

Didžiai nustebo chanas, bet vis dėlto nusprendė dar kartą 
pasitikrinti, ar jaunikaitis išminčius, ir liepė trims seniems la- 
moimns jį išbandyti. Tie lamos jau dvidešimt metų skaitė šven- 
tas knygas, ir nebuvo chanate mckytėsnių žmonių už juos. Iš- 
mintingieji lamos paklausė Carcą Namžilą: 

— Sakyk, o jaunikaiti, kokio didumo pasaulis? 

Carca Namžilas ilgai, krutino pirštus: aukštyn — žemyn, 
aukštyn — žemyn, kaip, kinai prekininkai,. 

„Jis sako, kad pasaulis neturi nei pradžios, nei galo“, — 
pamanė lamos ir vėl klausia: 

— Tu tikriausiai atmintinai moki visas šventas knygas? 

Carca Namžilas nieko neatsakė, tik mažėlį pirštą nuleido 
žemyn, o nykštį iškėlė į viršų. 

— Oho, — pagavo kuštėtis lamos, — jis moka jas nuo pir- 
mo iki paskutinio žodžio. 

Ir jie pranešė chanui, kad tas žmogus — tikras išminčius. 

Tada chanas liepė atvesti jaunikaitį pas jį. Tuo tarpu ant 
chano chalato užšoko carca. Čiupt ją chanas, čiupt, tik iš tre- 
čio karto sugavo. Įžengė jaunikaitis į vidų, o chanas juokda- 
masis klausia: 

— Įspėk, ką aš turiu saujoj? 

Carca Namžilas subambėjo: 

— Pirmąkart chanas nesugavo Carca Namžilo, antrą kar- 
tą — irgi ne, o trečią kartą Carca — chano rankose! 

— Gryna teisybė! — šūktelėjo chanas ir atgniaužė kumš- 
tį. 

Ir padarė chanas jaunikaitį rūmų išminčiumi. Nuo tos die- 
nos Carca Namžilas gyveno ramus ir visko pertekęs. 


GODUS BADARČINAS 


Seniai, labai .seniai gyveno pasaulyje badarčinas. Kartą iš- 
alkęs užklydo jis į didelį ailą. Badarčinas atėjo kaip tik laiku: 
jurtoje kūrėnosi ugnis, o virš jos didžiuliame katile šuto ry- 
žiai. Tik žiūri: šeimininkė beria į katilą druską — pilnas sep- 

tynias saujas! Išsigando badarčinas, kad valgis bus nusūdy- 
tas. 

„Persistengė kvaila boba", — piktai pamanė jis. 

Atėjo vakarienės metas, ir svečias gavo pilną dubenėlį šu- 
tintų ryžių. Paskanavo badarčinas — saldūs saldutėliai. Va- 
dinasi, ne druską, o cukrų bėrė šeimininkė į katilą. Išvalgė 
badarčinas visą dubenėlį ir dar paprašė. Vėl išvalgė ir vėl 
paprašė. Valgė jis, valgė — net pilvas išpampo. Bet akys vis 
dar geidė. 

Po vakarienės likusius ryžius šeimininkė sukrėtė į fajan- 
sinį ąsotį aukštu siauru kaklu. Pasekė badarčinas, kur ji pa- 
statė ąsotį, naktį atsargiai prisėlino prie jo ir įkišęs ranką pa- 
sisėmė saują. Trauks jau ranką iš ąsočio, bet ta nė iš vietos. 
Ir šiaip, ir taip sukalioja — neištraukia, ir gana. 

Tada jis tarė sau — reikia sukulti ąsotį. Apsižvalgė — bal- 
tas akmuo prie jurtos sienos begulįs. Apsidžiaugė badarči- 
nas: 

„Štai kaukštelsiu ąsotį į akmenį, ir subyrės jis.“ 

Kaukšt jis ąsotį į baltą akmenį, o tas kad suriks: mat čia 
būta žilo senio galvos, o ne akmens. 

Išpuolė badarčinas iš jurtos grynas grynutėlis ir šoko ant 
pirmo pasitaikiusio kupranugario. O tas kupranugaris dar ne- 
buvo prajodinėtas ir iš baimės patrako lėkti kur akys mato. 
Ir šiaip jį stabdo badarčinas, ir taip, bet išgąsdintas kupranu- 
garis lekia kaip akis išdegęs, ir tiek. 

O naktys tuo metu buvo labai šaltos. Sužvarbo godus ba- 
darčinas ir bumbt ant Žemės. 


BARCHARA IR ERCHARA 


Gyveno kitados šaunus plėšikas, vardu Barchara. Apiplė- 
šinėjo jis tik turtuolių namus, o vargšams nedarė nieko pik- 
ta. 

Sumanė kartą Barchara pagrobti paties didžiojo chano bran- 
genybes. Išsirengė jis į kelionę ir netrukus atkako į sostinę. 

Miestas buvo .labai didelis ir prašmatnus. Slampinėjo po jį 
Barchara, bet niekur nerado sau pastogės. 

Turguje jis nugirdo, kad mieste gyvena garsus vagis, var- 
du Erchara. Prisiprašė Barchara vieną vaikiščią, kad nuvestų 
pas tą vagį. Erchara maloniai sutiko svečią ir pakvietė į trobą, 
kur jis gyveno su sena motina. Nauji draugai įsišnekėjo. 

— Pasakyk, Erchara, ko tu negalėtum pavogti? — paklausė 
svečias. 

-— Pirmiausia, chano aukso. Jis turi didžiulį sandėlį, pilną 
aukso. Dieną ir naktį jį saugo septyni sargybiniai. Antra, sep- 
tynių baltų dramblių; jie irgi chano, ir saugo juos devyni sar- 
gybiniai. 

— Ir tu negali pavogti nei aukso, nei dramblių? — didžiai 
nustebo Barchara. — Tai klausykis! Šiąnakt aš pagrobsiu auk- 
są, o kitą naktį — dramblius. Eime kartu, ir žiūrėk, ką aš da- 
rysiu. 

Sutiko Erchara. Kai tik sutemo, abu vagys patraukė prie 
aukso sandėlio. Erchara pabūgo sargybos ir pasiliko ant ke- 
lio, o Barchara drąsiai priėjo prie vieno sargybinio, 

— Sveikas, bičiuli, — pasisveikino jis, — aš esu tavo tėvų 
draugas ir atnešiau tau nuo jų labų dienų. Jie gyvi ir sveiki. 
Aš buvau atėjes dieną, bet tavęs neradau. Tavo senukai įpra- 
šė mane išklausinėti, kaip tu gyveni, ar sveikas esi, ar labai 
galuojies tarnaudamas pas chaną? 

— Dėkui už gerą žinią, nepažįstamas žmogau, — atsakė 
sargybinis. — Ir pasakyk mano tėvams, kad aš sveikas. Sun- 
ku, tiesa, kiauras naktis be miego. 

— O dabar nenorėtum bluostą sudėti? — įtaikiai paklausė 
Barchara. 

— Norėčiau, — prisipažino sargybinis. 

— Tai pamiegok, o aš čia pastovėsiu už tave. 

Sargybinis taip norėjo miego, kad sutiko. 

— Na ir gerai. Miegok ramiai, jei prireiks — tuoj paža- 
dinsiu, -— prižadėjo Barchara. 

Sargybinis atsigulė ant žemės ir beregint užmigo. 

Tada Barchara priėjo prie kito sargybinio ir pasakė tą pa- 
tį, ką ir pirmajam. Sargybinis taip pat užmigo. Barchara ėjo 
toliau, prie trečio sargybinio, paskui — prie ketvirto, ir netru- 
kus visi septyni sargybiniai kietai miegojo. 

Tada vagis įsigavo į sandėlį, prisipylė pilną maišą aukso 
ir grįžo prie Ercharos, kuris gulėjo ant griovio krašto ir sap- 
navo kokį dešimtą sapną. Barchara pažadino bičiulį, ir jie 
kaip niekur nieko grįžo namo. 

Rytą Erchara sako: 

— Aš užsnūdau tik tada, kai tu nuėjai į sandėlį aukso, o 
ką sakei sargybiniams, viską girdėjau. Šiąnakt aš pats įsigau- 
siu į sandėlį. Tiktai tu irgi eik su manim! 

Gerokai sutemus Erchara ir Barchara buvo nebetoli chano 
sandėlio. Barchara pasiliko ant kelio, o Erchara nuėjo prie 
sargybinių ir užmigdė juos tokiu pat būdu kaip vakar jo drau- 
gas. Paskui jis įsigavo į sandėlį ir jau buvo betiesiąs ranką 
aukso, bet ūmai knapt ir įkrito į .tirpinto vaško kubilą, stovin- 
tį viduryje lobyno. Barchara laukia bičiulio, jau ir švisti pra- 
dėjo, o to kaip nėr, taip nėr. Eina ieškoti. Prisliūkino prie san- 
dėlio ir mato: sargyba miega, o Erchara paskendęs tirpintame 
vaške. Grįžo Barchara pas jo motiną ir sako: 

— Tavo sūnus žuvo per savo neapdairumą. Nori — aš bū- 
siu tavo sūnumi vietoj jo? 

Padejavo, paverkė senutė ir sutiko. 

Vakare Barchara suskato taisytis į kelionę. Labai jis norė- 
jo išbandyti savo vikrumą — pagrobti baltuosius chano dramb- 
lius. Juos saugojo devyni nuo kojų iki galvos apsiginklavę 
sargybiniai. Jiems seniai pakyrėjo stovėti per dienas, per nak- 
tis vienoje vietoje ir žvalgytis į šalis. Barchara drąsiai priėjo 
prie sargybinių ir kad šneka su jais, kad šneka. Sargybiniai 
pagalvojo, kad Barchara — savas žmogus, ir patys jį paprašė 
pasaugoti dramblius, kol jie pamiegosią. O vagiui to ir terei- 
kėjo! Buvo bejsigeidžiąs pagrobti visųs dramblius, bet paskui 
persigalvojo — kurgi tiek spės! — tai tik išsirinko patį didįjį 
ir parsivarė namo. 

O tuo metu į jo kiemą užklydo chano žmogus, persirengęs 
elgeta. Pažino jis dramblį, suprato, kaip jis čia atsirado, ir 
tekštelėjęs ant vartų chano antspaudą pasileido iš visų jėgų 
į chano rūmus. Bet Barchara visa tai matė, beregint pasikvie- 
tė juvelyrą ir paprašė padaryti jam lygiai tokį antspaudą. Va- 
karop antspaudą jis turėjo jau rankose ir suantspaudavo visus 
miesto vartus. | 

Per tą laiką chanas sušaukė dvariškius, pranešė, kad jo 
aukso ir paties gražiausio dramblio vagis jau surastas, ir įsa- 
kė nedelsiant vagį sučiupti. 

— Gyvena jis name, kurio vartai pažymėti mano antspau- 
du, — pridūrė chanas. 

Kaip nustebo dvariškiai, paregėję, kad tokiais antspaudais 
nutaškyti visi miesto namų ir net rūmų vartai. 

Tada chanas įsakė atvesti pas jį visų gudriausią ir visų 
garsiausią astrologą. 

— O garbusis atstrologe, patark man, kaip surasti įžūlų va- 
-gį| — paprašė chanas. 

Gudragalvis papūtė lūpas, blykstelėjo piktomis akutėmis ir 
prašvokštė: | 

— Tai labai paprasta, o visdgalis chane! Iškelk didelę puo- 
tą, suprašyk miesto žmones, ir tegu jie linksminasi penkias 
dienas ir penkias naktis. O šeštą naktį, kai visi įkauš ir užmigs, 
tavo žmogus atpažins vagį ir nukirps jam dešinį antakį. 

Apsidžiaugė chanas ir liepė kviesti žmones į puotą. Minios 
plūste plūdo į didžiulę aikštę, kur stūksojo kalnai mėsos ir 
upėmis liejosi vynas. 

Nuėjo ten ir Barchara, pasiėmęs dėl visa ko veidrodį ir 
žirkles. Šeštą naktį pavargę nuo linksmybių ir įkaušę svečiai 
kietai įmigo. Užmigo drauge su jais ir Barchara. Pabudo jis 
vidurnaktį ir niekaip nesusigaudo, kur esąs. | 

„Kažin ar čia aš? — galvoja Barchara ir žvilgt į veidrodį. — 
Žinoma, aš, tik kodėl be dešinio antakio?" 

Nukirpo jis visiems miegantiems dešinį antakį ir vėl atsi- 
gulė. 

Rytą jį prižadino garsus šauklio balsas. 

— Ei, žmonės! — rykavo šauklys, — nieko nelaukdami čiup- 
kite žmogų be dešinio antakio ir pristatykite į rūmus! 

O minioje jau šmižinėjo chano sargybiniai. Bet nieko jie 
nepešė: visi gyventojai buvo. be dešinio antakio. Net chanas 
su savo pačia! 

Astrologas ėmėsi raminti chaną: 

— Nesisielok, o visagali chanel Pastatyk savo dukteriai 
rūmus ir paskelbk prastuomenei, kad išleidi ją už vyro. Tegu 
visi drąsuoliai ateina pirštis, 0 jau jį pati, girdi, nuspręs, kat- 
rą išsirinkti. Vagis, kurio mes ieškome, labai drąsus ir nuo- 
vokus. Pamatysi, pas tavo dukrą jis pirmas ateis. 

Paklausė chanas astrologo ir padarė viską taip, kaip tas 
liepė. Tik jo duktė gavo sėdėti keletą dienų viena: niekas ne- 
įsidrąsino kelti kojos į rūmus — visi bijojo chano. 

Kai šitie gandai pasiekė Barcharą, jis negaišdamas išėjo 
pas chano dukterį. Beeidamas sugalvojo atkeršyti astrologui. 
Žiūri — prie žvaigždžių būrėjo namų pulkuojasi žmonės. Visi 
iš eilės eina prie lango ir triskart šaukia: 

— (Garbusis astrologe, aš atnešiau tau valgyti! 

Tada pro langą išlenda astrologo ranka ir paima auką. Il- 
gai nesvarstydamas Barchara priėjo arčiau prie lango ir taip 
pat šūktelėjo tris kartus: | 

— Garbusis astrologe, aš atnešiau tau valgyti! 

Pro langą išlindo žvaigždžių būrėjo ranka. Barchara tik 
čiakšt ir nukirto tą ranką, įsikišo ją į antį ir žingšniuoja į rū- 
mus. 

Prisišnekėjo Barchara į valias su chano dukterimi ir jau 
buvo beišeinąs, bet mergaitė sako: 

— Tėvas griežtai įsakė nieko iš čia neišleisti. 

— Kad aš neturiu laiko, skubu, — atsakė Barchara. — Pa- 
liksiu tau kaip užstatą dešinę ranką. 

Rytą ateina chanas pas dukterį — nagi nėra vagies, tik ran- 
ka palikta. Padavė mergaitė tėvui tą ranką, ir chanas beregint 
įsakė tarnams apieškoti visą miestą ir pristatyti į rūmus žmogų 
be dešinės rankos. O kad geriau sektųsi ieškoti, Chanas liepė 
atvesti jam astrologą. 

Įžengė išminčius į rūmus, ir tarnai iškart pamatė, kad jis 
be dešinės rankos. Čiupo iie žvaigždžių būrėją ir uždarė į šal- 
tąją. 

Netrukus chanas gavo laišką iš gretimo chanato valdovo. 
O tame laiške buvo parašyta: „Mane pasiekė gandas, kad ta- 
vo žemėse gyvena neišpasakytai gudrus vagis. Žinok, kad per 
trumpą laiką aš pastatysiu didžiulį namą ir paslėpsiu jame 
arklio kaukolę, pilną topazų. Aplink namą išstatysiu dvide- 
šimties žmonių sargybą. Jei per vieną mėnesį tavo garsusis 
vagis pagrobs topazus, — tegu mano galva nulekia nuo pečių, 
Oo mano pavaldiniai tebūnie tavo. O jei nesugebės pagrobti — 
saugokis, nelauk. pasigailėjimo!“ 

Ką darys chanas tokį įžūlų kaimyno laišką gavęs. Sukvie- 
tė jis višus miesto gyventojus ir pažadėjo duoti daugybę ver 

gų tajam, kuris pavogs topazus. Bet tokio drąsuolio neatsira- 
do. 

Tuo tarpu Barchara iššniukštinėjo, kur pastatytas namas, 
apie kurį anas valdovas rašė laiške. Netoli tos vietos buvo 
kalnagūbris su septyniomis viršūnėmis. Barchara iškirto kalne 
olą, O iš jos prarausė požeminį taką tiesiai į namą. 

Chanas visai nusiminė: iki mėnesio pabaigos teliko viena 
diena, 0 drąsuolių kaip nėra, taip nėra. Tada jis puolė į nė- 
viltį ir paskelbė: „„Atiduosiu sostą tajam, kuris pagrobs to- 
pazus!“ 

Išgirdo tai Barchara, nuėjo į rūmus ir sako chanui: 

— Duok man chadaką?*, kastuvą ir eiklų žirgą, aš eisiu 
laimės bandyti. Tik nepamiršk: jei pasiseks — sėdu į tavo sos- 
tą! 

Chanas tučtuojau davė vagiui, ko šis prašė, ir Barchara 
leidosi į kelionę. Prijojo jis prie olos, apvyturiavo arkliui snu- 
kį chadaku, kad nesužvingtų, ir paliko jį už kalno, o pats po- 
žeminiu taku įsigavo į namą, pasiėmė brangenybes, ir gaudyk 
vėją laukuose. 

Chanas laikėsi žodžio: kitą dieną Barchara sėdėjo chano 
soste. 

Kaimyninių žemių chanui buvo nukirsta galva, o drąsuolis 
Barchara tapo didelio chanato valdovu. Jis mylėjo paprastus 
žmones ir niekada neskriaudė našlaičių nei vargšų. Taip jis 
nugyveno laimingai iki žilos senatvės. 


SUMATUS ŽMOGELIS 


Kadaise Mandžiūrijos chanas žiauriai engė mongolų tautą. 
Sunki mokesčių našta slėgė žmones. Tais laikais Mongolijoje 
gyveno mažas žmogelis — siauro ištįsusio veido ir trumpomis 
kojelėmis. Jis ir arklį turėjo pagal save — žemučiuką ir ne- 
vikrų. 


* Chadakas —dvilinkai sulenktas šilkinis audeklas, įteikiamas kaip 
pagarbos ir draugystės ženklas. 

Joja sykį žmogelis ant savo arkliuko. Ūmai šis knapt ir 
įsmuko į kurmio urvą. Nusėdo žmogus nuo arkliuko ir smilko 
žvėrelį iš urvo. Taip besidarbuojantį jį ir užtiko chano pie- 
menys. 

— Ką tu čia veiki? — klausia jie. 

— Noriu kurmį išsmilkyti, — sako žmogelis. 

— O mes ir nesusiprotėjom! 

—-Kur jūs susiprotėsite. Iš karto matyti — protelio tiek, 
kiek žolės ant plikos uolos. 

Supyko piemenys už kandžius žodžiųs, surišo žŽmogelį pan- 
čiais ir paliko vieną stepėje. Ištikimas arklelis perkrimto vir- 
vę, bet jo šeimininkas buvo toks nusigaivalėjęs, kad nevalio- 
jo atsikelti. Čia ant žmogelio ir užsidūrė chano pačios — jos 
su palyda buvo iškilusios pasivažinėti. 

— Ką tu čia veiki? — klausia jauniausioji chano pati. 

—, O kas tau darbo! 

Chano pati pasitraukė. 

— Ką čia veiki? — klausia žmogelį vyriausioji chano pati. 

— O kur tavo šeima? — nesiliauja moterys. 

— Prie šiaurės jūros. 

— (O kas tai per daiktas jūra? Panaši į balą? 

— Panaši, tik jos neperšoksi. 

— O vieversys perskristų? 

— Galimas daiktas. Bet tai turėtų būti toks vieversys, ku- 
rio plunksnomis namo stogą apdengtum. 

— Bet tas namas tikriausiai ne didesnis už lizdelį. 

— Galimas daiktas. Bet jeigu tokiame name šuo sulos vie- 
name kampe, tai kitame — neišgirsi. 

— Bet tas šuo — mažas šunytis? 

— Galimas daiktas. Bet toks šunytis, kad ir zuikį aplenk- 
tų. 

— Bet tas zuikis, žinoma, tik zuikutis? 

— Galimas daiktas. Bet toks zuikutis, kad vienu šuoliu 
peršoktų per dešimt nešuliais apkrautų kupranugarių. 

— Bet tie kupranugariai dar tik kupranugariukai? 

— Galimas daiktas. Bet kiekvienas su dešimčia didžiulių 
nešulių valiotų perkopti kalnyną. 

— Bet tas kalnynas turbūt ne didesnis už kalvelę? 

— Šį kartą įspėjai. Tai ne kalnynas, o kalvelė kaip vaikiš- 
ka tiubeteika. 

— Tai jau kaip tiubeteika. Tokių kalvų nebūna. Ko gero, 
tas kalnynas kaip kepurė. 

— (Galimas daiktas. Tik ta kepurė tokia suplota ir paprasta 
kaip Mandžiūrijos chano. 

— Kaip tu drįsti taip kalbėti' apie didį chaną? — riktelėjo 
vyriausioji chano pati ir paliepė įmesti žmogelį į belangę. 

Susirangė tasai kuo patogiau prie užsklęstų durų ir žiūri 
į margą pasaulį pro siaurą plyšelį. Ėjo pro šalį didis chanas, 
sustojo prie belangės durų ir sako: 

— Klausyk, tu nedorėli! Sako, baisus aštrialiežuvis esi. Gal 
liežuvis tau padės atgauti laisvę. Atsakyk, kas trukdo tau iš- 
eiti iš belangės? 

— Trukdo medis, kuris augo miške, — sako žmogelis. — Nu- 
kirto jį ir padarė rąstą, iš rąsto išpjovė lentas, iš lentų sukalė 
sostą Mandžiūrijos chanui. 

Nustebino chaną žmogelio išmintis, ir jis liepė kalinį pa- 
leisti. 

Nuo to laiko Mandžiūrijos chanas vengė paprastų žmonių. 


NOMYN-BAJASHALANAS? IR 
ERDENIN-BAJASHALANAS 


Gyveno kitados Tuleto kalną papėdėje medkirtys su pa- 
čia. Kasdien, saulei tekant, medkirtys išeidavo į mišką malkų, 
o namo grįždavo jau sutemus. Sykį medkirčio pati pasijuto 
besilaukianti kūdikio. Po mėnesio gimė sūnus, ir tėvas pirma- 
gimiui davė vardą Nomyn-bajashalanas. Po kiek laiko medkir- 
čiai susilaukė dar vieno sūnaus. Motina pavadino jį Erdenin- 
bajashalanu. Paaugę vaikai pradėjo vietoj tėvo eiti malkų. 

Grįžo vieną dieną broliai iš. miško tuščiomis rankomis. 

— O kurgi malkos? — klausia tėvas. 

— Mes kirtome kirtome medį, — sako bernaičiai, — bet tas 
nepasiduoda, nors tu ką. 


9 Bajashalan — mongoliškai „džiaugsmas“. 

— O ar įsidėmėjot vietą, kur tas medis auga? 

— Įsidėmėjom. 

— Rytoj aš pats eisiu su jumis, ir trise nukirsime, — pa- 
sakė tėvas. 

Kitą rytą jie pasiėmė storą virvę ir išėjo į mišką. Užnėrė. 
jie ant medžio virvę ir partiesė jį ant žemės. Toje vietoje, 
kur augo medis, atsivėrė gili duobė. 

— Nomyn-bajashalanai, žvilgtelėk į duobę, — liepia tėvas 
vyriausiajam sūnui. 

— Aš ten nieko nematau, — sako šis. 

— O dabar tu, Erdenin-bajashalanai, pažiūrėk. 

— Ten yra kažkokia dėžė, — sako jaunėlis. 

— Tai ištrauk ją! 

Ištraukė jaunužis dėžę, nušluostė nuo jos žemes. Žiūri — 
ogi joje besanti geležinė skrynelė, o toje geležinėje skrynelė- 
je — dar viena, sidabrinė, o sidabrinėje — auksinė. Atidarė tė- 
vas paskutinę, auksinę dėželę, ir iš jos iššoko graži balta viš- 
ta Žaliu kuodeliu. 

— Tai stebuklinga paukštė, — tarė medkirtys ir vėl įtupdė 
vištą į dėžutę. 

Namie jis paslėpė radinį nuošalioje vietoje. 

Praėjo keleri metai. Medkirčio pati susirgo ir netrukus mi- 
rė. Po kiek laiko medkirtys vedė kitą, bet neilgai su ja tepa- 
gyveno: susirgo pats. Jausdamas greit mirsiąs, pasišaukė sū- 
nus. 

— Tokios tokelės, mano vaikai, nebedaug man liko gyven- 
ti, — pasakė jis. — Kai numirsiu, palaidokite mane toje vieto- 
je, kur radome baltą vištą. O paskui iškelkite pokylį ir links- 
minkitės tris dienas ir tris naktis; baigiantis trečiai nakčiai, 
išsiimkite baltą vištą, triskart nusilenkite jai, ir ji kris negy- 
va. Tas, kuris suvalgys vištos smegenis, taps chanu, o kuriam 
atiteks širdis, — vienu iš keturių svarbiausių chanato patarė- 
jų. Smegenis tegu suvalgo jaunėlis sūnus, 0 širdį — vyresny- 
sis. Paskui iškeliaukite į šiaurę. Prieisite daug juodų jurtų, bet 
į jas neužsukite. Eikite tol, kol pamatysite didelę baltą jur- 
tą, —į ją ženkite drąsiai. O kas bus toliau — pamatysite pa- 
tys. Ir atsiminkite, mano sūnūs: už gera geru atsimokama. 

Sulig tais žodžiais senasis medkirtys mirė. 

Palaidojo sūnūs tėvą ten, kur jis prašė, ir gyvena toliau 
jurtoje su pamote, 

—- Ką paliko jums tėvas? — klausia kartą pamotė posūnius. 

Išpasakojo tie, kokią stebuklingą vištą jiems palikęs tėvas, 
ir įsigeidė pamotė pati suvalgyti jos smegenis. Nuėjo ji pas 
lamą ir prašo patarimo, kaip jai tą padarius. 

— Apsimesk, kad susirgai, — patarė lama. — Posūniai pa- 
šauks mane, o aš pasakysiu, kad tave gali išgydyti tik šitos 
vištos smegenys. 

Grįžo pamotė namo, atsigulė į lovą ir kadgi ims dejuoti. 
Išsigando bernaičiai, pašaukė ląmą. Tas pasakė, kad ligonę 
gali išgelbėti tik balta višta žaliu kuodeliu, ir broliai sutiko 
ją pamotei atiduoti. Bet lama vogčiomis tik mirkt pamotei, ir 
bernaičiai tuoj suprato, kad jups apgauti susimokyta, 

Tada broliai iškėlė puotą. Svečiai linksminosi tris dienas, o 
į trečiosios nakties pabaigą broliai slapčiomis išsiėmė iš dėžu- 
tės baltąją vištą žaliu kuodeliu ir patupdė ją ant skrynios. Tris 
kartus nusilenkė broliai vištai, tris kartus ji sukvaksėjo ir kri- 
to negyva. Jaunesnysis brolis tuoj pat suvalgė smegenis, o 
vyresnysis — širdį. Paliko jie gimtą jurtą ir slapčia išėjo į va- 
karus. 

Ėjo jie, ėjo daug dienų ir naktų ir pagaliau už didelės *kal- 
vos pamatė juodas jurtas. 

— Užsukime, — pasiūlė vyresnysis brolis, — aš labai pavar- 
gau. 

— Ne, broluži, negalima, — atsakė jaunėlis. — Argi pamir- 
šai, kad tėvas sakė nekelti kojos į juodas jurtas? 

Ir broliai jas aplenkė. Auštant vos gyvi iš nuovargio jie 
pamatė gražią baltą jurtą. Žiūri — išbėga“ jų pasitikti sena mo- 
teris, apkabina, bučiuoja. Jurtoje ji pasodino brolius ant minkš- 
to čiužinio, įpylė jiems karštos arbatos. O kai svečiai pailsė- 
jo, šeimininkė sako: 

— Gyvenu čia viena vienutėlė. Ilgai meldžiau dievą, kad 
man vaikų atsiųstų. Ir lama išpranašavo, kad mano vaikai ateis 
į mano jurtą iš rytų. Metų 'metais aš jūsų laukiau ir pagaliau 
sulaukiau. Juk nepaliksite manęs? 

Broliai žemai nusilenkė įmotei ir pasiliko gyventi baltoje 
jurtoje. 

Kartą senutė sako Nomyn-bajashalanui: 

— Sūneli, tu jau sumitęs vyras. Metas ir vesti.: Aš tau 
išpiršiu gražią mergelę. 

Suskato įmotė ieškoti ir netrukus surado Nomyn-bajashala- 
nui tinkamą nuotaką. Bet jos tėvai pareikalavo didelės išpir- 
kos — aukso, sidabro, bronzos ir topazų. Nuliūdo senutė ir 
sako Erdenin-bajashalanui: 

— Tavo vyresnysis brolis visai nusiminė. Būk toks geras, 
nueik pas išmintingiausią lamą ir paklausk, kur galima gauti 
tokių brangenybių. 

Sutiko jaunikaitis ir ėmė taisytis į kelionę. 

— Ką tau įdėti kelionėn? — klausia senutė. 

— Nieko man nereikia, tik duok puoduką kviečių ir me- 
dinį plaktuką. 

Pasiėmė jaunikaitis medinį plaktuką, puoduką kviečių ir 
iškeliavo. Eina jis, eina, tik žiūri — susirangiusi ant žemės di- 
džiulė gyvatė. 

— Kur tu eini? — klausia ji. — Kas esi ir iš kur? 

Jaunikaitis pasipasakojo einąs patarimo pas išmintingiausią 
lamą. Tada gyvatė paprašė: 

— Sužinok iš lamos, kodėl aš jau šešeri metai guliu neju- 
dėdama vienoje vietoje. 

— (Gerai, — sutiko jaunikaitis ir eina toliau. 

Netrukus jis priėjo medį plikomis šakomis. 

— Žmogau, ei žmogau, prieik arčiau, — sugirgždėjo me- 
dis. — Kas tu esi ir kur keliauji? 

Jaunikaitis pasipasakojo .einąs patarimo pas išmintingiau- 
sią lamą, ir medis paprašė: 

— Paklausk lamą, kodėl prieš devynerius metus mano ša- 
kas dengė sodrūs lapai ir ant jų čiulbėjo paukščiai, o paskui 
lapai nukrito? 

— Gerai, — sutiko jaunikaitis ir eina toliau. 

Eina jis, eina, žiūri — priešais ežeras, 0 ant jo kranto — 
žuvis. | 

— Žmogau, ei žmogau, prieik arčiau! Kas tu esi ir iš 
kurė —paklausė ji, o kai jaunikaitis viską išsipasakojo, pa- 
prašė: — Sužinok pas lamą, kodėl aš jau trisdešimt metų guliu 
ant kranto ir negaliu plaukyti? 

— (Gerai, — pažadėjo jaunikaitis ir eina toliau. 

Netrukus jis priėjo apleistą vienuolyną. Žiūri — prie jo 
apgriuvusių sienų sėdi lama nuplyšusiais drabužiais. 

— Kas tu esi, iš kur ir kur keliauji? — paklausė jis kelei- 
vį, O kai tasai viską papasakojo, ir paprašė: — Sužinok pas iš- 

minčių, kodėl prieš penkiolika metų mūsų vienuolynas klės- 
tėjo, gyvai prekiavo ir lamos buvo visko pertekę, 0 dabar čia 
viskas apmirę? 

— Gerai, — sutiko jaunikaitis ir eina toliau. 

Pagaliau Erdenin-bajashalanas atėjo pas visų išmintingiau- 
siąjį lamą, o šis ir sako jam: 

— Klausk, ko nori, bet atsakysiu tik į keturis klausimus. 

Pasimetė jaunikaitis: taigi jau pažadėjo išpildyti keturis 
prašymus, O kaip bus su savuoju? Bet prisiminė velionio tėvo 
priesaką: „Už gera geru atsilyginama", — ir pradėjo pasakoti 
apie gyvatę, medį, žuvį ir lamą. 

Išklausė jaunikaitį visų išmintingiausias lama, patylėjo ir 
sako: 

— Palauk saulės tekėjimo ir toje vietoje, kur kris šešėlis 
nuo gyvatės galvos, iškask sidabrą; kur kris šešėlis nuo me- 
džio viršūnės — iškask auksą, kur kris šešėlis nuo žuvies — 
bronzą, o kur nuo vienuolyno sienos — topazus. Kai tik bran- 
genybes iškasi, gyvatė pradės šliaužti, medis sulapos, žuvis ga- 
lės plaukioti, o vienuolynas praturtės.. 

Erdenin-bajashalanas viską padarė taip, kaip liepė lama: 
išsikasė brangenybes ir grįžo namo. Apsidžiaugė vyresnysis 
brolis, nunešė nuotakos tėvams išpirką, ir tie. iškėlė vestu- 
ves. 

Pasipasakojo jis kartą jaunai pačiutei, kad suvalgęs ste- 
buklingos vištos širdį ir greitai tapsiąs vienu iš didžiųjų cha- 
nato patarėjų. Jo pačiutė buvo labai pavydi — įsigeidė ji tap- 
ti didele valdininke. Nubėgo ji pas lamą patarimo, o šis ir 
sako jai: 

— Imk šį gėrimą, ir tegu tavo vyras jį išgeria. Tada vištos 
širdis iššoks jam iš burnos. Tik nežiopsok, čiupk ją ir suval- 
gyk! 

Moteris taip ir padarė. O jos vyras be vištos širdies ėmė 
akyse menkti. Pati nė jo pusėn nebežiūrėjo, jai parūpo ište- 
kėti už kito. 

Išėjo vieną dieną vyresnysis brolis į stepę pakvėpuoti gry- 
nu oru. Žiūri — dvi neregėto gražumo gėlės žydi: viena gel- 
tona, kita juoda. Nuskynė jis juodą gėlę, pakvėpino -ir bere- 
gint pavirto juodu nusususiu oželiu. Pakvėpino geltoną gė- 
lę — vėl atvirto žmogumi. Grįžo Nomyn-bajashalanas namo, o 

čia pati besitaisanti naujoms vestuvėms. Priėjo prie jos ir pa- 
davė juodą gėlę. 

— Ak, kaip skaniai kvepia! — šūktelėjo nedorėlė ir aki- 
mirksniu pavirto nusususia juoda Ožkyte. Išsigando jos nau- 
jasis jaunikis ir užriko: 

— Ei, Nomyn-bajashalanai, pasiimk savo brangenybę, ji 
man nereikalinga! 

Pasiėmė Ncmyn-bajashalanas ožkytę ir vedasi už virvutės 
į savo įmotės jurtą. Beeidamas jis sustojo prie ežero — pagir- 
dys ožkytę. Toji tik gurkštelėjo lašelį ir išspjovė vištos širdį. 
Suvalgė ją Nomyn-bajashalanas ir išsyk pajuto, kaip grįžta 
jėgos. Prie jurtos jis pririšo ožkytę ir išpėrė kailį. Graudžiai 
verkė ožkytė, ir Nomyn-bajashalanui jos pagailo. Pakišo jis 
ožkytei panosėn geltoną gėlę, ir toji.vėl atvirto moterimi. Ap- 
sipylusi ašaromis ji meldė vyrą dovanojama. Nomyn-bajasha- 
lanas atleido. jai, ir vėl jie gyveno santarvėje. 

Neilgai trukus pas brolius atkeliavo chano pasiuntinys. 

— Mirė senasis chanas, — pranešė jis. — Išminčiai išprana- 
šavo, kad jo vietą turi užimti jaunesnysis iš dviejų šitos bal- 
tos jurtos šeimininkės įsūnių. O vyresnysis turi tapti. vienu iš 
keturių didžiausių chanato patarėjų. 

Taip Erdenin-bajashalanas tapo chanu, o Nomyn-bajasha- 
lanas — dvariškiu. Ir gyveno jie toliau be rūpesčių ir liūdnu- 
mo. 


KVAILELIS TAIDŽIS NASANAS IR 
GUDRUOLĖ JO PATI OJUNA 


Seniai seniai gyveno pasaulyje kvailelis taidžis Nasanas ir 
gūdruolė jo pati Ojuna. Nuo vestuvių dienos, kai juodu ap- 
sigyveno , vienoje jurtoje, praėjo visa dvidešimt metų: Nasa- 
nas neturėjo jokio turto, tik baltą arklį. Kartą Nasanas ir sako 
pačiai: 

— Josiu pas tavo tėvus, taisyk jiems lauktuvių. 

Apsidžiaugė Ojuna, įdėjo vyrui chadaką, cukraus, kumyso 
ir džiovinto sūrio. Paskui pabalnojo baltąjį arklį, ir Nasanas 
leidosi į kelione. 

Joja jis pro didžiojo chano vartus, tik žiūri — priešais du 
dvariškiai. Vieno plaukai juodi kaip naktis, o kito balti kaip 
„diena. Pasisveikino jie mandagiai su Nasanu ir klausia: 

— Kurgi keliauji, garbusis didžiūne? 

— Pirštis. Mano pati paseno, tai ieškau kitos. 

Tada chano dvariškiai sako jam: 

— Atiduok savo pačią mums, jei tau nebereikalinga. 

— Kodėl gi ne, — sako kvailelis Nasanas. — O ką jūs man 
už tai duosite? 

— Mes paleisim strėlę į zuikį, kuris lekia greičiau už vė- 
ją, — sako dvariškiai, — nušausime jį, išmėsinėsime ir pamai- 
tinsime daugybę žmonių. Jeigu taip nepadarysime, imk iš mū- 
sų, ko tik užsigeisi, o jeigu padarysim — atiduosi mums savo 
pačią. 

Sutiko kvailelis Nasanas. 

Užvarė dvariškiai zuikį, nušovė jį ir pamaitino zuikiena 
daugybę žmonių. Taip kvailelis Nasanas pralošė gudruolę pa- 
čią. 

„Tokios tokelės, — mano jis sau, — dabar nebėra ko nė pas 
jos tėvus joti." 

Dvariškiai išgėrė Nasano kumysą ir suvalgė visas lauktu- 
ves iš jo maišo. 

— Atvykite rytoj savo lošinio, — pasakė jiems Nasanas ir 
pasuko namo. 

Žiūri Ojuna — nei iš šio, nei iš to pargrįžta Nasanas, 
o jau girtas girtutėlis. 

— Aš pralošiau tave, — vos apversdamas liežuvį pasakė jis 
ir nulipo nuo arklio. 

— Kam ir kaip tu mane pralošei? — ėmėsi kamantinėti pa- 
ti. 

Išklojo vyras, kas jam nutiko, ir pridūrė: 

— Du dvariškiai, vienas šviesbruvis, kitas juodekšnis, ateis 
tavęs greičiausiai rytoj rytą. O dabar nušluostyk dulkėtus ma- 
no batus ir pataisyk ko užvalgyti. 

Supyko Ojuna. 

— Nejau tu, kvaileli, nieko gudresnio nesugalvojai, kaip 
pralošti mane? Juk turi baltą arklį, ar jis tau brangesnis? 

Visą naktį žodžiavosi vyras su pačia, 0 kai išaušo rytas, 
gudruolė Ojuna ir sako: 

— Aš sugalvojau, kaip atsikratyti dvariškių. Tave prašau 
tik vieno — gulkis į patalą ir nė krepšt, tartum čia nė kvapo 
tavęs nebūtų: 

Taidžis atsigulė, o jo pati kibo į darbą. Vos tik ji paėmė, 
į- rankas antpirštį, adatą, verpstę ir žirkles, prie jurtos beatei- 
nąs šviesbruvis dvariškis. Palaukė Ojuna, kol triskart sulojo 
šunys, ir tik tada išėjo iš jurtos. 

— Kodėl tu rankose laikai antpirštį, adatą, verpstę ir žirk- 
les ir,„kodėl tokiu prastu drabužiu apsidarius? — klausia dva- 
riškis. — Argi vyras neliepė tau pasipuošti? 

— Pasakysiu teisybę, svečių nelaukiau, tai ir neapsivilkau 
gražiau, — atsakė Ojuna, — O antpirštis, adata, verpstė ir Žirk- 
lės — moters įnagiai, kaip kad vyro — lankas, strėlės ir kar- 
das. O ko jums reikia, garbusis pone? 

Sumišo dvariškis— greičiausiai didžiūnas nepasisakė pačiai 
ją pralošęs. 

„Atvažiuosiu kitą dieną, kai šeimininkas bus namie“, — pa- 
manė jis ir pasuko atgal. 

Kitą dieną Nasanas vėl atsigulė patalan. Prie jurtos pri- 
važiavo juodekšnis dvariškis, tris kartus sulojo šunys, ir tik 
tada Ojuna išėjo iš jurtos. Juodekšnis paklausė to paties, gavo 
tokį pat atsakymą ir išvažiavo nieko nepešęs. 

Praėjo naktis, šviesbruvis dvariškis vėl atvyko. 

— Kur šeimininkas? — piktai paklausė jis. 

— Mano vyras įjungė anksti rytą jautį be sprando į ve- 
žėčias be ratų ir išvažiavo žabų į mišką, kuris dar neužau- 
go. 

Toks atsakymas išmušė iš vėžių dvariškį. 

„Gausiu atvažiuoti dar kartą“, — tarė sau ir išvažiavo it 
musę kandęs. 

Kitą rytą prisistatė juodekšnis dvariškis. 

— Kur tavo vyras? — klausia jis. 

„— Mano vyras įjungė anksti rytą jautį be sprando į vežė- 
čias be ratų ir išvažiavo žabų į mišką, kuris dar neužaugo, — 
atsakė Ojuna. 

Supyko dvariškis dar labiau negu aną dieną ir grįžęs į rū- 
mus išdėjo chanui, kad taidžis Nasanas nepildo savo pažado. 

Užsirūstino chanas ir liepė žygūnui atvesti jam Nasaną. Su- 
žinojo tai Ojuna ir sako vyrui: 

— Nori nenori, o teks paklusti. Tik ne dabar, o po keturių 
dienų. Ir pasakyk chanui, ką aš liepsiu. Kai chanas paklaus, 
kodėl nepasirodei pirmą dieną, atsakyk: ,Sutrukdė svarbus 
valstybinis reikalas: susipešė auksinė žuvelė su krokodilu dėl 
kilbuko. Aš pasakiau, kad grobis priklauso auksinei žuvelei, 
nes ji pirmoji pačiupo kilbuką.“ Kai chanas paklaus, kodėl ne- 
atėjai kitą dieną, atsakyk: „Vanagas su ereliu susivaidijo dėl 
vyturiuko. Aš paskyriau grobį vanagui, mat jis pirmas pačiu- 
po vyturį.“ Kai chanas paklaus, kodėl neprisistatei trečią die- 
ną, atsakyk: „Vilkytis ir vilkas niekaip nepasidalijo ėriuko ir 
kreipėsi į mane. Aš grobį norėjau atiduoti vilkyčiui — jis pir- 
mas jį pagrobė." 

Nukako Nasanas pas chaną ir atsakinėjo taip, kaip jam 
patarė Ojuna. Mato Nasanas: patenkintas chanas jo atsaky- 
mais, tad įsidrąsino ir pridūrė: 

— O kol aš tvarkiau valstybinius reikalus, tavo dvariškiai 
bandė pavogti mano pačią. 

Supyko chanas ir liepė uždaryti dvariškius į šaltąją, o Na- 
saną apdovanojo dviem didelėmis arbatos plytelėmis. 

Grįžo Nasanas pas savo gudruolę pačią Ojuną, ir gyveno 
jie sau toliau be rūpesčių. 


TURTINGA MERGINA IK BETURTIS 
BERNAITIS 


Gyveno kitados du turtingi kaimynai. Buvo jie bevaikiai ir 
labai norėjo turėti vaikų. Kai jau buvo žymu, kad ir vieno, ir 
kito pati dienų gale, susiėjo abi šeimos ir iš džiaugsmo iškėlė 
pokylį. 

— Jei gims berniukai, — sakė kaimynai, — bus broliai, jei. 
mergaitės — seserys, O jeigu mergaitė ir berniukas, galės su- 
situokti. 

Vienam kaimynui gimė berniukas, kitam — mergaitė. Kai 
berniukui sukako penkeri metai, sudegė jo tėvų troba su visu 
turtu, ir liko jie skurdžiai. Bėgo metai, bernaitis augo, o kai 
jam sukako aštuoniolika, pradėjo bernauti ir prašinėti išmal- 
dos, kad galėtų su tėvais pramisti. 

O merginos tėvai kaip buvo turtingi, taip ir liko, ir greit 
jie pradėjo šalintis buvusių draugų. 

Sykį beturtis bernaitis ėjo pro turtuolio namus, kurių duk- 
tė tik gimusi jau buvo paskirta jam nuotaka. Mergaitė sėdėjo 
prie lango. Žvilgt ji į bernaitį ir nebeatitraukia akių. Klausia 
tėvus, kas jis toks, o šie kad ims bart ją, sakyt, kad bernaitis 
jai ne pora — mat tėvai jai buvo numatę jaunikiu pirklį arba 
šiaip kilmingo luomo žmogų. O mergaitei šitas bernaitis nebe- 
išėjo iš galvos. 

Kartą atėjo jis pas kaimynus parsisamdyti. Turtuolis ne- 
norėjo bernaičio priimti, bet jo tėvas taip prašė buvusį bičiu- 
lį, kad tas nori nenori gavo sutikti. Ir pristatė turtuolis bernai- 
tį mėšlo mėžti. 

O mergaitė sėdėjo prie lango ir nenuleido nuo jo akių, 
bet pasikalbėti negalėjo. 

Vieną dieną bernaitis išgirdo tėvą sakant motinai: 

— Kad mes tebebūtume, kaip buvome, turtingi, tai sūnų 
pagal susitarimą apvesdintume su kaimynų dukra. Jai irgi jau 
aštuoniolika. Bet dabar — tuščia būtų kalba. 

Sužinojęs, apie kokią mergaitę čia šnekama, sūnus tuoj su- 
manė jai pasipiršti. 

— Jūs buvote sužadėti dar negimę, bet mes, deja, nus- 
kurdėme. Bene eis tokia turtuolė į mūsų šeimą? — kalbėjo su- 
sikrimtę tėvai sūnui. Bet jis nė klausyti jų nėnorėjo ir nu- 
drožė tiėsiai pas turtuolį. 

— Šiemet man suėjo aštuoniolika metų, — tarė bernaitis.— 
Dar aš nebuvau gimęs, kai jūs susitarėte su mano tėvais, kad 
išleisite už manęs savo dukrą. Tai aš ir atėjau imti ją už pa- 
čią. 

Mergaitės tėvas pagalvojo pagalvojo ir sako: 

— Leisiu už tavęs dukrą, bet tik tada, kai pristatysi man 
tris maišus koralų, tūkstantį sieksnių brangaus auksinio kas- 
pino ir stebuklingą akmenuką, kuris išpildo visus norus. 

Lekia žirgas — nulėks, užsigeidė ko šaunuolis — pasieks! Ir 
iškeliavo bernaitis dėl tų trijų brangių daiktų pas šventąjį 
Budą, kuriam buvo galima pateikti tik tris klausimus. 

Eina bernaitis mėnesį, eina antrą ir susitinka raišą senutę. 
Paprašė jį senutė paklausti Budos, kaip jai luošą koją atitai- 
syti. Prižadėjo jai bernaitis ir eina toliau. Eina eina ir susitin- 
ka žmogų: kadgi dejuoja tasai susiėmęs už galvos! Prašo žmo- 
gus bernaitį paklausti Budos, ar yra pasaulyje vaistas, kuris 
jam galvos skausmą numalšintų. 

Eina bernaitis toliau ir susitinka dvi lamas, gyvenančias ur- 
ve. 

— Mes norėtume skraidyti, bet negalime. -Paklausk Budos, 
kodėl mes negalime skraidyti. 

Ir tarė sau bernaitis pirmiausia išpildysiąs luošos senutės, 
žmogaus skaudančia-galva ir lamų Prašymą, o jau paskui pa- 
galvosiąs apie save. Eina jis, eina, ir staiga kad suims mie- 
gas! Atsigulė jis viduryje stepės ir tuoj užmigo. Ir mato ber- 
naitis — prieina prie jo senis ilga žila barzda ir sako: 

— Nėra šventojo Budos nei danguje, nei žemėje, neieškok 

<jo tuščiai. Bet aš, bėdinas senis, padėsiu tau. Pasakysiu, kaip 

rasti tuos brangius daiktus. Luošos senutės kojoje paslėpta 
tūkstantis sieksnių brangaus auksinio kaspino. Perpjauk koją 
ir išsiimk kaspiną. Senutė beregint pasveiks. Skaudanėioje 
žmogaus galvoje yra stebuklingas akmenukas. Išimk jį, ir 
žmogui nustos skaudėti galvą. Urve, kur gyvena lamos, sieks- 
nio gylyje užkasti trys maišai grynų koralų — todėl lamos „ir 
negali skraidyti. Pasiimk tuos maišus ir išpildysi lamų norą. 

Sulig tais žodžiais senis dingo. 

Nubudo bernaitis, apsižvalgė — o aplink nė gyvos dvasios. 
Grįžo jis atgal ir padarė taip, kaip jam patarė senis: lamų ur- 
ve išsikasė koralus, iš skaudančios žmogaus galvos išėmė ste- 
buklingą akmenuką, iš luošos moters kojos išsitraukė auksinį 
kaspiną. Paskui jis pargrįžo namo ir visas brangenybes ati- 
davė turtuoliui. Turtuolis iš džiaugsmo ir verkė, ir juokėsi. 
Tr tuoj pat bernaičiui pažadėjo leisti už jo dukterį. 

Parėjo bernaitis namo, viską papasakojo tėvams ir grįžta 
pas turtuolį- merginos. O ta jau akis pražiūrėjusi belaukdama 
jaunikio. 

— Imk dukterį kaip stovi, pats ją renk ir penėk, — pasakė 
turtuolis. 

4. Medžiotojo sūnus 


Susimąstė bernaitis. 

„Aš tėvų negaliu išlaikyti, o ką jau kalbėti apie pačią. Ji- 
nai pripratusi gyventi visko pertekusi. Nepakels tokio skurdo, 
pražus per mane." 

Ir sumanė bernaitis palikti gimtinę. 

Tą pačią naktį jis susibaudė į kelionę. Pasiėmė tris paplo- 
tėlius ir išėjo iš ailo. Daug naktų jis keliavo, kol atkako į vie- 
ną tokį miestą ir užsuko į turgų. O tame mieste gyveno tur- 
tingas bevaikis pirklys. Kadaise pirklys didelį vargą vargo, 
ir iš bado mirė jo vienturtis sūnus. Pirkliui ir jo pačiai pa- 
tiko bernaitis, ir jie pasiėmė jį pas save. 

Prisirišo bernaitis prie gerų žmonių, tie įsūnijo jį ir už- 
xašė jam savo turtą, kad būtų „kas žiūri senatvėje. Ir gyveno 
jie trisė ramiai ir laimingai. 

Jiems nieko netrūko, tik bernaitis ilgėjosi tėvų. Kartą jis 
išsipasakojo apie juos įtėviui. Pirklys liepė bernaičiui atsiga- 
benti senukus į miestą. Išruošė jį kelionėn, paviržio įdėjo, da- 
vė sidabro ir aukso. 

Keliavo bemaitis mėnesį, keliavo antrą ir parkeliavo į gim- 
tinę. Žiūri — toji vieta, kur stovėjo tėvų jurta, žole užžėlusi. 
Nuėjo jis pas kaimynus ir sužinojo, kad jo tėvai gyvena šiau- 
riniame miesto pakraštyje, kūtėje, kartu su buvusio turtuolio 
šeima. | 

Apsidžiaugė visi išvydę bernaitį. Merginos tėvai papasako- 
jo, kaip jie nuskurdę, kaip juos priėmę jo tėvai, kaip visi 
drauge kentę skurdą. Labai jie gailestavo neišleidę už jo duk- 
ters. Bernaitis nupirko jiems jurtą, o nuotakai padovanojo daug 
gražių apdarų. Paskui abi šeimos iškėlė puotą. 

Bet per patį smagumą mergaitė ir sako jaunikiui: 

— Dabar tu Žinai, kaip aš kamavausi rūpindamasi tavo ir 
savo tėvais. 

Ištarusi tuos „žodžius ji čiupo auksinį sutuoktuvių žiedą, 
prarijo jį ir krito žemėn be kvapo. 

Sugelta širdim palaidojo bernaitis savo nuotaką auksinia- 
me karste. Sužinojo apie tai vagis ir tarė sau tą karstą pasi- 
grobsiąs. Traukia jis naktį mergaitę iš kapo, o auksinis žie- 
das cinkt jai iš gerklės ir iššoko. Atsipeikėjo mergaitė, parėjo 
namo, „o bernaičio nėra — išėjęs nežinia kur. Apkrovė mergai- 
tė nešuliais asilą ir su tėvais patraukė į tą miestą, kur gy- 

veno turtingasis pirklys. O jurtoje ji paliko laiškelį: „,„Aš ne- 
miriau. Bet esu tau nusikaltusi, todėl iškeliauju iš čia." 

Po kiek laiko grįžta bernaitis į gimtinę, randa „laiškelį ir 
atsidžiaugti negali! Tik neilgai bernaitis džiaugėst — prisiminė, 
kad nežino, kur eiti, kur ieškoti savo mylimosios. 

Netrukus turtingasis pirklys turguje išvydo neregėto gra- 
žumo mergaitę su senais tėvais ir tarė sau: „Tai bus puiki 
pati mano sūnui! Greit jis grįš ir apsidžiaugs ją radęs!“ 

Suėjo pirklys į pažintį su merginos tėvais ir pastatė jiems 
atskirą jurtą. 

O bernaitis ieškojo savo mylimosios, bet niekur nesurado. 
Tada susitaisė jis į kelionę dir su savo tėvais iškeliavo pas. 
įtėvius. 

Pirklys tą pačią dieną nuvedė bernaitį į jurtą, kur gyveno 
jo nuotaka. Iš džiaugsmo bernaičiui vos širdis neiššvko. Bere- 
„gint buvo iškeltos vestuvės, ir jaunieji laimingai gyveno. 


ALTANSUMBERO KALNO VALDOVAS 


Seniai seniai gyveno pasaulyje bernaitis. Sykį Žaisdamas 
kieme supylė jis aukštą kalną ir pavadino jį Altansumberu. 
Papasakojo bernaitis apie tai tėvui. Tas nepatikėjo sūnumi, 
bet kai pamatė kalną savo akimis, tai išsigando. 

„O jeigų mano sūnus taps mano priešui — pamanė jis.— 
Tada aš jo tikrai neįveiksiu." 

Ir sugalvojo tėvas sūnų ėste užėsti. Apsimetė jis sergąs. 
Išsigando berniukas ir tik klausinėja tėvą, kaip !jį išgydy- 
ti. 

— Mane gali išgydyti tik penkiolikagalvio juodojo man- 
gaso '?, pietinių žemių valdovo, plaučiai ir širdis, -- atsakė tė- 
vas. — Daugiau niekas nepadės. 


19 Mangasas— pasakų siaubūnas, kuriam liaudies lantasija suteikė- 
nepaprastą jėgą ir įtūžį. 

— Aš atnešiu juos tau, tik pasakyk, kokiu arkliu man joti 
ir kokią avį pasipjauti kelionei? — klausia sūnus. 

— Sėsk ant nusususio kumeliuko, kuris visada velkasi kai- 
menės uodegoje, o kelionei pasipjauk niežais apėjusį ėriūkš- 
tį, kuris irgi visada velkasi kaimenės uodegoj. | 

Nusistebėjo sūnus tokiu atsakymu ir eina patarimo pas. 
motiną. 

— Sėsk ant juodbėro žirgo su žvaigždute kaktoje, kuris 
visada lekia tabūno priešaky, ir pasipjauk baltakaktę avį, ku- 
ri visada eina bandos priešaky. 

Ir padarė sūnus taip, kaip patarė motina: pasipjovė kelio- 
nei baltakaktę avį, sėdo ant juodbėro žirgo ir skrenda pade- 
besiais, virš medžių. Įraudo jam skruostai, iš akių žiežirbos. 
lekia, 

Bejodamas sutinka seną piemenį. 

— Iš kur pats joji ir ko? — klausia piemuo bernaitį: 

— Aš esu iš Altansumbero. Tai mano tėvynė. O joju ieš- 
koti penkiolikagalvio juodojo mangaso, pietinių žemių valdo- 
vo. Man reikia jo širdies ir plaučių. 

— Sunkus tavo žygis, sūneli. Mangasas negaili nei pa- 
dangėmis skraidančių paukščių, nei žeme šliaužiojančių rop- 
lių. 

— Vyras asilui prilygtų, jei nepasiektų savo tikslo. Ver- 
čiau pasakyk man, kur galėčiau sutikti mangasą. 

— Aure ant tos pietinės kalno atšlaitės, — pasakė senis. 

Ropščiasi bernaitis į kalną. O ant jo parėmusi dangų sto- 
vi aptriušusi jurta. Išeina iš jos lieknutė kaip smilga mergelė 
ir skambiu balsu šaukia šunį. Įėjo berniaitis į jurtą ir teirau- 
jasi, kur mangasą rasti. | 

— Mangasas išėjęs, — sako mergelė. 
 — O kaip sužinoti, kada mangasas piktas ir kada geras? — 
klausia bernaitis. 

— Kai mangasas grįžta namo gerai nusiteikęs, šiaurinėje 
kalno atšlaitėje rūksta dulkės, o kai piktas — pietinėje atšlai- 
tėje siaučia pūga. | 

Šuo beregint pajuto šeimininką ir pradėjo loti. 

— Sakyk, koks jis šiandien? — paklausė bernaitis. 

Mergaitė dirstelėjo iš jurtos ir atsakė: 

— Šiandien jis geras. 

Tada sėdo bernaitis ant arklio ir joja pasitikti mangaso. 

Pamatė mangasas raudonskruostį bernaitį žiburiuojančiomis 
akimis ir klausia, iš kur jis ir ko jam reikia. 

— Mano gimtinė — Altansumbero kalnas, o atjojau aš su 
tavim susitikti, — atsakė bernaitis. 

— Ir nebijai? 

— Tavęs nebijau. Bijau stovinčių už tavo nugaros. 

Grįžt mangasas pasižiūrėti, o bernaitis tuo akimirksniu 
čakšt jam galvą. Paskui išpjovė iš siaubūno krūtinės plaučius 
ir širdį, linksmai uždainavo ir skrenda namo — žemiau debe- 
sų, aukščiau medžių. Pamatė tėvas gyvą ir sveiką sūnų ir kad 
suriks: 

— Kam tą bjaurastį atgabenai? Išmesk, aš jau sveikas! 

Po keleto dienų tėvas sugalvojo naują būdą, kaip atsikra- 
tyti sūnumi, ir vėl apsimetė sergąs. Ir vėl bernaitis klausia, 
kaip jį būtų galima išgydyti. 

— Pasveiksiu aš tik tada, kai man atvesi juodą kupranu- 
garį — šiaurinių žemių valdovą, — atsakė tėvas. 

Vėl lekia sūnus linksmai dainuodamas padebesiais, viIš 
medžių. Atlėkė jis prie kalno papėdės, kur gyveno kupranu- 
garis, nusėdo. nuo žirgo, nubalnojo jį, nuėmė kamanas ir šliau- 
žia prie kupranugario. Tuo tarpu kupranugaris priėjo prie sa- 
vo: kupranugarės ir atsigulė šalia. O tas kupranugaris buvo 
didžiulis: atsistoja — galva žvaigždes siekia, 0 atsigula — iki 
kupros į žemę įlenda. Bernaitis tyliai prisėlino prie jo. 

— Kas tu, draugas ar priešas? — pašoko kupranugaris. 

— Nei draugas, nei priešas. Aš praradau žirgą. Padėk man. 
pargabenk mane namo! 

:  Kupranugaris sutiko. Sėdo bernaitis ant jo ir dumia link 
savo Altansumbero kalno. 

Sužinojo tėvas apie tai ir tarė sau — reikia nudobti sūnų. 
Apginklavo jis tris šimtus kareivių ir žygiuoja sūnaus pasi- 
tikti. Bet kupranugaris kad uždulkins — visi kareiviai ir nedo- 
ras tėvas beregint negyvai užduso. 

O bernaitis grįžo pas motiną, ir gyveno juodu toliau ramiai 
ir laimingai. 

MEDŽIOTOJO SŪUNUS 


Gyveno viename kaime skurdžius, vardu Badra. Ilgai jis 
bernavo turtinguose ailuose, bet turto neprisigyveno. Išėjo 
Badra su pačia į kalnus ir ėmė verstis medžiokle. Praėjo ke- 
leri metai, juodu susilaukė dviejų sūnų. Vyresniajam davė 
vardą Zaja (Pasisekimas), O jaunėliui — Delgeras (Turtingu- 
mas). 

Susitinka sykį Badra gulbę, o iš jos snapo graži graži gė- 
lė kyšo. Prisėlino Badra prie gulbės, capt. ją ir parsinešė na- 
mo. Nuo tos dienos jam visada sekdavosi medžioklėj, ir šeima 
pradėjo gyventi pasiturimai ir laimingai.. 

Kai vyresniajam sūnui sukako dvylika metų, o jaunėliui 
dešimt, mirė tėvas. Prieš mirtį jis prisakė sūnums gyventi mei- 
lėje ir santaikoje. 

— Ne be reikalo aš jus pavadinau tokiais vardais, — sakė 
jis. — Nesiskirkite su stebuklingąja gulbe, ir visada jus ly- 
dės sėkmė ir laimė. 


Po tėvo mirties motina priglaudė pas save lamą ir drauge 
augino vaikus. Kartą lama pamatė gulbę su skaisčia gėle sna- 
pe ir pamanė: ta gėlė turbūt stebuklinga. 

„Jei užmuščiau gulbę ir suvalgyčiau gėlę, tikriausiai tap- 
čiau burtininkų, — pagalvojo lama. — O kąs iš to, kad tik pa- 
sigroži ta gulbe?" 

— Pačiut, papjauk šiandien gulbę ir pavaišink mane vaka- 
Ie gulbiena, — paprašė jis. 

— Negaliu, vaikai ją labai myli, — nesutiko moteris. 

Tada lama pagąsdino pasikarsiąs, ir pati nori nenori gavo 
papjauti gulbę — labai jau baiminosi vėl likti viena. Vakarop 
moteriškė pakūrė ugnį ir įdėjo gulbę į puodą. Tuo tarpu pa- 
Tėjo sūnūs ir klausia, ką ji verdanti 

— Lama įsigeidė gulbienos! 

Žvilgt sūnūs į puodą — nebegyva gulbė su gėle snape. Jau- 
nesnysis sūnus Delgeras nupjovė jai galvą, nugurkė ją, O pas- 
kui ir sako: | 

— Sudie, motin, daugiau mes čia negyvensim. 

Ėjo ėjo broliai ir priėjo didelio kalno papėdę. Vyresnysis 
brolis sumanė traukti į šiaurę, 0 jaunėlis — į pietus. Prieš iš- 
siskirdami pasodino jie kalnc papėdėje po drebule ir susitarė 
lygiai po trejų metų susitikti toje vietoje. 

— Jeigu mirsime katras, to pasodintas medis nudžius, — at- 
sisveikino broliai ir nuėjo į priešingas puses. 

Po trijų dienų Delgeras priėjo miestą, užsuko į turgų ir 
prašinėja išmaldos. Pagailo bernaičio senam kinui, prekiau- 
jančiam daržovėmis, ir pasikvietė jis Delgerą pas save. Šei- 
mininkė svečią sutiko maloniai, pagirdė, pavalgydino, ir Del- 
geras pasiprašė šeimininkų įsūnijamas. Apsidžiaugė senukai, 
rūpinosi augintiniu, širdies jam negailėjo. Ir stebuklas! Taip 
pradėjo sektis prekiauti daržovėmis, kad kinas greit pratur- 
tėjo. O laikas nestovėjo vietoje. Sugalvojo vieną dieną senu- 
kai atšvęsti Delgero įsūnijimo metines. Nupirko vyno, ųžkan- 
dos ir iškėlė puotą. Padaugino bernaitis išgerti ir atraugėjo 
gryną perlą. Dar labiau praturtėjo daržovių prekiautojas, var- 
gšai miniomis plūdo pas jį išmaldos, o Delgeras ėmė bičiu- 
liautis su turtuolių Vaikais. 

Kartą pasikvietė Delgerą į namus kunigaikščio sūnus ir 
nugirdė jį vynu. Apsvaigo bernaitis ir atraugėjo gulbės gal- 
vą. Kunigaikščio marti to ir telaukė — čiupo galvą ir akimoju 
prarijo. 

O tuo tarpu daržovių prekiautojas pasigedo įvaikio. Visur 
ieškojo, galiausiai užėjo pas kunigaikščio sūnų. Bet tarnai pas- 
lėpė Delgerą, o sertukui pasakė, kad nė girdėti apie jo sūnų 
nieko negirdėję. Prekiautojas pagrasino užmušiąs kunigaikš- 
čio sūnų — tiktai tada kunigaikštis belaisvį išleido. Parsivedė 
daržovių prekiautojas sūnų namo, šis vėl pravimo, bet da- 
bar senukai neberado nė vieno perlo. Susimąstė juodu: ką tai 
galėtų reikšti? 

Nubudo bernaitis rytą, išsipasakojo, kas jam nutiko, ir pa- 
prašė'įtėvio, kad tasai apsirengęs elgeta įsigautų į kunigaikš- 
čio rūmus. Persirengė daržovių prekiautojas, įsigavo į kuni- 
gaikščio menę ir išgirdo, kad kunigaikščio marti taisosi tolimai 
kelionei kažkur į pietus. 

Bernaitis tai išgirdęs tarė: 

— Jie tyčia sakosi važiuosią į pietus: nori mus suklaidin- 
ti. Balnok du eiklius žirgus. Nurūksime ant šiaurinio kelio ir 
patykosime kunigaikščio marčios. 

Nudažė daržovių prekiautojas su įsūniu du baltus savo žir- 
gus juodais dažais, persirengė karžygiais ir rūksta į šiaurę. 
Netrukus ant kelio pasirodė vežimas, tempiamas keleto porų 
arklių. Griebė senis su bernaičiu kunigaikščio marčią už pa- 
karpos ir kad ims tvatyti per nugarą. Kumščiavo, bakino, kol 
ji atrijo gulbės galvą. Delgeras tuoj prarijo ją ir su įtėviu nu- 
rūko į vakarus. a 

O vyresnysis brolis per tą laiką nemaža vargo paragavo. 
Sutartu laiku atėjo jis į išsiskyrimo vietą. Žiūri — jaunesniojo 
brolio medis žiedais apkeręs. Susirado vyresnysis brolis jau- 
nėlį ir grįžo abu į gimtinę. Nusenusi jų motina gulėjo ligos 
patale, o lama mirtimi vadavosi. Pasiėmė broliai motiną su 
lama ir grįžo pas daržovių prekiautoją. Ir gyveno toliau visi 
laimingi ir visko pertekę. 


DIDŽTURTIS BORNOJUS 


Gyveno kadaise gūdžioje stepėje suvargęs senukas su sū- 
numi. Nieko jie daugiau neturėjo, tik baltą arklį. 

Kai tėvas mirė, sudegino bernaitis io lavoną su visa jur- 
ta, užsikabino ant peties šautuvą, pririšo prie balno paspan- 
dą ir kastuvą ir išjojo kur akys veda. 

Joja jis, joja, žiūri — tarbaganas tupi. Šovė į jį bernaitis, 
bet kulka pro šalį prazvimbė. Tarbaganas pasislėpė urve. Su- 
stojo tada bernaitis ir rausia urvą. Netikėtai vėjas iš kažkur 
atbloškė prie arklio kojų gipsažolę. Išsigando arklys, šūst į 
šalį ir nurūko su visu balnu ir paspanda. 

Traukia toliau bernaitis pėsčias, maitinasi starais ir tarba- 
ganais. Eina jis, eina ir susitinka lapę. Kilst jis šautuvą ir jau 
šaus, bet lapė prabilo žmogaus balsu: 

— Nešauk manęs, medžiotojau. Dar prireiks tau manęs. 

Nuleido bernaitis šautuvą, ir lapė tuoj dingo jam iš akių. 
Nubėgo ji pas Churmastchaną !! ir sako: 


1! Churmastchanas — dangaus valdovas. 

— Netoli ir nearti nuo čia gyvena jaunikaitis Didžturtis 
Bornojus. Nesusirado jis savo krašte tinkamos pačios. Ir kri- 
to jam į akį tavo jaunesnioji duktė. Tai ir atsiuntė jis mane 
pasiklausti, ar tu sutinki atiduoti jam savo jaunėlę už pa- 
čją. 

— O ar labai turtingas tas Bornojus? — paklausė Churmast- 
chanas. , 

-— Giminės jis nelabai garsios, bet užtat turtingiausias ir 
žinomiausias tuose kraštuose žmogus. Todėl ir vadina jį Didž- 
turčiu Bornojum. 

Apsidžiaugė chanas ir tarė sau — leisiu dukterį už turtuo- 
lio. Ir ėmė sukti galvą, kokią iš jo paėmus išpirką už nuo- 
taką. Lapė tarstelėjo, kad gera būtų išpirka liūtas, tigras, pan- 
tera ir meška. Chanas sutiko. Susitarusi su chanu lapė nuėjo 
pas mešką. 

— Mūsų Didžturtis Bornojus veda Churmastchano dukte- 
Iį, — sako jai lapė. — Vestuvių puotoje turi būti penki didžiai 
garbingi svečiai. Tave kviečių pačią pirmutinę. Kiti garbin- 
giausi svečiai bus pantera, liūtas, tigras ir aš. Pribūk rytoj 
anksti rytą ant didžiosios upės kranto. 

Paskui lapė nuėjo pas tigrą, panterą, liūtą ir kiekvienam 
pakartojo tuos pačius žodžius. O tada jau patraukė pas Didž- 
turtį Bornojų. Bernaitis tuo metu medžiojo tarbaganus ir sta- 
rus. Pamatė jis lapę ir sako: 

— Kurgi, lape, tavo dėkingumas? Ar tik neapgavai manęs? 
Matyt, reikės tave nudėti. 

Bet lapė apreiškė bernaičiui gerą žinią, ir tam perėjo 
pyktis. Patraukė jie ant upės kranto, kur jų jau laukė meška, 
tigras, pantera“ir liūtas. Visi keturi miegojo, bet išgirdo Žings- 
nius ir beregint išsibudino. 

— Churmastchano žentui nedera lįsti į vandenį, — prabilo 
lapė. — Todėl tu, liūtai, gausi perplukdyti jį ant nugaros, o 
mes patys perplauksim. 

Taip jie ir padarė. Persikėlė į kitą krantą, paskui lapė 
prisakė visiems jos laukti, o pati nuskuodė pas Churmastcha- 
ną. 

— Bėda mus ištiko, — kreipėsi į jį lapė, — keliantis per 
upę nuskendo mūsų jurtos ir tarnai, net Didžturčio Bornojaus 
drabužių neišgelbėjom. Ką daryti? Argi galimas daiktas, kad 

jis čia pasirodytų plikas?! Gausim prašyti jus drabužių. Beje, 
meška, tigras, liūtas ir pantera išliko gyvi. 

— Tegu Didžturtis Bornojus apsivelkka mano rūbais ir įsi- 
kuria mano jurtoje, — atsakė Churmastchanas. — Po vestuvių 
grąžins. 

O lapei to ir tereikėjo. Išrinko ji gražiausius rūbus — to- 
kių varganas bernaitis nė sapne nebuvo regėjęs — liepė jam 
pasipuošti, O žvėrims sako: 

— Churmastchanas nori jus išbandyti. Tegu Didžturtis Bor- 
nojus sėdasi ant liūto, O tigras ir pantera eina jam iš šonų. 
Aš eisiu pati pirmutinė, o tu, meška, lydėsi mus visus iš pas- 
kos. Churmastchano tarnai uždės jums apynasrius, kojas su- 
pančios virvėmis, — neva jus tramdys. O jūs dėkitės, lyg se- 
niai prie to esate pripratę, leiskitės užmaunami apynasrius, 
supančiojami ir užsėdami. Kai jus po vieną įves į geležinį 
narvą ir įsakys „gult!“ — atsigulkite. Pasakys „kelt!“ — atsikel- 
kvies jus į puotą. Tada jūs būsite garbingiausi svečiai, ir visi 
drauge šoksime vestuvėse. 

Taip jie ir padarė. 

Kai Didžturtis Bornojus raitas ant liūto, lydimas panteros, 
tigro, lapės ir meškos, atjojo pas Churmastchaną, jo tarnai 
supančiojo žvėris, ir šie, visų nuostabai, jautėsi kaip prijau- 
kinti: leidosi užsėdami, įsakinėjami gulė ir kėlėsi. Churmast- 
chanas buvo sužavėtas. Jis padėkojo lapei už gerą kalymą ir 
iškėlė vestuvių pokylį. 

Po dviejų trijų dienų žvėrims atsibodo gyventi nelaisvėje ir 
jie ėmė siusti. Tarnai nieku gyvu nevaliojo jų sutramdyti. Ka- 
mavosi kamavosi jie su žvėrimis ir galų gale Churmastchanui 
paliepus visus pribaigė šūviais. 

Praėjo pusė mėnesio po vestuvių, ir chanas su pačia suska- 
to ruošti žentą su dukterim į kelią atgalios. Išgirdo gudruolė 
lapė, kad tėvai nori palydėti dukterį iki žento rūmų, ir su- 
simąstė. 

— Važiuokite į. šiaurę, — sako ji, — kelyje sutiksite mūsų 
valdinių. 

O šiaurines žemes tuo laiku valdė juodas mangasas Inder- 
mė devyniasdešimt penkiomis galvomis. Kai vestuvininkų vil- 
kstinė pajudėjo į kelionę, lapė kad pasineš į priekį. Bėga ji 

ir vis dairosi: kad tik nesusidūrus su šiaurinių žemių valdovu. 
O mangasas kur buvęs, kur nebuvęs — štai ir čia! Persigando 
lapė ir ėmė.blaškytis. Mangasas ją ir klausia: 

— Ko tu, rude, blaškaisi? 

— Aš bėgu iš Churmastchano. Girdėjau, kad daugiagalvis 
viduriniųjų Žemių mangasas ėda nesirinkdamas, kas tik pasi- 
maišo jam ant kelio. Šiomis dienomis jis išleido įsakymą: per 
tris dienas sunaikinti visa, kas gyva. Tai ir skubu. išbėgti.. 

Išsigando mangasas Indermė ir sako: 

— Visi žino, lapę, kokia tu protinga. Pasakyk, ar aš galiu 
kaip nors išsigelbėti? 

— Gali! Tiktai viską daryk, kaip aš liepsiu. Tada tu tap- 
si chanu ir daug žemių valdysi. Pats Churmastchanaš bus tavo 
tarnas! 


— Tai klok! — pertraukė lapę mangasas Indermė.— Aš pa- 
darysiu tave visagale! Tu būsi stepių valdovė, aš tau duosiu, 
ko tik įsigeisi, tik išgelbėk mane. 

— Tiek jau to, per tą savo gerumą tau padėsiu. Liepk tar- 
nams iškasti šešiasdešimties sieksnių gylio duobę ir nukirsti 
keletą beržų. Įlipk į tą duobę su savo tėvais, broliais, giminai- 
čiais, pačia ir vaikais, apsirūpink' maistu dvidešimt vienai die- 
nai, o duobę tegu tarnai iš viršaus pridengia beržų šakomis. 
Kai prasidės dvidešimt antra diena, manau, kad pavojus tau 
nebegrės. 

Mangasas padarė taip, kaip liepė lapė: įsakė tarnams iš- 
kasti duobe, atvežti beržų, parūpinti maisto dvidešimt vienai 
dienai ir su visa gimine pasislėpė duobėje. O valdiniams lie- 
-pė klausyti lapės, kol jis čia tūnosiąs. 

Kai duobė buvo užversta beržais, lapė sušaukė mangaso 
Indermės valdinius. 


— Dabar, — sako, — pas mus atvažiuos Churmastchanas su 
savo žentu Didžturčiu Bornojum. Pasitikite svečius kaip tikri 
jų pavaldiniai. Didžturtį Bornojų jums siunčia pats dangus, tad 
pareikškite jam pagarbą. Jei pastatysite jį savo chanu, pratur- 
tėsite ir niekad nemirsite. Išpuoškite rūmus ir sutikite Didžturtį 
Bornojų, kaip dera sutikti chaną. 


Pamatė Churmastchanas prabangius mangaso rūmus ir pa- 
mai „Kokiam turtingam ir kilmingam žmogui atidaviau savo 
duk: 

ia) 


Po kokių dešimties dienų eina Churmastchano duktė pro 
beržus ir girdi — bruzda kažkas po. žeme. Išsigando ji ir nu- 
bėgo pas vyrą. 

— Aš jau pranešiau Churmastchanui, — nuramino ją čia 
pat stovinti lapė. — Tarnai sako, kad tai velniais virtę negy- 
vėliai bruzda po žeme. Reikia jiems galą padaryti! 

Ir pasakė lapė Churmastchanui, kad jo žentas ir duktė pra- 
šą padaryti galą velniams, gyvenantiems po žeme. Churmast- 
chanas trenkė į duobę žaibu ir užmušė mangasą ir visą jo pa- 
dermę. Beturtis bernaitis tapo chanu, o rudė lapė buvo deši- 
nioji jo ranka ir išmintingas patarėjas. 


ISMINTINGA MARTI 


Gyveno pasaulyje chanas. Ir turėjo jis tik vieną sūnų. Pa- 
seno chanas, atėjo metas užleisti sostą sūnui. Bet jo įpėdinis 
buvo labai paikas. Ar jam valdyti šalį, jei nemoka su Žmonė- 
mis pasisveikinti! Sušaukė chanas savo patarėjus ir sako jiems: 

— Aš jau senas, jau našta man chano pareigos, 0 sūnui 
negaliu patikėti valstybės reikalų. Ką daryti? 

Pradėjo patarėjai tartis, kam atiduoti sostą. Tarėsi tarėsi 
ir nutarė: jei žmogui prakaituoja kojos, jis dėl to jų nenu- 
sipjauna, taigi negalima atstumti ir įpėdinio, nors jis ir kvai- 
las. 

— Tegu jūsų sūnus sėda į sostą, — pasakė patarėjai. — Tik 
reikia jį apvesdinti. O pačią jam išrinkite protingą, kad su- 
gebėtų šalį valdyti. Įsakykite piešėjams prirašyti rašmenų, pri- 
piešti gyvūnų, augalų, saulę, mėnulį ir žvaigždžių, išstatykite 
piešinius ant vieškelio ir liepkite visiems savo valdiniams šiuos 
paveikslėlius pagarbinti. Protingas žmogus iškart pastebės pie- 
šiniuose klaidas. 

Pritarė chanas tokiam sprendimui, sušaukė geriausius pie- 
šėjus ir liepė iškabinti kalnakelyje lentą su paveikslėliais ir 

budistų malda. Prie lentos liepė pastatyti suburganą !?, o jos 
viduje pasodinti kelis raštininkus, įduoti jiems maisto trims 
dienoms — tegu užrašinėja, ką šnekės žmonės. 

Visoje šalyje buvo paskelbtas chano įsakymas: „Kalnake- 
lyje iškabinta malda. Įsakau visiems iki vieno eiti prie kal- 
nakelio ir melstis tris dienas. Kas neklausys, bus griežtai nu- 
baustas.“ 


Tris dienas karštai meldėsi valdiniai. Bet nė vienas nepa- 
stebėjo 'piešinėliuose klaidų, maža to: nesuvokė nė maldos žo- 
džių iki galo. 

Rašo raštininkai ataskaitą chanui, tik žiūri — vieškelyje dar 
vienas keleivis. Pasidėjo raštininkai plunksnas ir laukia, kol 
jis praeis. Tai buvo kokių aštuoniasdešimties metų senis, įsi- 
ganiusiu beragiu jaučiu vedinas. Jautis tempia ant nuga- 
ros suvyniotą į ritinį nutriušusią jurtą, o paskui jį seka mer- 
gaitė kokių septyniolikos metų. 

Pamatė senis kalnakelyje lentą su paveikslėliais bei malda 
ir sako dukteriai: 

— Duokime jaučiui pailsėti ir patys pasimelskime: 

Duktė perskaitė maldą ir sako: 

— Ne, tėve, neverta melstis, eime. 

Supyko senis ant dukters. 

— Man jau į aną pasaulį metas, noriu atgailauti prieš mir- 
tį, kodėl man trukdai? 

Bet duktė sako: 


Neverta, tėve, mums gaišuoti šičia — 
Nevykusius paveikslėlius garbštyti. 
Malonu melstis, kai paveikslai gražūs. 
O čia — teplione pavadinti maža! 

Tik pažiūrėk, mėnulis koks: ovalas... 
Tikrų nemokšų darbas, kad juos galas! 
Tėveli, ką galvojo sau piešėjai, 

Kad kiaulė jiems be uodegos išėjo? 

Ir žvėrys ne visi — pamiršo kiškį, 

O kiek klaidų maldoj, ir kokios ryškios! 


12 Suburganas— antkapinė piramidė. 

Sutiko senis: prieš tokius paveikslėlius iš tiesų neverta 
melstis. 

Užrašė valdininkai, ką šnekėjo mergaitė, ir parodė tuos 
žodžius chanui. Stebisi neatsistebi chanas mergaitės atsakymu * 
ir klausia, kur ji. 

— Jos tėvas pasistatė jurtą ant upės kranto. 

Įsigeidė chanas pamatyti mergaitę ir liepė atvesti jam žir- 
gą. Tarnai pasakė, kad mergaitė renka argalą, ir. chanas nų- 
jojo pas senį. Paplepėjo su juo apie šį bei tą ir atsisveikin+ 
damas sako: 

— Na, seni, rytoj rytą aš vėl atjosiu. Pamelžk savo jautį, 
o iš pieno. suraugink tarako 5. Nesurauginsi — atsisveikink su 
šiuo pasauliu. 

Išsigando senis ir pravirko. Grįžo duktė ir klausia, ko jis 
verkiąs. Senis viską papasakojo, tada ji ir sako: 

— Nesirūpink, tėve, už tokius dalykus niekas galvos ne-- 
kerta. | 

Rytą duktė išvirė tėvui arbatos, iškratė mėšlą priešais jur- 
tą, paskui ištiesė čiužinį, paguldė ant jo tėvą, 0 prie jurtos 
angos įkalė du baslius ir ištempė tarp jų ašutinę virvelę — 
suprask, jurtoje yra ligonis arba naujagimis. 

Kai chanas atjojo rauginto pieno, mergaitė išėjo ir pasakė 
neleisianti jo į jurtą — tėvas gimdąs. 

— Kur tai matyta, kad vyras gimdytų? — nustebo chanas. 

Bet mergaitė atrėmė: 


ė 
= O chane garbusis, sako, 
Jūs matėt keistuolį viertą, 
Kurs baisiai skaniai raugina 
Ir jaučio pamelžtą pieną. 
Jeigu jautis duoda pienelio, 
Tai ir vyras gimdyti gali! 


Ką besakys chanas, išjojo nieko nepešęs namo. Mergaitė 
vėl išėjo argalo, o chanas grįžo pas senį ir sako: 

— Nuvyk man, seni, pančius iš pelenų. Atjosiu rytoj rytą 
ir supančiosiu savo žirgą. O jei taip nepadarysi, liepsiu tau 
galvą nukirsti. 


B Tarakas— toks raugintas pienas. 

Pravirko sengalvis. Grįžta duktė su argalu ir klausia, ko 
jis verkiąs. Viską sužinojusi sako: 

— Nesisielok, tėve, dėl tokių niekų! 

Rytą išvirė ji tėvui arbatos ir nuvijo iš šieno pančius. 
Paskui apdegino šieną, ir pančiai atrodė, kaip sukti iš pelenų. 
Parodė juos duktė chanui, tas viską suprato ir nė žodžio ne- 
taręs pasuko atgal, 0 mergaitė vėl išėjo argalo. Tada chanas 
vėl atjoja pas senį. 

— Kai atjosiu rytoj, tu dukters neišleisk iš jurtos, bet ir 
jurtoj nepalik. Jeigu rasiu ją stepėj arba jurtoj, liepsiu tave 
nugalabyti. 

Vėl išsigando sengalvis. Grįžta duktė ir klausia, ką šįsyk 
sakė chanas. Paskui ramiai tarė: 

— Na ką gi, tegu ateina. 

Pakirdo ji rytą, žvilgt laukan, o chanas jau beatvažiuo- 
jąs su visais savo patarėjais. Pamatė juos senis, ir jam kinkos 
ėmė drebėti: 

— Dukrele mano, kas dabar bus? 

Išėjo sengalvis pasitikti chano, žiūri — dukters nė kvapo. 
Ir šen puola, ir ten — lyg žemėn prasmegus. Verčia ieško cha- 
nas su savo patarėjais — irgi neranda: Atsibodo jam ieškoti ir 
sako: 

— Jurtoje jos nėra, kieme nėra, pėdų žemėje nėra, danguje 
irgi nematyti. Na, tiek to, pasirodyk, mergaite! 

O mergaitė stovėjo tarp jurtos sienos ir veltinio jos ap- 
traukalo. Išlindo mergaitė, chanas ją pagyrė ir grįžo į rū- 
mus. 

Neilgai trukus mergaitė vėl išėjo argalo, 0 chanas — vėl 
pas senį: 

— Pasibalnok dvigalvį arklį ir atjok pas mane nei dieną, 
nei naktį, nei šiandien, nei rytoj. Tik nesugalvok joti keliu — 
nulėks galvelė. 

— Dabar tai jau prapuoliau, — sielvartavo senis. — Ar iš- 
gelbės duktė šį kartą? 

Grįžta duktė su argalu ir klausia, kas atsitiko. Ir vėl sen- 
galvis viską išklojo. 

— Nueik, tėve, į kokią kaimenę ir pasigauk kumelę, kuri 
tuoj tuoj kumeliuosis, — patarė duktė. 

5. Medžiotojo sūnus 


Paklausė senis jos patarimo, atsivedė iš chano kaimenės 
baltą kumelingą kumelę. Kai atėjo vakaras, duktė ją pabal- 
nojo. 

— Na, tėve, dabar jok pas chaną. O kai nujosi, sakyk: 
„Pas mus ten leidžiasi saulė, pas jus čia jau naktis, o vaka- 
ruose švinta.“ Kai chanas paklaus, kokiu keliu atjojai, atsa- 
kyk: „Per žolę tarp dviejų kelių." Kai paklaus: „Ar dvigalviu 
arkliu atjojai?" — atsakyk: „Taip.“ Pažiūrės jis į tavo kumelę, 
o ji jau turės dvi galvas. Tiktai sparčiai jok ir, kai nujosi pas 
chaną, neleisk kumelei gultis, pririšk ją. 

Atėjo sengalvis pas chaną. Chanas suskato jį klausinėt, o 
senis atsakinėja, kaip duktė liepė. 

— Ar dvigalviu arkliu atjojai? 

— Taip, chane. Jei netiki, pats paveizėk. 

Išėjo chanas, žiūri — kyšo iš po kumelės uodegos kita. gal- 
va — ką tik atsivesto kumeliuko. Ir liepė chanas patarėjams 
pristverti senį. 

—- Sakyk, seni, ar pats taip sugalvojai, ar kas pamokė 
tave? 

— Ne, ne pats, — prisipažino senis. — Duktė mane pamo- 
kė. 

— Savo dukterį gausi išleisti už mano sūnaus. Važiuok ir 
atgabenk ją čia. 

Apsidžiaugė senis — tai nusišypsojo laimė dukrai! — ir sku- 
ba į savo nutriušusią jurtą. 

— Na, dukrele, pasipuošk greičiau. Atiduodu tave cha- 
no sūnui. Gerą dalią turi! 

Bet duktė nė nemano vilktis. 

— Jok, tėve, pas chaną ir pasakyk, kad niekam nevalia 
aplenkti įstatymo ir papročių, — piktai atsakė ji. 

Nujojo sengalvis ir persakė dukters žodžius. 

— Tavo duktė sako teisybę: jaunikis turi važiuoti pas nuo- 
taką. Aš kaltas, seni. 

Ir chano sūnus su artimaisiais pats atvažiavo pas mergai- 
tę. 

Taip sengalvis ištekino dukterį už chano sūnaus, 0 pats li- 
ko vienas nugyventi amžiaus. Kvailas chano sūnus gavo pro- 
tingą pačią, o chanas su chaniene — protingą marčią. Rytais 


66 


ji žadindavo juos, vaišindavo skaniais valgiais, O vakare mie- 
go guldydavo., 

„Pagyvens sūnus su tokia protinga pačia ir pats gal įgaus 
proto“, — galvoja chanas. Netrukus panoro chanas įsitikinti, 
ar įgavo sūnus proto, ar ne, ir kviečia jis sūnų joti drauge 
medžioklėn. 

— Jok, sūneli, pirm savo tėvo, bet taip, kad žirgo uodega 
judėtų, — pasakė jis. 

Tas nušoko nuo žirgo ir judina jam uodegą. Apibarė tėvas 
sūnų, apsnukiavo ir joja toliau. 

Nušovė chanas žvėrį, sudorojo skerdieną ir liepia sūnui 
sukurti ugnį, padaryti medinį katilą ir apkepinti mėsą. Sūnus 
užkūrė ugnį, nuvertė storą medį, atpjovė drūtgalį ir skaptuo- 
ja. 

— Ką tu darai? — klausia tėvas. 

— Medinį katilą, — atsakė sūnus. 


Supyko chanas ir vėl apsnukiavo kvaišą sūnų. 

Joja jie toliau ir vėl nušauna žvėrį. Išdoroja chanas sker- 
dieną ir paprašo sukurti ugnį, iškepti mėsą ir patiesti tėvui 
juodą paklotą. Sūnus užkūrė ugnį, iškepė ant iešmo mėsą, o 
juodo daikto neranda, tai nuplėšė nuo balno veltinį ir paklojo. 
Ir vėl tėvas apsnukiavo paiką sūnų. 

Grįžęs namo sūnus guodžiasi pačiai, kad tėvas jį apdau- 
Žęs. 

— Teisingai tėvas padarė, — sako pati, sužinojusi, už ką 
vyras gavo pylos. — Galvoti reikia! 

Ir ji išaiškino vyrui, ko tasai buvo nesupratęs. 

Po kiek laiko-chanas su sūnumi vėl išjojo medžioti. Pa-- 
siekė juodu lauką, ir tėvas sako sūnui: 

— Jok priešaky, bet: taip, kad žirgo uodega judėtų. 

Sūnus prisiminė, kaip mokė pati, ir aplenkęs tėvą pavarė 
žirgą Iistele. 

Nušovė jie žvėrį, ir chanas liepia sūnui sukurti ugnį ir pa- 
kepti mėsą mediniame katile. Sūnus užkūrė ugnį, nudrožė me- 
dinį iešmą ir iškepė ant jo mėsą. Pavalgė tėvas, joja toliau, 
nušauna dar vieną Žvėrį. 

— Užkurk, sūnau, ugnį, iškepk mėsą, 0 paskui patiesk tėvui 
juodą paklotą. 

Užkūrė sūnus ugnį, iškepė mėsą, o kai žemė nuo laužo 
pajuodo, tai nuvalė pelenus, kad būtų kur atsisėsti. 

Pavalgė tėvas, atsisėdo ant šiltos žemės ir sako: 

— Anksčiau mano sūnus nežinojo tokių dalykų, o dabar 
žino. Ar Žmona tave pamokė, ar pats susiprotėjai? 

— Pats. susiprotėjau, tėve. Pasidariau chanu, ir proto atsi- 
rado. 

Tėvas nepatikėjo ir sako: 

— Gerai, sūnau, aš dar truputį pamedžiosiu, 0 tu grįžk na- 
mo, tik, žiūrėk, nepaklysk. 

Nupasakojo tėvas sūnui, kur joti, bet tas pametė kelią ir 
pasiklydo. Išsigando chano sūnus. Tik žiūri — priešakyje bė- 
ga kažkieno žirgas. Pasileido tam iš paskos ir prijojo kai- 
menę. Apsinakvojo pas arkliaganį, 0 rytą pasiprašė palydimas 
iki rūmų. Apsidžiaugė pati pamačiusi vyrą gyvą ir sveiką. 

— Dabar tai mano vyras tinka į chanus. 

O senis chanas tą naktį irgi pasiklydo, nusidavė į kitą ša- 
lį, ir ten sargybiniai jį sučiupo. Visaip chanas teisinosi esąs 
niekuo dėtas, bet kas tikės! Trejus metus jis iškalėjo nešva- 
rioje jurtoje ir jau mirtimi vadavosi. Ir sumanė tada to cha- 
nato valdovas belaisviui galvą nukirsti, bet tas pasiprašė prieš 
mirtį dar leidžiamas parašyti laišką į namus. Sutiko chanas, 
bet įspėjo belaisvį: 

— Jei gražų parašysi laišką — pasiųsime, 0 jei ne — malo- 
nės nelauk, tučtuojau pribaigsime. 

Davė belaisviui popieriaus, ir tas parašė: 


Brangieji giminės! Lenkiuos lig kelių, 
Rašydamas iš tolimos šalelės, 

Ir pranešu, kad svetimoj padangėj 

Esu laimingas, sotus, apsirengęs. 

Jums rūpi, ar pargrįšiu dar namolei? 
"Tokių minčių kratausi aš iš tolo! 
Miegu šilkiniuos pataluos, patogiai, 

O virš galvos baldakimas lyg stogas. 
Dienų dienom drybsoti lovoj gera, 
Ožkos pienelį gerti iš pialos. 

Mat rūmuos gyvenu aštuoniaaukščiuos, 
Aplinkui tupinėja kambarinės darbščios, 
Ne svečias juk esu, o šeimininkas. 

Parašė 
ir sako: 


Ir pasiuntė žiaurus chanąs du žygūnus su laišku, ir liepė 
jiems tuščiomis negrįžti — parsivaryti visus garsaus belaisvio 


Tad ir numirti man tik čia pritinka. 
Jei norit laime su manim dalintis, 
Palikit rūmus ir atsidanginkit. 

Bet tas, kuris pirmasis šičia eis, 
Tevaro gyvulius gražiais ragais, 
O paskutinis tegu varo buolus. 
Kelionėje prireikia net ir kuolo, 
Tad vežkit viską... Ir dar štai kas: 
Bandoj yra kumelė ir jos vaikas. 
Niežais abu jie, vargšai, apsikrėtę. 
Va juos tai galite palikti vietoj. 


Niežuotas gyvulys garbės neteikia, — 


Tad jų ir į kelionę imt nereikia. 

Du dideli santalmedžiai palangėj, — 
Auksinių lapų stulpas remia dangų... 
Iš jų tik vieną pergabėnt reikėtų, 
Antrasis tegu lieka savo vietoj. 

O miegamajame, užu veltinio, 


Prie lovos kabo žirklės. Jos auksinės... 


(Į miegamąjį pro menes įeikit) 
Jas būtinai paimti reikia. 


belaisvis laišką ir atidavė jį valdovui. Perskaitė šis 


Mums chaną reik žiūrėt kaip savo akį. 


Tegu Žygūnas su jo laišku lekia!: 
Juk gausim su to žioplio laiškeliu 
Ir aukso, ir sidabro, gyvulių... 
Pirmiausia iš jo turtą išviliosim, 
Paskui su juo pačiu susidorosim. 


gyvulius, paimti jo turtą. 


Atidavė žygūnai laišką kvailam chano sūnui, o tas kad 
džiaugiasi, rodo laišką motinai, didikams ir tuoj duoda nuro- 


dymus: 


— Taisykitės į kelionę! Atskirkite raguočius nuo beragių. 
Varykite visą kaimenę, tik obuolmušę kumelę su nunižusių 

kumeliuku palikite. Vieną santalmedį iškaskite, o kitas tegu 
lieka. Tai pagyvensim naujoje karalystėje! 

Subruzdo chano tarnai, o jaunoji pati, kuri nebuvo skai- 
čiusi šešuro laiško, klausia anytą: 

— Kur taip sukruto visi? Ir kodėl bandą skiria į dvi da- 
lis? 

— Taigi iš tavo šešuro laišką gavome, argi „nematei? — 
nustebo anyta. 

Suskato visi ieškoti laiško, o tas kaip į vandenį įkrito. Ga- 
liausiai atrado jį vaikai šiukšlių krūvoje. Perskaitė laišką iš- 
mintingoji marti ir visiems nupasakojo, kas jame iš tikro pa- 
rašyta. Štai ką chanas rašė: 


Sunkios nelaimės ištiktas, šaukiuosi 
Šiuo laišku gimines ir artimuosius. 

Esu belaisvis tolimoj padangėj, 
Klastingas priešas baisią mirtį rengia. 
Ar jus bepamatysiu, vis galvoju, 

Kas dieną tykomas mirties pavojaus. 
Man žemė — patalas, dangus — pastogė. 
Nuo prasto maisto sumenkau, sublogau. 
Mane aštuoniasienėj jurtoj slepia, — 
Sargai išeit neleidžia net į stepę. 

Jei ne šiandieną, tai rytoj numirsiu, — 
Maniems kauleliams sudūlėt čia skirta... 
O jei mane jūs norit išvaduoti, 

Balnokit žirgus ir tuoj pat Žygiuokit! 
Pirmų pulkų kariams įduokit ginklus, 
O paskutiniai gali traukt beginkliai. 
Žygūną, kurs pristatė mano laišką, 
Priverskit kelią rodyt, kad būt aišku, 
Kur eit. Jei du atvyks, tai negailėkit 

Ir vieną būtinai kely nudėkit. 

Chanienė ir sūnus galbūt trukdyti 
Susimanys. Namie abu palikit. 
Gudriausia chanate — marti manoji, — 
Tegu jinai kaip vadas prieky joja. 
Sunkiausiam atvejui ji ras sprendimą, 
Tcdėl visur jos klauskit patarimo. 

Sutelkė marti kariuomenę, ginkluotus karius pastatė 'pric- 
šaky, beginkliams liepė eiti iš paskos. Vienam žygūnui galvą 
nukirto, kitą privertė rodyti kelią. Vidurnaktį užgrobė greti- 
mo „chanato žemes. ir auštant, chaną išvadavo. O žiaurųjį kai- 
myną chaną paėmė į nelaisvę. : 


Taip vargšo senio sumani dukra, 
Kai grėsė šaliai pražūtis tikra, 
Išmintimi, lig tolei neregėta, 
Pamokė žmones savimi tikėti, 
Per vieną naktį apgalėjo priešą, 
Ir iš. nelaisvės šešurą išplėšė. 


IŠMANUS. SENIS 


Seniai seniai gyveno pasaulyje senis Boldohujboras. Tu- 
rėjo jis septynias pilkas avis ir dų obuolmušius žirgus: vieną 
bėgūną, kitą skrajūną. Gyveno senis nutriušusioje jurtoje an! 
Bolzotaus kalno viršūnės. Eidamas ganyti avių skrajūną jis 
pririšdavo vakarinėje jurtos pusėje, o bėgūną — rytinėje. 

— Jeigu mano avys atsives pilkas ėriukus, paaukosiu juos 
šventikui, o jeigu juodus — chanui, — tarė sau senis. 

Ir atvedė viena avis juodą ėriuką. Senis jau buvo benešąs 
dovaną, bet chano juodvarnis tik paplast ir iškirto ėriukui 
akis. Supyko senis, užšoko ant savo skrąjūno, pasivijo juod- 
varnį ir išbadė jam akis. 

Sužinojo tai chanas, baisiai užsirūstino ir liepė dviem. vil- 
kam suėsti skrajūną. Tuomet senis ėmė ir sukeitė žirgus vie- 
tomis: skrajūną pririšo rytinėje jurtos pusėįe, o bėgūną —- va- 
karinėje. Atbėgo chano vilkai ir suėdė bėgūną. Senis šoko 
ant skrajūno juos vytis ir pamušė kojas. 

Užsirūstino chanas ir siunčia du drakonus, kad-sudrasky- 
tų senį. Sužinojo tai senis ir išginė avis nc ont Rolzotaus kal- 
no kaip paprastai, o į kitą vietą. Atskrido drakonai ir visą Pol- 

'Zzotaus viršūnę pavertė pelenais. Užšoko senis ant savo skra- 
jūno, pasivijo drakonus ir nukirto jiems uodegas. 

Supyko chanas ir siundo ant senio du velnius. Sužinojo tai 
sehis ir verda katile vilkų sudraskyto bėgūno žarnas. Atsėlino 
velniai prie jurtos, žiūri pro plyšį, ką senis veikia, 0 tas ne- 
pametė galvos, — tik šliūkšt ant jų iš verdančio katilo van- 
denį! 

Įtūžo chanas ir liepia žygūnui atvesti senį — dabar jo ne- 
pasigailėsiąs. Neišsigando senis — pats atėjo pas chaną. 

— Kam išdūrej juodvarniui akis? — klausia chanas. 

— Seniai buvau žodį sau davęs: jeigu mano avys atsives 
juodą ėriuką — nešiu jį savo chanui. Taip ir atsitiko: viena 
avis atsivedė juodą ėriuką. Apsidžiaugiau ir jau buvau be- 
einąs pas jus, bet kaip niekur nieko atskrido juodvarnis ir 
iškirto ėriukui akis. Supykau ir išdūriau varnui akis, — atsakė 
senis. 

— „Teisingai padarei, bet kam pamušei kojas mano vil- 
kams? 

— O katrą įsakėte jiems suėsti: skrajūną ar bėgūną? — 
klausia senis. 

— Skrajūną, — sako .senis. 

— O jie suėdė bėgūną, tai ir pamušiau jiems kojas. 

— Vėl tavo teisybė, — pripažino chanas, — bet kam nukir-- 
tai drakonams uodegas? 

— Ar jūs pasiuntėt juos manęs nugalabyti, ar nusiaubti 
Bolzotaus viršūnės? — klausia vėl senis. 

— Tavęs. 

— O jie pavertė pelenais Bolzotaus viršūnę. Tai. ir nukir- 
tau jiems uodegas. 

— Ir gerai. Bet kam nutvilkei verdančiu vandeniu vel- 
nius? 

— O ko jūs siuntėte tuos velnius? Kad pridarytų man ei- 
bių ar tik iš pasalų pašniukštinėtų? 

— Kad pridarytų eibių, — atsakė chanas. 

— Ojie iš pasalų šniukštinėjo, tai ir nutvilkiau. 

— Tavo teisybė, — vėl atsakė chanas. 

Ir gyveno toliau Boldohujboras ramiai ir laimingai su savo 
pilkomis avimis ir skrajūnu žirgu. 

GUDRUOLIS 


Gyveno kitados pasaulyje neturtingas berniukas. Jo tėvai 
bernavo pas tokį poną. Ponas pats kasdien vežiojo maistą la- 
mai, bet sykį paliepė šį darbą atlikti berniukui. Susimanė ke- 
lyje berniukas paragauti, kuo gi lama penimas, ir nė pats 
nepastebėjo, kaip suvalgė pusę. Galvoja berniukas: „Ką gi 
pasakysiu. lamai?" 

Atvyko jis pas lamą, 0 šis ir klausia: 

— Kodėl šeimininkas pats neatvažiavo? 

Ir sumanė berniukas pagudrauti: 

— Mane šeimininkė pasiuntė. Šeimininkas iš galvos išsi- 
kraustė — jūs, girdi, baisiai daug valgote. Grasino jus kirviu 
užkaposiąs. 

Supyko lama ir išvarė berniuką. O tas grįžo ir sako šeimi- 
ninkui, jog lama liepęs nieko nelaukiant pasiimti kirvį ir atei- 
ti jam durų pataisyti. Patikėjo turtuolis, pasiėmė kirvį ir žings- 
niuoja pas lamą. Pamajė lama turtuolį su kirviu, persigando 
baisiausiai ir bėga iš namų: mano, kad tas tikrai išprotėjęs. 
O turtuolis apžiūrėjo duris ir mato — apgavo jį berniukas. 

„Nieko, išpersiu kailį tam vaikiščiui“, — tarė sau ir grįžo 
atgal. 

O tuo metu kur buvus, kur nebuvus jo pati bepareinanti iš 
viešnagės. Pasitiko ją berniukas ant kelio ir pasakoja, esą 
šeimininkas iš galvos išėjęs ir su kirviu išbėgęs pas lamą — 
pirmiausia jį užmušiąs, o paskui ir savo pačią. Pamatė pati 
vyrą su kirviu ir kad spruks šalin, o berniukas priėjo prie 
šeimininko ir sako: " 

— Vakariniame kalno šlaite užkastas ąsotis pinigų. Jūsų pa- 
ti išbėgo jo išsikasti ir jums liepė ten nueiti. 

Išgirdo turtuolis apie pinigus ir iškart pamiršo savo pyk- 
tį — pasileido paskui pačią. O ta lekia dar greičiau. Supyko 
vyras: | 

— Matyt, nori viena lobį pasiglemžti. 

Pasivijo turtuolis pačią, ir ta pasakė, kodėl bėgusi. Na, 
dabar tai užmušiu vaikiščią, tarė sau chanas, bet vaiko ir pė- 
dos jau buvo ataušusios. 

Dūlino..keletą dienų berniukas stepe nevalgęs, sušalęs, kol 
pagaliaų. priėjo ailą.. O tame aile gyveno moteris: su dukte- 
rim. Berniukas ir Pao pas ją. Greta šio ailo gyveno gobšus 
įr žiaurus najonas '*. Visko pertekęs buvo tas najonas, bet jam, 
vi rūpėjo, kaip dar labiau „pralobti. 

2go Metai. Berniukas užaugo, buvo. dailus bernaitis. Kai 
senutėvnirė, jis vedę; jos dukterį, ir gyveno juodu meiliai kaip 
du balandėliai. Parnešė kartą bernaitis namo sutrūnijusį paga-- 
lp, suvyniojo jį į Cliadaką ir-įdėjo skrynion. 

—-Rytoj ateis najonas mokesčio, — sako jis pačiai. — Tu 
apsimesk, kad numirei. Aš tau stuktelsiu šita lazda tris -kar- 
tus per galvą. Kai suduosiu pirmą kartą -— kvėptelėk. Kai su- 
duosiu antrąsyk -— sujudėk, 0:po trečio sykio — kelkis. 

Rytą, bernaitis išėjo iš namų. Į jurtą įėjo najonas. Bernai- 
tis grįžo, ir najonas jam pasakė, esą, pasimirusi jo pati. Ap- 
simetė bernaitis, kad jam širdis plyšta, bet paskui, lyg prisi- 
minęs kadką, -išsiėmė iš.skrynios lazdą ir stuktelėjo pačiai per 
galvą. Stuktelėjo kartą —- pati kvėptelėjo, stuktelėjo antrą — 
pati sujudėjo,.o po trečio karto — pasikėlė ir atsisėdo. Įsigeidė 
gobšus kunigaikštis žūt būt gauti stebuklingą lazdą, bet ber- 
naitis::dedasi nenorįs apie tai nė girdėti. Tik tada sutiko ati- 
duoti,ikai najonas paklojo. krūvą pinigų. 

-— Tiek jau to, kaip jums atiduodu, kitas niekas neišpra- 
šytų, — pasakė bernaitis duodamas najonui lazdą. 

Įsigeidė riajonas patikrinti, ar išties lazda stebuklinga, ir 
nugalabijo: savo pačią, o paskui pradėjo ją lazda tvatyti. Mu- 
šė,:daužė visaip, bet numirėlė nesikelia, ir tiek. 

Reikia nubausti apgaviką, tarė sau najeanas, ir sušaukė vi- 
sus patarėjus — tesugalvoja žiauriausią bausmę. 

Įvyniokite mane į jaučio odą ir įmeskite jūron, — pasi- 
prašė bernaitis,---ar ne vis tiek jums, kaip man galą pada- 
ryti! 

Papalvojo pasvarstė najonas ir sutiko. Įvyniojo jis bernai- 
tį į jaučio odą ir gabena prie jūros. Sustojo pakeliui pas tur- 
tingą pirklį nakvynės, šauniai pasivaišino. O tas pirklys buvo 
visai nuplikęs. Išėjo jis iš jurtos pažiūrėti, kokią dovaną at- 
nešė jam turtuolis, ir mato: guli žmogus, susuptas į odą. 

--—- -Ką-čia pats veiki? — stebisi pirklys. 


———- 


4 Najonas — kunivaikštis. 
) ( 

— Buvau aš plikas, 0 gerasis mano ponas panoro ataugin- 
ti man plaukus, tai ir suvyniojo į odą. Dabar jau gavau, ko 
norėjau. Plaukai ataugo. 

Patikėjo pirklys bernaičiu ir sako: 

— Tau nebėra čia ko veikti, jei ataugo plaukai. Leisk, aš 
susisupsiu į odą. 

Dedasi bernaitis nenorįs užleisti jam vietos. Tada pirklys 
pažadėjo dovanoti jam savo drabužius. Bernaitis sutiko, per- 
sirengė ir pasislėpė, pirklys susivyniojo į odą. 

Rytą najonas, dar nespėjęs dorai išsipagirioti, užsivertė naš- 
tą ant pečių, nutempė ją prie jūros ir pūkšt į vandenį. 

O bernaitis tuo tarpu susirinko vertingiausius pirklio daik- 
tus ir grįžo į gimtinę. Netrukus parėjo namo ir najonas. Ste- 
bisi neatsistebi jis, kad skurdžius gyvas ir dar nei iš šio, nei iš 
to praturtėjęs. Tad pasišaukė jį ir ėmė kamantinėti. 

— Kai nuskendau į dugną, tuoj nuskuodžiau pas vandenų 
karaliūną,— sako gudruolis. — Apdovanojo jis dosniai mane ir 
pasiuntė atgal į žemę. Kad nebūčiau sumaišęs durų, vandenų 
karaliūnas būtų mane apdovanojęs dar dosniau. 

Išsiteiravo najonas, kur gyvena vandenų karaliūnas, kai 
jį rasti ir ką sakyti. Paskui sušaukė savo patarėjus ir traukia 
su jais prie jūros. Sustojo visi ant kranto, 0 gudragalvis ber- 
naitis ir sako najonui: 

— Še tau ilgą lazdą ir leiskis į dugną. Kai tik vandenų 
karaliūnas tave apdovanos, pakrutink lazdą, — tada ir kiti šoks 
paskui tave. 

Puolė najonas į vandenį, pradėjo skęsti ir kad sujudins 
lazdą pagalbos šaukdamasis. O patarėjai pamanė — jau duoda 
najonas ženklą, tai puolė visi į vandenį ir nuskendo. Nuo to 
laiko tame krašte nebėra žiaurių ir gobšių najonų, o Žmonės 
gyvena ramiai ir laimingai. 


KUMELIUKAS GELBĖTOJAS 


Gyveno kitados pasaulyje senelis su senele, ir turėjo juo- 
du neregėto gražumo dukrą. Turto jiems netrūko, ypač gyvu- 
lių. Senelių kaimenėje ganėsi aar niekad kumeliukų nevedusi 

kumelė, o ganykloje augo dar niekad nežydėjęs ir nėvedęs 
vaisių medis. 

Grįžo vieną vakarą senelis iš ganyklos 17 sako senutei su 
dukteria: 

— Mūsų bergždžioji kumelė apsikumeliavo. Kumeliukas 
šviesaus plauko, kokius tris kartus didesnis už motiną. O be- 
vaisis medis pražydo ir greitai duos vaisių. 

— Ar man galima pažiūrėti? — klausia duktė. 

— Jau vėlu, palauk rytdienos, — sako tėvas. 

O duktė nenusileidžia, ir gana. Tada tėvas pagaliau sutiko. 
Nubėga duktė į kaimenę, žiūri — ogi iš tiesų prie: kumelės 
stovi ne bet koks kumeliukas — tikras Žirgas, labai didelis, 
šviesaus plauko, Ilgai mergaitė spoksojo į jį, paskui paragavo 
skanių sultingų bevaisio medžio vaisių ir jau buvo benueinan- 
ti, tik staiga kumeliukas netikėtai prabilo žmogaus balsu: 

— Naktį tave baudžiasi pagrobti mangasas. Sėsk ant manęs, 
išnešiu tave iš čia. Tiktai pasiimk šukas ir pustyklę. 

Parbėgo duktė namo, pasiėmė šukas, pustyklę ir iškeliavo. 
Kiek pajojo žirgas ir sako: 

— Mesk šukas ir tark: „Išsiliek, putojanti jūra, ne prie- 
šaky manęs, o užpakaly."“ Tik, žiūrėk, nesumaišyk! 

Bet mergaitė viską sumaišė ir pasakė: 

— Išsiliek, putojanti jūra, ne užpakaly manęs, o prieša- 
ky. | 

Pamatė žirgas priešais putojančią jūrą ir sako: 

— Tu gero žmogaus dukra, bet kur tavo protas? Na, tiek 
to, dabar aš šoksiu per jūrą, 0 tu laikykis kaip tikras vyras. 

Peršoko žirgas jūrą, ir, laimė, nenukrito mergaitė. Dar kiek 
pajojus, žirgas vėl sako: 

— Mesk dabar pustyklę ir sakyk: „Siausk, uragane, su liū- 
timis ne priešaky manęs, 0 užpakaly!" 

Dabar mergaitė neapsiriko, pasakė kaip liepiama. 

Netrukus žirgas vėl prabilo: 


— Šių žemių chanas su savo pačia ieško žmonos savo sū- 
nui, sosto įpėdiniui. Tuoj chano pati atsiųs tarnaitę iššniukšti- 
nėti, kas atjojo: jeigu bernaitis, tai žolė, kur jis sėdėjo, bū- 
sianti suminta. 

Iš tikrųjų netrukus atėjo tarnaitė ir šnekina sėdinčią ant 
žolės mergaitę. Kai toji atsistojo, kelios žolelės buvo sumin- 
tos. 

„Senė visai pakvaišo“, — sumurmėjo tarnaitė ir grįžo į rū- 
mus. 

O žirgas sako mergaitei: 

— Chano pati nepatikės tarnaite ir pakvies tave arbatos. 
Nesispyriok! Greit tapsi chano sūnaus žmona. Bet kai būsi 
laiminga, neužmiršk, kad negalima manęs mušti rimbu. Ir ge- 
ležiniais pančiais neleisk chanui manęs pančioti. 

Kitą dieną, tekant saulei, atėjo tarnaitė ir pakvietė mer- 
gaitę į rūmus. Gražuolė iš karto krito į akį chano sūnui. Tą 
pačią dieną rūmuose buvo atšoktos vestuvės, ir jaunieji gy- 
veno toliau ramiai ir laimingai. 

Po kiek laiko chano sūnus gavo išvykti trejiems metams 
į tolimus kraštus. O jo pati buvo dienų gale. Taisydamasis į 
kelionę vyras užsigeidė joti pačios žirgu. 

— Jok, — sutiko pati. — Bet nepančiok jo geležiniais pan- 
čiais. 

— O kaipgi be pančių paliksiu žirgą stepėje? 

Nori nenori pati gavo duoti jam pančius. Sėdo vyras ant 
žirgo ir išjojo. | 

Praėjo keli mėnesiai, ir pati susilaukė vaikelio. Sumanė 
chanas pradžiuginti sūnų ir pasiuntė Žygūną su laišku, pa- 
rašęs jame gimus berniuką. Dieną ir naktį galvotrūkčiais lėkė 
žygūnas, mangaso valdose pakeitė žirgą, Oo laišką pamiršo ir 
nurūko tolyn. Perskaitė mangasas laišką ir pasibaudė naktį 
pavogti gražuolę. 

Vakare chanaičio žmona girdi — žirgas Žvengia. 

— Bene mano žirgas grįžo? — pradžiugo ji. Pašoko iš 10- 
vos, užsisiautė chalatą ir išbėgo į lauką. Žiūri — tikrai jos žir- 
gas. 

— Tu pamiršai, ką buvau sakęs, — davei vyrui geležinius 
pančius. Tai ir atsitiko nelaimė! Greičiau vilkis ir pasiimk sū- 
nų. Naktį tave baudžiasi pagrobti mangasas. Paskubėk! 

Akimoju susiruošė gražuolė, čiupo ant rankų sūnų ir sėdo 
"ant žirgo. Ilgai dūmė ištikimas žirgas, bet išseko jėgos, ir jis 
sustojo vidury išdegusios stepės. 

— Aš greit krisiu, — pasakė jis. — Kai nugaišiu, ištark: 
„Tegu mano žirgo kojos virsta keturiais aukštais medžiais: auk- 
siniu, sidabriniu, perliniu ir koraliniu, 0 jo kūnas — vaiskia 
jūra." 

— Nekrisk, — pravirko gražuolė. — Kam palieki mane vie- 
ną su vaiku ant rankų? 

— Mano karčiuose yra keturi auksiniai plaukai. Ištrauk 
juos! Perkrimsi vieną — aš nugaišiu. Perkrimsi dar du — išgel- 
bėsi save ir sūnų. Perkrimsi ketvirtą — aš atgysiu. 

Perkrimto gražuolė vieną plauką, ir žirgas beregint nugai- 
šo. Nieko neveiksi, pasielvartavo, padūsavo jauna moteris ir 
sako: 

— Tegu mano žirgo kojos virsta keturiais medžiais: auk- 
siniu, sidabriniu, perliniu ir koraliniu, o jo kūnas — vaiskia 
jūra. 

Vos tik ištarė ji šiuos žodžius — atsidūrė salelėje vidury 
jūros. Apsidairė — čia pat auga keturi medžiai. Įsiropštė mo- 
teris su vaiku į auksinį medį, ir, kur buvęs, kur nebuvęs, at- 
rūko įtūžęs mangasas. Kad įniks jis graužti kamieną, auksinis 
medis tik linksta, tik linksta. Ką darys moteriškė su sūnum, 
perlipo į sidabrinį. 

— Nuo manęs nepabėgsi! — suriko mangasas ir puolė grauž- 
ti sidabrinį medį. 

Linksta, linksta sidabrinis medis, jau grius, bet motina su 
sūnum persikraustė į koralinį. 

— Dabar aš tave pagausiu! — įsiuto mangasas ir šoko prie 
koralinio medžio. 

Gavo moteriškė persiropšti į perlinį. 

— Na, dabar tau galas! — sušuko mangasas ir suleido iltis 
į paskutinį kamieną. 

Sutraškėjo medis, ir tada gražuolė perkrimto du auksinius 
plaukus. Ūmai iš kažkur iššoko du didžiuliai šunys, puolė man- 
gasą ir sudraskė. Jūra beregint išdžiūvo, ir motina su sūnumi 
atsidūrė stepėje. 

Perkrimto tada gražuolė ketvirtą plauką. 

Tik žiūri — ogi atšuoliuoja iš tolo raitelis ant šviesaus plau- 
ko žirgo. 

„Kas tai galėtų būti?" — galvoja gražuolė. 

Raitelis priartėjo. Įsižiūrėjo gražuolė — ogi jos mylimas vy- 
ras! Ir suskato juodu pasakotis, kas katram nutiko. 

— Jei čia mano žirgas, jo karčiuose neturi būti keturių 
auksinių plaukų, — pasakė gražuolė ir pažiūrėjo į arklio kar- 
čius. Ir išties — jos žirgas! 

Pargrįžo vyras su pačia namo ir gyveno toliau visko perte- 
kę ir laimingi. 


BERNIUKAS UODEGIUKAS 


Gyveno kitados senelis su senele. Ir turėjo jie penkias juo- 
das ožkas. Susimanė kartą viena ožka peršokti per didelę olos 
plaišą. Stvėrė senelis ožką už uodegėlės, ta ir nutrūko. Parsi- 
nešė jis uodegėlę į jurtą ir įkišo į plyšį. Kitą dieną susigin- 
čijo senelis su senele, katras eis ožkų ganyti, tik girdi — kaž- 
kas iš lauko šaukia: 

— Mama! Tėte! Aš eisiu ganyti! 

— Kąs tai galėtų būti? — nustebo senelis su senele, mat 
juodu vaikų neturėjo. 

Dirst į lauką — nieko nėra. Pasiklausė — balsas tarytum iš 
+ jurtos eina. Grįžo į jurtą, o balsas vėl lauke. 

„Bene piktoji dvasia“, — pamanė senelė. 

Žvilgt senis į plyšį, o ten, pasirodo, ožkos uodegėlė, pasi- 
vertusi berniuku, šneka. Taip senelis su senele bemiuko uo- 
degiuko sulaukė. Kasdien jis ganė ožkas, Oo senelis su senele 
patenkinti namie sėdėjo. 

Pamatė berniuką najono žmonės ir šaiposi. Kentė kentė 
berniukas, kol jam kantrybė trūko. Tada nuėjo pas najoną ir 
sako: 

— Jeigu tavo žmonės iš manęs šaipysis, sudorosiu vieną 
tavo jautį, O tave patį kirviu užkaposiu. 

— Na, žinoma, vyras visada galvoja apie didelius žygius, — 
nusijuokė najonas. 

Kitą dieną berniukas vėl atėjo į najono namus ir užri- 
ko: ' 

—- Kur jaučiai? Kur kirvis? 

Jaučiai tuo metu buvo žardienoje, o kirvis gulėjo jurto- 
je. 

Vakare, kai najono šeima vakarieniavo, berniukas įlindo 
šuniui į ausį ir taip įsigavo į jurtą. Čiupo šuo kaulą ir puolė 
lauk. Kai jis bėgo pro kirvį, berniukas tik kišt ranką iš au- 
sies ir pasigriebė jį Užkapojo jis tuo kirviu vieną jautį ir 
suvalgė. O kitą dieną vėl atėjo jis į najono namus. 

— Kam jautį pavogei? — užsipuolė berniuką šeimininkas. 

— Ogi šaipėtės iš manęs, tai ir įrodžiau, kad esu tikras 
vyras, — atsakė berniukas. 

— Kad jau toks narsus, pavok šiąnakt mano žmonos aukso 
žiedą. Neįstengsi — pasisaugok, nulėks galvelė! 

Paliepė najonas tą naktį Žmonai įsidėti žiedą. į burną, pri- 
rišo du šunis prie jurtos ir tik tada nuėjo miegoti. Įsigavo ber- 
niukas į kiemą, papjovė ėringą avį ir aviną, 0 mėsą atidavė 
šunims. Paskui pametė miegančioms tarnaitėms neišnešiotą 
ėriuką, O najonui po chalatu pakišo avino kapšą. Dviem la- 
moms, miegojusiems jurtoje, pakrėtė mėšlo iš žarnų. Najono 
Žmonai veidą ištepė lajum, 0 į burną įpylė avino tulžies. Kad 
spjaus moteriškė tulžį — ir žiedą kartu išspjovė. Berniukas tik 
čiupt žiedą, šast į plyšį ir kad suriks: 

— Kelkit! Vagys! 

Nubudo tarnaitės ir ginčijasi: 

— Tau negyvas vaikas gimė. 

— Tau, ne mani 

— Bene kelnes pridirbai, nešdinkis lauk! — šaukia vienas 
ant kito lamos. 

— Nelaimė! — klykia nąjonas. — Mane kažkas apipjaustė! 

Kitą rytą, vos praaušus, nuėjo najonas pas berniuką. 

— Pririšk šunį! — užriko jis. 

Pririšo berniukas šunį ir nemačiomis nupjovė najono ark- 
liui lūpas. Paskui nepastebimai nutraukė najonui. nuo kepurės 
žinsą !5, o tiesdamas svečiui tūbą, nupjovė batų padus. Atsisė- 
do najonas. vidury jurtos ir plūsta berniuką net apsiputoda- 
mas: 


Bb Zinsas — rutulėlis ant didžiūno galvos apdangalo, pasižymėjimo 
ženklas. f 

6. Medžiotojo sūnus 


— Tu, nususęs vagili, pasigviešei didžiūno turto! Ar žinai, 
kaip būsi už tai nubaustas? 

— Skųstis sugalvojai? — juokiasi berniukas. — Bet kas 
tamsta per vienas su kepure be žinso, su arkliu be lūpų ir ba- 
tais be padų? 

Susigėdo svečias, šoko ant belūpio arklio ir nurūko namo 
nieko nepešęs. 

Pasikvietė sykį najonas garsų šamaną iš gretimo ailo. Nusi- 
gavo berniukas prie najono namų ir pririšo vienam arkliui prie 
uodegos pintą krežį. Tas iš baimės kad ims spardytis. Išsigan- 
do kiti arkliai, sužvingo. Išgirdę triukšmą subėgo žmonės, jur- 
toje liko tik šamanas. Tada berniukas įėjo į jurtą. Įgrūdo jis 
šamaną į kumyso burdiuką ir kaip niekur nieko išrūko į gat- 
vę. 

Greitai žmonės pasigedo šamano, šoko ieškoti. O berniu- 
kas paprašė šeimininką kumyso. 

— Negi pats negali įsipilti! — supyko najonas. 

Priėjo berniukas prie burdiuko ir kad suklyks: 

— Ajajai, šeimininkas kumyse gutulus laiko, ir dar najonu 
vadinasi! 

— Kokius gutulus, kur yra gutulai? 

Trukt tarnai už gutulų ir ištraukė iš burdiuko jau prigė- 
rusį šamaną. 

Neteko galvos šeimininkas, siūlo brangiausias dovanas tam, 
kas parneš negyvėlį namo. Bet niekas nenori nešti. Tada ber- 
niukas sako: 

— Ką beveiksi, aš parnešiu! Tik duokit man nartų kupra- 
nugarį ir smailią ylą. 

Jam viską davė najonas. Užvertė berniukas ant kupranu- 
gario nebegyvą šamaną ir joja link jo jurtos. Kur buvę, kur 
nebuvę, išbėga jam priešais keletas šunų. Berniukas bakst yla 
kupranugariui į koją, tas kad šoks bėgti ir numetė nuo savęs 
šamaną. Berniukas taip pat nušoko žemėn ir dedasi mirtinai 
užsimušęs. Subėgo šamano tarnai, šlaksto savo šeimininką ir 
berniuką vandeniu. Išgulėjo berniukas dvi dienas nejudėda- 
mas, 0 trečią dieną sukrutėjo, tarytum pradėjo žadą atgauti. 
Parvežė tarnai berniuką pas najoną, o tas apdovanojo jį di- 
dele kaimene gyvulių. 

Grįžo berniukas uodegiukas pas tėvus, ir gyveno jie toliau 
trise ramiai ir laimingai. 

SENELIS IR SENELĖ 


Gyveno kartą senelis su senele. Senelė buvo darbšti, o 


keturios ožkos, bet per keturias dienas senis ir jas suvalgė. 
Liko jiems vienut vienutėlė karvė. Kol suvaikščiojo senelė 
vandens, senis karvę papjovė, mėsą iškepė ir suvalgė aliai 
kąsnelį. Supyko senelė. 

— Verčiau numirti, ką gyventi su tavim, — pasakė ji ir 
pasiėmusi karvės tešmenį išėjo į kalnus. Pasikabino ji tešme- 
nį prie uolos ir kasdien melžė. Taip ir gyveno. 

Prisiminė vienąkart senelė savo senelį, suspaudė jai šir- 
dį ir sumanė nunešti jam džiovintos varškės ir sviesto. Priėjo 
prie jurtos, žvilgt į vidų — ogi tasai besėdįs ir pelenus beval- 
gąs. Padėjo ji jam nemačiom varškės ir sviesto ir tykiai nu- 
ėjo sau. Taip ir nesužinojo senelis, kas jam atnešė maisto. Nuo. 
tos dienos taip ir maitino senelė savąjį senelį. Bet vieną die- 
ną tasai ją susekė. Pasileido godus senelis paskui senelę ir 
mato — melžia ji prikabintą prie uolos tešmenį. 

Kitą dieną, kai senelė išėjo vandens, nutraukė senis teš- 
menį, išsikepė ir suvalgė. Grįžta senelė ir užsirūstinusi sa- 
ko: 

— Verčiau numirti, ką gyventi su tavim. 

Ir vėl senelė paliko senelį. Eina ji, eina, žiūri — prie uolos 
guli ką tik apsivaikavusi antilopė. Prisėlino prie jos senelė ir 
čiulpia pieną. Bet senis sekė senelės pėdomis ir greit ją už- 
klupo. 

Atėjo metas melžti antilopę. Senelė griežčių griežčiausiai 
įsakė seneliui nė žodžio netarti. Bet vos tik ji pradėjo melžti, 
senelis ir klausia garsiai: 

— O kažin kur, .senele, jos antilopiukas? Aš katilą pasi- 
ėmiau. 

Išsigando antilopė ir kad šoks į šalį. Supyko senelė, eina 
sau, bet senis nė per žingsnį nuo jos nesitraukia. 

Eina eina senelė ir mato: stovi ant kelio didelė balta jur- 
ta. Viduje nė gyvos dvasios, užtat gausybė visokių valgymų 
ir gėrimų. Pasistebėjo senelė ir laukia šeimininko. Stojo nak- 

tis, senelė užsnūdo, tik staiga girdi — į jurtą įbėga vilkas, la- 
pė ir meška. 

— Kuo čia taip bjauriai atsiduoda? — klausia lapė. 

Beregint žvėrys pamato neprašytą viešnią. 

— Aš vargana moteriškė! — pravirko senelė. — Neskriaus- 
kite manęs. Valgyti jums virsiu. 

Žvėrys nesudraskė senelės, pasiliko ją už šeimininkę. Ry- 
tą, vos tik žvėrys išėjo iš namų, kur buvęs, kur nebuvęs, se- 
nelis jau ir čia! 

— Pasiimk daugėliau maisto ir eik sau, 0 jei ne — pama- 
tys tave žvėrys ir suės, — įkalbinėja jį senelė.— Rytoj vėl atei- 
si. 

Tinginys senis pavalgęs suglebo ir nebenori eiti iš šiltos 
jurtos. Ką darys senelė, paslėpė jį ir prigrasino, kad tylė- 
tų. 

Grįžo naktį žvėrys, ėda sau, 0 senelis neištvėrė ir sako: 

— Senele, ei senele, šalta man! 

Supyko žvėrys, ištraukė senelį ir suėdė. Buvo benorį su. 
triaukšti ir senelę, bet persigalvojo: 

— Tegu mums valgyti verda! 


NARSUOLIS BUIDARAS 


Gyveno kitados pasaulyje našlė su sūnumi. Sūnus gimė 
toks didelis, kad po dienos nebeišsiteko ant vieno avikailio. 
Kitą dieną jis jau nebeišsiteko ant dviejų avikailių, trečią — 
ant trijų, ketvirtą — ant keturių, penktą — ant penkių, šeš- 
tą —ant šešių, o septintą dieną motina nebevaliojo sūnaus 
suvystyti ir septyniais avikailiais. Pavadino ji sūnų Buidaru. 

Paaugo Buidaras. Vieną dieną jis sako motinai: 

— Einu pas chaną Šorholžiną, sužaisime šachmatais. 

— Tavo tėvas, kol buvo gyvas, visada pralošdavo Šorhol- 
žinui. Ir tavo tikriausiai tokia pat lemtis, — atsakė motina. 

— Nuo ko mirė tėvas? — klausia sūnus. 

— Ligą įsivarė ir mirė. Prieš mirtį jis sukrovė į dėže bal- 
ną, ginklus ir liepė atiduoti juos tau, kai paaugsi. 

Apsidžiaugė sūnus tėvo paliktais daiktais, pasiėmė juos ir 
išėjo pas chaną. 

Vakare jis grįžo namo ir pasigyrė motinai aplošes cha- 
ną. 

Bet motina nepatikėjo. Kitą dieną sūnus vėl aplošė cha- 
ną ir pasipasakojo apie tai motinai. Toji mano sau: „Taip, da- 
bar mano sūnus jau vyras.“ 

Ėjo metai. Buidaras užaugo ir panoro vesti. Vieną dieną 
jis pasibalnojo žirgą, pasiėmė lanką, strėlių ir sako: 

— Ketinu joti pas chaną Narandarą ir pasipiršti jo dukte- 
riai Šurendenai. 

— Laimingos kelionės, sūneli, aš neatkalbinėsiu tavęs, — at- 
sakė motina. — Jok, tik atsimink: kelyje susidursi su trimis 
kliūtimis. Įveiksi jas — parsivesi pačią. — Ir motina slėpdama 
ašaras išlydėjo sūnų. 

Joja joja Buidaras ir prijoja mišką, tokį tankų tankutėlį, 
kad musė ten nejlįstų. Visą dieną brovėsi bernaitis per tank- 
mę, bet neišsigavo iš miško. Tada žirgas sako jam: 

— Paleisk strėlę iš lanko ir tark: „Teatsiranda platus ke- 
lias, kad juo galėtų prajoti žmogus su kupranugariu.“ 

Paleido Buidaras strėlę, pasakė, kaip liepė žirgas, ir be- 
regint per mišką nusitiesė platus kelias. Joja toliau bernaitis. 
Joja jis, joja ir staiga priešais — verdanti, putojanti jūra. Ką 
daryti? Ir žirgas vėl prabyla žmogaus balsu: 

— Aš peršoksiu jūrą, tik tu laikykis kaip tikras vyras. 

Peršoko žirgas jūrą, bet nusiplikė užpakalinę koją. Išgy- 
dė bernaitis žirgo koją viską gydančiais vaistais ir joja to- 
liau. 

„Motina sakė, tris kliūtis sutiksiu kely, vadinasi, liko dar 
viena", — tarė sau Buidaras ir ūmai pamatė priešakyje sopką. 
Ant jos viršūnės kažkas judėjo. 

— Kaip manai, kas ten? — klausia žirgas. 

— Nežinau. Lyg debesis, lyg kalnas. 

— Pasirodo, aš išmoningesnis už tave, — sako žirgas. — Tai 
mangasas Indermė devyniasdešimt penkiomis galvomis. Jis vi- 
sus nugalabija, kas tik pasipina jam ant kelio. 

Išsiėmė Buidaras stipraus tabako, bet nespėjo užsirūkyti. 

Kaip viesulas užgriuvo jį mangasas. Galynėjosi jie, kol visą 
žemę išrausė aplink. Tada mangasas sako: 

— Aš vyresnis už tave, todėl ir pavargau. Susitikim ry- 
toj saulei tekant. 

— Gerai, — sutiko Buidaras. 

Bet žirgas jam pašnabždėjo: 

— Jei paleisi mangasą, jis suės dešimt kumelių iš savo 
šiaurės bandos ir dvidešimt kumelių iš savo pietų bandos ir pa- 
ilsėjęs rytoj tave įveiks. Kaukis su juo dabar! 

Paklausė bernaitis žirgo, priėjo prie juodos mangaso jur- 
tos, remiančios dangų, ir šūktelėjo: 

—,Ei mangase! Manęs dar laukia tolimas kelias, aš skubu. 
Kaukimės dabar! 

Nenorcmis išėjo mangasas. Juodu vėl susiėmė, ir veikiai 
Buidaras paguldė mangasą ant menčių. Septyniasdešimt tris 
kartus parito jis pabaisą, numetė ją nuo kalno, 0 paskui su- 
degino, — neliko lapėms nė kaulelių. 

Joja Buidaras toliau ir neilgai trukus prijoja chano  Na- 
randano aukso rūmus. Žiūri -- nagi pilnas kiemas arklių pris- 
tatytas: matyt, kokia šventė. 

Pavertė Buidaras savo žirgą nusususiu kumelioku, 0 pats 
pasivertė paprastu vaikinu. Atėjo jis pas chaną ir pasisakė 
norįs prašyti jo dukros Šurendenos rankos. 

— Mano dukters rankos prašo daug jaunikių, jų tarpe ir 
imtynininkas, pramintas Ruduoju Pusantražmogiu. Todėl ir su- 
rengėme nadamą !?; kuris nugalės, tam ir atiteks mano duk- 
tė, — atsakė chanas. 

Sugalvojo Buidaras statyti savo žirgą arklių lenktynėse, 
kurios turėjo prasidėti kitą dieną. Paklausė jis chaną, kiek 
dienų truksiančios lenktynės. Pagalvojo chanas ir atsakė, kad 
tris mėnesius, 0 pirmajam imtynininkui — devynis mėnesius. 

— Aš sutinku lenktyniauti visus metus, — sako bernaitis. 

Ir įniko jis ieškoti jojikų, bet nė vienas vaikas (arklių len- 
ktynėse paprastai dalyvauja vaikai nuo penkių iki dvylikos 
metų) nenorėjo joti nusususiu kumelioku. Šiaip ne taip vienas 
berniūkštis sutiko. 

— Žiūrėk, broliuk, neapvilk, — sako jam Buidaras, — pa- 
siimk du maišus smėlio ir peilį. Išjok paskutinis. Kelyje tavo 
žirgas aplenks du chano žirgus, tada ir išpilk smėlį. 


5 Nadamas— šventė, per kurią vyksta jėgos ir nagingumo varžybos. 

Kai raiteliai dingo iš akių, šoko varžovai rungtis imtynė- 
se. Rudasis Pusantražmogis buvo toks stiprus, kad pakėlė jau- 
čio skerdieną. Buidaras prisitaikė ir parbloškė varžovą, taip 
bloškė, kad tas beveik visas sulindo į žemę. 

Suklykė chano tarnai; stvėrė dalbas ir kastuvus, bėga at- 
kasti imtynininko. 

— Ar pas jus taip kelia parkritusius? — klausia Buidaras.— 
Pas mus šitaip. — Ir jis mažuoju pirštu pastatė varžovą. Pas- 
kui priėjo prie chano ir klausia: — Na kaip, nugalėjau aš ar 
ne? | 

— Žiūrėsim, ką parodys arklių lenktynės, — sako chanas. 

Paskutinę lenktynių dieną Pusantražmogis ir chanas pasi- 
lipo ant aukštų kopėčių ir įsistebeilijo į tolį. 

— Atrodo, mano-rudis priešakyje. 

— Apsirinki, tai mano šviesiakartis, — ginčijasi juodu. 

Tada Buidaras paprašė chaną: 

— Duokit man pasižiūrėti! Atrodo, mano žirgas bėga“ pir- 
mas 

— Be reikalo giriesi! — nusijuokė chanas. — Tavo nususęs 
kumeliokas seniai kelyje nugaišo. 

Žvilgt Buidaras į stepę ir sako: 

— Dabar aiškiai matau: tai mano žirgas! 

Išsirovė jis iš galvos du plaukus, nuvijo iš jų virvę ir pri- 
rišo savo neišvaizdų kumelioką, kai tas atskuodė. 

-—— Na, ar sekėsi, broliuk? — paklausė stipruolis jojusį ber- 
niuką. | 

— Viską padariau, kaip liepei. 

Tada Buidaras priėjo prie chano. 

— Vadinasi, ir čia aš nugalėjau? 

Nieko neveiksi — gavo chanas sutikti. 

Dabar varžovai ėmė tartis, kaip šaudys iš lanko. 

— Šaudysim taip, kad iš šešiasdešimties vežimų malkų ne- 
liktų nė skiedrelės dančiui pasikrapštyti, kad iš šešiasdešim- 
ties vežimų akmenų neliktų akmens nė skiltuvui, kad strėlė 
vienu paleidimu prakirstų chadaką ir peršvilptų per šlauni- 
kaulio kiaurymę, — pasiūlė Pusantražmogis. « 

(O Buidaras pridūrė: 

— Ir kad paskui strėlė dar pralįstų pro adatos skylutę ir 
uždegtų sukrautus už jos žabus. 

Pirmas šovė chanas. Jo strėlė perlėkė pro šlaunikaulio“ * 
kiaurymę ir nukrito. 

Pusantražmogio strėlė pralindo pro adatos skylute ir nu- 
krito. O kai šovė Buidaras, jo strėlė perėjo pro visas kliūtis 
ir uždegė žabus. 

— Gaisras! Gaisras! — pagavo šaukti žmonės bėgdami ge- 
sinti ugnies. 

— Tai pas jus taip gesina ugnį? — stebisi Buidaras. — O 
pas mus šitaip! — pūstelėjo Buidaras — ir laužas užgeso. 

Gavo chanas pripažinti trečią kartą, kad vaikinas nuga- 
lėjo. 

— Dabar tavo duktė Šurendena man priklauso, — sako Bui- 
daras. 


—- Pirmiau atvesk baltą liūtą nuo sniego kalno, — sako cha- 
nas. 

Buidaras nesiginčijo, tik pasiuntė tarną pas chano dukterį 
tabako. O chano duktė per tą laiką dkylai įsižiūrėjo į Bui- 
darą; ji pamatė, kad jisai neapsakomai gražus jaunikaitis mil- 
žinas. 

— Laimingo tau kelio, gerasis žmogau, — palinkėjo chano 
duktė ir pašlakstė kelią pienu, kad gerai klotųsi kelionėje. 

Ėjo ėjo Buidaras ir pamatė priešais sniego kalną. Prisika- 
bino jis prie diržo lanką, strėlinę ir ropščiasi į viršūnę. Tik 
žiūri — vanagas vaikosi gražią paukštę. O tai buvo stebuklin- 
goji Harusi. Nusitaikė jaunikaitis į vanagą, paleido strėlę ir 
nušovė. Priskrido prie jaunikaičio stebuklingoji paukštė ir sa- 
ko: 

— Dėkui tau, gerasis žmogau! Ko atsidanginai į šį -kraš- 
tą? Sakyk, ko reikia, — viską tau padarysiu. 

Išpasakojo Buidaras, ko atėjęs, O paukštė ir sako jam: 

— Pažįstu baltąjį sniego kalno liūtą ir padėsiu tau. 

Atvedė Harusi jam baltąjį liūtą, o Buidaras nuvedė jį cha- 
nui. Pamatė chanas liūtą, išsigando ir palindo po stalu. 

— Tegu bus, kaip tu nori! Imk mano dukrą. Tik pavėdėk 
toliau tą žvėrį! — riktelėjo jis. 

Paleido jaunikaitis baltąjį liūtą, pasiėmė chano dukterį su 
kraičiu ir važiuoja į gimtąjį ailą. Kelyje sako pačiai: 

— Gyvenu aš su senute motina. Dabar pajosiu smarkiau 
į priekį, perspėsiu ją, kad tu atvažiuoji, o paskui grįšiu ta- 
vęs. Nakvynės sustok rate, kurį nubrėšiu žemėje, o diehos 
poilsiui apsistok ten, kur nubrėšiu kreivą liniją. 

Parlėkė Buidaras namo, žiūri — visas gimtasis ailas apau- 
gęs dilgėlėmis. Apėjo jis griuvėsius — ogi iš pelės urvo kyšo 
popierėlis. Atlankstė tą popierėlį ir perskaitė: „,„Tavo motiną 
pagrobė penkiclikagalvis mangasas — šiaurinių žemių valdo- 
vas." 

„Galvą paguldysiu, bėt motiną išvaduosiu. O jeigu jos gy- 
vos nebėra, aikeršysiu už ją“, — tarė sau Buidaras ir išrūko 
į šiaurę. 

Kelyje jis sutiko senį, ganantį didžiulę arklių kaimenę: 

— Kur ir Ko joji? — klausia piemuo. 

— Mangasas pagrobė mano motiną, tai ir ieškau jos. Ar 
neturi, seni, ko užkąsti? 

—- Už trijų kalvų stovi riebi kumelė, gali ją suvalgyti, — 
sako senis. 

Susirado Buidaras kumėlę, papjovė ir suvalgė. Joja jis to- 
liau ir susitinka senelę, avis ganančią. Pasiguodė jai Buida- 
ias. 

-— Mangaso niekas nevalioja įveikti, — pasakė senelė. — 
Jis dabar medžioja. Jei grįš piktas, spardys koja tokį kaip 
jautis akmenį — šauks liūtį. Jei nelabai piktas, mestelės baltą 
avies kaulą — pašauks vėją ir lietų. Na tai, sūneli, sėkmės 
tau, — palinkėjo senelė atsisveikindama. — Tiktai vargu ar bė- 
ra gyva vargšė tavo motina. 

Davė sau žodį Buidaras įveikti mangasą, atkeršyti už mo- 
tiną, ir vėl joja. 

Prijojo Buidaras mangaso jurtą, pasivertė paprastu bernai- 
Čiu, įėjo vidun ir atsisėdo į baisūno vietą.» Tarnaitės tik iš- 
sižiojo ir subruzdo Buidarą varyti lauk. Iš kailio jos neriasi, 
bet neįstengia pajudinti bernaičio iš vietos. Kai neprašytas 
svečias paprašė valgyti, jos atnėšė jam išrūgų šuns dube- 
nėlyje. Pauostė Buidaras išrūgas ir šliūkštelėjo ant grindų. 

— Ką tu darai? — šaukia tarnaitės ir talžo jį. 

Bet tas tyli, nors kuolą ant galvos tašyk. Tiktai kai sute- 
mo, jos pasigailėjo svečio ir davė jam skaniai, sočiai pavalgyti. 
Staiga parskrido ir mangasas. 

— Ar girdi, penkiolikagalvi juodasis mangase! — suriko 
Buidaras. — Aš tuoj nudėsiu tave! Sakyk, kur mano motina? 

Užskrido mangasas ant jaunikaičio ir čiupo jį į glėbį. Su- 
siėmė abu. Buidaras kad trenks mangasą ant žemės ir jau 
buvo bepribaigiąs, bet siaubūnas ėmė prašyti: 

—- Nežudyk manęs, gerasis milžine! Tavo motinos jau ne- 
bėr gyvųjų tarpe. Bet aš pavirsiu apynasriu tavo romiam žir- 
gui, pančiais tavo smarki žirgui. Aš pasitrauksiu, kai tu 
įsakysi, grįšiu, kai Aerasiangs neužmušk! 

— Dabar paklausiu paprastų Žmonių patarimo. Kaip jie 
sakys, taip ir bus, — tarė Buidaras. 

Trenkė jis į gongą — sušaukė apylinkės gyventojus. 

— Kaip jums atrodo, ką daryti mangasui? — paklausė Bui- 
daras. 

— Nudėti! — vienu balsu atsakė Žmonės. 

Ir tada Buidaras nudėjo mangasą. Paskui drauge su visais 
žmonėmis parkeliavo į savo gimtinę. O ten jau laukė jo pati 
Šurendena. Iškėlė jie didelę puotą ir gyveno toliau ramiai ir 
laimingai. 


PASIPŪTĘES CHANAS IR PAIKI JO 
DVARIŠKIAI 


Seniai seniai gyveno pasaulyje drąsus ir protingas bernai- 
tis, vardu Enchelas. Ilgai jis tarnavo arklininku pas chaną, 
bet nė karto nebuvo matęs savo šeimininko. 

Atėjo sykį Enchelas pas chano gydytoją skaudamo danties 
traukti ir sustojo prie rūmų vartų. 

— Ką tu čia veiki? — užriko ant jo vartų sargas. — Neš- 
dinkis šalin! Chanas teiksis pro čia važiuoti! 

— Žinau,— atsakė bernaitis. — Chanas liepė man palauk- 
ti — kartu važiuosime. 

Neilgai trukus išneša keturi tarnai palankine rūkšlotą se- 
nį. Eina jie pro Enchelą, tas nesusiturėjo ir sako: 

— Maniau, kad tvirtas vyras išjos ant ristūno, 0 čia senė 
iškaršusi ant neštuvų! 

Išgirdo chanas tokius žodžius ir kad subjurs: 

— Ak tu, supuvęs juodas kaule! 

— Kodėl sveikas mano kūnas chanui supuvęs pasirodė? — 
nusijuokė Enchelas. — Mano kaulai balti, o chano gal ir pa- 
juodo iš pykčio! 

Įširdo chanas ir siekė uždrožti akiplėšai, bet per daug išsi- 
lenkė ir iškrito iš palankino. Užsigavo baisiausiai, žodžio iš- 
tarti negali, 0 čia bernaitis dar juokiasi. 

— Matau, kad jūsų šventas kūnas skausmo nejaučia. Aš 
taip trinktelėjęs ne iš karto atsipeikėžiau! 

Apsimetė chanas, kad jam visai neskauda, ir sako: 

— Ko man rodyti tokiam prastuoliui stebuklingą savo jė- 
gą. Dvariškiai, suimkite jį! — Ir liepė tarnams vėl jį nešti. 

Du dvariškiai pribėgo prie Enchelo ir užriko: 

— Ei prastuoli, kas tau leido taip kalbėti su chanu? Ži- 
nok — būsi griežtai nubaustas! 


Enchelas apsimetė išsigandęs ir sako: 

— Darykite, ką norite, tik vieno prašau: neverskite ma- 
nęs valgyti. Chano gydytojas sakė: „Nuo valgio tau pilvas iš- 
pamps, ir ilgai kamuosies, kol numirsi.“ 

„— Bet kaip tu gali gyventi nevalgęs? — klausia vienas dva- 
riškis. 

— Aš turiu brangų dantį, tai jis ir maitina mane. 

— Ak, štai kaip! — apsidžiaugė dvariškiai. — Pirma mes pa- 
žiūrėsim, kaip sprogs tavo pilvas, o paskui išlupsim tavo bran- 
gų dantį. 

Enchelas apsimetė verkiąs. 

— Nepadės tau ašaros, valgyk! — šūkavo dvariškiai ir pa- 
dėjo Enchelui dubenį riebios avienos. 

Enchelas apsimetė žleberiojąs per jėgą, 0 iš tikrųjų so- 
čiai prisivalgė avienos. 

— Kaip tavo sveikatėlė? — klausinėja dvariškiai. 

— Jaučiu, kad pilvas tuoj tuoj sprogs, — suknirkė Enche- 
las. 

— O kuris ten tavo brangusis dantis? 

Enchelas parodė skaudamą dantį, ir dvariškiai jį ištrau- 
kė. 

— Na, kvaileli, dabar ruoškis mirčiai! — klykauja dvariš- 
kiai. 

— Tai ne aš, 0 jūs — kvailiai, — atsakė Enchelas, — aš so- 
tus, ir dantį išrovėte. Ko man daugiau reikia? O mirt aš dar 
meketinu, man tik dvidešimt metų, tai jūs skaičiuokite savo 
dienas! | 

Užšoko Enchelas ant žirgo, tiek jį ir tematė. 


DALINGAS TINGINYS 


Gyveno kadaise tinginys — jau toks tinginys, kad tingėjo 
net koją iš jurtos iškelti. Paliko sykį jo pati ant Vakarų kal- 
no viršūnės indą sviesto ir grįžusi namo šako jam: 

— Koks tu vyras, kad vis guli ir guli? Išeik į lauką, pasi- 
vaikščiok, užkopk ant Vakarų kalno, gal ten ką rasi. 

Paklausė tinginys, užlipo ant kalno, žiūri — stovi indas 
sviesto. Apsidžiaugė jis, grįžo namo ir sako pačiai: 

— Tai matai, vaikščiojo vaikščiojo tavo pats ir rado kai 
ką. 

Kitą dieną tinginys anksti pakirdo, pasiėmė titnagu už- 
degamą šautuvą, sėdo ant žirgo, pasišaukė rudą šunį ir išjojo 
medžioti. Tik pajojo kelis žingsnius nuo jurtos, žiūri — lapė. 
Šoko ją vytis, bet lapė tik šmurkšt į urvą. Pririšo tinginys prie 
balno šautuvą, paliko žirgą ir šunį vidury stepės, uždengė ur- 
vą kepure, o pats eina rinkti argalo. Lapė tik šast iš urvo ir 
sų kepure ant galvos spruko šalin. Paskui ją puolė šuo, O pas- 
kui šunį — arklys. Nebežino, ką daryti, tinginys, šoko lėkt iš 
paskos, bet argi pavysi eiklų žirgą? Namo eiti neišeina, tad 
klaidžioja sau po stepę. 

Klaidžiojo jis, klaidžiojo ir atklydo prie chano rūmų. Pa- 
sislėpė tinginys kieme, kad nepamatytų žmonės, 0 tuo metu 
iš rūmų išėjo chano pati; nusimovė aukso žiedą, padėjo jį ant 
žemės ir prausiasi. Nusiprausė, eina atgal, 0 žiedą pamiršo. 
Tuo tarpu prišleivojo juoda karvė ir uždrėkė žiedą mėštjs. 

Paskui atėjo tarnaitė ir tepa mėšlu chašaną !'. Veikiai chano 
pati atsigodo brangaus žiedo nebeturinti, ir visi šoko jo ieš- 
koti. Ilgai ieškojo, bet kūr beras. Tada tinginys išėjo iš savo 
slėptuvės ir liepė pranešti apie jį chanui. Šis pamanė, kad tai 
lama, ir sako: 

— Garbusis lama, mano pati pametė aukso žiedą, ar ne- 
rastumei jo? 

— Pasistengsiu, — atsakė tinginys, — tiktai pastatykite man 
jurtą. | 
Pastatė tinginiui tikrus rūmus. Įžengė tinginys į juos ir 

meldžiasi balsu. O paskui sako: 

— Aukso žiedas — rytinėje chašano pusėje po penktu sie- 
noju. 

Pribėgo chanas su pačia, nugremžė nuo sienos mėšlą, žiū- 
ri — tikrai aukso žiedas. | 

— Kaip tu mums padėjai, švenčiausiasis! — pagyrė jį cha- 
nas.— O dabar padaryk dar vieną paslaugą: pamečiau aš sa- 
vo rožančių iš koralo karolėlių. Ar nerastum jo? 

Nusiminė tinginys: „Vargšė mano galvelė! Dabar nebeišsi- 
suksiu!" 

Jam gulint savo rūmuose, atėjo chanas ir klausia, kokių 
valgių lamai atnešti? 

„Jeigu prisišlamšiu nevirtų miežių su kiauliena, išpamps 
pilvas ir nusprogsiu“, — galvoja sau tinginys ir sako: 

— Duokit nevirtų miežių su pusžale kiauliena. 

Įsakė chanas išpildyti lamos norą. Naktį lama vis lakstė į 
kiemą ir kažką murmėjo. O sienos šešėlyje tuo tarpu sėdėjo 
dvi tarnaitės. Joms pasirodė, kad lama kartoja jų vardus. 

„Greičiausiai tas mokytas lama žino, kad mes pavogėme 
rožančių“, — pamanė jos. 

O lama balbatavo vis garsiau ir garsiau. Tada tarnaitės pri- 
bėgo prie jo ir viską prisipažino: i 

— Tai mes paėmėm chano rožančių iš koralų karolėlių ir 
užkasėme jį po stulpu. Meldžiamasis, tik niekam neišsitark! 

Lama pažadėjo ir nuėjo miegoti. Rytą chanas su pačia pa- 
sišaukė jį, ir tinginys liepė jiems kasti žemę po stulpu. 

Išrausė chanas su pačia žemę, 0 rožančius tikrai ten begu- 
lįs! į 


17 Chašanas — aptvaras, žardiena gyvuliams. 

Netrukus susirgo chano pati, ir pradėjo gaišti gyvuliai. 
Chanas paprašė visažinį lamą pagelbėti nelaimėje. 

„Dabar tai nebeišsisuksiu!“ — mano sau tinginys ir vėl lie- 
pia atnešti nevirtų miežių su kiauliena. Išbėgo jis naktį į kie- 
mą, žiūri — stovi variasnukis šėtonas ir baužas juodas jautis. 
Kad ginčijasi abu! Pasiklausė tinginys ir sumetė, kad tai šitie 
padarai atnešė ligą chano pačiai ir gyvuliams. 

Rytą jis liepė chanui papjauti baužą jautį. Ir kai lamos va- 
lia buvo įvykdyta, gyvuliai nustojo gaišti, o chano pati bere- 
gint pasveiko. Chanas su pačia nežinojo nė kaip atsidėkoti 
išmintingajam lamai ir sakė duosią viską, ko tik jis panorė- 
siąs. Prisiminė tinginys, kad jo pati mėgsta sukti ašutines vir- 
veles, ir paprašė chaną trijų vežimų arklio ašutų. Atsisveikino 
chanas su lama ir dar paklausė jo vardo. Tinginys ilgai laužė 
galvą, kokį čia vardą pasirinkus, ir pagaliau sako: 

— Mergenas Otočas !*, 

Gavo tinginys tris vežimus arklio ašutų ir parvažiavo na- 
mo, Sužinojo pati, kas nutiko jos vyrui, ir kad ims barti: „„Ko- 
dėl taip maža teprašei?“ Grįžta tinginys atgal pas chaną. Da- 
bar jis gauna dar daug brangių daiktų ir didelę gyvulių ban- 
dą. 

Ir gyveno toliau tinginys ramiai ir laimingai. 


NAŠLAITĖ 


Seniai seniai gyveno senis su sene, ir turėjo juodu nepap- 
rasto gražumo dukterį. 

Kai mergaitei sukako aštuoniolika metų, mirė jos motina. 
Tėvas vedė turtingą našlę. Iš pirmos dienos pamotė nekentė 
podukros. Ypač sunkios dienos prasidėjo našlaitei, kai pamo- 
tė susilaukė vaiko. 

„Po mano mirties šita mergelė pasiglemš visą turtą, 0 ma- 
no sūnui nieko neteks. Ne aš būsiu, jei neišvarysiu jos į aną 
pasaulį!" — galvoja pamotė. 


1“ Mergenas Otočas— išmintingasis šundaktaris. 

Sykį senis užtiko pačią verkiančią. 

— Kas tau? — susirūpino jis. 

—- Tu tik pažiūrėk, ką pagimdė tavo duktė! — balsu rau- 
dojo nedora moteris ir parodė krežinę, kurioje tupėjo peliūkš- 
tis. — Tikriausiai ji ragana! . 

Patikėjo kvaišas senis pačia ir nusamdė du galvažudžius. 

— Užmuškite mano dukterį, — paprašė jis. — O kad aš ži- 
nočiau, jog tikrai taip padarėte, atneškite man jos dešine ran- 
ką. 

Pasakyta — padaryta. Nusivedė galvažudžiai mergaitę į gū- 
dų mišką, bet toks jos buvo gražumas, toks dailumas, kad jie 
ėmė ir pagailėjo jos. O.kad tėvas nesuprastų, nukirto mergai- 
tei dešinę ranką ir nunešė jam. 

Ilgai gulėjo vargšė mergaitė miške. Paskui apsiplovė žaiz- 
dą šaltinio vandeniu ir eina kur akys mato virtuodama iš šird- 
gėlos. 

Neilgai trukus ji pamatė plačią lygumą, kurios pakraščiais 
kupsojo jurtos. Priėjo ji prie pačios galinės, paprašė išmaldos. 
Išėjo bernaitis ir klausia, iš kur ji. Našlaitė papasakojo, kas 
jai nutiko. 

—- Prašom į vidų! — pakvietė bernaitis. — Namie nieko nė- 
Ia, aš vienas. Duosiu tau pavalgyti ir atsigerti. 

Įėjo mergaitė — ir visam laikui čia pasiliko. 

Bernaičio tėvai turėjo daug rūpesčių ir iš pradžių nenu- 
tuokė, kad sūnus vedęs. Bijodamas jų rūstybės bernaitis die- 
nos metu pačią laikydavo uždaręs santalmedžio skrynioje ir 
išleisdavo tik pavakare, kai juodu sėsdavo vakarieniauti. Vis 
dėlto kartą tėvai sužinojo paslaptį, bet sūnui nepriekaištavo: 
toks gi gražumas marčios! Po kiek laiko marti ėmė laukti kū- 
dikio. Tačiau greit atėjo chano įsakymas gražuolės vyrui joti 
į svetimą šalį. 

Jam išvykus gimė berniukas. Laimingi seneliai tučtuojau 
Per Žygūną pasiuntė sūnui džiugią žinią. 

O žygūnas, kaip tyčia, nakvynės apsistojo pas piktąją pa- 
motę ir per vakarienę viską išplepėjo. 

Sužinojusi, kad podukra gyva ir sveika, pamotė pagrobė 
naktį iš pasiuntinio krepšelio laišką, o jo vieton įdėjo kitą, 
kuriame parašė: „Tavo pačiai gimė kažkokia baidyklė — nei 
žmogus, nei velnias. Parašyk, ką daryti?" 

Savo vaišingumu ji taip įsiteikė žygūnui, kad tas pažadėjo 
užsukti grįždamas. 

Gavęs pakeistąjį laišką gražuolės vyras parašė: „Nieko ne- 
darykite! Laukite manęs grįžtant.“ 

Jodamas atgalios pasiuntinys vėl apsistojo nakvynės tame 
aile, ir pamotė vėl pakeitė laišką. 

Šį kartą ji įdėjo į pasiuntinio krepšelį tokį raštą: ,„Nes- 
varbu, kas gimė, nieko nelaukdami nugalabykite.“ 

Seneliai nežinojo, ką ir galvoti. 

— Mūsų sūnus iš proto išsikraustė, — sakė jie. — Kaip gali- 
ma nugalabyti nekaltą vaikelį? 

Ir nusprendė jie nugaluoti savo sūnų, kai tik tasai par- 
jos. 

Kartą nuotaka iš netyčių pamatė vyro laišką ir perskaitė. 
Pagauta siaubo, ji puolė į jurtą, pasigriebė kūdikį ir išbėgo 
iš ailo kur akys veda. 

Nakvynės apsistojo ji ant vienos upės kranto. Sapnavo, 
kad kūdikį nusinešė kirlys, O jai pačiai vietoj bigės išaugo 
ranka. Persigandusi našlaitė pabudo — šalia kietai miegojo ma- 
žylis. Koks buvo jos džiaugsmas, kai pajuto, kad iš tikrųjų 
atgavo ranką. Dabar ji drąsiau patraukė tolyn ir veikiai atsi- 
dūrė prie vargetos senelio jurtos. Pas jį ir apsigyveno. 

Vieną giižią dieną netoli jurtos apsistojo didelis kupra- 
nugarių karavanas. Moteriškei pasirodė, lyg tarp keliauninkų 
šmėstelėjo jos vyro veidas. 

— Dėdule, — prašo ji senelį. — Nueik pažiūrėti, kas atjo- 
jo. 

' Nuėjo dėdulė. prie atvykėlių, šnekasi su jais. Staiga kara- 
vano vadovas prašo jį: 

— Perplyšo man pinigų kapšiukas. Ar nesutaisytų tavo 
duktė? 

Mielai sutiko dėdulė ir nunešė kapšiuką našlaitei. Ši tik 
dirstelėjo ir atpažino, kad tas kapšiukas jos vyro. 

Greitosiomis užlopiusi skylę įdėjo gražuolė į kapšiuką su- 
tuoktuvių žiedą ir grąžino jį dėdulei. Nusistebėjo senis tokiu 
nerūpestingu darbu ir būgštaudamas, kad neišplūstų, grąžino 
kapšiuką šeimininkui. 

Stebėjosi senelis ir atšistebėti negalėjo, kad karavano va- 
dovas už tai dosniai jam atsilygino: davė paplotėlių, cukraus 
ir pinigų, ir dar pats pasiprašė leidžiamas užsukti į jurtą. 

Kas ten dėjosi — nesutilptų nei dainoj, nei pasakoj. 

Vyras ir pati puolė vienas kitam į glėbį. Tėvo džiaugsmui 
nebuvo galo, išvydus tokį gražų sūnų. Pasiėmė karavano va- 
dovas pačią ir sūnų ir patraukė namolei, pažadėjęs seniui greit 
ir jį pas save parsigabenti. O tėvai laukia nesulaukia sūnaus: 
tėvas laiko po ranka kirvį, — 0 motina — buteliuką nuodų. Tik 
staiga juodu žiūri — grįžta sūnus su pačia ir vaiku, ir bėga 
nudžiugę jų pasitikti. 

Iš to džiaugsmo buvo iškelta puota, svečiai gėrė, valgė ir 
koneveikė nerūpestingą žygūną. Ir gyveno toliau sūnus su pa- 
čia visko pertekę ir laimingi. 


MEDŽIOTOJAS BANDIS 


Gyveno, kitados pasaulyje kuklus medžiotojas Bandis. Kar- 
tą susekė jis septynis tigrus. Šešis nušovė, o septintą palei- 
do — nepataikė. ' 

Po kiek laiko Bandį pašaukė į kariuomenę. Atsisveikino 
jis su tėvais, pabučiavo žmoną, vaikus ir su kitais tokiais pat 
vaikinais iškeliavo. 

Naujokus lydėjo senyvas žmogus, jau per keturiasdešimt 
metų. Vakarop jie apsistojo nakvynės, o švintant visi pama- 
tė, kaip iš gretimos olos išlindo tigras ir pasislėpė kalnuose. 
Kitą dieną tigras pasirodė vėl: vos tik vaikinai pabudo, ne- 
toliese šmėstelėjo pažįstamas šešėlis. 

Vyresnysis paklausė: 

— Kuris iš jūsų medžiojote šitą tigrą, bet nepataikėte nu- 
šauti? 

Visi tylėjo. 

Tada vyresnysis liepė naujokams sudėti į krūvą kepures, O 
patiems pasislėpti. 

Tik užlindo visi už kalvos — pasirodė tigras. Dviėm šuo- 
liais jis atsidūrė prie kepurių šūsnies, stvėrė Bandžio kepu- 
TĘę ir sudraskė į skutelius. 

— Tai tu palikai tigrą gyvą! — užsipuolė vyresnysis Ban- 
dį. 

— Aš, — nusiminęs atsakė medžiotojas. 

— Mes nenorim per tave žūti. Pasilik čia, pribaik tigrą, o 
tada jau mus vykis! 

Ir vyresnysis nusivedė visus kitus jį palikęs. 

Atsigulė Bandis pasaloje ir laukia priešo. 

Tigras kaip visada atėjo vakare. Pagautas siaubo, žiūrėjo 
į jį Bandis; O Žvėris sėlino vis arčiau. Tuo akimirksniu, kai 
tigras šoko ant jo, Bandis iššovė ir tuoj parkrito iš bai- 
mės. 

Atsipeikėjo Bandis tik paryčiui ir iš karto pajuto, kad jo 
kojas kas slegia. Šiaip taip pasikėlęs jis pamatė nebegyvą tig- 
rą. Ištraukė Bandis kojas ir bėga paskui draugus, bet niekaip 
jų nepasiveja. | 

Užsiropštė tada jis ant kalno viršūnės ir dairosi. Papėdėje 
kūrenasi laužas, katile verda putra. Nusileido Bandis žemyn, 
išsrėbė visą putrą ir atsigulė už uolos kyšulio. Netikėtai gre- 
ta tuščio katilo lyg iš po žemių išdygo pilvotas žmogus. Jam 
už diržo smygsojo ilgas peilis. 

— Kas suvalgė mano vakarienę? — suriko jis klaikiu bal- 
su. 

Persigando Bandis, stvėrė šautuvą ir nesitaikydamas iššo- 
vė. Pilvočius parkrito, bet tučtuojau vėl atsikėlė. 

— Kas šovė? Išlįsk! — suklykė jis. 

Bandis vėl užsitaisė šautuvą ir išėjo iš anapus uolos. 

/— Atleisk! — tarė jis. — Aš labai išsigandau ir iššoviau. 

— Tu mane mirtinai -sužeidei, — atsakė pilvočius. — Aš 
čionykštis chanas ir dabar mirsiu nepalikęs įpėdinio. Mano rū- 
mai iš čia į šiaurės vakarus. Eik ir valdyk juos, kad jau. nu- 
galėjai mane! 

Ištaręs tuos žodžius chanas krito negyvas. 

Patraukė medžiotojas į šiaurės vakarus ir netrukus tikrai 
pamatė didelius rūmus. Aplink rūmus ganėsi daug gyvulių. 

Išgirdo naktį per sapną Bandis girgžtelint vartus. Paskui 
jam pasivaideno, kad kažkas veria miegamojo duris. Pašoko 
Bandis, žiūri — ogi tamsoje spingsi raudona akis. Čiupo Ban- 
dis nuo sienos šautuvą, tik pykšt — akis užgeso, ir jis vėl už- 
migo. 


99 


Rytą Bandis žvilgt pro langą ir mato — stovi dramblys, o 
šalia jo — vienaakės pabaisos lavonas. Ir nebesiskyrė nuo to 
laiko dramblys su Bandžiu. Bet medžiotojas greitai pasiilgo 
namų ir sumanė aplankyti gimtinę. 

Tuo tarpų Bandžio giminės manė, kad jį suėdė tigras, ir 
vis raudojo žuvusiojo. 

Kai Bandis, gyvas ir sveikas, įjojo ant dramblio į ailą, 
džiaugsmui ir linksmybei nebuvo galo. Bet neilgai Bandis lin- 
ksminosi — jį vėl pašaukė į kariuomenę. Dramblį jis paliko 
namie — tas kasdien nešiojo Bandžio šeimai, ką tik reikėjo. 

Pagaliau Bandis grįžo iš kariuomenės ir gyveno toliau ra- 
miai su savo giminėmis ir ištikimu drambliu. 


KAI CHANO NEBUVO NAMIE 


Kitą kartą gyveno pasaulyje chanas. Ir turėjo jis tris pa- 
čias. Susitaisė jis sykį į tolimą kelią ir prieš išvykdamas pa- 
sišaukė visas tris. 

— Iškeliauju tolimon kelionėn, ilgai negrįšiu, — sako jis.— 
Noriu žinoti, su kokiom dovanom mane pasitiksite. 

— Aš pasiūsiu tau gutulus iš juodo juchto, — pasakė vy- 
Iiausioji pati. 

„— Oaš-— juostą ir marškinius iš blusos odos, — tarė vidu- 
zinioji. 

O jauniausioji tyliai prabilo: 

— Aš pagimdysiu tau sūnų, kurio krūtinė bus iš aukso, o 
nugara — iš sidabro. 

Tai išgirdusios vyresniosios pačios tik nusišaipė ir pagūž- 
čiojo pečiais. O chanas apsidžiaugė ir švelniai atsisveikino su 
jauniausiąja pačia. 

Keletą mėnesių chano nebuvo namie; visą tą laiką vy- 
resniosios jo pačios nesėdėjo sudėjusios rankų: kiekviena no- 
xėjo tesėti žodį. Pagaliau vyresniosios pačios baigė taisyti sa- 
vo dovanas. Ir kaip jos nustebo, kai jauniausioji pati iš tikrų- 

jų pagimdė sūnų. Berniukas buvo nepaprastai gražus: jo krū- 
tinė spindėjo kaip auksas, o nugara turėjo sidabro atspalvį. 
Pavydas įsigavo į vyresniųjų pačių širdis, ir jos susibaudė nu- 
žudyti kūdikį. 

Pakvietė kartą vyriausioji pati jauniausiąją arbatos, ir, kol 
ta sėdėjo už stalo, vidurinioji susupusi mažulėlį į skarmalus 
pakišo jį didžiuliam šuniui. Apuostė tas, pastumdė snukiu ir 
pabrukęs uodegą nubėgo sau. Tada nedora moteris pakišo kū- 
dikį kartu su šieno gabana alkanai karvei, ta suėdė jį. 

Ir štai parvažiuoja chanas. Vyriausioji pati neša jam gu- 
tulus, vidurinioji — juostą ir marškinius. Tik jauniausioji pati 
ateina tuščiomis rankomis, 0 ašaros taip ir bėga jai iš akių, 
Įtūžo chanas. Liepė jis išdurti jauniausiajai pačiai akį, nukirsti 
ranką ir koją ir pririšus prie karvės uodegos išguiti iš rūmų. 
Tarnai taip ir padarė, 

Dieną ir naktį šliaužė paskui karvę nelaiminga moteris. 
Kartą mato ji stepėje — akla gervė išsikasė iš žemės kažkokią 
šaknį ir nugurkė ją. Gervė beregint praregėjo ir, suplasno- 
jusi sparnais, nuskrido sau. Susįrinko moteris gydomosios šak- 
nies likučius. Vos tik juos suvalgė — pajuto, kad mato abiem 
akimis. 

Paskui ji žiūri — atbėga lapė be vienos letenos. Išsirovė 
lapė iš duobutės kažkokią šaknelę ir ėda. Nugurkė — ir išau- 
go jai letena. Ir vėl jauniausiajai chano pačiai pasisekė: karvė 
pritempė ją kaip tik prie tos vietos, kur buvo pribarstyta šak- 
nelės trupinėlių. Nurijo moteris juos ir tuoj pajuto, kad atau- 
go ranka. 

Paskui ji pamatė, kaip šlubas kiškis išgijo suėdęs geltoną 
žolelę. Nugurkė chano pati tą pačią žolelę, ir jai ataugo koja. 
Taip chano pačiai vėl grįžo sveikata. 

Be galo džiaugdamasi ėjo ji dabar paskui karvę. Vienądien 
chano pati pamatė, kad karvė veršiuosis. Ir kaip nustebo, kai 
karvė atsivedė ne teliuką, o jos auksakrūtinį sūnų! Apsidžiau- 
gė motina, ir kad uždainuos, net visa stepė suskambėjo. Ne- 
truko stepėje pasklisti gandas, ir vyresniosios chano pačios 
viską sužinojo. ,Negalima vaikiščio palikti gyvo: užaugs ir at- 
keršys mums“, — baiminosi jos. | 

Apsimetė vyriausioji chano pati serganti, atsigulė į pata- 
lą ir dejuoja balsu. Nežino chanas, kaip jai padėti, ko griebtis. 
Tada klastingoji chano pati sako: 


101 


— Mano liga nepagydoma. Tik auksakrūtinio kūdikio širdis 
galėtų mane išgelbėti. 

— Kurgi aš tckį rasiu? — susisielojo chanas. 

— Na ką gi, teks mirti! — ir apsimetėlė raudodama atvirto 
ant pagalvio., 

Į visas puses išsiuntė chanas žygūnus — liepė žūt būt gau- 
ti auksakrūtinio kūdikio širdį. Bet tik išjojo žygūnai — dan- 
guje pasirodė vaivorykštė. 

„Blogas ženklas!“ — pamanė žygūnai ir pagauti baimės pa- 
suko atgal. Jie vylėsi, kad chanas pakeis savo sprendimą. Bet 
tas buvo nepalenkiamas. Tada žygūnai sumanė pagudrauti: 
netoli rūmų užmušė šunį, išpjovė jo širdį ir atnešė chanui. Nie- 
ko neįtarė chano pati, apsidžiaugus nugurkė šuns širdį ir berė- 
gint pašcko ant kojų: daugiau apsimetinėti nereikėjo — ji ga- 
vo, ko norėjo! 

Tuo tarpu jauniausioji: chano pati parsisamdė už mergą 
viename aile. Ėjo metai, iš berniuko šaunus bernaitis išaugo. 

Motina dirbo, rūpinosi sūnumi ir nejuto, kaip laikas bėgo. 
Ir štai kartą 'sūnus.ėmė prašytis namo, pas chaną. 

Iš pradžių motina nė girdėti apie tai nenorėjo, bet paskui 
sutiko, apvyturiavo sūnui krūtinę skarele ir = į kelio- 
nę. | 
Atėjo bernaitis į rūmus ir sako chanui: 2 

„Tai tedėl, kad mes vaikštome visur drauge“, — pamanė 
žiaurusis badarčinas ir sugalvojo visam laikui atsikratyti drau- 
ga. 

Pamatė sykį badarčinai didžiulį erelio lizdą, o jame du 
kiaušinius. Iš vieno kiaušinio jau riedėjo ereliukas, o kito 
lukšte gulėjo diržas. Kalbėjo kalbėjo žiaurusis badarčinas ir 
lizdą, bet išlipti nebegali: lizdas gilus. O žiaurusis badarčinas: 
ir nuėjo sau palikęs draugą badu mirti. 

Ilgai sėdėjo geraširdis lizde, visai sulyso, tik Oda ir kaulai 
liko. Kartą kur buvęs, kur nebuves atskrido erelis ir atnešė 
ereliukui riebų starą. Kai erelis nuskrido, atėmė badarčinas iš 
ereliuko grobį ir suvalgė. Paskui susiprotėjo užmesti diržą ant 
lizdo krašto, išlipo juo lauk ir vėl leidosi į kelionę. 

Ėjo ėjo badarčinas ir priėjo kalną. O ant kalno stovėjo 
apleista šventykla. Jos grindys buvo paukščių ir Žvėrių mėšlu 
nuklotos. Vėlus buvo metas, ir badarčinas suskato taisytis: 
guolį. Tik palindo jis po didžiuliu maldų stalu ir atsigulė, iš. 
visų pusių į šventyklą ėmė gužėti žvėrys. 

Badarčinas ištempė ausis — ką gi-jie kalbės. 

— Ką tu šiandien ėdei? — klausia tigras vilką. 

— Veršiuką. Sudraskiau jį prie girdyklos, už miesto. Cha- 
no banda visada ten geria, arčiau vandens nėra. 

— O tau koks grobis šiandien atiteko? — kreipėsi tigras į 
varną. 

— Joks! — piktai sukrankė varna. — Bet aš girdėjau, kad 
susirgo princesė. Rytoj žmonės melsis, aukų prineš. Tada ir 
prisirysim iki soties. 

— O tu kuo gi pasmaguriavai? — klausia tigras lapę. 

— Žarnokais, ogi gardūs — kaip devyni medūs! — pasigyrė 
lapė. 

„ Kalbėjo kalbėjo žvėrys ir vėl įsikalbėjo apie chano dukte- 
Tį. Vilkas smalsavo, ar galima ją išgydyti, ir tigras ėmė pa- 
sakoti, kaip tai padarius. 

— Į dešinę mergaitės ausį, — pasakojo jis, — įropojo vo- 
rai — patinas su patele. Ir prisiveisė ten jų net šešiolika. Kad 
kas išviliotų vorus iš ausies, princesė pasveiktų. Reikia už- 
virinti katilą vandens, kaitinti dešinę ausį virš garų ir tuo 
pat metu mušti būgną ir kalbėti: „Vorai, išlįskite!“ Ir jie iš- 
4įs. 

— O ar nežinai pats, kaip priartinti girdyklą prie chano 
stovyklos? — klausia varna. 

— Labai paprastai, — sako tigras. — Prie pat jos yra šalti- 
nis, užverstas akmenimis. Jeigu atsiras toks narsuolis, kufis 
nuridens akmenis; vanduo pradės tekėti tiesiai į miestą. 

— O kur tas miestas, kuriame gyvena chanas? — paklausė 
lapė. 

— Šiaurės vakaruose. 

Išaušo rytas, šventykla ištuštėjo. Tada badarčinas nuėjo pas 
chaną; šis tuoj pasiguodė, kad jo duktė serganti, ir klausė, 
ar nežinąs badarčinas, kaip ją išgydyti. 

— Žinau, -— atsakė badarčinas. — Tik liepk pastatyti man 
jurtą, atnešti katilą vandens, o virš jo pakabinti būgną — ir 
aš išgydysiu tavo dukterį. 

Chanas tučtuojau viską taip ir padarė. Naujoje jurtoje su- 
kūrė ugnį, pripylė katilą vandens. Kai tas pagavo kunkuliuo- 
ti, badarčinas liepė chano dukteriai pakaitinti dešinę ausį virš 
garų, O pats įniko mušti būgną, šūkaudamas: 

— Ei vorail Atėjo vasara! Ar girdite, griaustinis griaudžia? 
Lįskite visi iš savo lindynės! 

Ir — o stebuklas! — visi šešiolika vorų vienas po kito išsi- 
Iopštė iš ausies, sukrito į verdantį vandenį ir išvirė, Tą pa- 
čią dieną chano duktė pasveiko, ir chanas pagerbdamas ge- 
rIąjį badarčiną padovanojo jam jurtą ir leido gyventi prie sa- 
vo rūmų. 

Kartą pasikvietė chanas badarčiną ir sako: 

— Patark man, ką daryti. Girdykla nuo mūsų toli, o kol 
gyvuliai ten nueina, juos puola vilkai, daug jau sudraskė. Ar 
neatsirastų vandens kur netoliese? 

Badarčinas patarė chanui išvalyti šulinį, apie kurį nusi- 
klausė šventnamyje. Chano tarnai tuoj išvartė didžiulius ak- 
menis, ir vanduo siūbtelėjo tiesiai į miestą. 

Dar sykį įsitikino chanas badarčino išmintingumu, vėl jį 
visaip garbstė, o kai šis susiruošė į gimtinę, padovanojo bal- 
tą jurtą su visa manta ir būrį tarnų. 

Ir patraukė gerasis badarčinas namo. Eina jis, eina, tik 
žiūri — priešakyje dulkių debesis. 

Prieina arčiau — Ogi tai senas jo pažįstamas, žiaurusis ba- 
darčinas. Sulyses ir nuskuręs jis vos velka kojas. Geraširdis 

sustabdė jį, pagirdė, pavalgydino ir papasakojo, kas jam nu- 
tiką. | 

Suėmė piktąjį pavydas, ir jis galvotrūkčiais pasileido į kal- 
no viršūnę. Naktį pasislėpė šventnamyje, palaukė, kol sueis 
žvėrys, ir klauso pastatęs ausis. 

Tuo tarpu vilkas sako tigrui: 

— Aš labai alkanas. Kur čia suradus ko užkrimsti? 

— O tu paieškok, gal ir rasi! — atsakė tigras. 

Šoko vilkas ieškoti, aptiko piktąjį badarčiną ir sudraskė 
į kąsnelius. 

O gerasis badarčinas gyveno sau ramiai ir laimingai. 


SAUNUS NARSUOLIS ŽIVA 


Seniai seniai gyveno pasaulyje chanas, ir turėjo jis tar- 
naitę. Septynerius metus ji laukėsi, 0 aštuntaisiais pagimdė 
stambų ir sveiką kūdikį. Ir pavadino jį Šauniu Narsuoliu Ži- 
va. 

Bėgo dienos, berniukas greit augo ir septynerių metų jau 
buvo tikras milžinas. Netrukus jam atsirado proga parodyti 
savo jėgą. 

Sykį rūmuose kilo sąmyšis: pasiuto chano dramblys. Nu- 
sitraukė jis nuo grandinės ir kad daužo viską, trupina. Išsi- 
gando tarnai, išlakstė į visas puses, o Živa pasiraitė rankoves, 
pasikaišė chalatą ir stojo priešais pasiutusį dramblį. Apglėbė 
jį Živa abiem rankomis, kilstelėjo ir kad trenks į žemę, net 
galva tam sutrupėjo, 

Chanui, rodos, reikėtų džiaugtis neatsidžiaugti, 0 jis išsi- 
gando ir įtūžo. Ir paliepė išsiųsti Živą į šalies pakraštį, kur 
jau gyveno jo išsiųsti du bernaičiai. Vienas iš jų valiojo bet 
ką praryti ir užsitraukė chano nemalonę — bijojo tasai, kad 
bernaitis nenugurktų viso jo chanato. O kitas mokėjo greitai 
lakstyti ir tarnavo pas chaną pasiuntiniu, bet vienąkart kaž- 
kuo jį užrūstino. Taip nelaimė suvedė galiūnus, 

Kartą susitiko jie mažą berniuką. Pasisveikino stipruoliai 
su juo ir klausia, kur ir ko jis einąs. 

— Noriu pamatyti septynmetį milžiną Živą ir susidraugau- 
ti su juo, — atsakė berniūkštis. 

— Aš ir esu tas, kurio pats ieškai, — sako Živa. — O tu ką 
moki? 

— Aš toliau matau negu visi žmonės, — atsakė mdžytis. 

Dabar jie gyvena keturiese, 

Vieną gražią dieną nuėjo visi prie jūros. Bernaitis, valio- 
jęs viską praryti, ėmė ir išgėrė jūrą. Kai bičiuliai persikėlė į 
kitą krantą, jis atrijo ją atgal. Tame krante jie ir įsikūrė. Kas 
rytą trise eidavo medžioti, o ketvirtas likdavo ant kranto ir 
virdavo valgyti. 

Sykį, kai prie katilo triūsė Ėdrusis, iš jūros netikėtai iš- 
kilo milžinas. Ir kad užriks: 

— Rinkis — gyvybė ar pietūs? 

Sušveitė milžinas visą viralą ir dingo. 

Taip buvo ir antrą dieną, ir trečią. Visas tas tris dienas 
Živa nė kąsnelio burnoje neturėjo. Pagaliau atėjo jam eilė 
taisyti valgį. Kai pietūs buvo gatavi, iš vandens išniro baisū- 
nas ir kad suriks: 

— Nori mirti ar ne?! Jei ne — atiduok pietus! 

Supyko Živa, partrenkė milžiną ir įmetė į jūrą. Vakare 
visi keturi bičiuliai sočiai prisivalgė ir užmigo. 

Kitą rytą žiūri jie — ogi milžinas jau aname krante. Vos 
vos velka kojas keturių laumių prilaikomas. Nudobė draugai 
milžiną, o laumės pasigrobė. Nuo tos dienos prie ugniakuro 
triūsdavo moterys, o bičiuliai iš pat ryto traukdavo medžio- 
ti. 

Surišo vieną dieną Živa iš santalmedžio plaustą ir padova- 
nojo jį savo puikiajai Ojunai. Plaustas labai patiko moterims, 
ir jos plaukiojo po jūrą. Bet kartą netyčia įkrito į vandenį 
Ojunos kurpaitė. Rado ją demonas — piktojo chano tarnas, 
Nunešė demonas radinį chanui, o tas liepia pristatyti į rūmus 
kurpaitės savininkę. Tada demonas pareikalavo chano, kad 
surištų jam auksinį sielį. Kai sielis buvo surištas, demonas 
išplaukė į jūrą ir ten susitiko laumes. Visą dieną plaukiojo 
su jomis, 0 vakarop tarė gražiajai Ojunai: 

— Rytoj rytą, prieš išeinant Živai, tu pasiimk jo širdį. 

Pasakyk, kad be jo tau nuobodu ir kad nori pažaisti dėžele, 
kurioje jis. laikąs širdį. O dieną mudu susitiksim. 

Ojuna taip ir padarė. Išėmė Živa iš nykščio dėželę ir ati- 
davė ją Ojunai. Visą dieną žaidė gražuolė su dėžele, bet 
paškui demonas atėmė ją ir įmetė į jūrą. Tada pasisodino 
jis Ojuną ant savo sielio ir nusiplukdė. 

Grįžta vakare visi jaunikaičiai namo, tik Živos vis nėra. 
Parodė tada Akylasis Greitakojui, kur bėgti, ir tas nurūko ieš- 
koti bičiulio. Žiūri — Živa nei gyvas nei miręs guli ant že- 
mės. Visaip stengėsi bičiuliai jį pakelti, bet nevaliojo ir nie- 
ko nepešę grįžo. namo. Kitą rytą Ėdrusis išgėrė jūrą, tada Aky- 
lasis pamatė ant dugno auksinę dėželę. Bičiuliai įdėjo ją Živai 
į nykštį, ir tas beregint atgijo. 

— Oi, kaip ilgai aš miegojaul — pasakė jis ir pasirąžė, 

Veikiai jis atgavo visą savo stiprumą. Dabar bičiuliai ėmė 
sukti galvas, kaip susigrąžinti puikiąją Ojuną. 

Edrusis vėl pasisiūlė išgersiąs jūrą, 0 tada jie visi persi- 
kelsią į kitą krantą, apsimesią badarčinais ir įsigausią pas 
chaną. Taip jie ir padarė. 

Priėjo keturi tariami badarčinai prie rūmų, sustojo. Aky- 
lasis pasakė, kad Ojuna čia. Tada bičiuliai prasmuko į chano 
menes. Gražuclė liūdna sėdėjo šalia chano. Pamatė chanas ba- 
darčinus ir liepia tarnams: 

— Įpilkite jiems vandens į šunų dubenėlius. 

Gražuolė netikėtai susijuokė. Nustebo chanas. 

— Visą mėnesį gyveni pas mane ir nė karto nenusišypso- 
jai! Argi tie badarčinai tave prajuokino? 

> Ne jie prajuokino mane, o tul Šventiems maldininkams 
liepei įpilti vandens —ir kur? Į šunų dubenėlius! — atsakė 
juokdamasi gražuolė. 

Įširdo chanas ir šoko nubausti akiplėšos. Bet vienas ba- 
darčinas kad stvers iš chano „peilį ir nugalėjo jį. Tai buvo 
Šaunus Narsuolis Živa. 

Čiupo jie savo. brangiąją Ojuną į glėbį — ir pasileido te- 
kini iš rūmų. Chano tarnai — vytis. Bet kai draugai nusigavo 
iki savo kranto, priešai tebebuvo jūros dugne, Ėdrusis atrijo 
jūrą, ir persekiotojai nuskendo. Ir gyveno toliau keturi bičiu- 
liai su savo pačicmis ramiai i; laimingai. 


108 


GERASŠIRDIS IR ŠEŠI NEDORĖLIAI 


Tarnavo kitados pas chaną septyni patarėjai. Šeši buvo 
pikti ir klastingi, o septintas — geras ir atlapaširdis. Šeši skriau- 
dė varguolius, o septintasis visiems varguoliams padėdavo. Už- 
tat mėgo jį visi ir liaupsino. 

Nedorėliai patarėjai kaip įmanydami kaišiojo kojas gera- 
širdžiui; o kartą sugalvojo ir visai juo atsikratyti. 

Apkalbėjo jie geraširdį chanui. O kai tas jais patikėjo, 
pridūrė: 

— Drįstame pranešti, kad Arhole, toli toli nuo čia, gyvena 
didelis išminčius — pranašautojas. Jei pavyktų jį atsikviesti į 
rūmus, tai tu, didysis chane, sužinotumei savo krašto likimą 
ir savo ateitį. Įsakykite jo pasiųsti nedorąjį tarną, apie kurį 
mes ką tik jums pasakojome. Ir jeigu jis neatves išminčiaus, 
liepkite jam galvą nukirsti! 

Nepraleido chanas pro ausis nedorųjų patarėjų žodžių. Pa- 
sikvietė geraširdį į rūmus ir įsakė jam: „Nuvyk į Arholą ir 
atgabenk tenykštį išminčių. Neatgabensi — žuvus tavo galve- 
lė." 

Didžiai susidūmojęs išėjo geraširdis iš rūmų. Ką daryti? 
Keliausi į tolimą kraštą — daug metų sugaiši arba Žūsi pa- 
vojingoje kelionėje. Nekeliausi — galvą nukirs: chanas griež- 
tas. ir žiaurus. Kaip nori sukis — visaip blogai. „Verčiau gar- 
bingai mirti“, — apsisprendė geraširdis ir leidosi į kelionę. 

Eina jis, eina (ir. mato: tupi ant kelio stebuklingas paukštis 
chanharidas, 

— Kur keliauji? — klausia tas paukštis. 

— Chano įsakymu traukiu į Arholą — turiu pakviesti te- 
nykštį išminčių į rūmus. Būk geras, pasakyk, kaip ten greičiau 
nusigauti. 

— Šituo keliu niekad nenueisi: toli nuo čia Arholas, o 
ir pavojų nemaža tavęs tyko kelyje, — atsakė stebuklingas 
paukštis. — Bet nenusimink — sėsk ant manęs, akimirksniu nu- 
skraidinsiu. 

Apsidžiaugė geraširdis, užsiropštė ant stebuklingo paukš- 
čio nugaros, ir lekia abu. J 

Tik žiūri — apačioje stovi palapinė su raudonuįrumbu. 

— Kieno tai būstas? — klausia geraširdis. 

— Čia gyvena raudonųjų lusų !? valdovas. Dabar mes nu- 
sileisime ant žemės, tu pririšk mane stipriai už pavadžio, su- 
pančiok kojas, o pats drąsiai ženk į palapinę. 

Nusileido. Geraširdis pririšo chanharidą, 0 pats nuėjo pas 
raudonųjų lusų valdovą. Tas svetingai jį pasitiko ir klausia: 

— Kur pats joji ant stebuklingo paukščio? 

— Į Arholą, pas didįjį išminčių. 

— Prašom užsukti pas mus, kai grįši atgalios, — pakvietė 
raudonųjų lusų valdovas ir padovanojo svečiui raudoną cha- 
daką. 

Geraširdis pažadėjo, užsisėdo ant chanharido ir skrenda to- 
liau. Žiūri — apačioje stovi kita palapinė, bet jau su baltu 
rumbu. 

— O čia kas gyvena? — klausia jis stebuklingą paukštį. 

— Baltųjų lusų valdovas. Dabar mes sustosime, tu gerai 
mane supančiok, o pats drąsiai ženk pas valdovą. 

Taip geraširdis ir padarė. Pasitiko svečią baltųjų lusų val- 
dovas ir klausia: 


— Kur pats skrendi ant stebuklingo paukščio? 

— Skrendu į Arholą — kviesti išminčiaus į rūmus. 

— Būk malonus, aplankyk mus grįždamas,— paprašė valdo-- 
vas ir padovanojo svečiui baltą chadaką. 

Geraširdis pažadėjo ir skrenda toliau. Mato — ant žemės 
vėl stovi palapinė, tik dabar su juodu rumbu. 

— Kieno čia ailas? — klausia geraširdis. 

— Tai juodųjų lusų valdovo būstas. Pas jį irgi gali už- 
sukti, — atsakė chanharidas ir nusileido prie ailo, 

Čia geraširdis gavo dovanų juodą chadaką ir, pažadėjęs 
apsilankyti grįždamas, išskrido toliau. 

Skrido jie, skrido, kol apačioje pasirodė jurta. 

— Kieno čia būstas? — klausia geraširdis. 

— Didžiojo išminčiaus, — atsakė chanharidas ir nusileido 
prie pat durų. 

Įėjo geraširdis į vidų, pasisveikino, nupasakojo pranašau- 
tojui, ko atvykęs. Ir sutiko išminčius vykti pas chaną. Užsi- 


1? Lusas — požeminės karalystės gyventojas. 
"4 

ropštė jie dviese ant chanharido nugaros ir skrenda atgal. Be- 
skrisdami pirmiausia užsuko pas juodųjų lusų valdovą. Pasi- 
kalbėjo tas su išminčium, o kai atėjo laikas atsisveikinti, sako 
geraširdžiui: 

— Paimk šitą juodą skrynelę, ji tau pravers. 

Užsuko stebuklingas paukštis ir pas baltųjų lusų valdovą. 
Tas irgi pasišnekėjo su išminčium ir taip pat padovanojo ge- 
raširdžiui skrynelę, tik baltos spalvos. 

Galiausiai jis sustojo atsipūsti pas raudonųjų lusų valdovą. 
Ilgai šnekėjosi valdovas su išminčium, 0 paskui pakvietė ge- 
raširdį ir padavė jam raudoną skrynelę. 

— Ji patenkins bet kokį tavo norą. 

Pagaliau grįžo geraširdis į rūmus, ir išminčius susitiko su 
chanu. 

Nedorieji patarėjai išvydę geraširdį gyvą ir sveiką ir dar 
sėdintį ant stebuklingo paukščio, šalia išminčiaus, užslėpė ap- 
maudą ir pagavo kuždėti chanui: 

— Įsakyk savo tarnui, pone, per tris dienas pastatyti na- 
mą iš ketaus. Nepastatys. — liepk nugalabyti. 

Ir vėl chanas paklausė klastingų patarėjų ir pasišaukė ge- 
raširdį. 

— Mes norėtume turėti namą iš ketaus. Duodu tau tris die- 
nas. Nepastatysi — galva atsipirksi. 

Išgirdo geraširdis tokį įsakymą ir nuliūdo. ,,„Koks aš nelai- 
mingas! Duoda man darbus vienas už kitą sunkesnius, ir per 
juos turiu galvą palydėti." 

Ilgai sielvartavo vargšas, bet netikėtai prisiminė lusų do- 
vanas. 

O nedorieji patarėjai jau pirm laiko džiaugėsi laimėję. ,„Pa- 
galiau atsikratysime nekenčiamo žmogaus, — piktdžiugiavo 
jie, — iš ketaus juk ne tik namo nepastatysi, bet ir gero pei- 
lio nepadarysi." 

O geraširdis pasiėmė tuo tarpų juodąją skrynelę — juodų- 
jų lusų valdovo dovaną — ir naktį nunešė į tą vietą, kur buvo 
įsakyta pastatyti namą. 

— Tegu atsiranda čia triaukštis namas iš ketaus, — ištarė 
geraširdis atidarydamas skrynelės antvožėlį. 

Ir kas per stebuklas! Skrynelė beregint pavirto prašmatniu 
triaukščių namu. 

Kitą dieną geraširdis nuolankiai pranešė chanui: 

— Padariau, ką buvote liepęs, — namas pastatytas. 

Stebisi neatsistebi šeši nedorėliai — kaip geraširdis suge- 
bėjo per naktį pastatyti rūmus iš ketaus? Bet klastauti nesi- 
Hiauja. 

— Įsakyk savo tarnui, tegu pristato čia rytoj rytą septynis 
maišus aukso, 0 jei ne — galvą nukirsk, — patarė jie chanui, 
ir tas džiūgaudamas sutiko. 

Iškvietė patarėjai geraširdį- ir perskaitė jam chano įsaky- 
mą: „Rytoj rytą rūmuose turi būti septyni maišai aukso. Ne- 
pristatysi — nuo mirties neišsisuksi!" 

Pasiėmė naktį geraširdis baltąją skrynelę — baltųjų lusų 
valdovo dovaną — ir atvoždamas antvožėlį tarė: 

— Tegu atsiranda čia septyni maišai aukso! 

Nespėjo geraširdis nė susičiaupti — skrynelė dingo be žy- 
mės, o šalia jo.atsirado septyni dideli maišai, su kaupu pri- 
pilti gryno aukso. 

Rytą geraširdis nuolankiai pranešė chanui įvykdęs jo įsa- 
kymą: maišai aukso esą pristatyti į rūmus. Išgirdęs tokius Žo- 
džius chanas, o jam įkandin ir šeši nedorieji patarėjai puolė 
į kiemą ir išstvarstė maišus — kiekvienam atiteko po vieną. 
Perpyko geraširdis: „Tai štai kam jiems prireikė tų chano įsa- 
kymų! Ne krašto labui, 0 savo kišenei!“ Ir pasipiktinęs išėjo 
namo. 

Tuo tarpu šeši nedorėliai drauge su chanu suko galvas, ką 
dar išpešus iš geraširdžio. Galvojo galvojo, bet nieko neva- 
liojo sugalvoti. = 

Ir nusprendė jie — tegu atneša geraširdis į rūmus kokių 
nors retų daiktų. Vėl liepė chanas pašaukti geraširdį ir drauge 
su šešiais nedorais savo patarėjais jam įsakė: 

— Rytoj atnešk čia septynis nuostabiausius pasaulyje daik- 
tus. Neatneši — atsisveikink su galvele. 

— Tik retų rečiausius! — pritarė apgulę sostą patarėjai. 

Suėmė vėl pyktis geraširdį, ir ryžosi jis nugalabyti nedo- 
zTėlius ir godųjį chaną. 

Atėjo kitą rytą geraširdis į rūmus ir prašosi įleidžiamas pas 
chaną ir jo patarėjus. [leido tarnai geraširdį į chano menes. 
Čia jis išsitraukė iš užančio randonųjų lusų valdovo dovaną — 
raudonąją skrynelę, susuptą į švarią skepetaitę. Atskleidė ge- 
faširdis skepetaitę ir sako: 

— Štai „stebuklinga skrynelė. Joje — septyni neregėti daik- 
tai. Atidarykite ir patys pažiūrėkite! — O pats vos girdimai 
tarė: — Nugalabyk juos! 

Kad griebs godus chanas skrynelę! Šeši nedorėliai degda- 
mi iš smalsumo tik spiečiasi aplink jį. Bet vos tik chanas pra- 
vėrė antvožėlį — blykst septyni Žaibai ir šeši nedorėliai blinkt 
su visu chanu ant Žemės negyvi. 

Taip geraširdis atsikratė gobšaus chano, nedorų jo patarėjų 
ir gyveno toliau ramiai ir laimingai. 


CHANAS SOLOMBAS 


Senų senovėje gyveno chanas, vardu Solombas. Visko jis 
buvo pertekęs, tik vaikų neturėjo. O chano tarnas buvo ne- 
turtingas, užtat turėjo būrį vaikų; pačiam jauniausiam — tvir- 
tam mažyliui su vešlių plaukų kuodu — buvo vos treji me- 
tai. 

Atėjo sykį pas chaną orus lama ir sako: 

— Visas tavo turtas atiteks aile gyvenančiam berniukui su 
kuodu. 


Išsigando chanas, galvoja: „To dar betrūko, kad mano tur- 
tą gautų kažkokio elgetos sūnus." 

Vieną gražią dieną užsuko chanas į tarno jurtą ir sako ber- 
niuko tėvams: 

— Atiduokite man auginti mažylį. 

Nenorėjo motina skiftis su sūnumi, bet tėvas pabijojo prieš- 
gyniauti ir atidavė berniuką chanui. Mainais chanąs paliko 
bėdžiams daug visokių gėrybių, o pats pasiėmė berniuką ir 
išėjo. 

Po kelių dienų chanas išvežė berniuką į stepę ir gyvą už- 
kasė po sniegu. 

O po stepę tuo metu slampinėjo čavganca ieškodama ar- 
galo. Išgirdo ji verkiant vaiką, apsidairė — aplinkui nė gyvos 
dvasios. Patraukė ji tada į tą pusę, iš kur girdėjo verkiant. 

8. Medžiotojo sūnus 


Staiga kažkas sudejavo po kojomis. Pasilenkė senutė — nieko 
nematyti, vien sniegas, kiek užmato akys. 

— O tai tau! — išsigando čavganca. — Bene velniai čia įsi- 
kūrė? 

Ir jau buvo bebėganti „sau, bet vėl išgirdo vaiko balsą. 
Stvėrė čavganca kastuvėlį, kuriuo kasinėjo argalą, ir puolė 
kapstyti sniegą. Žiūri — po sniegu vos begyvas iš šalčio ber- 
niukas kokių trejų metų, dideliu juodų plaukų kuodu. Paėmė 
ji, apsupo chalatu ir nusinešė į jurtą. O paskui atidavė tokiems 
žmonėms, kurie vaikų neturėjo. 

Augo vaikiščias, tvirtėjo, pasidarė stiprus, augalotas ber- 
naitis ir vedė gražią ir protingą merginą. 

Kai rūmųs pasiekė žinia, kad kuoduotasis vaikiukas likęs 
gyvas ir sveikas, chanas Solombas prarado ramybę. Dieną ir 
naktį jis vis galvojo, kaip jį nugalabijus. Vieną dieną chanas 
įsakė savo tarnui atvesti bernaitį. 

— Nueik pas pragaro valdovą ir atnešk man numirėlio 
sielą, — paliepė jis bernaičiui, kai tas atėjo. 

Grįžo bernaitis namo, papasakojo pačiai, ko užsigeidęs cha- 
nas. O pati ir sako: 

— Nieko; neveiksi — gausi eiti. Kelionei įdėsiu taų maišą 
akių, maišą gyslų ir maišą druskos. Eidamas susitiksi varną. 
Kai ji norės iškirsti tau akį, kadangi esi iš akylųjų šalies — 
dovanok jai maišą akių. Susitiksi čavgancą, kuri įsigeis iš- 
traukti tau gyslas, kadangi atėjai iš stipriųjų šalies, — dova- 
nok jai maišą gyslų. Susitiksi didžiulį kupranugarį, kuris įsi- 
geis žmogaus mėsos, kadangi joje daug druskos, — dovanok 
jam maišą druskos. O tada jau visi pavojai bus nugalėti. 

Užsivertė bernaitis maišūs ant -pečių ir leidosi į kelionę. 
Tik žiūri — priešais beateihanti moteris su Iagais. 

— Kur trauki, bernaiti? 

— Pas pragaro valdovą. 

— Tai gerai. Paklausk jį, meėldžiamasis, kodėl aš negaliu 
atsikratyti ragų, visą gyvenimą turiu su jais kamuotis? 

Pažadėjo bernaitis išpildyti jos prašymą ir eina toliau. 

Žiūži — žmonės šventnamį stato, Priėjo jis arčiau, 0 tie 
klausia: 

— Kur trauki, bernaiti? 

— Einu pas pragaro valdovą. 

— Tai būk geras, sužinok iš jo, kodėl šventnamis, kurį. 
mes statom, visą laiką griūva? 

Pažadėjo bernaitis išpildyti jų prašymą ir eina toliau. 

Eina eina ir prieina valtį, o joje žmogus sėdi. 

— Kur keliauji, narsuoli? — klausia žmogus. 

— Į pragarą, pas patį valdovą. 

— Tai būk geras, sužinok, kodėl aš prikepiau prie suole- 
lio ir negaliu atsistoti, jau daug dienų šitaip sėdžiu. 

— Gerai, — pažada bernaitis ir eina toliau. 

Nuvedė jį kelias prie dviejų kalnų. Vienas jų buvo gryno 
aukso, o kitas — gryno sidabro. 

„Tai bent -keistenybės"“, — pamanė jis, bet nesustojo, pra- 
ėjo pro šalį. Staiga, kur buvus, kur nebuvus, atykrido juoda 
varna ir krankia: 

— Kar-r-r, berneli narsuoli! Matau, tu iš akylųjų šalies! Tai 
laikykis, dabar aš tau akis kirsiu. 

Neišsigando bernaitis, numetė varnai akių maišą ir eina 
savo keliu, 

Ėjo jis, ėjo, kol susitiko. seną čavgancą. 

— Matau, esi iš stipruolių šalies, — sušvarkštė jį. — Dabar 
aš tau gyslas tampysiu. 

Neišsigando bernaitis, atidavė jai maišą gyslų, ir toji nu- 
siramino. 

Jau buvo beeinąs toliau bernaitis, bet žiūri — tiesiai į jį 
atskuodžia didžiulis kupranugaris šaukdamas: 

— Ą-a, Žmogus iš sūrožemių šalies| Tuojau paragausiu ta- 
vo sūrios mėsytės. 

Neišsigando bernaitis, išpylė druską Iš maišo, kupranuga- 
ris puolė prie jos, 0 drąsuolis eina ramus toliau, 

Ėjo jis, ėjo ir pagaliau priėjo pragarą. Tiktai jo valdovo 
nebuvo. Pasibeldė bernaitis, Ir iš šėtros išėjo valdovo pati. 
Kaip nustebo bernaitis, kai ji pasisakė esanti jo sesuo. Seniai, 
seniai, kai bernaitis buvo dar tik kūdikis, chanharidas pagro- 
bė ją iš ganyklos, kur ji ganė chano Solombo avis, ir atidavė 
pragaro valdovui už pačią. 

— Kaip tu čia patekai? — klausia moteris. — Gyvas ir svei- 
kas pas mus dar niekas nebuvo atėjęs! 

Išklausė ji brolį Ir sako: 

— Aš tave paslėpsiu. Tik tyliai sėdėk, kitaip neišneši iš 
čia sveiko kailio, 

Iškasė ji po pakura gilią duobė, pasodino ten bernaitį, pri- 
dengė medine lenta, o lenfą užbėrė žemėmis. Paskui užmetė 
ant viršaus anglių, pelenų ir pakūrė ugnį. 

Vakare prie šėtros ant juodo arklio atjojo pragaro valdo- 
vas. 

Ilgai arklys nenorėjo artintis prie šėtros — šnarpštė, sto- 
josi piestu. Vos sutramdė jį pragaro valdovas. O įžengęs į vi- 
dų tuoj paklausė: 

— Kas čia atsitiko? Mano arklys kaip patrakęs — matyt, 
pajuto kažką. Eik atnešk mano geltonus buriamuosius kaulus. 

Tris kartus peršoko pragaro valdovo, pati per didžiulį šu- 
nį, tris kartus prašliaužė pro jo pilvą ir tik tada padavė vyrui 
buriamuosius kaulus. k 

Pabėrė juos vyras ir mato: rodo jie, kad po pelenais, po 
žeme, po lenta sėdi Žmogus juodu plaukų kuodu. 

Apieškojo valdovas visą pragarą, bet nieko nerado ir su- 
pyko, 

— Meluoja tie bjaurūs kaulai — jokios naudos iš jų! — pa- 
sakė ir nubloškė juos žemėn. Paskui pavakarieniavo ir atsi- 
gulė. 

Tada pati vėl klausia: 

-— Kai chanharidas nešė, mačiau ant žemės moterį šu ra- 
gais. Sakyk, kodėl ji pasidarė raguota? 

— Kartą vienas vargšas paprašė tą moterį pieno vaikams, 
o ji nedavė, — atsakė pragaro valdovas. — Tai ir išaugo jai ra- 
gai. 

Pati vėl klausia: 

— Mačiau — žmonės niekaip negali pastatyti šventnamio: 
surenčia iki stogo ir jis sugriūva. Kodėl taip yra? 

— Anksčiau tie žmonės plėšikavo, viską aplinkui griovė. 
Dabar jie nubausti: ką daro — nieko nepadaro, — atsakė pra- 
garo valdovas. 

Tada pat! vėl klausia: 

— Mačiau prikepusį prie valties žmogų. Sakyk, už ką jis 
nubaustas? 

— Jis perkeldinėjo žmones ir iš to pelnėsi. Supras, kad 
taip negalima daryti, ir beregint atsistos. 

— Mūsų kelyje pasitaikė du kalnai: vienas gryno aukso, 
o kitas — gryno sidabro, — vis kalbėjo moteris. — Sakyk, ar 
gali žmonės pasiimti nors kiek aukso ir sidabro? 

— Truputį gali, bet kad niekam nebūtų skriaudos. | 

Rytą pragaro valdovas išsibaudė aplėkti pasaulį. O jo pati 
pamaitino, pagirdė brolį ir papasakojusi, ką iškvotė iš vyro, 
išlydėjo atgal. Atsisveikindama padovanojo jam vieno numi- 
rėlio sielą. 

Keliaudamas namo bernaitis sustojo prie regėtųjų kalnų ir 
prisipylė aukso ir sidabro, kiek tik arklys valiojo panešti. 

Pasakė jis visiems, kam buvo žadėjęs, ką sužinojo iš pra- 
garo valdovo, ir ramiai sau parjojo į gimtąjį ailą. 

Džiūgaudamas narsuolis pasakė savo pačiai: 

— Per tavo gudrumą likau gyvas, sveikas ir padariau, ką 
chanas buvo liepęs. Ir dar atvežiau tau aukso ir sidabro. 

Nunešė jis kitą dieną chanui Solombui numirėlio sielą ir 
sako: 

— Buvau pas pragaro valdovą — jis labai malonus ir sve- 
tingas. Net mane, tokį vargšą, priėmė paprastai ir širdingai. 
O atsisveikindamas padovanojo man aukso ir sidabro. 

Suėmė pavydas gobšų chaną. 

„Kad jau tas nususėlis, elgetos sūnus, atsigabeno aukso 
ir sidabro, tai aš — didis chanas — gausiu jo tiek, kad pasida- 
rysiu turtingiausias žmogus pasaulyje“, — pamanė jis ir tarė 
sau keliausiąs pas pragaro valdovą. 

Kaip tarė, taip ir padarė. Bet nežinojo chanas „Solombas, 
kokie pavojai jo tyko kelyje, ir žuvo baisia mirtimi: varna iš- 
kirto jam akis, čavganca ištraukiojo gyslas, 0 kupranugaris 
gyvą suėdė. | | 

O kai atėjo žinia, kad chano Solombo nebėra gyvo pa- 
saulyje, į jo sostą įžengė bernaitis, ir žmonės nuo to laiko 
ramiai sau gyveno. | 


| 


KAIP BERNIUKAS PASKANDINO 
RAGANĄ 


"4 


Gyveno kitados senelis su senele, ir turėjo juodu aštuon- 
metį sūnų. Dar turėjo. jie tabūną obuolmušių arklių. ir septy- 
niasdešimt gražių jaučių. Už viską labiau pasaulyje berniukas 

mėgo žaisti kauliukais. Vienas jo kauliukas buvo auksinis, o 
kitas — sidabrinis. 

Sykį tie jo kauliukai pradingo. Ieškojo jų berniukas, ieš- 
kojo, bet niekur nesurado. 

— Gal pamiršai juos senoje stovykloje, — pasakė tėvas. 

Prašo sūnus, kad tėvai leistų jį ten pasiieškoti žaisliukų. 
Šie sutinka. Tada sūnus klausia: 

— Kokiu arkliu man joti? 

— Jok kumele, ji ramesnė už kitus, — patarė tėvas. 

Bet motina nesutiko: 

— Verčiau balnok greitakojį žirgą. 

Sūnus paklausė motinos: žirgas buvo ne paprastas — aštuo- 
niomis kojomis. Pasibalnojo berniukas žirgą ir rūksta į tą 
stovyklą, kur dar neseniai stovėjo jų jurta. Prijojo arčiau ir 
mato: sėdi sena ragana ir jo kauliukais žaidžia. 

— Senele, ei senele, malonėk atiduoti mano žaislą, — lipš- 
niai paprašė berniukas. 

— Nulipk nuo žirgo ir pasiimk! Kai aš atsistoju — nebega- 
liu atsisėsti, o kai atsisėdu — nebepasikeliu, — atsakė ragana. 

— O aš sėdžiu balne, nušokti negaliu. Nušoksiu — į balną 
įsėsti nebevaliosiu, — sako berniukas. 

O ištikimas žirgas jam šnipštelėjo: 

— Aš pasilenksiu, 0 tu čiupk kauliukus! 

Pasakyta — padaryta. Surietė žirgas priekines kojas, stvė- 
rė berniukas iš raganos kauliukus, ir žirgas kaip viesulas nu- 
lėkė tolyn. Įširdo ragana, čiupt geležinius mintuvus ir latatai 
įkandin. Pasivijo žirgą ir pamušė jam visas aštuonias kojas. 
Paskui čiupt berniuką iš balno ir husitempė į savo jurtą. 

Gavo berniukas dienų dienas rinkti argalą ir tarnauti ra- 
ganai. 

Vieną gražią dieną, kai ragana kažkur išėjo, į jurtą už- 
klydo avis ir mitulys veršiukas. Pamatė jie verkiantį berniuką 
ir klausia: 

— Ko verki, bernaiti? 

Papasakojo jiems berniukas savo nelaimę, O avis ir sa- 
ko: 

— Užmušk mane ir išmėsinėk. Pasiimk visa, ką išimsi iš 
pilvo: mėšlą, žarnokus, gromulį, o paskui sėsk ant veršio ir 
bėk. 

Taip ir padarė berniukas. Bet netoli tepajojo nuo jurtos ir 
mato — atrūksta iš paskos ragana. 

— Grįžk atgal! — suriko berniukas. — Neklausysi — ištepsiu 
avies mėšlu! 

— Pabandyk, — suniurzgėjo ragana. 

Vos ji taip. pasakė, dvokianti bliurzė užlipdė jai akis, bur- 
ną, ausis ir nosį. Ragana kone užduso — gavo sustoti ir nu- 
sikrapštyti bliurzę. O berniukas per tą laiką toli nujojo. 

Nusigramdė ragana šiaip taip nuo veido mėšlą ir vėl ve- 
jasi. 

— Sustok, sene! — šaukia berniukas. — Neklausysi — įsinar- 
pliosi į avies žarnokus! 

Ir vėl ragana atsiliko — gavo narpliotis iš žarnokų, kuriuos 
nusviedė jai po kojų berniukas. O tuo tarpu veršiukas su rai- 
teliu dingo jai iš akių. 

Kai berniukas pamatė, kad ragana trečiąsyk jį pasiveja, 
atsigręžė ir šūktelėjo: 

— Noriu, — sušnypštė senė, ir berniukas sviedė jai į vei- 
dą lipnų gromulį. 

Kol ragana jį nusikrapštė, berniukas nušuoliavo prie pla- 
čios upės ir ant veršiuko nugaros perplaukė į kitą krantą. 
Žiūri — ragana jau ant kranto. Stovi ir prašo saldžiu balsu: 

— Sūneli, ei sūneli, kaip man per upę persigauti? 

— Ogi pasikabink ant kaklo sunkų akmenį ir šok į vande- 
nį. 

Paklausė ragana: pasirišo akmenį, žengė į vandenį ir nu- 
skendo. 

Joja berniukas toliau. Joja jis, joja, bet staiga veršiukas 
stabteli ir sako: | 

— Daugiau nebegaliu paeiti. Užmušk mane, išskrosk, nu- 
pjauk kojas ir išmėtyk jas į visas puses. O paskui gulkis mie- 
goti į mano pilvą. 

— Kaipgi aš žudysiu savo gelbėtoją? 

— Kažkodėl man galvą niežti, — pasiskundė veršelis. — 
Pažiūrėk, gal koks vabzdys kanda. 

Žvilgt berniukas ir mato — per teliuko galvą ropoja di- 
džiulis vabzdys. Sutrėškė jį berniukas nagu, o veršelis tik 
blinkt ant žemės ir nugaišo. 

Ilgai sielvartavo berniukas, netekęs ištikimo draugo. Paskui 
viską padarė taip, kaip buvo liepęs veršelis, ir susirietęs dvi- 
linkas užmigo jo viduriuose. 

Pabudo jis rytą, žiūri — begulįs didelėje baltoje jurtoje. 
Virš jos supasi medžių šakos, o aplink ganosi didžiulė banda 
gyvulių. Ir gyveno berniukas nuo to laiko visko pertekęs ir 
laimingas. 

ę 


PROTINGAS BERNAITIS 


Seniai seniai gyveno neturtingas senis, ir turėjo jis du sū- 
nus. Dienų dienas jie medžiojo — iš medžioklės ir mito. 

Kartą pasišaukė sengalvis savo sūnelius ir sako: 

— Nedaug man liko gyventi, vaikai! Kai numirsiu, perriš- 
kite mano kūną virve ir neškite, kur akys mato, kol virvė 
nutrūks. Ten ir palaidokite. 

Po kelių dienų sengalvis mirė. Perrišo sūnūs tėvo kūną 
virve ir išėjo, kur akys mato. Ėjo ėjo jie ir labai pavargo: vir- 
vė giliai įsirėžė jiems į pečius. Pagaliau vyresnysis neištvė- 
rė. 

— Klausyk, broluži, — tarė jis, — aF=ne vis tiek, kur pa- 
laidosim numirėlį? 

— Ne, — atsakė jaunėlis, — turime pildyti tėvo valią. 

— Kaip. sau žinai, o aš grįžtu. — Ir vyresnysis brolis pa- 
traukė namo. 

Gavo jaunėlis vienas tempti sunkią naštą. Praėjo dar die- 
na ir naktis, ir pagaliau paryčiui, prieš patekant saulei, virvė 
nusitrynė ir trūko. Palaidojo bernaitis tėvą ir tik tada pasuko 
namų link. 

Visą dieną jis praleido kelyje ir apsinakvojo didžiulėje 
oloje ant aukšto kyšulio, po pačiu olos skliautu. Pavargęs ke- 
lionėje jis kietai įmigo, o prabudęs mato — prie angos stovi 
vilkas, lapė ir varna. Pasislėpė jaunėlis ir girdi, kaip lapė sa- 
ko vilkui: 

— Skaniai kvepia! Įlįsk ir sužinok, kas ten slepiasi. 

Apmirė jaunikaitis iš baimės, guli nei gyvas, nei miręs. 
Vilkas pazujo žemai, panaršė po kampus, 0 į viršų dirstelėti 
nesusiprotėjo. 

— Nieko ten nėra, — suurzgė jis. 

Buvo jau beatsikvepiąs bernaitis, bet vilkas netikėtai trukt 
nosimi orą ir sako: 

— O kvapas iš tikro gardus. Paieškok dabar tu, lape! 

Panaršė pazujo lapė, bet irgi grįžo nieko nepešus. Tada 
žvėrys užsišnekėjo apie kitką. Sužinojo bernaitis iš jų kalbos, 
kad chano sūnui dingęs stebuklingas sviedinys, 0 radusis tą 
sviedinį būsiąs gausiai apdovanotas. 

„Pabandysiu aš laimę“, — tarė sau bernaitis ir, kai žvėrys 
dingo iš akių, patraukė tiesiai pas chaną. 

— Girdėjau tavo sūnus pametė sviedinį, — kreipėsi į jį ber- 
naitis. 

— Taip, pametė, — atsako chanas. — Ir nuo to laiko sun- 
kiai serga. Daug išminčių prašiau surasti sviedinį, Det nė vie- 
nam nepasisekė. Gal tu surasi? 

— Duok man kiek laiko, tai rasiu, — pažadėjo bernaitis. 

Apsidžiaugė chanas, liepė įkurdinti ateivį rūmuose, gir- 
dyti ir maitinti kaip įžymų žmogų. Gera buvo gyventi varg- 
šui chano rūmuose, bet laikas bėgo, 0 sviedinio rasti vis ne 
sisekė. 

Vieną dieną bernaitis iš netyčių pamatė chano pačią, kuri 
taisėsi kažką pakasti už rūmų. Nustebo bernaitis ir norėjo pa- 
dėti jai, bet ta supyko ir pavarė jį šalin. 

„Negeri dalykai čia dedasi", — pamanė bernaitis. 

Ir pradėjo jis sekti chano pačią. Tuo tarpu chano sūnus blo- 
go ne dienomis, o valandomis, ir jo tėvas pradėjo įtarti, kad 
bernaitis — gudrus apgavikas. Galiausiai išseko chano kant- 
rybė, liepė jis pašaukti bernaitį ir pasakė jam: 

— Mano sūnus visai pasiligojo. Duodu tau dar vieną die- 
ną, o jeigu ir rytoj nerasi sviedinio, palydėsi savo galvą! 

Nusiminęs išėjo iš chano menių bernaitis ir naktį niekaip 
negalėjo užmigti — baimė kamavo. Tik girdi — kažkas sėlina 
iš chano pačios kambario. Patylom iš rūmų išsėlino ir bernai- 
tis. 

—- Ar tu gerai paslėpei sviedinį? — išgirdo jis chano pa- 
čios balsą. — Bijau, kad tas landūnas gali rasti. 

Jai atsakė jautis sumykaudamas: 

— Nesirūpink, niekam nė į galvą neateis. Sviedinį užka- 
siau per du žingsnius nuo rūmų, 0 ant viršaus užmečiau mėš- 
10, 

Grįžo bernaitis tylutėliai į rūmus ir kietai įmigo, o rytą sa- 
ko chanui: 

— Dangaus valia įvykdžiau tavo norą. Stebuklingasis svie- 
dinys guli per du žingsnius nuo tavo pačios kambario durų po 
mėšlo krūva, 

Puolė tarnai, kur nurodė bernaitis, ir netrukus atnešė cha- 
nui sviedinį. Tada bernaitis ir klausia: 

— Kuris tau brangesnis — pati ar sūnus? 

— Žinoma, sūnus, jis po manęs žengs į manv sostą, O ko- 
dėl tu klausi? 

— Todėl, kad sviedinį paslėpė tavo pati su juoduoju jau- 
čiu. Turbūt jie norėjo pražudyti tavo sūnų. Teks tau juos nu- 
galuoti arba išvaryti iš savo rūmų. 

Išgirdo chanas ir įsakė savo pačiai ir juodajam jaučiui gal- 
vas nukirsti. 

O chano sūnus veikiai pasveiko, ir chanas dosniai atsily- 
gino jo išgelbėtojui. Parėjo bernaitis į gimtinę ir gyveno to- 
liau visko pertekęs ir laimingas. 


JAUTIS IR SEPTYNI VILKAI 


Kitą. kartą vienas žmogus turėjo jautį. Kas rudenį tasai 
jautis išeidavo į vešlias lankas. Ilsėdavosi tenai, penėdavosi, 
o kai tik iškrisdavo pirmas sniegas, grįždavo namo. Labai my- 
lėjo žmogus savo jautį. 

Vieną dieną iškrito sniegas ir atšalo. „Tikriausiai mano 
jautis jau. grįžo", — pamanė žmogus ir žvilgtelėjo iš jurtos. 
Bet jaučio nebuvo. Nustebo žmogus: žmonės kalbėjo, esą, va- 
kar vakare matę jautį ant kalno. 

Pasiėmė žmogus šautuvą ir eina jaučio ieškoti. Iš pėdų 
sniege jis suprato, kad jautį vijosi vilkai. 

Ėjo ėjo žmogus tomis pėdomis ir priėjo žiemos stovyklą. 
Čia stovėjo daržinė, kur paprastai būdavo laikomi sulysę gy- 
vuliai. Žiūri — ogi prie daržinės pėdsakai baigiasi. Žmogus no- 
rėjo įeiti į daržinę, bet paklebeno — durys uždarytos. Užsiropš- 
tė tada jis ant stogo, praardė jį ir dirstelėjo į vidų. Nagi prie 
sienos parėmęs duris stovi jautis ir tūžmingomis akimis žiūri 
į kampą, kur tupi septyni vilkai nukorę galvas: jautis uždarė 
juos į spąstus. 

Greit nusliuogė šeimininkas nuo stogo ir stipriai užrėmė 
daržinės duris iš lauko pusės. Paskui vėl užsikorė ant stogo ir 
vieną po kito visus vilkus iššaudė. Tada išsivarė jautį iš dar- 
žinės, pririšo vilkenas prie balno ir kartu su numylėtu savo 
jaučiu pargrįžo namo. 


DU ARKLIAI 


Sumanė kitados grįžti namo du arkliai: parduoti į svetimą 
šalį, jie labai išsiilgo gimtinės. Ėjo jie, ėjo, vienas arklys visai 
suseno ir nebepajėgė toliau eiti. Ir sako jis jaunajam ark- 
liui: 

— Tokios tokelės, jaunėli broli, linkiu tau laimingai par- 
grįžti namo. O man laikas mirti. Neik draudžiamu keliu! Ir 
neatrišk pilko maišo, jeigu jis pasipainios tau po kojų. 

Bet nepaklausė jaunėlis ir pasuko uždraustu kėliu. Tik žiū- 
ri — guli pilkas maišas ir jame kažkas juda. 

„Reikėtų pažiūrėti, kas ten yra“, — pamanė arklys. Ir ne- 
iškentęs jis atrišo maišą, 0 iš ten kad stryktėls didelis alkanas 
vilkas! 

— Kaip gerai, kad išvadavai mane! — apsidžiaugė pilkis— 
Tempiau iš vieno ailo gyvulį, bėt šeimininkas ant tokio pat 
kaip tu greito arklio sugavo mane, įgrūdo į maišą ir numetė. 
Dabar aš tave suėsiu! 

Iššiepė vilkas dantis, bet staiga iš kažkur tik strykt prie 
jų kiškis. Žvairaakis akimirksniu sumojo, kas čia dedasi, ir 
ryžosi gelbėti arklį. 

— Oi vilke, aš girdėjau, ką jūs čia pasakojote, — sako kiš- 
kis. — Kaipgi tokį stiprų vilką įmurdė į maišą? Suėskite ma- 
ne —vis tiek nepatikėsiu, kol nepamatysiu savo akimis. 

— Tikra teisybė! — atsakė vilkas. — Aš tupėjau šitame mai- 
še, 

— Bet kaip jūs, šviesiausias vilke, tilpote jame? 

Per godulį užmiršo vilkas atsargumą ir vėl įlindo į maišą, 
tik galvos nepaslėpė. 

— Matot, galva netelpai — sušuko zuikis. 

Vilkas įtraukė ir galvą, o kiškis beregint užrišo maišą. 

Taip sumanus kiškis išgelbėjo nuo mirties arklį ir pats liko 
gyvas, 


NEKASK KITAM DUOBĖS — PATS 
ĮKRISI | 


Gyveno kitados ant didelio ežero kranto žole dengtoje lūš- 
noje neturtingas bernaitis. Mito jis virtomis šaknimis, vietoj 
arbatos gėrė vandenį. Ant kito kranto gyveno turtingas na- 
jonas. Jis-turėjo daug samdinių ir devynias galybes gyvulių. 
O netoli ežero, Sidabrinio kalno viršūnės oloje, gyveno lama 
ir penki jo mokiniai. 

Pasikvietė sykį najonas lamą į svečius. Pagerbė lama savo 
auka turtuolio buveinę ir nemačiom įpylė į jaunesniosios jo 
pačios puodelį migdomųjų miltelių. Išgėrė toji arbatą ir pradė- 
jo Žiovauti. 

— Kažkodėl miego norisi, — pasakė ji Ir beregint užmi- 
go, 

— O lama, gelbėtojau! — sušuko najonas. — Mano jauniau- 
sioji pati dieną niekad nemiega, o dabar ėmė ir užmigo, Ką 
daryti? 

— Aš padėsiu jums. Bet turėsite viską daryti, ką liep- 
siu. 

— Tai liepk! 

O lamai jau seniai buvo kritusi į akį vyriausioji najono 
žmona, ir jis baudėsi paveržti ją. 

-- Vyriausioji jūsų pati — ragana, — pasakė lama turtuo: 
liui. — Ji kėsinasi suėsti jauniausiąją pačią. Išpuoškite vyriau- 
siąją šilku, įsodinkite į skrynią, pilną aukso, sidabro ir šilkų, 
užkalkite skrynią jr įmeskite į ežerą. 

Paklausė turtuolis lamos ir viską padarė, kaip tas liepė. 

Grįžta lama namo ir sako savo mokiniams: 

—- Eikite prie ežero ir sėdėkite ant kranto tol, kol pama- 
tysite tarp bangų raudoną skrynią.. Išgriebkite ją. ir atneškite 
man! Tik, žiūrėkit, neatidarykit: joje — ragana! | 

Nuėjo mokiniai prie ežero ir laukia. Praėjo valanda, kita, 
o skrynios kaip nėr, taip nėr. O neturtingasis bernaitis kasi- 
nėja šaknis ant kranto. Žvilgi jis į ežerą — tarp bangų skrynia, 
Išgriebė ją iš vandens, atidarė — nagi tarp aukso, sidabro ir 
šilkų gražuolė sėdi! 

-— Kas tu per viena ir kaip patekai į skrynią? — klausia 
bernaitis. 

— Aš nelaiminga, — pravirko moteris. — Najonas ir. lama 
sako, kad aš — ragana, tai ir sugalvojo manim atsikratyti. Pri- 
imk mane į savo namus. ' / 

— Gerai, -— sutiko bernaitis. — Tiktai reikia ką nors įdėti į 
skrynią jr vėl įmesti ją į ežerą, 0 aš nieko neturiu. 

Tik kur buvęs. kur nebuvęs, pro šalį -bėga piktas rydas 
šuo. 

Sugavo jį berhaitis, įtupdė į skrynią, ant viršaus užpylė 
žolės, skrynią užkalė vįnimis ir įmetė į vandenį. 

Galiausiai lamos mokiniai pamatė skrynią. Ištraukė ją ir 
nunešė sąvo mokytojui. 

„Dabar aš turėsiu gražuolę pačią“, — apsidžiaugė lama. 
Skrynią jis nusprendė atidaryti naktį, 0 mokiniams pasakė: 

— Pavalgykite ir eikite į savo kambarį! Ir anksčiau atsi- 
gulkite! Naktį aš atidarysiu skrynią ir raganą versiu į žmo- 
gų. Neikite čia, net jeigu ragana suriktų žmogaus balsu. 

Mokiniai pavalgė ir eina sau miegoti. Bet lama dėl visa ko 
vėl pasišaukė juos ir dar sykį pakartojo: 

— Įsidėmėkite! Nors kažin kas rykautų šiąnakt, nors ka- 
žin kas šauktųsi pagalbos — šiukštu, nekelkite čia kojos! 

— Gerai, — atsakė mokiniai ir nusilenkę lamai nuėjo mie- 
goti. 

Lama atsargiai pravėrė skrynią — ogi vietoj aukso ir si- 
dabro iš jos žolė pabiro. Supyko lama ir plačiai atkėlė viršų. 
Tik kad šoks iš jos piktas šuo, kad pulš lamą! Šaukiasi jis 
mokinius, bet tie, prisakyti nė kojos čia nekelti, neina, ir tiek. 
Ir sudraskė šuo lamą. 

Rytą išvirė mokiniai arbatos, neša savo mokytojui, 0 tas 
nebegyvas guli. 

— Kad jis būtų leidęs mums ateiti, būtume išgelbėję! — kal- 
basi mokiniai. — Matyt, lama sumanė kam nors duobę iškasti. 
Nekask kitam duobės — pats įkrisi. 

Nunešė jie negyvėlį į olą, o patys išsivaikščiojo į namus 
ir laimingai toliau gyveno. 


-—— a 


- 


BALTA KUMELĖ IR JOS KUMEIIUKAS 


Turėjo pagarsėjusi balta kumelė baltą kumeliuką. Ganėsi 
ji tabūne su kitomis kumelėmis ir sartu eržilu. Užėjo vieną 
vasarą sausra, visai išdžiūvo žolė. 

— Reikia sprukti iš čia, — pasakė baltoji kumelė sartam 
eržilui, ir tabūnas paliko gimtąsias ganyklas. 

Trejus metus slampinėjo arkliai ieškodami ganiavos. Pa- 
galiau jie aptiko ganyklą, kurioje buvo užtektinai sodrios žo- 
lės, sūraus vandens ir druskožemio. Čia ir apsistojo. 

Laigė sykį arkliai ant upės kranto ir sudaužė septynis žą- 
sies kiaušinius. 

— Nelaimė, —tarė baltoji kumelė. — Reikia sprukti. Mes 
atsidanginome į svetimą ganyklą, sudaužėme kiaušinius. Da- 
bar paukščiai atkeršys mums. Saulei tekant suskris jų pulkų 
pulkai ir mus užkapos. Grįžkime į senąją ganyklą! 

Bet arkliai nepaklausė ir pasiliko, 

Suskrido kitą rytą paukščių pulkai ir užkapojo visus ark- 
lius. Gyva liko tik baltoji kumelė su savo kumeliuku: kai už- 
puolė paukščiai, ji savo kūnu pridengė kumeliuką — norėjo jį 
apginti. 

— Na, sūneli, dabar trauksime į gimtąją ganyklą, —- pasa- 
kė kumelė kumeliukui. 

Per mėnesį jie nubėgo kelią, kuriam įveikti reikia metų, o 
per dieną — mėnesio kelią. 

— Motute, ei motute! Kodėl tavo oda pasidarė pašiurpu- 
si? — klausia kartą kumeliukas. 

— (Gal todėl, sūneli, kad į ją prikibo dagių. 

— Motute, ei motute! — o kodėl tavo Oda tokia raudona? — 
vėl klausia kumeliukas. 

— Raudonu šlynu ji aplipo, sūneli, kai bėgome perėja. 

— Motute, ei motute! Kodėl tavo kojos virpa? | 

— Nuvargo jos. Daug kelių išvaikščiojo, daug upių per- 
plaukė. 

Atvedė pagaliau motina sūnų iki senosios ganyklos ir vei- 
kiai nugaišo. Prieš mirtį ji pasakė kumeliukui: 

— Sūneli, negulk miegoti šiaurės pusėje: ten siaučia pū- 
ga, iš ten atsėlina vilkų. Gulkis pietų pusėje: ten ramu. Iš to- 
lo lenkis jurtų, kitaip vaikai ir šunys beregint užpuls tave. 
Negulk toje vietoje, kur jurta stovėjo: gali įdurti adata. Kai- 
menėje visuomet vaikščiok iš krašto, tik į girdyklą eik prie- 
šaky. Nesivilk kaimenės užpakaly — šeimininkas apkumščiuos. 
Neik kaimenės vidury — negyvai užspardys kiti arkliai. O po 
trejų metų ateik, sūneli, nusilenkti mano palaikams! 

Bet nepaklausė kumeliukas motinos: atsigulė šiaurės pu- 
sėje ir vos nesušalo per pūgą, o kitą sykį ten jo vos nesu- 
draskė vilkai. Paverkė jis, paverkė, pastraksėjo pašokinėjo ir 
prisiminė: „(Oi kaip išmintingai patarė motina!“ — ir pradėjo 
gultis pietinėje pusėje: ten ramu buvo miegoti. 

Pamiršęs motinos priesaką kumeliukas daug kartų ėjo pro 
jurtas. Kandžiojo jį šunys, lazdomis daužė vaikai. Verkė ku- 
meliukas graudžiomis ašaromis ir galvojo: „Ak, kokius gerus 
žodžius kalbėjo motina!“ 

Ir pradėjo kumeliukas lenktis jurtų. 

Buvo liepusi jam motina bėgti į girdyklą kaimenės prieša- 
kyje: gausiąs švaraus vandens. O kumeliukas slimpino kaime- 
nės uodegoj. Varovas mušė jį, ir vandenį jis gavo gerti su- 
drumstą. Pradėjo eiti kumeliukas kaimenės vidury — vos ark- 
liai neužspardė. Stojo tada jis iš krašto, dabar nebemušė jo 
šeimininkas, nespardė arkliai, žolę jis ėdė šviežią — tuoj lin- 

ksmiau pasidarė gyventi. „Kaip protingai man "patarė moti- 
na“, — vėl pamanė kumeliukas. 

Pasiilgo jis motinos ir anksčiau negu buvo įsakyta nulėkė 
prie jos palaikų. Žiūri — guli motinos žarnokai. Grįžo kume- 
liukas atgal ir lygiai po trejų metų vėl atbėga. Dabar čia ža- 
liavo tanki, sultinga žolė. Suėdė ją kumeliukas, pakinknojo 
galvą ir bėga tolyn. 

Bėga bėga ir sutinka tokį bernaitį, Erchijų Merhenchų: 

— Ar būsi mano žirgu? — klausia bernaitis. 

— Būsiu, — sako kumeliukas. — Jeigų sugausi mane! 

Sugavo bernaitis kumeliuką, užmovė jam sidabrines ka- 
manas, pabalnojo sidabriniu balnu. 

— Na, — tarė kumeliukas, — dabar aš nugriausiu kanopo- 
mis. kalną, o žeme iškapstysiu visoje stepėje. Jeigu išsilaikysi 
ant manęs, tu — tikras vyras. O jei neišsilaikysi — koks tada 
tu man šeimininkas! 

Nugriovė kumeliukas kalną kanopomis, o žemę iškapstė 
visoje stepėje, — ir išsilaikė Erchijus Merhenchus balne. 

Taip šeimininkas susirado žirgą, o žirgas — šeimininką. 


į 


CHURELDĖJUS 


Grįžo kitados iš karo vienas bernaitis. Jo vardas buvo Chu- 
reldėjus. Kartą žiūri jis — guli ant kelio kažkoks blizgantis 
daiktas. „Kas čia galėtų būti?+ — svarsto Chureldėjus. 

Prieina jis arčiau — ogi gyvatės, susiraizgiusios į didelį pun- 
dulį. 

„Užeisi gyvates — nulipk nuo arklio ir tris kartus nusi- 
lenk", — prisiminė Chureldėjus žmonių patarimą ir nušokęs 
nuo arklio nusilenkė gyvatėms. 

Iššliaužė tada iš pundulio gyvatė su koralo rageliais, apsi- 
rangė triskart apie bernaitį, numetė ragelius jam į skverną ir 
nušliaužė. Suvyniojo Chureldėjus ragelius į chadaką ir jau 
buvo beeinąs toliau, bet gyvatė šūktelėjo: 

— Ei drąsuoli, eikš čia! 

Bernaitis grįžo. 

— Laikyk skverną! 

Pakišo Chureldėjus skverną, gyvatė išspjovė kažkokį bal- 
tą daiktą ir liepė suvalgyti. 

Nurijo bernaitis nė nepažiūrėjęs ir joja toliau savo keliu. 
O tai būta stebuklingo perlo. Kas nuryja tokį perlą, pradeda 
suprasti visų gyvų padarų kalbą. 

Ir pradėjo Chureldėjus suprasti paukščių ir žvėrių kal- 
bą. | | 

Bekeliaudamas bernaitis apsinakvojo viename aile. Kai ai-- 
lo šeimininkas pjovė svečiui aviną, pagavo loti šuo ir staugti 
vilkas. Įsiklausė Chureldėjus. 

— Atiduok man du svečio arklius! — staugė vilkas. 

— Jei svečias pavaišins mane avino kryžkauliu, neatiduo- 
sių tau jo arklių, — sulojo šuo, 

Tuo tarpu išvirė mėsa, ir šeimininkas padavė kryžkaulį 
Chureldėjui. Ūmai į jurtą įbėgo šuo. Atsipjovė bernaitis gaba- 
lėlį mėsos ir, tarsi netyčia, išmetė iš rankų kryžkaulį. Pasičiupo 
jį šuo ir nubėgo. 

—-Matai, svečias nepagailėjo man avies kryžkaulio. Kaip- 
gi aš duosiu tau jo arklius?! — sulojo šuo. 

Įsigavo naktį vilkas į avių aptvarą ir išsitempė avį. Ilgai 
jos ieškojo Chureldėjus, kol pagaliau rado. Rytą išgirdo jis, 
kaip avių bandoje sumekeno mususęs mitulys ėriukas: 

— Jei mane tas svečias pasiimtų, be vargo gyventų. 

„Gerai būtų gauti tą ėriuką“, — pamanė Chureldėjus. 

— Kaip atsidėkoti tau, kad suradai man avį? — klausia šei- 
mininkas svečią. 

— Atiduok man nususėlį ėriuką, — atsakė Chureldėjus. 

Grįžo jaunikaitis su ėriuku namo ir greit praturtėjo. 

Susipyko sykį Chureldėjus su pačia ir sumanė ją išsiųsti 
pas tėvus. Sugavo jis žirgą, pririšo ir jau buvo beeinąs pa- 
čios. Tik kad purptels į arklių aptvarą varna, kad sukranks: 

— Chureldėjus ketina vežti pačią pas tėvus! Dabar jis tik- 
riausiai nusigyvens! 

Išgirdo tuos žodžius Chureldėjus ir paleidęs žirgą grįžo į 
turtą. 

— Važiuok, kad nori, bet aš tavęs nevešiu, — pasakė jis 
pačiai. 

Susitaikė vyras su pačia ir vėl gyveno ramiai ir laimin- 
gai. 


EIKLUS ŽIRGAS ARAVHARCHERAS*" 


Seniai seniai vieno kunigaikščio valdose gyveno gyvulių 
augintojas Hombas. Labai neturtingas jis buvo, bet išmaldos 
neprašinėjo. Nuo ryto iki vakaro dirbo Hombas ir vos galą 
su galu sudurdavo. Turėjo jis dukterį, užgaidžią, bet protin- 
gą, gražią ir darbščią merginą — visi atsidžiaugti ja negalė- 
jo. 

Krito į akį Hombo duktė turtuoliui Balbarui, ir atvažiavo 
jis į skurdų Hombo ailą, nors anksčiau į vargšus nė nežiūrė- 
davo. Supiršo turtuolis Hombo dukterį su savo sūnumi ir po 
kelių dienų atsiuntė sutartą išpirką. Į vestuves Balbaras su- 
kvietė daug svečių, iškėlė didelę puotą. 

Atsigulė vakare jaunikio ir nuotakos motinos jaunavedžių 
jurtoje — patikrins rytą, kokią arbatą išvirs jaunoji pati, 

Žvitrioji Balbaro martelė pakirdo anksti, dar prieš pate- 
kant saulei, pasipuošė, kaip reikalauja papročiai, ir išėjo iš 
jurtos. 

„Šaunuolė dukrelė, anksti atsikėlė“, — apsidžiaugė jauno- 
sios motina, o anyta nepatenkinta tarė sau: „Ir kam ji atsikė- 
lė taip anksti?" 

Abi moterys manė, kad jaunamartė išėjo atidaryti aukšti- 
nio, bet laikas bėgo, o ji kaip negrįžta, taip negrįžta. 

— Kur ji prapuolė? — susirūpino abi motinos ir pakirdo 
pažiūrėti. 

Išėjo jiedvi iš jurtos — ogi vaikšto jaunoji dešiniu upės 
krantu, kur apsistojo nakvynės karavanas, ir. šnekučiuojasi 
apie kažką su vilkstinės vadovu. Paskui nusiavė gutulus, pa- 


2 Aravharcheras ——išdrikplaukis bėriukas. 

sikėlė suknelę, perbrido šaltą upę, pasitaisė papuošalus ir grį- 
Žo į jurtą. Tuomet jaunoji greit įkūrė ugnį, išvirė skanią arba- 
tą ir pavaišino motiną su anyta. Paskui pažadinb vyrą ir sako 
jam: 

— Aš Žinau: ne visada. tu darysi taip, kaip aš sakysiu, bet 
šį kartą paklausyk manęs! Nueik pas karavanininkus, kurie 
stovi dešiniame. upės krante, ir nupirk iš jų mitulį kumeliu- 
ką. 

Vyras labai mylėjo pačią, tad neprieštaravo jai — nuėjo į 
dešinį upės krantą. Žiūri — prie vežėčių pririštas nususęs ku- 
meliukas juodu susitaršiusiu plauku. Kyinas, ir tiek — nei gro- 
Žio, nei naudos įš tokio. 
 — Noriu nupirkti iš jūsų šitą kumeliuką, — sako turtuolis 
karavanininkams. 

— O kam jis tau? — stebisi tie, 

— Turių išdykėlį — jis mėgsta jodinėti ant kumeliukų, — 
atsakė turtuolis. : 

Karavanininkai beregint pakėlė kainą: 

— Nori kumeliuko — duok dvi kumeles. 

— Tiek to, imsiu, — sutiko turtuolis, — tik pirma noriu pa- 
sitarti su namiškiais: pasakyti motinai ir įkalbėti pačią. 

Pasakė namie turtuolis pačiai, kad nepirksiąs kumeliuko: 
brangiai prašą karavanininkai. 

Supyko pati, pravirko. 

— Nenuskursi dėl dviejų kumelių! 

Nuėjo turtuolis patarimo pas tėvus. Bet tie tik užsirūstino 
ant įnoringos marčios. 

— Na ir pati tau pasitaikė! — sakė jie. — Tik įžengė į na- 
mus ir jau užgaidauja! 

Tada jaunoji įsiprašė savo motiną, kad nupirktų jai kume- 
liuką, ir ta išpildė jos prašymą. 

Atvažiavo po trijų dienų pas dukrą tėvas, ir tą pačią dieną 
juodu su motina ketino grįžti namo. Kumeliuką jie sumanė 
drauge išsivesti. Dabar jaunamartė vėl prašo vyrą: 

— Pagalvok, kuo tu važiuosi į žirgų lenktynes? Imtynių ei- 
ti nemoki, iš lanko šaudyti nemoki ir lenktynių žirgo neturi. 
Pirk iš mano tėvų šitą kumeliuką. Puikus bus iš jo Žirgas. 

Paklausė šį kartą vyras pačios ir nupirko kumeliuką. Su- 
žinojo apie tai jo tėvai, supyko dar labiau negu pirma ir vai- 
noja sūnų: 

— Kvaily tu, kvaily! Pasiduodi pačiai! 

— Pati sako, iš jo bus lenktynių žirgas! 

— Na taip, eiklus kaip jako veršis! Bene tas kuinas ko 
nors vertas! 

Bet sūnus neatlyžo. Atidavė jis pačios tėvams dvi kumeles 
ir nuginė kųmeliuką į savo kaimenę. Kumeliukas kaip šuo vi- 
sada kėblindavo kaimenės uodegoje, ir veikiai niekas jo nebe- 
paisė. 

Praėjo žiema ir pavasaris, stojo vasara. Artėjo žirgų lenk- 
tynės. Aratai pradėjo tausoti eikliuosius savo žirgus. 

„= Pririškime mūsų kumeliuką, — pasakė Hombo duktė vy- 
Tui. 

Sugavo tas kumeliuką ir pririšo. Kumeliukas koks buvo, 
toks ir liko — pasišiaušusio, pastyrusio plauko. 

— Varykit šalin tą kuinpalaikį! Gėdą mums užtrauksite! — 
šaukė tėvai. 

— Po gaurais gali slėptis karžygys, iš neišvaizdaus kume- 
liuko gali išaugti puikus žirgas, — atsakė marti anytai ir še- 
„šurui. | 

Įtūžęs šešuras atrišo kumeliuką ir pavarė, bet kumeliukas 
grįžo. Dienų dienom stovėjo jis prie pasaito. Jau žmonės su- 
skato prajodinėti arklius, o ant jo nė vienas vaikas nenorėjo 
sėstis. 

Tuo tarpu, ilgai ar trumpai trukus, atėjo šventė. Išvažiavo 
su savo kumeliuku į lenktynes ir jaunieji. Kai atėjo eilė dvei- 
giams, Hombo duktė padovanojo vienai neturtingai mergaitei 
iš pažįstamo ailo žiedą ir užsodino ją ant savo gauruoto ku- 
meliuko. O pati su vyru nuskubėjo į lenktynių užbaigos vie- 
tą. Ten jau buvo minia smalsuolių. 

— Lekia, lekia! — sujudo žmonės. 

Keldami baltų dulkių debesis, šūkaudami ir pliekdami savo 
arklius, skriejo mažieji raiteliai. Gauruotasis kumeliukas bėgo 
šeštas, bet paskui paspartino žingsnį. Prieš pat galą jis susigreti- 
no su priekyje lekiančiu žirgu ir jį aplenkė. Abu jaunieji nu- 
džiugo, paragino savo arklius ir nuskubėjo jam iš paskos. O 
žmonės garbsto, tįk garbsto gauruotąjį kumeliuką, kuris at- 
jojo pirmas. Nugalėtoją privedė prie šėtros, apšlakstė kumysu, 
aukštai iškėlė jo pavadį. O kai pradėjo trinti išprakaitavusius 
jo šonus, gauruotas juodas plaukas ėmė kristi, ir kumeliukas 

virto gražiu juodbėriu žvilgančia oda. Jis buvo gausiausiai ap- 
dovanotas. 

— Puikus žirgas, — gyrė nugalėtoją seniai ir pavadino jį 
Arayharcheru. Nuo to laiko Aravharcheras per kiekvienas žir- 
gų lenktynes atbėgdavo pirmas, ir visi gyrė jaunąją marčią, 
kuri jį nupirko. O turtuolis Balbaras nuo to laiko be marčios 
arklių lenktynėms neatrinkinėjo. Greit jo kaimenė pasipildė 
eikliais greitakojais žirgais, bet nė vienas nevaliojo aplenkti 
Aravharchero. Daugiau kaip dvidešimt metų jis kas kartą at- 
bėgdavo pirmas septynių ailų žirgų lenktynėse. 

Ėjo metai, juodbėris seno ir silpo. Bet kai Balbaras su sū- 
numi prajodinėdavo arklius, iškriošęs Aravharcheras senu įpra- 
timu bėgdavo jiems įkandin, nors jau ir be raitelio. 

Kartą, kai lenktyniniai arkliai buvo vedami į žirgų lenkty- 
nes, Aravharcheras knapsėdamas iškėblino paskui juos. 

— Mūsų bėriukas visai pakvaišo, — tarė šeimininkas ir pa- 
varė jį šalin. | 

Arklys gailiai sužvingo, jam iš akių pabiro ašaros. Ir vėl 
jis kiūtino paskui šeimininką. 

— Paimk, kam jį skriaudi! — užstojo arklį pati. 

Vyras nusileido jai: užmovė Aravharcherui ant galvos apy- 
nasrį ir nusivedė į žirgų lenktynes. 

Kai prasidėjo senų arklių jotynės, Aravharcheras, kaip ir 
anksčiau, kad lekia pirmas. Bet netrukus vienas turtuolio Bal- 
baro arklys ėmė vytis jį iš dešinės, paskui susigretino su juo, 
ir juodu bėgo kartu. Galiausiai tas arklys aplenkė Aravhar- 
cherą. Aravharcheras garsiai sužvengė, „stvėrė dantimis varžo-: 
vą už uodegos ir blinktelėjo ant žemės. Šūkaudami bėgo prie 
jo žmonės. Turtuolio Balbaro marti kad apsiverks, kad puls 
prie savo arklio galvos. O bėriukas suvaitojo ir nugaišo. 

Visi žmonės, kurie tik buvo ten susirinkę, nusprendė, kad 
pirmąją vietą reikia paskutinį kartą paskirti Aravharcherui ir 
įteikti dovaną jo šeimininkei. Užkasė žmonės Aravharcherą 
Geltonojoje stepėje, Kur jis pirmą sykį lenktynėse nugalėjo. 
Nuo to laiko Geltonąją stepe imta vadinti Aravharchero ste- 
pe. Ir iki šiol žmonėse tebesklinda garsas apie šį žirgą. 

MOKYTAS BERNIUKAS 


Gyveno kitados pasaulyje toks žmogelis su pačia. Ir turėjo 
„juodų vienui vieną sūnų. Prapuolė kartą berniukas. Ilgai jo 
ieškojo sielvarto apimti tėvai, bet niekas apie jį nė girdėjęs 
nebuvo. Praėjo treji metai, ir sūnus netikėtai grįžo. Kad apsi- 
džiaugs tėvaš ir motina! 

L- Kur tu, sūneli, buvai per tuos metus, ką matei, ko išmo- 
kai? — klausinėja jie. 

— Daug kur pabuvojau ir daug ką pamačiau. Išmokau tri- 
"jų dalykų. Pirmaisiais metais -— rašto. Antraisiais — muzikos, o 
trečiaišiais — žaisti šachmatais, — atsakė sūnus. 

Ir vėl jie gyveno trise ramiai ir laimingai. 

Žygiavo kartą karavanas pro šalį ir apsistojo poilsio ne- 
toli jų ailo. Sužinojo berniukas, kad tame karavane yra didis 
najonas. Pasisveikino jis su najonu ir klausia, kur šis beke- 
liaująs. 

— Keliauju pas vieną chaną — tolimos šalies valdovą. O 
ko pats teikeisi atsilankyti pas mus? 

— Atėjau prekiauti, — sako berniukas. 

— O ką parduodi? 

— Save. 

— Kiek tu vertas? 

55 Maišą aukso. 

„Tyčiojasi tas vaikpalaikis iš manęs. Turbūt mano, kad aš 
aukso neturiu, — tarė sau najonas. — Palauk, pamokysiu ta- 
ve!" | 

Ir atidavė jis berniuko tėvams maišą aukso. Paskui įgrūdo 
mažylį į odinį maišą, o prie plaukų pririšo laišką su antspau- 
du. Liepė najonas tarnams užsiūti maišą ir pristatyti berniuką 
į jo valdas. Patraukė tarnai su maišu atgal. Kelyje berniukas 
taip graudžiai dainavo, kad tarnams jo pagailo, ir jie ištraukė 
jį iš maišo. 

Ėjo jie trise, ėjo ir apsistojo pailsėti prie upės, apaugusios 
tankiomis nendrėmis. Išrovė berniukas vieną nendrelę, pasi- 
darė iš jos limbą*! ir kad vinguriuoja gražiai. Klausėsi klau- 

sėsi tarnai ir užmigo. Atplėšė tada berniukas laišką ir perskai- 
tė. O jame buvo parašyta: „Uždarykite berniūkštį į kalėjimą 
ir gerai saugokite, kol aš grįšiu.“ Suplėšė berniukas tą. laišką 
ir parašė kitą: ,,„Nuveskite jį į mūsų jurtą, kuo skaniausiai 
valgydinkite, laikykite kaip mieliausią švečią ir visaip jūo rū- 
pinkitės.“ Paskui užklijavo laišką ir prisirišo prie plaukų. Neilgai 
trukus nubudo tarnai, ir eina visi trys toliau. Kai najono jurta 
buvo nebėtoli, vėl įkišo tarnai berniuką į maišą ir atidavė pa- 
čiam vyriausiajam tarnui. | 

Atplėšė tas laišką ir perskaitė: ,Nuveskite jį į mūsų jurtą, 
kuo skaniausiai valgydinkite, laikykite kaip mieliausią svečią 
ir visaip juo rūpinkitės.“ 

— Jeigu taip, tai kam jį nešė maiše? — nusistebėjo vyriau- 
siasis tarnas. — O gal čia koks svarbus paukštis? 

Parodė vyriausiašis laišką najono pačiai „ir paliko berniu- 
ką jo jurtoje. Berniukas valgė, gėrė ligi soties ir darė, ką no- 
rėjo. 

Netoli rūmų stūksojo kalva. Niekad bernukas nematė, kad 
kas nors liptų į ją, tad sykį klausia tarną: 

— Kodėl ant tos kalvos nematyti nė vieno žmogaus? 

— Todėl, kad už kalvos gyvena žiaurus chanas. Tasai cha- 
nas gerai žaidžia šachmatais, ir kas tik patenka pas jį, nori 
nenori turi sužaisti su juo. Bet kas pralošia, neišneša sveiko 
kailio! 

„Ne veltui visus metus mokiausi Žaisti šachmatais! — pama- 
nė berniukas. — Pabandysiu kartelį. Čia toks nuobodumėlis!" 

Ir užkopė berniukas ant kalvos. Sargybiniai beregint čiupo 
jį ir nuvedė pas chaną. 

— Ko tu nori? — klausia chanas. 

— Aš ne jūsų krašto ir jūsų įstatymų nežinau. Šiaip sau 
vaikštinėjau, ir pačiupo sargybiniai. 

— Kad jau! taip, sužaisme šachmatais. Bet laikykis: pra- 
loši — galva nulėks, — pasakė chanas. 

— Aš nemoku žaisti šachmatais! 

— O kas man darbo, ar moki, ar nemoki. — Ir chanas pra- 
dėjo dėlioti figūras. 

— Jei jau žaisime, tai Žaiskime vienodomis sąlygomis, — 
pasakė berniukas. 

— Išloši — tada ir susitarsim. 

— Taip nieko nebus, — laikėsi berniukas- savo. — Susitar- 
kim iš pradžių. 

— Ko tau reikia? — supyko chanas. 

— Tu pasakei: jei aš pralošiu — galva nulėks. Vadinasi, 
jei pasiseks man, tai tau nulėks galva. Kai žaidi šachmatais, 
nesvarbu, ar tu chanas, ar ne. Imkime ir užrašykime sąlygas 
popieriuje, pasidėkime šalia du kardus, tada ir pradėkime žais- 
ti. 

„Manes geriausi šachmatininkai neįveikdavo, tai kur čia 
tam berniūkščiui su manim rungtis!“ — tarė sau chanas, o bal- 
'su pasakė: 

— Na gerai, tegu būna, kaip tu nori. 

Pakvietė jis raštininką, liepė užrašyti: „Katras išlošia, tas 
nukerta galvą pralošusiajam.“ Paskui padėjo prie šachmatų 
lentos du kardus, ir juodu pradėjo žaisti. 

Pirmą kartą nė vienas neišlošė. Chano veidas tik persimai- 
nė. Antrą kartą laimėjo berniukas. Ilgai nesvarstydamas, jis 
stvėrė kardą, čiakšt ir nukirto chanui galvą. 

Ir rūmų didžiūnai, ir paprasti žmogeliai nežinojo nė kaip 
atsidėkoti berniukui: mat chanas kasdien lošdavo su kuo nors 
šachmatais, 0 paskui nukirsdavo savo aukai galvą. 

Tuo tarpu grįžo iš tolimos kelionės najonas, kuris nupirko 
berniuką. Pasirodo, jis važiavo ne į svečius, o bėgo nuo žiau- 
raus kaimyno. Todėl najonas ne tik nebaudė berniuko, o dar 
jį apdovanojo: davė daug gyvulių ir visokių kitokių gėrybių. 

Grįžo berniukas namo ir gyveno toliau su savo tėvais ra- 
miai ir laimingai. 


PONAS IR KERA 45 


Seniai seniai gyveno pasaulyje du broliai, ir labai netur- 
tingi jie buvo. Gavo jaunėlis brolis bernauti pas vieną tokį 
turčių. Sykį tas sako jam: 

— Jeigu padirbėsi pas mane iki pavasario, kol užkukuos 
gegutė, ir nė karto nesupyksi, duosiu tau tūkstantį tugrikų. O 
jeigu supyksi, būsi man skolingas tūkstantį tugrikų. 

Taip ir sutarė. 

Kitą dieną anksti rytą pasišaukė ponas berną ir liepė iki 
vėlaus vakaro ganyti gyvulius stepėje. 

Kai nusileido saulė ir vargdienis grįžo, ponas siunčia vėl 
jį ganyti. 

— Tokia mėnesėta naktis — nuodėmė ilsėtis, — pasakė jis 
bernaičiui. 

O tas, visą dieną dirbęs, buvo labai nuvargęs, tad prigulė 
ant žolės ir užsnūdo. Ponas beregint jį išbudino. Supyko ber- 
nas: 

— Tai jau ir pamiegoti nebegalima! 

— Tai šitaip tu laikaisi susitarimo! — pasakė ponas ir išgi- 
nė berną namo. Ir liko bėdžius skolingas ponui tūkstantį tug- 
rikų. 

Atėjo tada pas poną vyresnysis brolis ir parsisamdė ber- 
nauti. Ir vėl su ponu susiderėjo: katras supyks, tas mokės du 
tūkstančius tugrikų. 


Kitą rytą šaukia ponas berną dirbti. Kol bernas neskubė- 
damas išsirangė iš lovos, kol apsirengė, diena jau krypo va- 
karop. 

— Greit vakaras, paskubėk! — riktelėjo šeimininkas. 

— Gal pykstate? — paklausė bernas. 

— Ne, aš tik taip kalbu, — atsakė ponas. 

Diena praėjo, 0 naujasis bernas nė piršto nepajudino. Va- 
kare šeimininkas liepia bernui pjauti avį. 

— Kurią avį? — klausia bernas. 

— Et, kokia paklius. 

Ir patrako bernas pjauti visas avis, -kurios tik pakliuvo po 
ranka. Pamatė tai ponas ir užsidegė pykčiu. 

— Kam tiek daug avių papjovei? — klausia. 

— Matau, jūs, šeimininke, pykstate. 

— Ne. Tiktai klausiu. 

— Jūs gi pasakėte: „Pjauk, kokia paklius.“ Aš ir pjoviau 
kiekvieną, kuri po ranka pasimaišė. 

Norėjo ponas pavaryti berną — sutartis neleidžia. Galvojo 
jis, galvojo .ir pagaliau sugalvojo, kaip berno atsikratyti. Pa- 
liepė jis pačiai nueiti į mišką ir kukuoti. O pats išsibaudė su 
bernu į medžioklę. Kai tik užkukavo pati, ponas sako: 

— Girdi, gegutė kukuoja! 

— Kas čia per keistuėlė| gegutė, kad žiemą kukuoja? — nu- 
sistebėjo bernas ir jau taikosi šauti. 

— Stok, kvaily, tai mano patil — užriko įtūžęs ponas. 

— A-a, jau pykstate! Tai mokėkite, kaip sulygom! 

Gavo ponas atiduoti varguoliui du tūkstančius tugrikų. Grą- 
žino bėrnas ponui vieną tūkstantį, jaunesniojo brolio skolą, 0 
kitą parsinešė namo. 

Ir gyveno toliau broliai ramiai ir laimingai. 


KAIP LAKŠTINGALA IR PELĖ LAPE 
PERGUDRAVO 


M 


Padėjo kartą lakštingala penkis kiaušinius ir peri šios O 
lapė, kur buvus, kur nebuvus, jau ir Čia. 

— Lakštingala, lakštingala, duok man vieną kiaušinį, tu 
juk penkis turi, — prašo ji. 

— Neduosiu, — sako lakštingala. 

— Tada aš išrausysiu žemė po epušeė, kurioje tu lizdą šu- 
sisukai, išdžiovinsiu šulinį, iš kurio tu geri, ir išpešiošiu vi. 
sas plunksnas iš tavo sparnų. 

Išsigando lakštingala ir atidavė lapei vieną kiaušinį. 

Kitą diėną rudoji vėl atėjo Ir prašo: 

— Lakštingala, lakštingala, duok man vieną kiaušinį, tu 
juk keturis turi! 

— Neduosiu, — sako lakštingala. 

— Tada aš sutrupinsiu į šipulius tavo puikiąją epušę, iš- 
gersiu visą vandenį iš švaraus tavo šulinio ir Išpešiosiu visas 
plunksnas iš tavo sparnų. 

Išsigando lakštingala, atidavė dar vieną kiaušinį. 

Taip gudruolė lapė išviliojo keturis kiaušinius. Liko lakšs 
tingalai vienas vičvienaitis kiaušinis, verkia ji, dūsauja. Tuo 
tarpu bėgo pro šalį pelė ir klausia: 

— Ko verki, brangioji? 

— Padėjau aš penkis kiaušinis Ar periu, — atsakė lakštin- 
gala. — Kur buvus, kur nebuvus; atėjo ruda lapė ir prašo iš 
„manęs kiaušinio. Aš — neduot. Tada lapė pagrasino sutrupin- 
sianti į šipulius mano puikiąją epušė, išdžiovinsianti mano šva- 
rų šulinį, išpešiosianti visas plunksnas iš mano sparnų. Išsi- 
gandau aš ir atidaviau jai kiaušinį. Taip ji išviliojo iš manęs 
dar tris kiaušinius. Liko vienas vičvienaitis kiaušinis. Tai ir 
verkiu. 


Išgirdusi tai pelė pasišovė mokyti lakštingalą: 

— Rytoj, kai ateis pas tave lapė, sakyk jai: „„Nagus tu 
turi — gali išrausyt žemę po mano puikiąja epuše; ir kietą kak- 
tą turi — gali sutrupinti epušę į šipulius; ir pilvą turi — gali 
išgerti mano švarų šulinį; Ir dantis turi — gali išpešioti plunks- 
nas iš mano sparnų!“ 

Rytą atėjo lapė ir reikalauja paskutinio kiaušinio. O lakš- 
tingala atsakė, kaip ją pelė painokė. Supyko lapė, norėjo iš- 
rausyti žemę, bet vos nagų nenusilaužė. Norėjo sutrupinti į 
šipulius puikiąją epušę, bet vos galvos nesusidaužė. , Norėjo 
išgerti iki dugno švarų šulinio vandenį, bet vos nesprogo. No- 
rėjo apdraskyti lakštingalai das ijas bet niekaip negalėjo jos 
pasiekti. 

Ir klausia lapė lakštingalą: 


— Kas tave pamokė taip kalbėti su manim? 

— Arne vis tiek! — atsakė lakštingala. 

— Tikriausiai pilkoji pėlė, taip? Einu suėsiu ją, — pasakė 
lapė ir sėlina pas pelę. O lakštingala skrenda jai iš paskos. 

Priėjo lapė prie urvo ir šaukia pelę. 

— Palauk, ugnį įkursiu, — sako pelė. 

Lapė vėl šaukia pelę, O ta atsako: 

— Palauk, arbatą verdu. 

Tada lapė ėmėsi gudrybės: 

— Kaip miela klausytis, kai tu ką nors grauži. Daug Žvė- 
rių susirinko tavęs pasiklausyti. Pagerbk žvėrelius, išeik ant 
kauburėlio, pagraužk ką nors! 

Patikėjo pelė lape, išėjo ant kauburėlio, lapė kapt ir pa» 
stvėrė ją. 

— O tu plačiau išsižiok, bus skaniau, — patarė lakštinga- 
la, 

Paklausė rudoji, plačiai išsižiojo. 

Iššoko pelė ir kad skuta, kad, skuta ledu. Lapė — paskui ją. 
Bet prišalo jai uodega prie ledo, ir sužvarbo negyvai rudo- 
Ji. 

O pelė ir lakštingala grįžo namo ir gyveno toliau ramiai ir 
laimingai. 


SENIS DALANTAJUS 


Turėjo senis Dalantajus septyniasdešimt karvių ir vienaragį 
jautį. Girdo sykį Dalantajus savo gyvulius, o prie jo kad ūž- 
tels dešimtgalvis juodas mangasas ir klausia: 

— Seni, ei seni, ar myli tu savo karves ir jautį? 

— Labai myliu, kaip savo gyvulėlių nemylėsi, — atsakė Da- 
lantajus. 

— (O storą savo pilvą myli? 

— Pilvas man nereikalingas, gali jį suvalgyti. Bet nurėžti 
taukus nuo pilvo galima tik Duntajaus peiliu. 

Nuėjo mangasas pas Duntajų ir sako: 

— Duntajau, ei Duntajau, duok man savo peilį! 

— Kad pjautų mano peilis, — atsakė Duntajus, — reikia jį 
pagaląsti Bantajaus akmeniu. 

Nuėjo mangasas pas Bantajų. 

— Bantajau, ei Bantajau, duok man savo akmenį. 

— Mano akmenį galima atvežti tik Chantajaus ratais, — at- 
sakė Bantajus. 

Nuėjo mangasas pas Chantajų ratų. 

— Į mano ratus galima kinkyti tik baltąjį Dantajaus žir- 
gą, — atsakė Chantajus. 

Mangasas prašo Dantajų žirgo, o tas sako: 

— Mano žirgą galima sugauti tiktai baltąja Untajaus ur- 
ga 22 

Paprašė mangasas Untajų baltosios urgos, 0 tas atsakė: 

— Mano urga guli kitame jūros krante. 


2 Urga—ilga žalga su kilpa gyvuliams gaudyti. 

— O kaip ją pasiekti? — klausia mangasas. 

— Prisirišk ant kaklo didžiulį akmenį ir perplauk jūrą, — 
atsakė Untajus. 

Mangasas padarė taip, kaip jam. patarė Untajus, ir nusken- 
do jūroje. O tie žmonės, kurie turėjo peilį, akmenį, ratus, žir- 
gą ir urgą, buvo Dalantajaus broliai. Taip jiė atsikratė savo 
priešo. 


NAŠLAITĖLIS BALTAS 
KUPRANUGARIUKAS 


Gyveno kartą najonas ir turtuolis. Įsigeidė turtuolis susi- 
giminiuoti su najonu ir tarė sau — padovanosiu jam šimtą bal- 
tų kupranugarių. Surinko turtuolis devyniasdešimt dėvynis 
baltus kupranugarius, o šimtojo — nėra. Nusprendė tada jis ati- 
duoti najonui baltąją kupranugarę, 0 jos kupranugariuką pasi- 
likti sau. 

Liūdėjo kupranugariukas be motinos, dieną ir naktį grau- 
džiai verkė. Liepė turtuolis primesti gėlių į penkiasienę jurtą 
ių uždarė į ją kupranugariuką. Bet kupranugariukas verkė tol, 
kol jurta sugriuvo. Suklykė tada kupranugariukas plonučiu 
balsiuku, pasileido per viršukalnės ir perėjas, per stepes ir dy- 
kumas — ieškoti savo motinos. 

Pamatė: jį, turtuolio piemuo, stvėrė geležinę urgą dešimties 
sieksnių ilgumo, su panteros odos kilpa, užšoko ant savo švies- 
karčio žirgo, kaimenės vedlio, ir vijosi jį tol, kol sugavo. 

— Atiduosiu tavo nunižusią odą šunims paklotui, 0 mėsą 
liepsiu iškepti — tada nelakstysi! — šūktelėjo piemuo ir atsi- 
vėdėjęs uždrožė kupranugariukui urga. 

Parsivarė piemuo kupranugariuką atgal ir pririšo prie di- 
džiulio ir pikto: kupranugario kaklo. Laksto kupranugariukas 
ant pasaito šen ir ten, lieja dieną naktį ašaras. 

— Ko čia būbauji ir nieko neėdi? — klausia jį kupranuga- 
Iis. 

— Įsigeidė turtuolis susigiminiuoti su najonu ir sumanė pa- 
dovanoti jam šimtą baltų kupranugarių. Vieno kupranugario 
pritrūko, ir paėmė jis mano motiną. Aš rėkiau, bėgau paskui ją 
per viršukalnės ir perėjas, per stepes ir dykumas. Užšoko tur- 
tuolio piemuo ant švieskarčio savo žirgo, pasigriebė geležinę 
urgą dešimties sieksnių ilgumo, su kilpa iš pantėros odos ir 
sugavo mane. Vesdamas grasino nulupsiąs man odą ir atiduo- 
siąs ją šunims paklotui, o mėsą iškepsiąs. O kai parvarė, pri- 
Iišo mane prie tavo kaklo. Tai kaipgi aš nebūbausiu? 

— Paėsk, atsigerk ir miegok ramiai, — pasakė kupranuga- 
ris. — Prieš aušrą perbrūžinsiu virvę akmeniu ir paleisiu ta- 
ve. 

Nutilo kupranugariukas, o kupranugaris sukando anksti ry- 
tą dantimis virvę, perbrūžino ją akmeniu ir paleido kupranu- 
gariuką. 

Suklykė kupranugariukas plonučiu balsiuku ir vėl dumia 
braižydamasis šonus per kalnus ir viršukalnės, per stepes ir 
dykumas. Bet vėl grąžino senas piemuo jį namo ir pririšo prie 
mažo kupranugario kaklo. Vėl būbauja kupranugariukas, ir 
mažasis kupranugaris klausia jį, ko verkiąs. Papasakojo kup- 
ranugariukas jam viską, ir mažasis kupranugaris perbrūžino 
virvę kaip didysis, o atsisveikindamas pasakė: 

— Vaikščiok sau sveikas mielos motinėlės pėdomis ir' gerk 
saldų jos pieną. 

Suklykė kupranugariukas plonu balseliu ir dumia per kal- 
nus ir perėjas, per stepes ir dykumas. Ir vėl piemuo atrūksta 
iš paskos. Jau buvo bepasivejąs kupranugariuką, bet netikėtai 
prabilo jo arklys: 

— Daug mačiau našlaičių pasaulyje, bet tokio nelaimingo 
našlaitėlio kaip tas kupranugariukas dar nebuvau sutikęs. 

Pasakė taip arklys ir krito negyvas. 

O kupranugariukas bėga toliau ir susitinka vilkę su dviem 
vilkiukais. 

— Ko čia būbauji? — klausia jį vilkė. — Tuojau tave su- 
ėsiu. 

Papasakojo kupranugariukas, kaip jis buvo išskirtas su mo- 
tina, o paskui ir sako: 

— Na ką gi, ėsk. Štai mano ilgas gražus kaklelis. Štai ma- . 
no dailios kojelės, štai mano glotnutė kuprelė ir smulkučiai 
šonkaulėliai — viskas tavo. 

10. Medžiotojo sūnus 


— Kokių tik našlaičių nesu mačiusi, bet tokio kaip tu dar 
nepasitaikė sutikti, — pasakė alkana vilkė ir suėdė savo vil- 
kiuką, o kupranugariuką paliko gyvą. 

Suklykė tas plonu balseliu ir bėga toliau per viršukalnės 
ir perėjas, per stepes ir dykumas. 

Susitiko jis tigrę su dviem tigriukais. Tigrė jo paklausė to 
paties, ko ir vilkė, ir kupranugariukas viską jai papasakojo. 
Pasigailėjo tigrė kupranugariuko, suėdė savo tigriuką, 0 naš- 
laičio nelietė. 

Suklykė kupranugariukas plonu balsiuku ir bėga toliau per 
kalnus ir perėjas, per stepes ir dykumas, ir netikėtai jam kelią 
pastoja tankus gūdus miškas — nei tiesiai prasiskverbsi, nei 
aplink apeisi. Dar gailiau suklykė kupranugariukas, blaškosi, 
laksto šen ir ten. Tik žiūri — atsivėrė priešais jį skynimas. Lai- 
mingai išsigavo kupranugariukas iš miško. Ėjo jis, ėjo ir priėjo 
putojančią jūrą — nei apeisi, nei perplauksi. Vėl būbauja: kup- 
ranugariukas, Zuja šen ir ten po krantą. Kur buvęs, kur ne- 
buvęs, išdygo priešais jį didelis kaip ketursienė jurta vėžlys ir 
sako piktai: 

— Ko čia dabar lakstai, būbauji ir man miegoti neduo- 
di? 

Papasakojo kupranugariukas, kaip jis buvo išskirtas su mo- 
tina ir kas toliau nutiko. 

— Daug mačiau našlaičių, bet tokio kaip tu našlaitėlio dar 
nebuvau sutikęs. ( 

Pasigailėjo vėžlys kupranugariuko it padėjo perplaukti jam 
per jūrą. 

Suklykė-kupranugariukas plonu balsiuku ir bėga per kalnus 
ir perėjas, per stepes ir dykumas. Liko jam dar treji metai ke- 
lio, ir pagaliau jis išgirdo motinos balsą. 

Išgirdo ir kupranugarė savo kupranugariuko balsą ir pašau- 
kė jį. Uždarė ją turtuolis geležiniame triaukščiame name, o tą 
namą apsupo trys tūkstančiai kareivių. Bet pralaužė kupranu- 
garė geležinę namo sieną, išgalabijo tritūkstantinę kariuome- 
nę ir susitiko su savo kupranugariuku. Dabar kupranugariukas 
ėjo savo mielos motinos pėdomis ir iki soties gėrė skanų jos 
pieną. 

— Sužinos turčius — užmuš mane, — sakė kupranugarė. — 
Nueik, sūneli, ant pietinio kalno viršūnės. Ten ateis į mane 

panaši ruda kupranugarė trumpa uodegėle ir girdys tave pie- 
nu. 

— Bet argi aš galiu palikti savo mielą motinėlę, kai pa- 
vaikščiojau jos pėdomis ir paragavau saldaus jos pieno? — 
liūdnai paklausė kupranugariukas. 

Tada švirkštelėjo kupranugarė pieno iš priekinių savo spe- 
nių ant priešąkinių kupranugariuko kojų, o iš užpakalinių spe- 
nių — ant užpakalinių kojų, ir pavarė jį. 

Atėjo netrukus kareivių būrys ir užmušė kupranugarę. At- 
bėgo kupranugariukas atgal, žiūri: guli, ją motinėlė išversto- 
mis akimis, ausys stirkso, šnervės nejuda. Prisiglaudė kupra- 
nugariukas karštu šonu prie motinos galvos ir užmigo. 

Prižadino jį budelis: 

— Atiduok motinos galvą! O kad ne — tave patį užmuš! 

Išsigando kupranugariukas ir pabėgo ant pietinio kalno 
viršūnės. Iš tolimo krašto, iki kurio treji metai kelio, atėjo 
ruda trumpauodegė kupranugarė, kurios balsas buvo panašus 
į jo motinos balsą. Priėjo kupranugariukas prie jos, prisigėrė 
jos pieno. Ir gyveno toliau jie dviese santarvėje. 


ISMINTINGA PELĖ 


Gyveno kartą kalnuose du liūtai. Labai jie mėgo šokinėti 
nuo vieno aukšto Kalno ant kito. O lomoje tarp šių kalnų ra- 
dosi pelių. 

Sykį vyriausioji ir. išmintingiausioji pelė sako: 

— Liūtai jau paseno. Greit jie nebeturės jėgų peršokti nuo 
vienos viršūnės ant kitos. Tada jie kris į lomą ir užmuš mus 
visas, Reikia kraustytis į kitą vietą. 

— Kažin kada dar jie kris! — atsakė nerūpestingos pelės.— 
Ar verta dėl to kraustytis iš čia? 

Bet senė pelė neklausė jų ir išėjo viena. Išsikasė ji urvą 
naujoje vietoje ir ramiai sau gyveno. 

Ir štai atėjo diena, kai liūtai nebepasvėrė savo; jėgų. Šo- 
ko jie priešais kits kitą, susidūrė ore, nukrito ir sutraiškė vi-- 
sas peles. 

Netrukus atėjo į lomą keturi plėšikai. Pamatė jie nebegy- 
vus liūtus ir apsidžiaugė: „Mėsa -dar šviežia, bus kuo paskan- 
ližauti." 

Dviese ėmėsi mėsinėti žvėris, o kiti du nuėjo vandens. Ir 
susitarė einantieji vandens nunuodyti tuos, kurie darinėjo mė- 
są. Ir įbėrė juodu į vandenį nuodų. 

Kiti du taip pat sumanė atsikratyti savo draugų — įbėrė 
nuodų į mėsą. Grįžo du plėšikai su vandeniu, užvalgė apnuo- 
dytos mėsos ir galą gavo. Likę plėšikai užgėrė savo mėsos kąs- 
nius apnuodytu vandeniu ir taip pat galą gavo. 

Užuodė grobį lapė ir atbėgo į lomą. 

„Oho, koks laimikis! Nuo ko čia pradėjus?" — svarstė ji. 

Ucstinėjo uostinėjo lapė skaniausius kąsnelius ir apsispren- 
dė pradėti nuo vieno plėšiko lanko templės. Įniko ji graužti 
jaučio sausgyslę. Sausgyslė netikėtai trūko, kirto lapei į gal- 
vą, lapė virtinkšt ir krito negyva. 

Po kiek laiko į lomą atėjo vyriausioji pelė. Vis dėlto ji 
norėjo įkalbėti peles keltis į kitą vietą. Atėjo, žiūri — ogi gu- 
H sutrėkštos pelės, užsimušę liūtai, išsinuodiję plėšikai ir ne- 
begyva lapė. Ir sako išmintingoji pelė: 

— Kas neklauso vyresniųjų patarimų — panašus į šitas kvai- 
las peles. 

Kas dūksta senatvėje — panašus į šituos per daug savo jė- 
gomis pasikliovusius liūtus. - 

Kas trokšta kitam mirties — panašus į šituos plėšikus. 

Kas iš godumo apanka — panašus į šitą lapę. 


BERNIUKAS IR MANGASAS 


—" 


Seniai, labai seniai augino vienas tėvas tris sūnus. Kai jis 
mirė, berniukai liko našlaičiai. Neturėjo jie ko valgyti, o duo- 
nos pelnytis dar nemokėjo. 

— Einu pas dėdę mangasą ir paprašysiu kokio kąsnelio, — 
pasakė vyresnysis brolis. 

Nuėjo jis pas mangasą ir sako: 

— Dėde mangasai, ei dėde mangasai, ar galėčiau aš būti 
tavo sūnumi? 

Nusikvatojo mangasas: 

— Jei esi stiprus, perskelk koja mano ketinį slenkstį, O 
paskui iškelk ir užmesk ant jurtos mano ketines duris. Jeigu 
sugebėsi šitai padaryti, būsi mano sūnumi. 

Visaip stengėsi varganas našlaitis, bet nevaliojo perskelti 
slenksčio, neįstengė užmesti ant jurtos ketinių durų, ir man- 
gasas jį suėdė. 

Atėjo pas mangasą antras brolis ir taip pat pasiprašė įsūni- 
jamas. Ir jį ištiko tokia pat lemtis. , 

Atbėgo pas mangasą jauniausias brolis. 

— Dėde, ei dėde, kur mano broliai? Aš noriu būti tavo 
sūnumi. 

Nusikvatojo mangasas ir sako: 

— Jeigu nori būti mano sūnumi, perskeik koja ketinį ma- 
no slenkstį, o paskui iškelk ir užmesk ant jurtos ketines mano 
duris. Jeigu šitai sugebėsi padaryti, įsisūnysiu tave. 

Apsidžiaugė berniukas. Vienu kojos spyriu suskaldė keti- 
nį slenkstį, vienu rankos mostu iškėlė iš kabių ir užmetė ant 
juttos ketines duris, O paskui įėjo į jurtą ir klausia: 

— Tėve, ei tėve, kur aš miegosiu? 

— Pasiklok lovą, — atsakė mangasas. 

Padėjo berniukas paslapčiom ant lovos pageltusį nuo dū- 
mų sėną veltinį, o pats atsigulė kitoje vietoje. 

Priėjo naktį mangasas prie lovos ir prarijo vietoj berniuko 
seną veltinį. O rytą berniukas ateina pas jį kaip niekur nieko. 
. Nustebo didžiai mangasas, bet nė žodžio nepasakė. 

Vakare berniukas vėl klausia: 

— Tėve, ei tėve, kur aš šiandien miegosiu? 

— Gulkis prie skrynios, — atsakė mangasas. 

Pasiklojo berniukas patalą prie skrynios, o šalia padėjo Ver- 
šiuko koją. Atėjo naktis, ir berniukas patylom tamsoje per- 
šikraustė į kitą vietą. | 

Priėjo prieš aušrą mangasas prie skrynios ir vietoj berniu- 
ko prarijo veršiuko koją. 

Rytą berniukas vėl stojo mangasui prieš akis gyvas ir 
sveikas. 

— Iš kur tu atsiradai? — stebisi mangasas. 

— Aš ką tik išlindau iš tavo pilvo. Argi nematei? — pa- 
klausė berniukas. 

Kai mangasas išėjo iš jurtos, berniukas iškasė prie slenks- 
čio gilią duobę, pridengė ją iš viršaus kupranugario oda ir 
apibėrė žemėmis. O ant durų staktos pririšo didelį kaip avinas 
akmenį. 

Vakare, kai grįžo mangasas, betniukas jam sako: 

— Šiandien aš gulsiu miegoti lauks prie pat durų. 

Nubudo naktį mangasas ir tarė sau: L 

„Dabar jis nuo manęs nepaspruks!" 

"Bėga jis į lauką, bet prie durų paslydo ir įkrito į duobę. 
Sviedė tada berniukas ant mangaso didžiulį akmenį ir perskė- 
lė jam galvą. 

sp? AEERIUKSS nugalėjo piktąjį mangasą. 


ALTANHU IR MUNHUNHU 


Gyveno kadaise tigriukas ir buivoliukas. Susitiko juodų sy- 
kį if šneka. 

— Gyvenkim drauge, — sako tigriukas buivoliukui. 

— Gyvenkime. 

Ir gyveno juodu santarvėje. 

Rado kartą tigriukas ant kelio varpelį. Parnešė jį namo ir 
sako draugui: | | 

—' Aš pakabinsiu tau ant kaklo šitą varpelį. Jeigu kas su- 
manys skriausti tave, paskambink, ir aš tučtuojau atbėgsiu 
gelbėti. 

Vieną dieną medžiojo tigriukas kalno papėdėje ir staiga 
girdi: varpelis skamba. Atbėga tigriukas, o buivoliukas rupš- 
noja ramiai sau žolę. ) 

— Kas atsitiko? — klausia tigriukas. 

— Nutūpė man ant kaktos musė. Išsigandau ir paskambi- 
nau tau, — sako buivoliukas. | 

Nusiramino tigriukas ir vėl išėjo medžioti. Medžioja me- 
džioja-sau, ir vėjas vėl atnešė varpelio skambesį. . 

Atbėga tigriukas prie draugo, o tas guli medžio pavėsy ir 
atrajoja lyg niekur nieko. 

— Kas atsitiko? Kas tave išgąsdino? 

— Niekas. Buvo labai tvanku, ir aš pakračiau' galvą. 

Tigriukas vėl išėjo medžioti ir netrukus vėl išgirdo skam- 
bant varpelį. Pamanė tigriukas, kad draugas ginasi nuo bim- 
balų, ir nebėga jo gelbėti. 

O kai vakare tigriukas grįžo namo, buivoliuko neberado: 
medžiotojai jį buvo nušovę, mėsą -suvalgę, odą nusinešę. Ža- 
lioje žolėje tigriukas teaptiko baltus jo kaulus. Nuliūdo tig- 
riukas — negalėjo sau dovanoti, kam išgirdęs varpelį skam-. 
bant nebėgo draugo gelbėti. | 

Iš sielvarto tigriukas nebėgo medžioti, tik gulėjo ir gulėjo 
ilgėdamasis draugo. 

Neėdė jis, negėrė ir per keletą dienų visai nusilpo. 

„Galas: man", — pamanė tigrįukas, surinko draugo kaulus į 
krūvelę, atsigulė šalia jų ir tą patį vakarą nusigalavo. 

Po tigriuko mirties tose vietose per didelę audrą galėjai iš- 
girsti šnabždesį: „Tikrų draugų nė mirtis neišskiria.“ Aidas nu- 
nešdavo tą šnabždesį toli toli. 

Nuo to laiko daug dienų praėjo. | 

Ganė sykį piemuo chano avių bandą, ėmė ir pamatė tigriuko 
ir buivoliuko kaulus. Surinko juos, užkasė. Netrukus kaip tik 
toje vietoje, kur buvo užkasti kaulai, išaugo du liemeningi 
medžiai. 

Kas rytą, vos pakilus saulei virš slėnio, iš tų medžių šakų 
išlipdavo du berniukai ir žaisdavo pievoje. O kai saulė slėp- 
davosi už kalnų, berniukai grįždavo į medžius, įsilipdavo į 
tankias šakas, ir jų kaip nebūta. 

Vieną rudenio dieną tas pats piemuo atsivarė čia chano 
avių bandą. Ėmė jis ir pamatė, kaip iš šakų išlipa berniukai, 
kaip jie žaidžia, o vakare vėl įsiropščia į medžius. 

Parėjo piemuo namo, papasakojo viską savo pačiai ir tė- 
vui. Pati papasakojo kaimynėms, kaimynės — savo sūnums — 
sūnūs — chano tarnams. Taip gandas pasiekė paties chano au- 
sis. 

Įsakė chanas vienam savo didikui, kad tuos berniukus pas 
jį atgabentų. Pasiėmė didikas kareivių ir iškeliavo į tą vietą, 
kur augo medžiai. Išsislapstė jie aplink medžius ir laukia ryto. 
Vos įspindo į lomą saulutė, iš vešlaus medžio vainiko išlipo 
vienas berniukas. Kareiviai beregint jį pačiupo. 

— Tuojau mes pagausim ir, kitą, — pasakė kareiviams didi- 
kas. 

Nežinojo kitas berniukas, kad jo draugas pateko į nelai- 
mę, ir taip pat išlindo iš šakų. Pastvėrė kareiviai ir jį. 

Surišo jie bernaičius ir pristatė chanui. 

— Mano karalystei saugoti reikia daug kareivių, — tarė 
chanas. — Šitie berniukaį neturi giminių. Kurgi jie dėsis?! Tai 
tegu tarnauja man. Šaunūs bus kariai. O kol kas jie ganys 
mano avių, karvių,- kupranūgarių ir auksakarčių žirgų bandas. 
Tebūnie, kaip pasakiau! 

Ir pradėjo berniukai ganyti chano bandas. Vienam berniu- 
kui žmonės davė vardą Altanhu, kitam — Munhunhu. 

Dešimt metų ganė berniukai chano gyvulius, per tą laiką 
jie užaugo, tapo aukšti, plačiapečiai, stiprūs jaunikaičiai. Jie 
mokėjo gerai groti, šaudyti iš lanko ir kautis kardais. O jau 
kokie bičiuliai buvo! Valgė iš vieno puodo, gyveno vienoje 
jurtoje, miegojo po vienu apklotu ir nė dienos nebūtų pragy- 
venę be vienas kito. 

Atėjo kartą pas juos chano pasiuntinys ir sako: 

— Altanhu, chanas tau įsakė šiandien pat traukti į žygį. 
Sėk paskui mane! 

Pamylavo Altanhu draugą, sėdo ant arklio ir išjojo paskui 
pasiuntinį. Nuo tos dienos -praėjo daug mėnesių, Munhunhu 
pasiilgo Altanhu. Kartą ,atjojo pas Munhunhu senas didikas ir 
sako: 

— Mūsų chanas — tegu jis gyvena tūkstantį metų! — liėpė 
tau keliauti ten; kur teka saulė, — pas Juodųjų rūmų chaną, 
ir atvežti jo dešimtąją dukterį Ojuną. Chanas nori tą merge- 
lę gauti sau už pačią. O tau įdėjo pinigų kelionei. — Padavė 
jis jaunikaičiui keletą maišelių pinigų ir pridūrė: — Jeigu ne- 
įvykdysi, kas chano paliepta, gyvas išvirsi katile! 

— Kaip aš pažinsiu Juodųjų rūmų chano dešimtąją dukte- 
rį? — paklausė Munhunhu. 

— Visos Juodųjų rūmų chano dukterys — juodaplaukės, —" 
atsakė didikas. — Bet dešimtosios dukters kasoje švyti trys 
auksiniai plaukeliai. Kitos mergelės tokiais plaukais niekur nė- 
ra. 

Pasibalnojo Munhunhu žirgą ir išjojo pas Juodųjų rūmų 
chaną. 

Daug dienų ir naktų jis jojo, kol sutiko sėną, varganą pie- 
menį. 

— Kur, tėvuk, eini? — paklausė Munhunhu. 

— Ganiau aš savo žiauraus valdovo avių bandą ir pradai- 
gojau vieną avį. Tai ir ieškau jos, tik niekaip negaliu rasti. 
Žiaurus valdovas sakė man galvą nukirsiąs, jeigu jos nera- 
siu. 

— Nesisielok, tėvuk, — paguodė senelį Munhunhu. — Aš 
tau duosiu pinigų. Nupirk už juos avelę. 

Ir Munhunhu atidavė seniui vieną maišelį pinigų. 

— Dėkui tau, batore. Imk mano botagą. Galimas daiktas, 
tau pravers kada nors, — pasakė senis ir atidavė jam botagą. 

Užsikišo Munhunhu botagą už diržo ir joja toliau. 

„Susitinka jis dar vieną senį. 

— Kur, tėvuk, eini? — klausia Munhunhu.. 

— Pas sūnų einu. Arklys nugaišo, tai ir kėblinu pėsčias. 
Jau vos kojas bepavelku, matyt, sūnaus jurtos „nebeprieisiu! — 
atsakė senis. 

— Nenusimink, tėvuk, aš tau padėsiu. Imk šituos pinigus. 
Už juos galėsi nusipirkti ne vieną arklį, o visą kaimenę, — 
pasakė Munhunhu ir atidavė seniui antrą pinigų maišelį. 


Nusilenkė senis jaunikaičiui ir paėmė iš jo pinigus. 

— Dėkui tau, batore. Imk tą mėsos gabaliuką! Gal pravers 
kelyje, — pasakė senis ir padavė Munhunhu gabaliuką avie- 
nos. 

Įsidėjo Munhunhu mėsą į krepšelį ir joja toliau. 

Kai atėjo vakaras, plačioje stepėje sutiko jis trečią senį. 
Sėdėjo šis prie laužo ir liūdnas žiūrėjo į ugnį. 

— Tėvuk, kodėl vienas sėdi stepėje? — klausia jaunikaitis. 

— Aš neturtingas žmogus, neturiu jurtos. Tai ir sėdžiu ste- 
pėje prie krūmokšnio, laukiu galo, — atsakė senis. 

— Tegu išsklaido vėjas tavo žodžius, — tarė jaunikaitis. — 
Imk šituos pinigus. Nusipirk didelę, gerą jurtą. 

Ir atidavė Munhunhu seniui paskutinį maišelį pinigų. 

Pašoko senis, nusilėnkė jam ir paėmė iš laužo žarijėlę. 

— Imk, mano sūnau, šitą žarijėlę. Kada nors ji tau pra- 
Vers. 

Paėmė Munhunhu žarijėlę, įsidėjo į užantį ir joja toliau. 

Daug dienų jis jojo nė nuo arklio nenulipdamas ir paga- 
liau tolumoje pamatė Juoduosius rūmus. 

Palaukė Muinhunhu, kol atėjo naktis, ir tamsoje prasigavo į 
rūmus. 

Lodamas puolė jį didžiulis šuo. Munhunhu numetė jam ga- 
baliuką avienos, kurios buvo davęs senis. Stvėrė šuo mėsą ir 
bematant nustojo loti. Įėjo Munhunhu į rūmus ir iš karto pa- 
žino chano dukterį Ojuną iš jos trijų auksinių plaukelių. 

— Aš turiu pagrobti tave, — tarė jis, — žiaurusis mūsų cha- 
nas nori tave vesti! 

— Nenoriu aš būti seno pikto chano pati. Noriu visada hū- 
ti su tavim, — atsakė Ojuna. — Greičiau bėkim iš čia. Jeigu 
tėvas ir jo aukštieji patarėjai pabus — nepasigailės mūsų!, 

Išėjo tyliai Ojuna ir Munhunhu iš rūmų ir pasislėpė miš- 
ke, kur stovėjo greitakojis jaunikaičio žirgas. Paskui pasisodi- 
no jaunikaitis Ojuną priešaky savęs, ir lekia abu. 

Lėkė jie visą naktį ir visą dieną ir tik kitos dienos vakare 
sustojo pailsėti. 

Užmigo abu kietu miegu, o kai rytą pabudo, pamatė esą 
apsupti J uodųjų rūmų chano kareivių. 

Nusikabino Munhunhu nuo peties lanką ir šaudo. Kareivių 
daug, bet jaunikaičio jie nevalioja paimti. Ir, sumanė karei- 
viai prie jo šliaužte prišliaužti. 

Nušoko Munhunhu nuo žirgo, išsitraukė | „kardą ir kad ims 
kapoti priešus! Jau dvidešimt kareivių kardu užkapojo. Iškė- 
lė kardą prieš dvidešimt pirmą, bet kardas triokšt ir sulūžo. 
Tada Munhunhu išsitraukė iš už diržo botagą, kurį jam buvo 
davęs senas piemuo, ir čaižo juo priešus. Ir krito kareiviai 
kaip pakirsti. 

Tik dabar. Munhunhu suprato, kad jo botagas ne paprastas, 
o stebuklingas. Užsikišo jis botagą už diržo, sėdo ant. žirgo ir 
vėl lekia su. mergaite. Stabtelėjo juodu naktį kiek pailsėti ir 
kietai įmigo, o rytą vėl juos apsupo kareiviai: pasiuntė Juo- 
dųjų rūmų chanas bėgliams įkandin kariuomenę. 

Nusikabino Munhunhu lanką, jau buvo besitaikąs šauti, 
bet žiūri — nebėra nė vienos strėlės. 

Norėjo išsitraukti kardą, bet atsiminė, kad sulaužė jį per 
kautynes. Ncrėjo išsitraukti stebuklingą botagą, bet susizgri- 
bo ir jį pametęs. 

— Atrodo, nebėra išsigelbėjimo, — pasakė Munhunhu cha- 
no dukteriai. — Mirti aš nebijau, bijau tik atsiskirti su tavi- 
mi. 

Ūmai jis prisiminė karštą žarijėlę, kurią jam padovanojo 
benamis senis, ir metė ją į žemę. Pakilo liepsna it siena, dūmai 
apniaukė visą stepę, ir kareiviai, vejami gaisro, pakriko į vi- 
sas puses. Tik nedaugeliui pavyko pasprukti nuo ugnies. 

Pakėlė Munhunhu nuo žemės savo žarijėlę, įsidėjo ją į 
užantį ir joja ieškoti botago. Veikiai surado jį, užsikišo už dįr- 
žo ir joja su mergaite saulėlydžio link. 

Ilgai juodu jojo ir pagaliau įkalnėje pamatė baltą jurtą, 
tik'be virvių, kuriomis sutvirtinamas veltinys. Jurta buvo tuš- 
čia. Įsikūrė. Munhunhu ir Ojuna joje ir laimingai gyveno. 

Munhunhu kasdien išeidavo pamedžioti, o Ojuna likdavo 
jurtoje, kurstydavo židinyje ugnį ir virdavo valgyti. 

— Duok man vieną savo auksinį plauką, — paprašė kartą 
Munhunhu. — Aš noriu jį visada nešiotis užantyje. 

Išrovė Ojuna iš kasos auksinį plauką ir padavė jam. 

Apsidžiaugė Munhunhu tokia dovana ir vėl išjojo medžio- 
ti. Medžiojo jis dvi dienas, o trečią dieną patraukė su dideliu 
laimikiu atgal. Pavargo Munhunhu, nulipo nuo arklio ir atsi- 
sėdo pakelėj ant akmenš pailsėti. Pagalvojo jaunikaitis apie 
savo mieląją Ojuną, išsiėmė iš ančio auksinį plauką ir žiūri į 
jį. Ūmai pakilo stiprus vėjas ir nupūtė auksinį plauką. 

Nuliūdo Munhunhu ir pravirko, bet prisiminė, kad Ojunai 
liko dar du plaukai, ir nusiramino — mieloji pačiutė neatsisa- 
kys jam padovanoti dar vieną. 

O tuo tarpu vėjas nunešė auksinį plauką į chano sodą, to 
paties chano, kuris buvo pasiuntęs Munhunhu atgabenti Oju- 
ną. Pamatė tą plauką chanas, supyko. ir liepė pašaukti didi- 
ką. 

Baisiai išsigando didikas, net kinkos virpėjo. Nei gyvas, 
nei miręs atėjo jis pas chaną. 

Parodė jam chanas auksinį plauką ir suriko: 

— Munhunhu pavogė mergelę, kuri turėjo būti mano pa- 
ti. Žiūrėk, kad man surastum gražuolę Ojuną ir atgabentum į 
rūmus, kitaip ištremsiu tave į gūdžias stepes! 

Pasiėmė didikas šimtą kareivių ir patraukė ieškoti gražuo- 
lės Ojunos. Išnaršė šimtas kareivių šimtus kelių, bet neaptinka 
Ojunos pėdsakų, ir gana. 

O tuo tarpu ir pavasaris baigėsi. Važiavo sykį didikas ste- 
pe panarinęs galvą, tik žiūri — apsikabinę sėdi ant didelio ak- 
mens Munhunhu su Ojuna. Ir sumanė didikas gudrumu paim- 
ti abu. Įsakė jis kariams pasislėpti aukštoje žolėje, 0 pats apsi- 
metė esąs silpnas, pasiligojęs ir priėjo prie Munhunhu. 

— Šimtą metų gyvenk, narsusis batore! Man baisiai mau- 
džia kojas, nebegaliu toliau eiti. Pavėdėk į savo jurtą atsi- 
kvėpti, — paprašė jis puldamas priešais Munhunhu ant ke- 
lių. 

— Aš laimingas, kai mano jurta suteikia pakeleiviui prieg- 
lobstį ir poilsį. Sek paskui mane! — pasakė Munhunhu ir par- 
sivedė svečią į namus. O paskui juos vogčiomis nusekė šimtas 
kareivių. 

Netrukus prasidėjo kautynės. Munhunhu iškapojo kardu 
daug priešų. Suprato didikas, kad nepaims Munhunhu gyvo, ir 
šūktelėjo kariams: 

— Šaukite! Chanas jį nuteisė mirti, tai ar ne vis tiek, kur 
jam nulėks galva? 

Bet Ojuna nenorėjo, kad Munhunhu žūtų nuo priešo ran- 
kos. Stvėrė ji vyro kardą ir įmetė į ugnį. Kai tik kardas pra- 
rado ugnyje savo tvirtumą, Munhunhu neteko žado ir krito 
ant žemės. 

— O tave aš nugabensiu savo valdovui. Jis nori vesti ta- 
ve, — pasakė didikas gražuolei Ojunai ir įsakė kareiviams už- 
sodinti ją ant'žirgo. | 

Nugabeno didikas mergelę pas chaną. Tą pačią dieną par- 
jojo iš žygio Altanhu. Didžiai nuliūdo jis, kai sužinojo, kad 
ištikimas jo draugas kažkur dingęs, ir nieko nelaukęs išjojo 
draugo ieškoti. v 

Daug dienų jojo Altanhu keliais, klausinėjo sutiktus žmo- 
nes, ar nematę jie Mynhunhu, bet niekas jam geros žinelės 


nepasakė. 

— Jeigu žuvo mano draugas, tai nebėra ko ir man begy- 
venti, — verkdamas pasakė Altanhu, paleido pavadį ir užsi- 
dengė veidą rankomis. 

Tuo tarpu arklys pasuko kažkur į šoną, nors Altanhu ne- 
truktelėjo pavadžio. Jam buvo vis tiek, kur nujos. 

Daug dienų jį nešė arklys, o paskui sustojo ir pasipurtė. 

Atsimerkė Altanhu ir mato — stovi priešais vieniša jur- 
ta. 

„Gal rasiu čia kokį žmogų, kuris pažįsta mano draugą?" — 
pamanė Altanhu ir nulipęs riuo arklio įžengė.į jurtą. 

O jurtoje guli Munhunhu, nejuda. Pamatė jį Altanhu, ir 
ašaros užplūdo jam akis. Paskui nusišluostė ašaras ir židinyje 
pamatė savo draugo kardą. 

— Duodu žodį, kad rasiu žudiką ir nukirsiu jį šituo kar- 
du, — pasakė Altanhu, ištraukė kardą iš ugnies ir ištiesino. 

Munhunhu beregint atsimerkė ir sako: 

— Mano drauge, padėk man išgelbėti Ojuną! Ją išsivežė 
chano tarnai. 

— Gerai. Arba mes išgelbėsim ją, arba abu žūsim, — at- 
sakė Altanhu. 

„ Sėdo jie ant žirgo ir per dešimt dienų ir naktų pasiekė 
chano rūmus. 

Bet ne taip buvo paprasta patekti pas chaną: rūmus supo 
gilus griovys, pilnas vandens. Šito griovio nė vienas arklys ne- 
valiodavo perplaukti. 

Tris dienas Altanhu. ir Munhunhu dirbo plaustą, bet kai 
nuleido jį ant vandens, išniro didžiulė žuvis ir nugurkė plaus- 
tą. 

Altanhu ir Munhunhu šovė į žuvį, bet strėlė atšoko nuo 
jos kaip nuo akmens. Žuvis plačiai išsižiojo — rodos, tuoj ims 
ir praris karžygius su visais Žirgais. 

Bet Altanhu nepasimetė. Numušė jis strėle greta stūksan- 
čio kalno viršūnę ir sugrūdo ją Žuviai į nasrus. 

Apsidžiaugė bičiuliai, kad žuvis nebegalės jų praryti, ir 
surentė naują plaustą. 

Bet kai bičiuliai nuleido jį ant vandens, žuvis pradėjo 
plakti uodega ir sukėlė tokias bangas, kad nė artyn prie van- 
dens neprieisi. 

Prisiminė tada Munhunhu žarijėlę ir išsiėmė ją iš užančio. 
Žarijėlė buvo tokia karšta, kad jaunikaitis neišlaikė jos ran- 

kose ir įmetė į vandenį. Vanduo kad suburbuliavo, kad ėmė 
virti, ir pabaisa žuvis gyva išvirė. 

Susėdo abu karžygiai ant savo plausto ir laimingai nuplau- 
kė prie rūmų. O rūmų vartus saugojo devyngalvis juodas man- 
gasas. 

Išsitraukė Altanhu kardą ir nukirto mangasui vieną gal- 
vą. ; 

Išsitraukė Munhunhu kardą ir nukirto jam antrą galvą. 

Mangasui liko septynios galvos. O iš nukirstų galvų išsi- 
veržė liepsna, apgaubė karžygius dūmai, ir pasidarė sunku 
kvėpuoti. 

Išsigando karžygių žirgai, suvirpo jiems kojos. 

Sunku buvo kautis juodoje tamsoje it dūmuose, bet Altan- 
hu ir Munhunhu vėl puolė mangasą ir nukirto jam dar po vie- 
ną galvą. 

Penkios galvos liko mangasui. Kad suriaumos pabaisa, kad 
sudrebės dangus ir žemė! Bet karžygiai nesitraukė, tik para- 
gino arklius, ūžtelėjo virš mangaso ir nukirto jam dvi galvas. 
Trys galvos beliko mangasui. Munhunhu buvo benukertąs dar 
vieną, bet nulūžo kardas. 

— Aš vienas susidorosiu su baidykle, 0 tu jok į rūmus sa- 
vosios Ojunos; — pasakė Altanhu ir vėl puolė mangasą. 

Įlėkė Munhunhu ant žirgo į chano rūmus, stvėrė savo mie- 
ląją Ojuną ir neria atgal. O tuo tarpu Altanhu nukirto man- 
gasui dar dvi galvas. Buvo benukertąs ir paskutinę, bet man- 
gasas čiupt ir sugriebė karžygį. 

Suka Munhunhu galvą, kaip išgelbėti draugą, ir prisiminė 
turįs botagą už diržo. Tvojo Munhunhu siaubūnui botagu, ir 
nusirito ant žemės paskutinė mangaso galva. 

Taip jauni karžygiai nugalėjo devyngalvę pabaisą, išvada- 
vo iš nelaisvės gražiąją Ojuną ir grįžo trise namo. 

Ir gyveno toliau jie laimingi, nei rūpesčių, nei vargų ne- 
žinojo. 


STEBUKLINGA LAZDELĖ 


Seniai, labai seniai, kai Chanchentėjulos kalnagūbris dar 
buvo tik kauburėlis, kai melsvas Kerulėnas dar buvo tik upe- 
liukas, kai Dalailama dar buvo tik broliukas vienuolyne; o Dai- 
vanchanas — berniukas, kai greitakojis juodis dar buvo tik 
kumeliukas, — tais laikais stepėje gyveno senis su senele. Ir 
turėjo jie vieną sūnų. 

Sunkiai jie sudurdavo galą su galu. O kad galėtų kaip nors 
pramisti su senute ir sūnum, senis medžiojo stepėje kiškius ir 
starus. 

Grįžo kartą senis vėlai naktį iš medžioklės ir pasakoja: 

— Mūsų gražų kraštą užgrobė mangasas. Jis pasiskelbė 
valdovu ir galabija visus, kurie jam nepaklūsta. O jau kaip 
žmones kankina! Mangasas pasibaudęs ir mus vergais pavers- 
ti. 

Tą pačią naktį į jurtą įsiveržė du kareiviai. Surišo jie tvir- 
„tai senį, senelę ir berniuką ir nusivarė į mangaso rūmus. Se- 
nutei užkabino ant nugaros pintinę su kastuvėliu — argalui 
rinkti, 0 į rankas įbruko žnyples pelenams žarstyti. Seniui pa- 
liepė dirbti nugaros neatitiesiant, O sūnų išvarė ganyti veršiu- 
kų. Kai berniukas norėjo padėti tėvams, mangaso pati iškaršė 
jam kailį. 

Dienų dienom galvojo berniukas, kaip išsivaduoti iš ne- 
laisvės. Nuo aušros iki sutemų jis vaikščiojo paskui veršiu- 
kus. O mangaso veršiukai, kaip tyčia, niekad nesiganė ra- 
miai— čia badėsi, čia lakstė į visas. puses. 

Rado vieną dieną berniukas gražią lazdelę, didumo sulig 
pirštu. Ir. buvo ta lazdelė ne paprasta, o stebuklinga, tik ber- 
niukas to nežinojo, 

Ilgai jis grožėjosi lazdele, O veršiukai tuo tarpu klydo ir 
išklydo kas sau. Šoko vytis jų berniukas, išsigandęs šūktelėjo: 
„Sustokit!“ — ir mostelėjo lazdele. Sustojo veršiukai. Nustebo 
berniukas, pasakė: „Eikite!“ — ir mostelėjo lazdele. Ir — o ste- 
buklas! — veršiukai vėl pradėjo bėgti lyg paleisti nuo gran- 
dinės. 

Pamatė berniukas, kad jo lazdelė stebuklinga. Vakarėjant 
suginė jis veršiukus į krūvą, liepė stovėti vietoje, O pats nu- 
ėjo pas motiną. 

160 


Sužinojo mangaso pati, kad berniukas išėjo pas motiną, 
pratrūko keiktis ir šoko bėgti jam įkandin. 

Maoastelėjo berniukas lazdele, ir mangaso pati sustingo kaip 
įbesta. Nesiklausė berniukas jos keiksmų, ėjo ir nuėjo į rū- 
mus. 

Kaip tik tuo metu mangasas tarėsi su didžiūnais. Išgirdo 
jis pačią rėkiant, buvo beatsistojąs, bet berniukas tyliai pa- 
sakė: „Stop!“ — ir paslapčiom mostelėjo lazdele. Ir mangasas 
su savo didžiūnais kaip lipte prilipo prie tūbo. 

— O varge! — nusistebėjo mangasas ir pasiuntė berniuką 
lamos. 

Sėdo berniukas raitas ant karvės ir dainuodamas leidosi į 
kelionę. Atjojo jis pas lamą ir sako: 

— Chanas liepė jus atgabenti ant šitos karvės. 

Nustebo lama, bet nieko nepasakė ir užsėdo ant karvės: 
kaipgi chanui nepaklusi! 

Kelyje lamai suskaudo pilvą. Sustojo, norėjo nulipti nuo 
karvės, bet mostelėjo berniukas stebuklingąja lazdele, ir lama 
prilipo prie karvės, taip stipriai prilipo, kad net -pasigręžti ne- 
galėjo. 

— O šventasis lama, aš jums nieko negaliu padėti, — tarė 
berniukas. — Vaduokitės, kaip pats išmanot. O man įsakyta 
nugabenti jus.savo valdovui, kad jį iš didelės bėdos ištrauk- 
tumėt. 

Atvedė berniukas karvę, ir mangasas suprato, kad iš lamos 
jis pagalbos nesusilauks. Ir ėmė mangasas maldauti berniuką, 
kad neduotų jam, jo pačiai ir didžiūnams šitaip nusigaluoti. 
Neklausė jo berniukas: per daug blogybių jie buvo žmonėms 
pridarę. Nusisuko jis ir nuėjo sau. 

O po dvidešimt vienos dienos, kai berniukas grįžo į man- 
gaso rūmus, tų rūmų valdovas, jo pati ir didžiūnai buvo nu- 
sigalavę iš bado. Vargšė karvė irgi baisiai sulyso, betampyda- 
ma nusibaigusį lamą. Pagailo berniukui karvės, mostelėjo jis 
stebuklingąja lazdele ir išvadavo ją. 

Kai berniukas grįžo namo, tėvai iškėlė didelę puotą. Ir nie- 
ko jiems nuo tos dienos netrūko, o visi to krašto žmonės gy- 
veno gerai ir laimingai. 

11. Medžiotojo sūnus 


AUKSO INIKAS 


Gyveno kitą kartą senutė su dviem sūnumis. 

Vyresnysis sūnus buvo tinginys ir miegalis. Motinai tik jau- 
nėlis buvo užvadėlis: tvarkėsi po namus, žiūrėjo gyvulius, rin- 
ko uogas — iš to ir gyveno. 

Sykį jaunėlis brolis sako vyresniajam: 

— Mudu su motute einame į stepę gyvulių ganyti, o tu 
nemiegok — dar auksinį indą kas pavogs. 

Nepaklausė vyresnysis brolis jaunėlio ir, kai tik tas išėjo 
su Motina, griuvo patalan. 

Susapnavo jis baisų sapną: rodos, į jurtą įeina piktoji dva- 
sia — šulamas ilgu, iki kelių, straubliu ir ieško auksinio in- 
do. 

Nubudo vaikinas ir mato: šalia jo iš tikrųjų stovi šulamas, 
toks baisus, kad nė kaip apsakyti. 

— Kur jūsų auksinis indas? — klausia. — Jei nepasakysi, 
išplėšiu tau širdį! / 

Išsigando vyresnysis brolis ir sako: 

— Indas skrynioje. 

Ilgai rausėsi šulamas skrynioje, bet nieko nerado. 

— Sakyk teisybę, kur indas? Kitaip galvos neteksi! 

Dar labiau Aaa jaunikaitis ir sako: 

— Tenai, židinyje. 

Pasikniso šulamas pelenuose, rado indą ir dingo kaip ne- 
buvęs. 

Nuliūdo jaunėlis brolis, kai sužinojo, kad šulamas nugvel- 
bė auksinį indą. O motina jį guodžia: 

— Neliūdėk, mano sūnau! Verčiau nueik pas šulamą ir 
atimk iš jo mūsų brangųjį indą! Rasi jį po gėlės šaknimis šu- 
lamo oloje, 

Išrengė ji sūnų į kelią: apvilko kario šarvais, davė puikų 
žirgą. 

— Padėk geriems žmonėms ir nesusidėk su blogais, — mo- 
kė išleisdama sūnų. — Nepraleisk nemačiom gėlių, kurios pasi- 
taikys kelyje. O va šitą gėlę pasiimk. Kai bus labai sunku, 
pauostyk ją. 

Ir išjojo jaunėlis sūnus ieškoti auksinio indo. 

Joja jis ir mato: vaikosi juoda varna balandį. Prisiminė 
jaunikaitis motinos pamokymą ir pašovė varną. | 

Atskrido prie jo balandis ir sako: | 

— Tu išgelbėjai man gyvybę. Kur keliauji? 

— Ieškau savo auksinio indo, kurį pavogė šulamas. Ar ne- 
žinai, kur jį galėčiau rasti? 

— Aš nežinau, — atsakė balandis. — Bet tu jok į šiaure: 
ten gyvena senas kalvis — jis labai daug visko žino, 

Joja jaunikaitis į šiaurę, joja ir veikiai prijoja jurtą. 

Įeina jaunikaitis į vidų, o ten guli senis ir kietai mie- 
ga. 

— Sveikas, dėdule! — palabino jaunikaitis. 

Senis nė krust. Klausia jaunikaitis, klausia, ar jis sveikas 
esąs, ar kokia negalia jį kamuojanti, o tas neatsiliepia, ir tiek. 
Pakišo tada jaunikaitis seniui panosėn gėlę, kurią jam buvo 
davusi motina, ir senis beręgint nubudo. 

— Sakyk, gerasis žmogau, kur ir ko keliauji? — paklausė 
jis. 

Papasakojo jaunikaitis visą teisybę, 0 senis ir sako: 

— Kelyje tavęs laukia daug išbandymų, tu tik klausykis. 
Pirmiausia padaryk štai ką: šiaurėje, prie jūros, tupi varlė di- 
deliais žiodmenimis. Jeigu tu šiandien nujosi kuo anksčiau ir 
pataikysi taikliu šūviu į juodą apgamą varlei ant kaktos, ta 
varlė nusprogs ir aš atgausiu savo sielą, kurią kadaise ji pa- 
grobė. 

Tučtuojau išjojo jaunikaitis į senio nusakytą vietą, taikliu 
šūviu nudėjo varlę, bet ir pats parkrito ant žemės be žado. 

Ilgai laukė senis grįžtant jaunikaičio ir nesulaukęs išėjo 
ieškoti. Žiūri — guli jaunikaitis ant jūros kranto. Davė jam 
senis pauostyti gėlę, ir tas beregint atsigavo. Parsivedė senis 
jaunikaitį namo, privalgydino iki soties ir davė savo kar- 
dą. 

— Dabar trauk į pietus. Pąmatysi du didžiulius akmenis, 
panašius į bėgančius žirgus. Kai juos prijosi, gerai apsidairyk, 
ar nedega kur žiburėlis. 

Išjojo jaunikaitis į pietus ir veikiai prijojo du akmenis, pa- 
našius į bėgančius žirgus. Aplenkė jis tuos akmenis ir įjojo 
į tamsią lomą. Staiga priešakyje žybt žiburėlis. Prisiartino jau- 

nikaitis prie jo ir pamatė geležinius pinučius. Pralaužė jis tuos 
pinučius ir įėjo į nedidelį urvą. O urve gulėjo žmogus. Pala- 
bino jį jaunikaitis, bet tas neatsiliepė. 

Pakišo tada jaunikaitis miegančiajam panosėn gėlę, ir žmo- 
gus beregint žadą atgavo. 

— Dėkui, narsuoli! Kur ir ko joji? — paklausė jis. 

— Ieškau auksinio indo, kurį pavogė šulamas. 

— Tai imk mano šarvus ir šitą gėlę... Išbarstyk žiedla...— 
Žmogus nebaigė sakyti ir paskutinį kvapą išleido. 

Suprato jaunikaitis, kad reikia išbarstyti žiedlapius. 

Vos tik jis išbarstė juos, tą pačią akimirką priešais išdygo 
gražus sartis. Užsidėjo jaunikaitis mirusiojo šarvus, sėdo ant 
žirgo ir leidosi į kelionę. 

Joja jis, joja, tik žiūri: tarp mėlyno dangaus ir žalių me- 
džių lekia baisus šulamas. ;Suragino jaunikaitis sartį, pakilo 
lig debesų ir kad ims grumtis su šulamu! Netrukus sužeistas. 
šulamas tik pokšt ir nukrito žemėn, ant kryžkelės, ir pavirto 
akmens kalnu. Išsitraukė tada jaunikaitis kardą, kurį jam bu- 
vo davęs kalvis, ir sukapojo kalną į smulkius gabalėlius. O 
paskui nujojo prie šulamo olos. 

Priešais olos angą baltavo žmonių kaulų kalnas. Ilgai ieš- 
kojo jaunikaitis oloje auksinio savo indo, bet niekur nerado. 
Tada jis prisiminė, ką sakė motina, ir iškasė oloje prie paku- 
ros augančią gėlę. Žiūri — ogi tikrai po jos šaknimis auksinis 
indas! 

Parsigabeno jaunikaitis indą namo ir gyvena sau laimin- 
gai. 

Bėga dienos, savaitės. Netikėtai pasišaukia jį chanas ir sa- 
ko: 

— Į mano valdas įsibrovė mangasas. Jis nori užgrobti ma- 
no žemes ir turtą. Būk geras, meldžiamasis, nudėk tą manga- 
są! 

Sutiko jaunikaitis ir išėjo mangaso ieškoti. 

Išlydėdamas chanas jam davė medinę dėželę ir pasakė: 

— Jeigu besikaunant tau pasidarys riesta, pasišauk į pa- 
galbą tris geležinius kareivėlius, kurie guli šitoje dėželėje. 

Įsikišo jaunikaitis dėželę į antį ir taisOosi mūšiui. 

Kaunasi kaunasi narsuolis su mangasu, tik žiūri — tasai jau 
ima viršų. 


165 


— Kurgi tavo narsumas ir tavo jėga? — tyčiojasi manga- 
sas. — Kažkodėl aš jų nematau. 

— Pamatysi, — atsakė jaunikaitis. — Tiktai leisk man įsikiš- 
ti ranką į antį. 

— Gerai,— krestelėjo galva mangasas. — Kišk... 

Išsitraukė jaunikaitis iš anties geležinius kareivėlius, o tie 
klausia: 

— Kam įsakysi galvą nuimti? 

— Va šitam, — parodė jaunikaitis į mangasą. 

Suprato mangasas, kad vienas neįveiks priešininko, ir pasi- 
Šaukė savo karius: 

— Stokit į mūšį, draugai! 

Ilgos buvo kautynės, bet jaunikaitis nugalėjo. 

Susidorojęs su mangasu ir jo sk jaunikaitis grįžo pas 
chaną ir sako: 

— Kaip liepei, taip ir padariau! 

— Labai gerai, — atsakė chanas, — o dabar grąžink man ka- 
Teivėlius. | 

— Leisk man pasilikti juos sau! — paprašė jaunikaitis. 

Bet chanas nė girdėti nenorėjo. 

Joja jaunikaitis namo ir galvoja: „Kodėl chanas nenori 
skirtis su savo kareivėliais?" 

Pasivertė nykštuku, įlindo per dūmtraukį į chano jurtą, pa- 
sislėpė tarp tūbų ir klausosi, ką chanas šneka. 

— Rytoj trauksiu su savo kareivėliais į Žygį, nugalabysiu 
tą narsuolį ir užgrobsiu visas žemes, kiek tik akys aprėpia, 
visus gyvulius ir Žmones! 

Sužinojo jaunikaitis, ką sumanė chanas, naktį patylom pa- 
vogė jo kareivėlius ir patraukė namo. 

Kitą dieną iškeliavo chanas pas jaunikaitį piktų kėslų aki- 
namas. Kelyje chanas apsistojo poilsio; arklius paleido pasi- 
ganyti, o pats atsigulė pamiegoti. Čia jį ir aptiko jaunikaitis. 
Ir liepė jis geležiniams kareivėliams sudoroti piktąjį chaną ir 
įšvaduoti gimtąją žemę. Ir gyveno toliau šios šalies Žmonės 
ramiai ir laimingai. 

KATINAS LAMA 


Įjunko katinas apvaginėti lamą, sykį net rožančių jam iš- 
traukė. Šoko lama vytis katiną, sugavo jį už uodegos ir taip 
stipriai trūktelėjo, kad uodega nutrūko. 

Sunegalavo beuodegis katinas. Pasikabino ant kaklo rožan- 
čių ir tupi dieną, tupi kitą nejudėdamas, tarytum žemiški rei- 
kalai jam nė kiek neberūpi. Pamatė jį pelė, baisiai išsigando 
ir buvo besjleidžianti bėgti. 

— Nebijok manęs, — pasakė saldžiu balsu katinas rodyda- 
mas rožančių. — Matai, aš padariau šventą įžadą. Dabar nie- 
kam netrukdau gyventi, nieko neskriaudžiu. Ir jūs, pelės, pa- 
mirškite visus savo rūpesčius, poteriaukite kaip ir aš. 

Patikėjo pelės katinu ir pradėjo poteriauti. 

Sukalbėjo jos poterius, o paskui katinas pelėms sako: 

— O dabar apeikite viena paskui kitą aplink mane ir skirs- 
tykitės į savo urvus. 

Kai pro katiną ėjo. paskutinė pelė, jis čiupt ją ir suėdė. 
Taip jis darė po kiekvienų poterių, ir veikiai pelių liko visai 
nebedaug. Pakilo pelių tarpe niurzgesys: visos galvojo nesu- 
galvojo, kodėl pelių vis mažėja. Tada viena sena pelė įtar- 
dama katiną sušaukė visą savo giminę ir sako: 

— Pakabinkim katinui ant kaklo varpelį. Jeigu po poterių 
išgirsite skambant, dirstelėkit atgal, ką daro katinas. 

Atitempė pelės varpelį ir prieš poterius iškilmingai jį įtei- 
kė katinui. 

— Čia tau, brangusis mokytojau! 

Ir užkabino varpelį katinui ant kaklo. 

Papoteriavo pelės /ir skirstosi į urvus. Staiga dzilin dzilin 
varpelis. Subėgo visos pelės atgal, žiūri — nagi katinas ėda 
užsižiopsojusį peliūkštį. 

— Kažkodėl tu, mokytojau, labai nutukai, — tarė senoji pe- 
lė. — Nuo žolės taip nepasitaisoma. 

Ir persikėlė pelės į kitą vietą, toliau nuo katino. 

DIDŽIAUSIAS TURTAS 


Susitiko viename stepių kelyje du keliauninkai — bernaitis 
ir senis, visko per savo amželį matęs. Įsikalbėjo juodu. Jauni- 
kaitis kadgi skundžiasi gyvenimu: 

— Aš, dėdule, nesu laimingas! Tėvai nepaliko man jokio 
turto, o skolintis neturiu iš ko. Turbūt nėra pasaulyje netur- 
tingesnio už mane žmogaus: O kaip puiku būti turtingam! 

— Ką čia šneki, sūneli! — atsakė senis. — Ko gi taip dū- 
sauji ir sielojies?, 

— Kaip nedūsausiu, jei esu bėdinas ir alkanas. Nieko ne- 
turiu. Koks plikas gimiau, toks ir tebesu, — sielvartavo ber- 
naitis. 

— Liaukis, sūneli, juk turi tokį turtą, o skundiesil! 

Nustebo .bernaitis: 

— Kokį turtą? 

Tada senis ir sako: 

— O ar nepagalvojai, kokia brangenybė yra akys? Atiduok 
man vieną akį ir imk už ją ką tik nori. 

— Ką? Parduoti akį? — išsigando bernaitis. — Ne, akių ne- 
parduosiu už jokias brangenybes. 

— Na gerai, — kalbėjo toliau senis. — Tada atiduok man 
vieną ranką, o mainais imk kiek nori aukso ir sidabro. 

— Už auksą ir sidabrą atiduoti ranką? — pasipiktino ber- 
naitis.— Ne, nė už ką neatiduosiu! Už jokį auksą! 

— Tai matai, mano sūnau, kiek turtų pats turi, — pasakė 
senis. — O jeigu taip, tai ko gi skundiesi? Patikėk manim; 
visų didžiausias turtas — tai žmogus! Jeigu jis sveikas, jeigu 
turi šviesų protą — visokios naudos prisigyvens! 


KAIP BULIUKAS IR OŽKIUKAS 
IšŠGĄSDINO VILKUS 


Seniai tai atsitiko. Iškrito vieną žiemą daug sniego. Pali- 
ko žmonės žiemos stovyklą ir persikėlė į kitą vietą. 

Užpustė vienoje stovykloje sniegas ožkiuką ir buliuką. Ne- 
beturėdami kuo misti, juodu taip nusilpo, kad nebevaliojo pa- 
eiti ir pasiliko žiemoti senoje stovykloje. 

Netrukus atėjo pavasaris, orai sušilo. Išlindo šiaip taip ož- 
kiukas ir buliukas iš po sniego ir klydinėja, ieško savo ban- 
dos. Ant kelio jie pamatė pilko vilko kailį ir pasiėmė jį. / 

Eina jie toliau ir randa netoli kelio baltą jurtą. Paliko ož- 
kiukas ir buliukas vilko kailį prie durų ir eina į vidų. O čia 
bepuotaują septyni didžiuliai vilkai. Rujos vedlys; tupįs į va- 
karus nuo židinio, klausia buliuką: 

— Kas tu per vienas? 

— Aš — Huzaichtas, geriausias didžiojo chano Churmasto 
karys, — atsakė buliukas. 

— O tu? — klausia vilkas ožkiuką. 

— Aš — Senhė batoras, — atsakė ožkiukas. 

Nustebo vilkai. 

— Kur ir ko keliaujate, mielieji sveteliai? — klausia ved- 
lys. 

— Iš savo valdovo Churmasto gavom paliepimą pasiūti jam 
dvigubus kailinius iš septyniasdešimt vilkenų, — atsakė ožkiu- 
kas. — Keliaujant mums jau pasimaišė vienas nususęs vilkas, 
nudyrėm jam kailį. Laimė, dabar sutikom jus. 

— Aš išeisiu valandėlei, — tarė vedlys ir išdūlino iš jur- 
tos, 

Pamatė jis prie durų vilkeną ir patyliukais pabėgo. 

Matydami, kad vedlys negrįžta, vilkai vienas po kito irgi 
išėjo iš jurtos, ir nė vienas nesugrįžo. 

Kartu su paskutiniu vilku išėjo ir ožkiukas. Vilkas, vos 
pamatęs vilkeną, kad pasileis kiek įkabindamas; vienu šuoliu 
kone penkis sieksnius nušoka. 

— Stok, stok! — šaukia jam ožkiukas. Bet vilko jau ir pė- 
dos ataušusios. 

Taip ožkiukas ir buliukas išvaikė vilkus ir veikiai grįžo pas 
savo šeimininką. 

Sako, tas didžiai apsidžiaugė juos sutikdamas. 

VĖŽILYS IR VARLĖ 


Seni žmonės pasakoja, esą, kadaise jūroje siautusi audra ir 
bangos įšmetusios ant tuščio kranto vėžlį. 

Sunku buvo vėžliui. Nežinojo jis, į kurią pusę ropoti. O ir 
nepratęs buvo ropinėti po sausumą. Ir dar kamavo jį badas 
ir troškulys. Prisikasė jis pagaliau iki šulinio, kuriame gyveno 
akla varlė. 

— Iš kur tu rėplioji? — klausia varlė. 

— Aš gyvenu vandenyne. Pakilo didelė audra, ir banga iš- 
metė mane į sausumą. Tai ir atrėpliojau pas tave, — atsakė vėž- 
lys. 

— Vadinasi, tu rėplioji namo? 

— Taip, bet kelias tolimas. Aš net nežinau, į kurią pusę 
rėplioti. Ar nebūtų galima pagyventi pas tave? 

Padalijo varlė šulinį į tris dalis, rodo vieną dalį ir klau- 
sia: 

— Ar tavo jūroj daugiau vandens negu čia? 

— Daugiau, — atsakė vėžlys. 

— Ir daugiau negu čia? — klausia varlė rodydama į du 
trečdalius šulinio. p. 

— Mano jūros nesulyginsi su tavo šuliniu. Ji beribė, — at- 
sakė vėžlys. 

Supyko varlė ir sako: 

— Negalimas daiktas, kad tavo jūra būtų didesnė už ma- 
no šulinį. Tu tik pasijuokti nori iš manęs. Nešdinkis į savo 
jūrą. ) 

Kur čia mažam permanyti didelį! 


ATPILDAS UŽ GERUMĄ 


Seniai, labai seniai gyveno pasaulyje senutė. Visą amželį 
ji dirbo turčiams. Bet pasibaigė ganiava, sublogo gyvuliai, ir 
aratai sumanė persikelti į naujas ganyklas. Ne ligotos moters 

sveikatai buvo tolima kelionė, it ji pasiliko senoje vietoje — 
be maisto kąsnelio, be pagalėlio ugniai pasikurti. 

O čia dar nauja nelaimė užgriuvo: senutei atėmė kojas. 
Guli ji viena jurtoje; maišelyje paskutinė kruopų sauja, šalia 
pakuros — paskutinė maža argąlo krūvelė. Visai nusilpo se- 
nutė. 

Ir netikėtai įžengė į jurtą mergaitė. 

— Senele, sušildyk mane, — paprašė ji. 

— Kad aš pati baigiu stipti šalčiu, dukrele! Matai, atėmė 
kojas, ir nebepajėgiu prisirinkti argalo. Betgi tiek to. Vienam 
sykiui pakurti užteks. Tuoj įpūsiu ugnį, ir tu.sušilsi. 

Pakuroje beregint sutvatėjo ugnis. 

— Iš kur tu eini, kur tavo tėvai? — paklausė senutė. 

— Aš našlaitė. Stepėje mane užklupo pūga. Bėgau bėgau, 
vos nenumiriau iš šalčio. Jeigu nebūčiau užėjusi tavo jurtos, 
būčiau į ragą sušalusi. Dėkui, kad atšildei. O dabar, senele, 
gal rastum ką užkrimsti? Aš labai išalkusi. 
 — Matai, dukrele, seną skrynią. Atidaryk ją ir išimk odinį 
maišelį. Ten dar yra saujelė kruopų. 

Išėmė mergaitė odinį maišelį, išpylė iš jo kruopas ir vėl 
įmetė maišelį į skrynią. 

— Man jis dar pravers, — tarė senutė, — kitam kartui odą 
išsišutinsiu. 

Išvirė našlaitė košės, pavalgė. 

Paskui išėjo į lauką, atnešė pilną sterblę akmenų ir papylė 
juos netoli pakuros. 

— Iki pavasario, senele, iki pirmųjų karavanų jums neuž- 
ges ugnis, — pasakė mergaitė ir dingo. 

Veikiai akmenys įsiliepsnojo, ir jurtoje pasidarė visai šil- 
ta. Išalko senutė ir tarė sau: 

— Kad jau nebėra kruopų, išsivirsiu maišelį! 

Atsinešė senutė sniego iš lauko ir įbėrė į dubenį, užkaistą 
ant ugnies. Paskui atidarė skrynią, žiūri — ogi maišelyje tiek 
kruopų, kiek įsipylė košei našlaitė. Apsidžiaugė senutė, išbė- 
rė kruopas į dubenį su vandeniu ir vėl įdėjo maišelį į skry- 
nią. 

Rytą atidaro skrynią — maišelis vėl pilnas. | 

Ir gyveno toliau senutė be rūpesčių, be vargo: pakuroje 
plėvojo negęstanti ugnis, o maišelyje nenyko kruopos. 

KATINAS IR. ŠUO 


Gyveno kitados pasaulyje senelis su senele, ir turėjo juo- 
du sūnų. Užaugo sūnus, vedė. Dabar jie dirbo keturiese, bet 
galus su galais vis tiek sunkiai sudurdavo. 

Turėjo senukai tris auksinius pinigus, kuriuos labai bran- 
gino, Sykį šenelis paėmė Juos Ir atidavė marčiai. 

— Saugok šituos pinigus! Sunkią valandą pravers. 

Netrukus senukai mirė. Sūnus ir marti palaidojo juos ir 
toliau gyvena dviese. Dabar jiems uždarbio nebeužtekdavo net 
pavalgyti iki soties, O daiktų, kuriuos jie norėjo parduoti, nie- 

MN kas nepirko. Paėmė tada pati vieną auksinį pinigą ir sako vy- 
rui: 

— Imk tą pinigėlį. Nupirk už jį gezabužių ir ką nors pa- 
valgyti. 

Nuėjo vyras į turgų ir dairosi, ką čia nupirkus už auksinį 
pinigą. 

Staiga mato jis — kamuoja berniukai katiną. Neria jam ant 
kaklo ašutinę kilpą, ketina pasmaugti. Žmogui taip pagailo 
katino — net širdį suspaudė. 

— Berniukai, ei berniukai, nežudykit katino, — sako jis.— 
Aš jums duosiu už jį auksinį pinigą. 

Apsidžiaugė vaikai, atidavė katiną ir pasičiupę pinigą nu- 
bėgo. 

Parnešė vyras katiną namo, 0 pati klausia: 

— Ką nupirkai turguje? 

— Nieko nenupirkau. Pamačiau, kad vaikai ketina smaugti 
katiną, pagailo man jo, ir išpirkau už tavo duotą pinigą. 

Pati išklausė vyrą ir nesibarė. 

Vakare ji padalino menką vakarienę į tris dalis, ir pava- 
karieniavo jie trise. 

Praėjo dar kelios dienos, ir pati gavo paimti antrą pini- 
gą. 

— Še tau pinigėlis, — tarė ji vyrui. — Nueik į turgų ir nu- 
pirk ką nors. 

Išėjo vyras apsipirkti, o pati su katinu patraukė į mišką. 
Prisirinko ten juodu žagarų, pasikasė šaknų Ua aa ir va- 

sing grįžo namo. Netrukus grįžo ir vyras — su šuniu ant ran- 
cų. 

— Ką nupirkai? — klausia pati. 

— Prieinu prie turgaus — nagi vienas žmogelis taisosi šu- 
nį karti. Pamačiau, ir taip man jo pagailo! Atidaviau tam žmo- 
geliui pinigą ir išpirkau iš jo šunį, — atsakė vyras. 

Pati ir šį kartą nesibarė. Padalijo menką vakarienę į ke- 
turias dalis, ir jie pavakarieniavo keturiese, 

Dabar jie dirbo dat daugiau, bet pavalgymui vis tiek ne. 
užteko. Netrukus pati sunkiai susirgo ir atgulė. 

Nežinojo šeimininkas, katinas ir šuo, ką ir daryti. Baigėsi 
pinigai, kuriuos jie buvo uždirbę, o paskutinį auksinį pinigą — 
senių dovaną — dar anksčiau buvo išleide. Tada katinas ir šuo 
susiėjo tartis. 

— Mūsų šeimininkui visai riesta, — svarstė jie, — kaip čia 
jam padėjus? 

Ir sumanė 'šuo su katinu gauti stebuklingą akmeniuką, ku- 
ris išpildo visokius norus. 

Atėjo juodu pas šeimininką ir pasakė, ką sugalvoję. 

— Kaip nors pragyvensim, — atsakė šeimininkas. — Nuo sa- 
vo dalios nepabėgsi. Jūs abu tokie mažučiai — susimanys kas 
ir užmuš. O ir nelengva surasti stebuklingą akmeniuką. Niekur, 
mano mieli; neikite. 

Taip pasakęs. šeimininkas užsklendė duris ir užmigo. 

Vidurnaktį pabudo šuo, prižadino katiną ir sako: 

— Drąsuoliai viską pasaulyje pasiekia. Eime, katine! Kad 
jau nusprendėm rasti stebuklingą akmeniuką, nori nenori ei- 
kim! 

Pašoko katinas, atšovė skląstį, ir juodu leidosi į tolimą ke- 
lionę. 

Nubudo rytą vyrąs šu pačia.ir mato: nebėra nei katino, 
nei šuns. Nuliūdo, susikrimto abu. Šeimininkė bara vyrą: 

— Juk žinojai, kad jie nori išeiti, taigi galėjai neišleisti 
jų iš akių. Stebuklingas akmėniukas chanams ir najonams skir- 
tas, o ne tokiems prastiems žmonėms kaip mes. 

Tuo tarpu šuo su katinu ėjo ėjo ir nė nepajuto, kaip at- 
sidūrė toli nuo namų. Netikėtai jiems kelią užtvėrė ugnies kal- 
nas — nei tiesiai pereisi, nei aplink apeisi. 

— Nejau tu, bičiuli, nesugalvosi, kaip apeiti ugnies kal- 
ną? — klausia katinas šunį. 

— Pabandysiu ką nors sugalvoti, — sako šuo. — O tu eik 
pailsėk, pamedžiok ir grįžk dvidešimt pirmą dieną perpiete, 
ne anksčiau. 

Nuėjo katinas, 0-šuo liko vienas. 

Grįžo dvidešimt pirmą dieną perpiete katinas ir mato: šu- 
niui akys paraudusios nuo ašarų, 0 ugnies kalnas žioruoja dar 
vaiskiau. 

Norėjo katinas paklausti šunį, ką jis sugalvojo, tik žiūri — 
ogi šiaurės vakaruose kyla du maži juodi debesėliai, panašūs 
į ašarėles. Debesys vis auga, auga. Per akimirksnį dangų ir 
žemę apniaukė juodas debesis, ir ant ugnies kalno prapliupo 
lietus. į 

Veikiai lietus praėjo, kalnas nebeliepsnojo. 

Eina šuo su katinu toliau ir atsiduria prie kito kalno. Tas 
kalnas aukštas, uolingas: nei perlipsi, nei aplink apeisi. 

— Ką gi dabar daryti? — klausia šuo. 

— Tu pailsėk, eik pamedžioti ir grįžk čia po-septynių die- 
nų, — atsakė katinas, — 0 aš ką nors sugalvosiu. 

Išsiuntė. katinas šunį į medžiokle, o pats kad traukiasi; kad 
gūžiasi. Grįžo po septynių dienų šuo ir mato: katinas pasida- 
ręs visai mažytis, ne didesnis už pialą. 

— Apkabink mane stipriai už kaklo ir užsimerk, — tarė ka- 
tinas, 0 kai tik šuo apsikabino, jis strykt aukštyn. Abu aki- 
mirksniu atsidūrė ant kalno viršūnės. 

Eina du bičiuliai toliau ir prieina didelę jūrą, kurios nei 
perplauksi, nei krantu apeisi. Surado tada katinas arklio mėš- 
lo. Įmetė jį į jūrą — neskęsta. Atnešė šuo karvės argalo ir taip 
pat įmetė į jūrą. Ir argalas neskendo. Susėdo bičiuliai ant ar- 
galo ir mėšlo ir plaukia per jūrą. Ilgai jie plaukė ir pagaliau 
pasiekė kitą krantą. 


Nuo kranto kelias leidosi žemyn — į požemio karalystę. 

Atėjo šuo su katinu į požemio karalystę, vaikšto aplink 
miestą — niekaip vartų neranda. Tik žiūri — jų akyse pelė 
kapt ir pastvėrė mažą paukštelį. Puolė bičiuliai jo gelbėti. Ka- 
tinas sugavo pelę, 0 šuo ėmėsi šildyti paukštelį savo kvapu. At- 
sigavo paukštelis ir sako: 

— Dėkui, kad išgelbėjot mane. Sakykite, ko jums reikia — 
viską .padarysiu! 

Katinas norėjo suėsti pelę, bet ta ėmė maldauti. 

— Pasigailėk! Mano namuose tik seni ir maži. Be manęs 
jie badu numirs. 

— Tada pasakyk, kur jūsų valdovas ir kur jis slepia ste- 
buklingą akmeniuką! — liepia katinas. 

— Mūsų valdovas stebuklingą akmeniuką laiko burnoje. 
Net miegodamas neišsiima. Aš galėčiau tą akmeniuką išgauti. 
Bet kaip patekus į rūmus? Kai valdovas miega, jo menę saugo 
keturi didžiūnai su, žibintais, o duryse stovi sargybiniai. Nie- 
kaip neprasigausi. 

Išgirdo paukštelis pelės šneką ir sučiulbėjo: 

— O aš galiu! 

Apsidžiaugė katinas ir šuo. Pasitarė jie keturiese ir nuspren- 
dė palaukti nakties. 

Pasikasė naktį pelė po aptvaru ir atidarė vartus. Paukštelis 
įskrido į rūmus ir sparneliais užgesino žibintą, o pelė paslėpė 
visus skiltuvus ugniai išskelti. Kai katinas ir šuo prasigavo 
tamsoje į valdovo menę, ten buvo tikra maišalynė. 

— Kam tu užgesinai žibintą? 

— Ne aš, o tu užgesinail — riejosi sargyba. 

Kol jie barėsi, katinas ir šuo užšoko ant valdovo lovos ir 
pakišo jam panosėn avino tulžies. 

— Tfu, kokia bjaurybė! — tarė valdovas ir išspjovė stebuk- 
lingą akmeniuką. 

Čiupo jį šuo ir drauge su katinu išbėgo iš rūmų. O paukš- 
telis ir pelė palydėjo šunį su katinu iki pat kranto. 

Kai juodu susėdo ant savo plausto iš argalo ir mėšlo, kati- 
nas sako: 

— Mudu abu radome stebuklingą akmeniuką, bet aš jo dar 
nė kiek nenešiau. Šitaip neteisinga. 

— Bičiuli, kaip tu neši akmeniuką letenėlėmis, — atsakė 
šuo. — Bijau, kad nepamestum, todėl ir neduodu tau. Bet jeigu 
labai nori, nešk jį burnoje — tik neišsižiok! 

Ir atidavė šuo akmeniuką katinui. 

Pamatė netikėtai katinas vandenyje žuvį ir kad užsimanys 
ją pagauti! Bet atsiminė turįs burnoje akmeniuką ir net nekrus- 
telėjo. 

Daug kartų plaukė pro šalį žuvys, o katinas laikosi, negau- 
do jų, ir gana. 

Per keletą dienų jie visai paliego iš bado, ir sykį katinas 
nebesusilaikė pamatęs vandenyje auksinę žuvelę. Paniro į van- 

denį, išsižiojo. čiupdamas žuvį ir paleido stebuklingą akme- 
niuką. 

Atsiyrė šuo su katinu iki kranto, lieja ašaras. Ilgai jie ten 
sėdėjo alkani ir pavargę, nesumodami, ką daryti. Tuo tarpu, 
kur buvę, kur nebuvę, žvejai sugavo jūroje didelę žuvį ir iš- 
skrodę nusivežė. 

Puolė šuo su katinu prie žuvies vidurių. Katinas purtė žar- 
nas. Šuo jam padėjo. Sudraskė jie žarnas ir rado jose tą patį 
stebuklingą akmeniuką, kurį katinas buvo išmetęs į jūrą. 

Apsidžiaugė šuo su katinu įr bėga namo. Kad akmeniuko 
nepamestų, šuo sugalvojo įsipjauti smilkinį ir jame paslėpti ak- 
meniuką. 

Užsuko jie į pirmą kelyje pasitaikiusią jurtą, paprašė pei- 
liuko, adatos ir siūlo. Pagavo čia juos vaikai, įtupdė į pintinę 
ir kad purto, kad tranko. Pamatė tėvai nedorą vaikų darbą ir 
barasi: 

— Negalima kamuoti vargšų gyvulėlių! Paleiskit juos. 

— Kažkokie keisti šitie gyvulėliai: prašo peiliuko, adatos 
ir siūlo, — atsakė vaikai. 

— Tai matot, kokie jie protingi. Kaip jiems neduosi. At- 
neškit peiliuką, adatą ir siūlą, — paliepė tėvas. 

Įsipjovė šuo smilkinį, užsiuvo ten akmeniuką, ir eina abu 
su katinu namo. 

Per tą laiką šuns ir katino šeimininkai visai nusiminė, nie- 
kur nerasdami savo mylimų bičiulių. O dar ir valgyti neturi 
ko. 

Sėdi jie dviese, dūsauja, tik žiūri —į jurtą įbėga šuo su 
katinu ir paduoda jiems stebuklingą akmeniuką. 

Pildė stebuklingas akmeniukas visus pačios ir vyro norus, 
ir gyveno juodu toliau turtingi ir laimingi. Taip šeimininkai 
įsitikino, kad stebuklingas akmeniukas gali patekti ir į vargšo 
arato jurtą. 

ĮSTATYMO KAINA 


Gyveno kitados Mongolijoje aklas muzikantas: 

Tris šimtus šešiasdešimt penkias dienas per metus klajojo 
jis iš vienos stovyklos. į kitą, ėjo iš jurtos į jurtą, skambino 
žmonėms churu *, dainavo dainas, sekė bylinas. 

Dėjo aklasis muzikantas kiekvieną atliekamą pinigėlį juo- 
dai dienai — kai susirgs ir nebegalės klajoti po stovyklas. Pi- 
nigus jis nėšiojosi maišelyjė, 0 maišelį slėpė užantyje ir niekad 
su juo nesiskirdavo. 

Sykį, kai muzikantas skambino ir dainavo dideliam būriui 
žmonių, prie jo priėjo kažkoks dabita. Stumdydamas žmones 
jis prasibrovė į priekį, atsitūpė priešais muzikantą ir įsmeigė 
į jį savo juodas akis. Jis vilkėjo šilko chalatą ir žalią palaidinį 
iš medvilninio aksomo; avėjo gerais gutulais, o juodo šilko 
kepurė buvo pasmaukta ant šalies. 

Kai muzikantas baigė skambinti ir žmonės išsivaikščiojo 
kas sau, dabita baugščiai apsidairė ir kyšt muzikantui užantin 
ranką. Išsigando aklasis mužikantas, stvėrė vagį už rankos ir 
kad suriks: 

—" Žmonės! Vagis vidury dienos! 

Nespėjo plėšikas ištraukti rankos iš muzikanto užančio — 
subėgo žmonių ir sugavo vagį. 

— Taip padoriai apsirengęs ir ką sugalvojai apiplėšti! — 
piktinosi jie. — Vargšą, aklą muzikantą. Gėdytumeis! 

Bet ateivis nė nemanė paleisti maišelio, 

— Jūs tik pagalvokite, iš kur. šitas nususęs žabalis gali tu- 
rėti tiek pinigų? — šaukė jis. — Tai mano pinigai! Jis iš manės 
norėjo juos atimti! 

Žmonės dar labiau pašipiktino. 

— Sukčius, nori apšmeižti vargšą muzikantą! — šaukė jie 
ir nutempė vagį pas najoną. 

Išklausė najonas žmones, pasodino akląjį muzikantą ir ve- 
lėja apgaviką. 


3 Churas— styginis muzikos instrumentas.N 

12, Medžiotojo sūnus 


— Klaupkis! — paliepė jis. — Tu, niekingas vagie, sugalvo- 
jai apiplėšti varganą, aklą muzikantą vidury dienos. Kaip tu 
drįsti taip daryti savo maloningo valdovo žemėje? 

— Mano najone, — atsakė sukčius. — Aš paeinu iš kilmin- 
giausios šeimos. Mano tėvas — įžymus žmogus. Kam aš turė- 
čiau teptis rankas nešvariais darbais? Kaip aš galėčiau plėšti 
niekingą muzikantą ir teršti savo tėvų gerą vardą? 

— Kaip drįsti sakyti, kad paeini iš garsios giminės? — užsi- 
degė najonas. — Jeigu taip būtų, nebūtum apvogęs šito varg- 
šo! 

— Mano najone! Drįstu patikinti, kad mano tėvas beveik 
toks pat didžiūnas kaip ir jūs, — nenusileido apgavikas. — Nė- 
ra Visose keturiose pasaulio šalyse žmogaus, kuris nepažintų 
mano tėvo. 

Dar labiau supyko najonas ir sako: 

— Kas gali pažinti nedorą tėvą, išauginusį tokį kvailą sū- 
nų? 

'"— Mano najone! Jūs irgi žinote mano tėvo vardą. 

— Gausim ir tavo netikšą tėvą nubausti. Sakyk jo vardą! — 
užriko najonas. 

Vagis pasižiūrėjo į najoną ir pamerkė jam paslapčiom: 

— Mano tėvo veidas grublėtas, nugara kuprota, 0 jo vaI- 
das „Senas sidabrinis“, 

Susimąstė najonas. Ilgai jis tylėjo, paskui nusišypsojo: 

— Reikės rytoj išnarplioti supainiotą jūsų bylą. 

Ir įsakė jis uždaryti aklį ir vagį, kiekvieną atskirai. 

Naktį pasiprašė vagis nuvedamas pas najoną ir pakišo jam 
trisdešimt sidabrinių. 

Rytą stoja abu prieš najoną. Dabar tas giežia pyktį ant aklo 
muzikanto. 

— Niekingas vagie, kaip tu drįsai eiti prieš įstatymą! Sa- 
kyk, kodėl apšmeižei dorą žmogų? 

Nieko neatsakė muzikantas. Atsisėdo jis ir kasa rankomis 
žeme, retkarčiais pasilenkdamas, tarsi įsiklausydamas. 

„Ką čia daro tas aklas velnias?“ — nusistebėjo najonas, O 
balsu paklausė: | 

-— Ei vagie, ar iš proto išsikrausteit 

— Mano najone, — atsakė aklasis muzikantas. — Dar vakar 
čia kalbėjo įstatymas. Šiandien jis neteko balso už trisdešimt 

sidabrinių, sakytum kiaurai žemę prasmego. Tai ir kasu žemę, 
gal įstatymą rasiu, o gal pinigus? 

Pergedo najonui veidas, ir įsakė jis kuo greičiau išvaryti 
akląjį muzikantą. 


DU BROLIAI 


Gyveno kitados pasaulyje senelis su senele. 

Išėjo vieną dieną jų sūnūs pamedžioti. Ilgai jie bastėsi po 
stepę, bet nušovė. tik vieną kiškį. Suvalgė jį ir niūrūs dūlina 
toliau. 

Nagi žiūri — stovi vidury stepės baltytelaitė jurta, o aplink 
ją ganosi didžiulė banda baltų avių. 

Baisiai išalkę buvo broliai. Tai vyresnysis ir sako jaunė- 
liui: 

— Nueik prie bandos ir atnešk riebų aviną. 

Nubėgo jaunėlis prie bandos, sugavo didžiulį aviną, pasi- 
bruko po pažastim ir eina atgalios. 

Staiga, kur buvęs, kur nebuvęs, išdygo priešais jį Žmogus 
avies deliu 2 ir sako: 

— Kam paėmei svetimą avį? 

Tris dienas ir tris naktis galynėjosi juodu, bet nevaliojo 
įveikti kits kito. 

Priėjo prie jų vyresnysis brolis ir klausia Žmogų avies de- 
liu: 

— Kam tu kamuoji mano brolį? Mudu išalkome, ir aš pa- 
siunčiau jį avino. Nejau tau gaila vieno avino, kai žmonės iš 
bado miršta? 

Pagalvojo žmogus, pagalvojo ir sako: 

— Tiek jau to, duosiu jums aviną. Neškitės ir valgykite, o 
rytoj vėl čia ateikite. Tik padėkite man iš bėdos išsikapstyti. 
Netoliese gyvena septyni žmogėdros. Jie užsimanė suėsti ma- 
ne. Reikia juos žūt būt sudoroti! 


4 Delis — ilgas, panašus į chalatą drabužis. 

Atėjo kitą dieną broliai prie jurtos, ir žmogus vėl davė 
jiems aviną. Išsivirė juodu aviną, suvalgė, iščiulpė čiulpus, 
ir tada žmogus sako jiems: | 

— O dabar eikite pas žmogėdras, užmuškite ir juos, ir piktą 
sene — jų motiną. 

Papjovė jis dar vieną aviną,.kad būtų paviržio broliams įdė- 
ti, ir parodė jiems kelią. 

Atėjo broliai prie akmeninio žmogėdrų namo. Užsiglaudė 
už kampo ir mato: sėdi prie pakuros senė ir verda katile žmo- 
gaus mėsą. “ 

Netrukus pargrįžo namo septyni žmogėdros ir klausia se- 
nę: 

— Ar pietūs išvirti? 

— Išvirti, — atsakė už ją vyresnysis brolis. 

Apsidžiaugė žmogėdros, kad patys žmonės pas juos atėjo. 
Išgalando vienas didelį peilį ir sako: 

— Pirma suvalgykim jaunėlį. 

Čiupo žmogėdros jaunėlį brolį, užlaužė jam rankas, surišo 
trimis virvėmis. Surišo ir vyresnįjį brolį. Paskui vienas “'žmo- 
gėdra sako: 

— Verčiam jaunėlį ant ratų, vežam prie ugnies ir kepam. 

Paguldė žmogėdros jaunėlį brolį ant ratų, nuvežė prie lau- 
žo. Jau mes į ugnį, bet galiūnas sutraukė virves, stvėrė du 
žmogėdras ir kad trenks jų galvas į ratus — iškart negyvai už- 
mušė. Taip jis susidorojo ir su kitais žmogėdromis. Paskui grį- 
žo į žmogėdrų namą, o ten vyresnysis brolis jau sutraukęs vir- 
vę ir klausia senę: 

— Kur paslėptas auksas ir sidabras? 

— Iš kur aš žinau? — atsakė senė. 

Stvėrė tada broliai senę, panėrė į verdantį katilą ir vėl 
klausia: 

— Kur auksas ir sidabras? 

Gavo senė teisybę pasakyti. 

— Mūsų auksas užkastas Vakarų kalno pietiniame šlaite, 
o sidabras — Rytų kalno pietiniame šlaite. 

Nugalavo broliai sene, išvadavo dešimt tūkstančių žmonių, 
kuriuos žmogėdros laikė uždarę, davė jiems kelionei arklių, 
kupranugarių ir joja namo pasiėmę kiek aukso ir sidabro. Pa- 
keliui jie užsuko pas žmogų, kuris juos pamaitino. Tas iš dė- 

kingumo papjovė dar vieną aviną ir vėl pavaišino brolius. 

Grįžo broliai namo, o. jų tėvai — vos gyvi iš bado. Paštatė 
broliai namą, slaugė tėvus, o kai tie pasitaisė, išsiruošė į miš- 
ką malkų. 

Šusitiko miške jie liūtą ir tigrą, o tie.sako: 

— Pasiekė mus gandas, kad jūs — stiprų stipriausi pasau- 
lyje, tai ir atėjome prašyti pagalbos.. Mes galynėjomės su pen- 
kiolikagalviu mangasu, bet niekaip :hevaliojom jo sudoroti. 
Padėkite įveikti tą pabaisą! 

Sutiko broliai. Vyresnysis sėdo ant liūto, jaunėlis ant tigro, 
ir joja jie pas mangasą. Veikiai mato jie — ant kalno stovi 
pabaisa, viską savimi uždengia. 

Ilgai galvojo broliai, kaip ją įveikti. Pagaliau vyresnysis 
brolis sugalvojo. 

— Pasikviesim mangasą pas save į puotą, — pasakė jis. 

Prisunkė broliai daug vyno, o paskui pasiuntė tigrą pa- 
kviesti mangaso. 

Atvedė tigras pabaisą, „per kurią aplink nieko negalėjai 
matyti, ir: prasidėjo "pugta.. Broliai, liūtas ir tigras dėjosi gerią 
vyną, O iš tikrųjų gėrė vandenį. Kai mangasas pasigėrė ir nu: 
griuvo ant žėmės, „apliejo jį broliai degtine, uždegė ir nubėgo 
žemyn, kalno papėdėn. 

Ir sudegė mMangasės. 

Padovanojo liūtas įr tigras galiūnams daug aukso ir sidab- 
ro. Grįžo broliai nama ir gyveno toliau visko pertekę ir lai- 
mingi. 


BATORAS SEDKILTUS. 


Gyveno vienoje kunigaikštystėje žmogus, vardu Batoras 
Sedkiltus („karžygio siela“), ir gyvėno ten pat kitas žmogus, 
vatdu Aimchajus („bailys“). 

Užpuėlė tą šalį priešai. Pasiėmė Batoras Sedkiltus. kardą, 
lanką, strėlių, sėdo ant žirgo ir išjojo savo krašto ginti. 

(0) Aimchajus užkasė savo turtą žemėje ir pasislėnė nuo 
priešo kalnuose. 

Daug dienų kovėsi Batoras Sedkiltus su priešais, daug žaiz- 
dų atsirado jo kūne, bet nepasitraukė iš mūšio lauko. Vis prie- 
šakyje kitų buvo Batoras Sedkiltus. Pamato jį priešai ir suka 
savo žirgus atgal. 

Atėjo pergalės diena, bet džiaugsmo puotoje niekas nematė 
garsaus karžygio. Užtat pirmas į šventę atėjo menkysta Aim- 
chajus. Pabiro kariai ieškoti Batoro Sedkiltaus ir surado jį ste- 
pėje, kur vyko paskutinis mūšis. M3to į:+ --- guli Batoras Sed- 
kiltus žolėje ir nejuda. 

Išsigando kariai. 

— Kas tau? — klausia. — Ar gyvas? Kodėl tavęs nematyti 
pergalės puotoje? 

Atsistojo Batoras Sedkiltus ir sako: 

— Nelaikys daugiau mano ranka karžygio kardo, nepuo- 
tausiu aš pergalės puotoje. Išmušė priešo strėlė man abi akis, 
aklas aš dabar, nieko nematau... 

Parvežė kariai Batorą Sedkiltų į jo jurtą ir sako Aimcha- 
jui: 

— Tu esi jam kaimynas, padėk kuo galėdamas. 

Aimchajus atsakė: 


— Padėsiu jam, kaip tėvas sūnui padeda. Aklas karžygys 
silpnesnis už matantį kūdikį, net arbatos išsivirti negali! 

Taip pasakė Aimchajus. O pats sau tarė: „,Nepadėsiu sve- 
timam žmogui. Ne aš kaltas, kad jis apako. Aš neverčiau jo 
eiti į karą!" 

Pagalvojo taip ir atsigulė ant minkšto veltinio. 

Kietai miegojo Aimchajus. Pabudo rytą, atsimerkė, bet nie- 
ko nemato. Pradingo akys, kol jis miegojo. 

Suriko sukliko išsigandęs Aimchajus. Išgirdo tą riksmą Ba- 
toras Sedkiltus ir galvoja: „Ko gero, nelaimė ištiko Aimchajų. 
Einu — gal jam padėti reikia." 

Pasiėmė Batoras Sedkiltus lazdą ir išėjo. Jau nebetoli buvo 
Aimchajaus jurta, ir jį sustabdė kažkoks žmogus. 

— Kur eini? — klausia. 

— Pas Aimchajų einu. Man regis, jam nelaimė atsitiko, pa- 
dėti reikia. 

Žmogus ir sako: 

— Aimchajui aš pats padėsiu. Sakyk, kodėl tu be akių4 

— Išmušė man akis priešo strėlė. Nematau aš dabar sau- 
lės, gimtos stepės nematau, savo draugų veidų neatskiriu! 

Patylėjo mažumėlę žmogus. Paskui uždėjo Batorui Sedkiltui 
ant peties ranką ir sako: 

— Kas savąją Žemę nuo priešų apgynė, tas turi ir saulę ma- 
tyti virš savosios žemės, ir jos beribes stepes. Klausyk, ką tau 
sakysiu: eik tiesiai šituo keliu ir niekur iš jo neiškrypk. Kai 
kelią pastos didžiulis akmuo, paliesk jį pirštu ir lauk, kas bus. 
Eik greičiau, negaišuok! 

Eina Batoras Sedkiltus, kaip jam liepė sutiktas žmogus. II- 
gai jis ėjo, daug valandų ėjo, staiga tik knapt ir užkliuvo už 
didelio akmens. Guli akmuo skersai kelio — nė nebandyk apei- 
ti. 

Palietė jį karžygys pirštu — ir akimirksniu jam atsirado de- 
šinioji akis. Palietė dar kartą — atsirado kairioji akis. 

Parkrito Batoras Sedkiltus iš džiaugsmo ant žemės ir bu- 
čiuoja ją, į saulę pažvelgė — iš laimės pravirko... 

Jau buvo beeinąs Batoras Sedkiltus namo, tik žiūri — čia 
pat ant kalno sodas didžiulis, o tame sode — namas aukštas. 
Panoro jis pasižiūrėti, kas gi tame name gyvena, ir ropščiasi į 
kalną. Nedaug tepalypėjo, žiūri — triūsia žmogus prie milži- 
niško riedulio.' Nori tas žmogus išjudinti riedulį iš vietos ir 
stumia abiem rankomis. Priėjo Batoras Sedkiltus prie Žmogaus 
ir klausia, ką tas darąs, kam riedulį iš vietos judinąs. 

Žmogus atsakė: 

— Išseko vanduo mūsų upokšniuose, žmonės miršta iš troš- 
kulio. O tas riedulys kalno šaltinį užspaudęs laiko. 

Batoras Sedkiltus ir sako: 

— Tokio didelio riedulio nė šimtas. žmonių nepajudintų iš 
vietos, o tu nori vienas pašukti! 

— Tas riedulys stebuklingas! — paaiškino žmogus. — Net 
pulkas galiūnų jo nepajudins iš vietos. Bet jeigu jį palies ka- 
rys, kuriam garbė brangesnė už gyvybę, riedulys beregint su- 
byrės. Visi mūsų kunigaikštystės kariai buvo čia atėję, bet rie- 
dulys guli kaip gulėjęs. Pabandyk pats jį paliesti — gal subyrės 
nuo tavo prisilietimo. 

Palietė Batoras Sedkiltus riedulį, bet niekas nepasikeitė: 
kaip gulėjo jis, taip ir liko gulėti. 

— Matai, ir tu ne toks žmogus! — liūdnai pasakė sutikta- 
sis. — Keliauk savo keliu... 

Eina Batoras Sedkiltus toliau ir netrukus pasiekia kalno vir- 
šūnę. Pamato jis sodą, 0 prie namo didžiulį kilimą. Ant to ki- 
limo visokiausių valgių prikrauta, nuostabiausių vaisių pridė- 
ta. 

Žvilgt Batoras Sedkiltus į visa tai — ir kad įsinorės valgy- 
ti. Jau buvo betiesiąs ranką prie riebaus avies kąsnio, bet su- 
silaikė: „„Kaipgi imsiu valgyti be šeimininko? Palauksiu, kol 
šeimininkas pareis ir pavaišins.“ 

Laukia laukia, 0 šeimininko kaip nėr, taip nėr. O valgyti 
norisi vis labiau ir labiau. | 

Staiga danguje kad sugriaudės, kad suspiegs — ir sode pa- 
sirodė trigalvis žmogėdra mangasas. 

— Ką tu čia veiki? — klausia mangasas. 

— Šeimininko laukiu. Labai išalkau! 

Išsiviepė mangasas visais trim nasrais ir kad suriaumos: 

— Šeimininkai tik rytą ateis; imk, ko tik širdis geidžia, 
jie nežinos, kas suvalgė. 

— Nenoriu slapčia imti svetimų gėrybių! — sako Batoras 
Sedkiltus. 

Visai supyko žmogėdra mangasas: 

— Kad liepiu, tai ir valgyk! Nevalgysi — galvą palydėsi! 

Neišsigando Batoras Sedkiltus, nė per žingsnį neatsitraukė, 
tik pasakė: | 

— Jei padarysiu, kaip tu liepi, garbę prarasiu. O be gar- 
bės aš nė gyventi nenoriu! 

Kad suriaumos mangasas, kad puls narsų karį! O karžygys 
neturėjo pasiėmęs nei lanko, nei kardo — visai beginklis bu- 
vo. Bet nesutriko karys. Išrovė jis pušį su šaknimis, užsimojo 
ir kad smogs žmogėdrai per galvą. Suspigo pabaisa ir apdegino 
Batorą Sedkiltų baisia liepsna. Bet ir baisios liepsnos karys ne- 
išsigando. 

— Nebus taip, kaip tu nori! — šūktelėjo jis ir vėl kad už- 
simos, kad kirs mangasui medžiu per galvą. 

Pabaisai iš nasrų tik virsta juodų dūmų kamuoliai — visą 
kalną aptemdė. Tamsu aplink — nei dangaus, nei žemės nema- 
tyti. Nepastebėjo Batoras Sedkiltus visiškoje tamsoje, kaip prie 
jo prisėlino priešas. Parbloškė mangasas žmogų ant žemės ir 
šnypščia į pačią ausį: 

— Valgyk, o gyvą prarysiu! 

Jaučia Batoras Sedkiltus — neišvengs galo. Paskutinį kartą 
palietė jis gimtąją Žemę ir garsiai šūktelėjo: 

— Kas garbingai miršta, tą žmonės šimtą metų mini; kas 
be garbės gyvena, tą savi vaikai užmiršta! 

Vos tik taip pasakė — išsisklaidė juodi dūmai, ir mato jis — 
nepažįstamas senis stovi priešais. 

— Kelkis! Ko guli? — švelniai klausia senis. 

Pašoko Batoras Sedkiltus ir spokso į senį. 

— Tai aš tau liepiau eiti iki akmens, — sako vėl senis. — 
Vadinasi, radai kelią? 

Nusilenkė Batoras Sedkiltus seniui į kojas: 

— Dėkui tau, gerasis burtininke! O kurgi mangasas? 

— Tai aš buvau pasivertęs mangasu — norėjau sužinoti, kas 
tau brangiau: gyvybė ar garbė. Matau, kad tau garbės niekas 
neatstos! Gyvenk žmonių džiaugsmui! " 

Ištarė senis šiuos žodžius ir dingo. 

Eina Batoras Sedkiltus namo, iš alkio vos kojas. pavelka. 
Žiūri — stebuklingas riedulys, ir atsirėmė į jį pailsėti. Vos tik 
prisilietė prie riedulio-— tas beregint į dulkes pavirto. Ir pra- 
simušė toje vietoje stipri srovė. Bėga nuo kalno vanduo pas 
žmones, kurie mirė iš troškulio. 

Pasidžiaugė Batoras Sedkiltus svetimu džiaugsmu ir eina 
toliau. Antai jau ir jo jurta, tik žiūri — priešais Aimchajus 
ateina su lazda. Žengia žingsnį — pagrabalioja aplink lazdele, — 
vėl žingsnį žengia. Paskui vėl pagrabalioja lazdele, vėl žings- 
nį Žengia. 

— Kas tau? — klausia Batoras Sedkiltus. — Kodėl taip eini? 

— Bėda mane ištiko! Akių netekau! Nebematysiu daugiau 
savo riebių avinų, naujos savo jurtos, sidabro spindesio nebe- 
matysiu!.. 

Batoras Sedkiltus ir sako: 

— Eik tiesiai šituo keliu. Nuves tas kelias prie didelio ak- 
mens. Paliesk akmenį pirštu ir lauk, kas toliau bus. Eik grei- 
čiau, negaišuok! 

Eina Aimchajus, kaip jam liepė Batoras Sedkiltus. Ilgai jis 
ėjo, daug valandų ėjo, kol užtiko didelį akmenį. Palietė jį Aim- 
chajus pirštu — iškart atsirado dėšinioji akis. Palietė antrą kar- 
tą — atsirado kairioji akis. 

Oi kaip džiaugiasi Aimchajus! Pats sau giriasi: 

— Matot, koks aš! Galiu sau akis daryti! Imsiu dabar ir 
trečią akį pasidarysiu! 

Kaip tarė, taip padarė: palietė akmenį, ir beregint jam ant 
kaktos trečia akis atsirado. 

Kad šokinėja Aimchajus iš džiaugsmo, kad klykauja: 

— Nė vienas žmogus neturi trijų akių, o aš turiu! Dabar 
Batoras Sedkiltus iš pavydo turbūt vėl apaks! 

Jau buvo bebėgąs Aimchajus pasigirti žmonėms savo trim 
akimis, tik žiūri — ant kalno viršūnės sodas gražiausias, Parū- 
po jam, kas gi tame sode gyvena. Užlipo į kalną — ogi sode 
namas plokščiu stogu bestovįs, o prie namo kilimas patiestas. 
Ant kilimo visokiausių valgių, nuostabiausių vaisių pridėta... 

Apsižvalgė Aimchajus — niekur šeimininko nematyti. 

— Kaip gerai, — džiaugiasi Aimchajus.— Tai sočiai paval- 
gysiu! 

Ir pradėjo kirsti. Visokius valgius ragavo, nė vieno nepa- 
miršo. Saulė jau leidosi, 0 jis vis dar valgė. Jau šlamštė pas- 
kutinį avienos gabalą, staiga iš kažkur šarka atskrido. Atsitūpė 
vagilė ant kilimo ir kapt snapu obuolį. Pamatė Aimchajus ir 
kad svies į ją avies kaulą: M 

— Štiš, vagile! Ne tau čia valgiai patiekti! 

Nuskrido šarka, o Aimchajus įniko vaisius žiaumoti. 

Taip jis ir valgė, kol atėjo naktis. Pabijojo Aimchajus nak- 
tį eiti namo, užsiropštė ant namo stogo ir giliai įmigo. Negir- 
dėjo jis, kaip auštant į sodą ėmė rinktis visokie žvėrys. Mato 
žvėrys — ant kilimo valgių nebelikę ir kad ims riaumoti: 

— Kas sukirto mūsų ėdesį? Pagausim vagį — į kąsnelius 
sudraskysim! 

Pauostė vilkas Orą ir suurzgė: 

— Žmogiena kvepia! 

O meška atsistojo ant užpakalinių kojų. „pažiūrėjo. ant sto- 
go ir sako: "= 

— Antai žmogus guli. Jis viską sukiė“ 

Lūšis ėmė bėdoti: g S 

— Kokia nelaimė! Šiais metais tigias uždraudė mums .Lisati 
žmones. Bene kuris išdrįsime neklausyti savo karaliais tig- 
IO! 

— Nė vienas neišdrįsime, — atsakė ž 

Netikėtai nuo artimiausio medžio atskrido šarka; pasisukio- 
jo virš stogo, kur miegojo Aimchajus, ir kad suriks: 

— Čia ne žmogus! Čia kažkoks žvėris nematytas! 

— Kam meluoji, šarka? — subarė vilkas. — Ar nematai, kad 
jis su dviem rankom ir dviem kojom? Koks jis tau žvėris? Tai 
žmogus! 

— Ne žmogus, ne žmogus! — tarškia vėl šarka. — Visi žmo- 
nės turi po dvi akis, o šitas — tris! Kur matei žmogų su trim, 
akimis? 

Tada pasistojo ant užpakalinių kojų liūtas: pasižiūrėjo į 
miegantį Aimchajų ir mato — Ogi teisybę šarka sakė. 

— Čiupkit jį! — suriaumojo liūtas. — Čia ne žmogus! Jis 
su trim akimis! 

Užšoko žvėrys ant stogo ir sudraskė Aimchajų į kąsne- 
lius. 


ANANDOS LAIMĖ 


Stovėjo stepėje šalia viena kitos dvi jurtos. Vienoje gyve- 
no vargšas aratas, o kitoje — turtingas aratas. Ir turėjo abu 
aratai po sūnų. Vargšo sūnus buvo vardu Ananda, 0 turtuo- 
lio — Bumba. 

Kai Ananda užkabino dešimtus metus, pasišaukė jį tėvas ir 
sako: 

— Keliauk į miestą, parsisamdyk pas turtingą žmogų ir tar- 
nauk. Dieną daryk, ką jis lieps, 0 naktį mokykis skaityti ir 
rašyti. Raštingo Žmogaus nelaimės bijo, iš tolo aplenkia. 

Prieš palikdamas tėvų jurtą užėjo Ananda pas kaimyną 
kviesti Bumbos kartu važiuoti mokytis rašto. 

Numojo Bumba ranka, nusigręžė ir sako: 

— Iš rašto duonos nevalgysi! Mano tėvas turi tūkstantį 
avių. Kam man mokytis? Aš ir taip laimingas: valgau kiek 
noriu! 

Iškeliavo Ananda į miestą ir parsisamdė pas valdininką. 
Dieną tarnavo šeimininkui, o naktį, kai visi miegojo, mokėsi 
skaityti ir Iašyti. 

- Praėjo dveji metai, ir Ananda jau greit skaitė ir gražiai ra- 
šė. 

Grįžo jis pas tėvą ir sako: 

— Kaip jūs liepėt, taip ir padariau. Išmokau skaityti ir ra- 
šyti. 

Pagyrė jį tėvas, o vakare prieš miegą sako: 

— Rytoj vėl keliauk į miestą. Noriu, kad išmoktum pūsti 
fleitą. Geras muzikantas tai kaip burtininkas: priverčia šyp- 
sotis piktus žmones ir kietas širdis suminkština. 

Nenorėjo Ananda palikti tėvų jurtos, bet kaip neklausysi 
vyresnio Žmogaus. k 

Užėjo jis vėl pas Bumbą ir vėl kviečia eiti kartu. 

— Kam aš turiu pūsti fleitą? — piktai atkirto Bumba. — Aš 
galiu nors dešimt muzikantų nusisamdyti, kad tik būtų aukso 
ir sidabro! 

Atėjo Ananda į miestą ir vėl parsisamdė pas valdininką. 
Kai nusileisdavo saulė ir valdininkas nueidavo miegoti, Anan- 
da traukdavo į kitą miesto galą. Ten gyveno senas muzikan- 
tas. Jis gražiai pūtė fleitą, bet nemokėjo skaityti ir rašyti. Mu- 
zikantas pasakė Anandai: 

— Tu mane išmokyk skaityti, 0 aš tave išmokysiu pūsti 
ileitą. 

Šešis šimtus kartų užtiko vidurnaktis Anandą pas muzikan- 
tą. Nei lietus, nei šaltis, nei pūga — niekas jo nesulaikydavo. 
Ir atėjo valanda, kai senis pasakė Anandai: 

— Dabar tu puti geriau už mane — gali grįžti pas tėvą. 
Dėkui, kad išmokei mane skaityti. 

Grįžo Ananda namo. Pasiklausė tėvas, kaip jis pučia fleitą, 
ir liko patenkintas. O vakare, prieš miegą, sako: 

— Rytoj vėl keliauk į miestą. Noriu, kad išmoktum Žaisti 
šachmatais. 

Išėjo rytą Ananda iš gimtosios stepės, o Bumba sužinojo tai 
ir juokiasi: 

— Nemyli tėvas Anandos: vis varo ir varo iš namų! 

Šešis šimtus dienų mokėsi Ananda žaisti šachmatais. Jis 
taip gerai išmoko žaisti, kad niekam nepralošdavo. 

Laimingas ir linksmas grįžo Ananda namo. Bet namie jo 
laukė didelis sielvartas. Kol jis mieste mokėsi, susirgo ir mirė 
jo senas tėvas. O gimtąją jurtą užgrobė plėšikai. Pamatė plė- 
šikai Anandą ir sako: 

— Šiandien auštant josime arklių vogti. Ir tave imsime kar- 
tu. Padėsi mums. Nejosi — galvą palydėsi. 

Išjojo plėšikai auštant pasiėmę kartu Anandą. Grįžtelėjo 
jis ir mato — užpakalyje Bumba velkasi. Ir jį plėšikai privertė 


į plėšikus ir baisu jam pasidarė — tokie pikti veidai. Ir prisi- 
minė jis tėvo žodžius: „Geras muzikantas tai kaip burtininkas: 
gali priversti šypsotis piktus žmones ir suminkštinti kietas šir- 
dis.“ 

Nusipjovė nemačiom Ananda nendrę, pasidarė iš jos fleitą 
ir pučia liūdną dainą. 

Gražiai pūtė Ananda, taip gražiai, kad plėšikai net pamir- 
šo, kur joja. Klausėsi jie liūdnos dainos, ir jų veidai vis gied- 
rėjo ir giedrėjo. Baigė Ananda pūsti, o plėšikai kad -ims pra- 
šyti: 

— Pūsk dar! Pūsk kiek gali! Niekada negirdėjome tokios 
gražios muzikos! 

Vėl pučia Ananda. Pūtė, kol saulė pakilo virš galvos. Tada 
vyriausiasis plėšikas ir sako: 

— Kad jau taip gražiai pagrojai, paleisim tave į laisvę. 
Prašyk mūsų, ko nori. 

Parodė Ananda į Bumbą: 

— Ir jį paleiskite, gerus žirgus mums duokite. 

Plėšikas klausia Bumbą: 

— O tu ką moki? 

— Nieko nemoku, — atsakė Bumba. 

Apsidžiaugė plėšikai: 

— Nepaleisim tavęs. Kas nieko nemoka dirbti, iš to visada 
geras vagis išeina! 

Sėdo vienas Ananda ant žirgo, atjojo į didelį ailą, 0 kaip 
gyventi toliau — nežino: pinigų nėra, valgyti neturi. 

“O tame aile stovėjo didelė balta jurta ir joje buvo tiek 
maisto, kad iš karto galėjai šimtą žmonių pamaitinti. Didžiai 
turtingas buvo jurtos šeimininkas. Visame aile tik jis vienas 
mokėjo rašyti. Kas pas jį savaitę veltui dirbdavo, tam jis Iaš- 
telį išduodavo. Su tuo rašteliu žmogus gaudavo iš baltosios 
jurtos gabalėlį mėsos, taukų, lašinių, arbatos. 

Sužinojo tai Ananda, parašė net šimtą tokių raštelių ir išda- 
lijo juos alkaniems aratams. Ėjo aratai į baltąją jurtą, rodė 

raštelius ir išnešė visą maistą. Tą dieną vargšai pirmą kartą 
gyvenime sočiaį pavalgė. 

Ir sako geri žmonės Anandai: 

— Dėkui, kad pamaitinai mus. O dabar jok iš čia kuo 
greičiau, kitaip pagaus tave turtuolis ir lieps prie arklio uode- 
gos pririšti! 

Paklausė Ananda gerų žmonių. Nujojo jis į gretimą chana- 
tą, O ten visi nuliūdę. vaikšto — niekas' nesijuokia, niekas nesi- 
šypso. 

Ir klausia jis, kodėl visi tokie liūdni vaikšto. Žmonės jam 
atsakė: 2 

— Mūsų chanas labai mėgsta šachmatais žaisti. Kasdien 
chano cirikai ? pačiumpa -vieną žmogų ir nuveda pas: chaną 
sužaisti šachmatais. Kas jam pralošia — gyvybės netenka. Cha- 
nas tuoj pat nukerta nelaimingajam galvą. 

Ananda klausia: | 

— O jei chanas pralošia, kas tada? 

— Nebuvo tokio atvejo, — atsakė žmonės. — Chanas.už mus 
visus geriau Žaidžia šachmatais. 

Priėjo Ananda prie-chano jurtos, žiūri — sėdi netoliese žmo: 
gus ir gailiai verkia. Įsižiūrėjo Ananda — ogi tai Bumba. 

— Ko verki? — klausia Ananda.. 

— Dievai ant manes pyksta! — sudejavo Bumba. — Vos gy- 
vas iš plėšikų ištrūkau. O dabar chano cirikai pačiupo ir ver- 
čia šachmatais sužaisti su chanu! 

— Prasti tavo popieriai! — atsakė Ananda. — Nulėks galve- 
lė. 

Vėl pravirko Bumba, ėmė maldauti: 

— Išmokyk mane žaisti šachmatais — gal išlošiu. 

Ananda atsakė: 

— Matyt, pats užmiršai priežodį: „Lengva nusigręžti nuo 
gerų darbų, bet sunku gerų darbų išmokti!" | 

Tuo tarpu išėjo chanas, liepė pastatyti stalelį jurtoje ir pra- 
dėjo žaisti su Buniba.:Perkėlė Bumba vieną figūrą kvailai, pas- 
kui — antrą, O perkėlęs trečią — pralošė. 

Čiupo chanas kardą, užsimojo ir jau kirs Bumbai galvą. Bet 
išėjo į priekį Ananda ir sako: 


25 Cirikai — kareiviai. 

— Palaukit, nebauskit jo, sužaiskite su manim. Jei pralo- 
šiu, abiem nukirskite galvas. 

— Na gerai, — juokiasi piktas chanas. — Matyt, tau nusi- 
bodo su galva vaikščioti! Sėskis, sužaisime! 

Atsisėdo Ananda ir klausia chaną: 

— Jeigu aš pralošiu — galvos neteksiu, o jeigu jūs pralo- 
šite, kas tada bus? | 

Vėl prajuko chanas: 

— Aš niekam nesu pralošęs, 0 tokiam vaikiščiui juo labiau 
nepralošiu! O jeigu pats išloši, prižadu išpildyti bet kokį pra- 
šymą. 

Pradėjo lošti. Aplink prisirinko žmonių — ir pėsčių, ir rai- 
tų — vietos nėra praeiti. Nė valanda nepraėjo — ir išlošė Anan- 
da, 

Pašoko chanas nuo kilimo net pažaliavęs iš pykčio, bet nie- 
ko neveiksi: pats prižadėjo išpildyti bet kokį prašymą, jei pra- 
loš. 

— Aš tik vieno prašau, — sako Ananda, — kad nuo šiol ne- 
bebūtų tavo chanate mirties bausmių. 

Išgirdo tai žmonės ir kad ims šaukti: 

— Gerai prašo! Labai gerai! 

Mato chanas — nieko nepadarys ir įsakė visiems paskelb- 
ti: P 

— Uždraudžiu nuo šiol mirties bausmę savo chanate. 

Puolė Bumba prie Anandos, glėbesčiuoja jį ir sako: 

— Koks tu laimingas, kad išlošei šachamatais. 

Ananda atsakė: 

— Aš triskart laimingas! Laimingas, kad klausiau savo tė- 
vo; laimingas, kad iš vaikystės dirbti išmokau; laimingas, kad 
mano darbas piktus žmones daro gerus, 0 žiaurius daro be- 
jėgius. 


ŽMOGUS GIMSTA NE SAU 


Išaugino vienas senas žmogus tris sūnus. Du vyresnieji bu- 
vo protingi, o trečias. kvailas. Jį Davadoržiu vadino. Gal jis ir 
nebuvo kvailas, tik vyresnieji broliai visą laiką iš jo šaipėsi. 

13. Medžiotojo sūnus 


Ką tik padaro Davadoržis — jie ir juokiasi. Važiavo pro šalį 
žmogus, pametė piniginę su pinigais, rado ją Davadoržis ir iki 
vakaro vijosi tą Žmogų raitas, kad galėtų atiduoti jam pini- 
ginę. O vyresnieji broliai juokiasi: | 

— Kvailys! Jam laimė nusišypsojo, o jis arklį „nuvarė nuo 
kojų, kad tos laimės atsikratytų! 

Užklydo į jurtą svetima avis — Davadoržis nuvedė ją šei- 
mininkui. 

Vyresnieji broliai pyksta: 

— Tikras kvailys. Reikėjo papjauti avį ir mėsą suvalgyti, 
O jis mat kaip kvailai padarė! 

Duoda kartą broliai Davadoržiui sidabrinį pinigą ir sako: 

— Važiuok į turgų ir nusipirk, ko širdis geidžia. 

Išvažiavo Davadoržis į turgų, o broliai krizena: 

— Pažiūrėsim, ką kvailys parsiveš! Tikriausiai seną popier- 
galį nuo arbatos. 

Grįžta vakarop Davadoržis, ir broliai klausia: 

— Ką nusipirkai? Parodyk! 

Davadoržis ir sako: 

— Nieko nenusipirkau. Vaikščiojau vaikščiojau po turgų — 
nieko ten nebuvo, ko aš norėjau. Štai pinigas, pasiimkit at- 
gal. 

Visai supyko broliai: 

— Nenorim gyventi su tokiu kvailiu. Nešdinkis iš mūsų 
jurtos kur nori! 

Pagailo senam tėvui savo Davadoržio: 

— Kur jūs jį varote iš gimtų namų? Prapuls jis svetimoje 
vietoje! 

— Gal ir neprapulsiu, — atsakė Davadoržis, — aš girdėjau, 
Vakaruose gyvena senas išminčius. Paklausiu jį, kaip man gy- 
venti be jurtos, be galvijų, be arklių. 

Užsidėjo kepurę, atsisveikino ir išėjo į tolimą kelią. 

Veikiai jis atėjo į vieną chanatą ir mato: prie kiekvienos 
jurtos avys nejudėdamos guli, arkliai slampinėja vos gyvi ir 
žmonės aplinkui liesi, liūdni. 

Davadoržis ir klausia: 

— Kas čia jums atsitiko? 

Žmonės sako: 


N 

— Greit bus mėnuo, kai išseko mūsų upokšnis. Nebeturime 
vandens. Be aukso gyventi galima, o be vandens — ne. Dar die- 
na kita, ir visi mirsime. 

Davadoržis ir sako: 

— Einu aš į Vakarus pas seną išminčių — laimės ieškoti. 
Kartu paklausiu, kodėl jūsų upokšnis išseko. 

Ir-eina toliau. 

Saulei leidžiantis jis pamatė ant kalvos jurtą. Iš tos jurtos 
išėjo graži mergaitė ir sena moteriškė. Nusilenkė Davadoržis 
senutei, ir ji jam nusilenkė. Paskui jis nusilenkė jaunai gra- 
žuolei, o ji jam nieko neatsakė. 

Tada senoji moteriškė tarė: 

— Nepyk ant mano dukters. Ji akla. Nuo pat gimimo die- 
nos gyvena be džiaugsmo ir be sveikatos. 

Pasakė taip senutė ir pravirko. 

— Neverk, — sako Davadoržis. — Einu aš pas seną išminčių 
laimės ieškoti, tai paklausiu ir apie tavo dukterį — kaip jai 
pIraregėti. 

Ir vėl eina į Vakarus. Ėjo dieną, ėjo kitą, ėjo trečią, O sep- 
tintą dieną pamatė 0lą kalno papėdėje. Čia ir gyveno senasis 
išminčius: 

Pamatė senis Davadoržį ir klausia: 

— Kokios bėdos atvedė pas mane? 

Davadoržis ir sako: 

-— Išseko viename chanate upelis. Krinta ten gyvuliai, ir 
žmonės vaikšto vos gyvi. Ir dar: gyvena su motina akla gra- 
žuolė. Jau šešiolika metų ji nemato saulės šviesos, nepažįsta 
džiaugsmo. Sakyk, ką daryti, kad atsirastų vandens upelyje, 
kad praregėtų akla gražuolė? 

Išminčius sako:. 

— Tegu chanato gyventojai eina prie upelio pradžios. Ten 
jie sužinos, kaip išsigelbėti. Akla gražuolė praregės, kai jos 
kairiąją ranką palies jaunįkaitis, skirtas būti jos vyru. Jei spė- 
si jiems persakyti, ką aš pasakiau, iki patekant saulei — jie 
bus išgelbėti. Nespėsi — viskas taip ir liks, kaip buvo. 

Padėkojo Davadoržis seniui ir skuba atgal. 

— Ei, — šūktelėjo išminčius, — ilgas tavo kelias. Imk štai 
žirgąl 

Atsigręžė Davadoržis — priešais jį pabalnotas žirgas švie- 
siais karčiais ir uodega. Užšoko Davadoržis ant jo ir joja. Ne- 

žinia, kiek jis taip jojo, tik staiga susigriebė — ogi jis užmiršo 
paklausti išminčių, kaipgi jam gyventi be jurtos, be galvijų ir 
be pinigų. Buvo besukąs atgal, bet pagalvojo: „Jeigu grįšiu at- 
gal — nespėsiu rytoj iki patekant saulei persakyti, ką liepė iš- 
minčius. Ir liks tada gražuolė akla, ir daug žmonių mirs iš 
troškulio." 

— Tiek to, — pasakė sau Davadoržis, — paklausiu kitą kar- 
tą. 

Prijojo jis prie jurtos ant kalvos: jį vėl pasitiko senutė, 
O paskui ją akloji gražuolė išėjo. 

— Paklausyk, ką sakė, išminčius! — šūktelėjo Davadoržis.— 
Tavo duktė praregės, kai jos kairiąją ranką palies jaunikaitis, 
skirtas būti jos vyru. 

— Dėkui tau! — pasakė senutė. — Tik aš nežinau, kuri jos 
Tanka kairė, o kuri dešinė. 

— Va šita kairė, — parodė Davadoržis paliesdamas kairiąją 
mergaitės ranką. 

Ir beregint mergaitė džiaugsmingai suriko: 

— Matau! Matau! Ir saulę matau, ir stepę, ir dangų — viską 
matau! Ak, kokia aš laiminga! 

Motina puolė glėbesčiuoti Davadoržį, paskui atsigodo ir sa- 
ko: 

— Vadinasi, tau ir skirta būti jos vyru. Pasilik gyventi su 
mumis. Mes turime gerą jurtą, karvių, avių. Kasdien galėsi 
valgyti riebią mėsą! 

— Negaliu dabar pasilikti. Turiu iki patekant saulei suspė- 
ti į gretimą chanatą. Kitaip žus ten gyvuliai, ir Žmonės numirs 
iš troškulio. 

Tada gražuolė sako: 

— Nenoriu skirtis su tavim! Imk ir mane kartu. 

Pasodino Davadoržis už savęs ant švieskarčio žirgo nuota- 
ką ir lekia. Atjojo į gretimą chanatą, o čia žmonės jau ir vaikš- 
čioti nebegali: guli jurtose mirties laukdami. 

Davadoržis šūktelėjo: 

— Eikite prie upokšnio pradžios — tada baigsis jūsų nelai- 
mės. 

Atsakė jam žmonės: 

— Mes neturime jėgų pakilti. Matyt, mums lemta mirti iš 
troškulio, 

Supliekė Davadoržis švieskartį žirgą — pats joja prie upok- 
šnio pradžios. Nujojo, žiūri — guli nebegyvas dramblys, straub- 
liu užtvėręs upeliuką, O visas vanduo į šoną teka. Pastūmė 
straublį — ir vanduo ėmė čiurlenti į chanatą. 

— Dabar josim pas mano tėvą, — sako Davadoržis nuota- 
kai. — Tegu pamato, kokia bus mano žmona. Ir broliai tegu 
pamato, kokia tu jauna ir graži. 

Prijojo jie prie upės, persikėlė į kitą krantą ir nulipo nuo 
švieskarčio žirgo pailsėti. Staiga žiūri Davadoržis — guli ant 
smėlio sidabrinė žuvelė vos begyva, vos vos Žžvynelius bejudi- 
na. Turbūt ją banga išmetė į krantą. 

Pagailo Davadoržiui žuvelės. Paėmė jis ją atsargiai ir pa- 
leido į upę. 

Paplaukė šiek tiek žuvelė ir prabilo žmogaus balsu: 

— Pastovėk vietoje, niekur nenueik! 

Ir dingo po vandeniu. 

Po trumpos valandėlės iš vandens iškilo raitelis ant keršo 
žirgo, prijojo prie Davadoržio ir sako: 

— Tave vandenų karaliūnas šaukia. Jojam greičiau! 

— Ką tu, — nesutinka Davadoržis. — Kam aš turiu joti pas 
jį? 

— O tu, pasirodo, bailys. Vandenų karaliūno išsigandai! 

— Ko aš jo išsigąsiu? — sako Davadoržis. — Jojam. Pažiū- 
rėsiu, kaip gyvena vandenų karaliūnas. 

Ir liepė jis nuotakai joti ant švieskarčio žirgo pas tėvą ir 
ten laukti. Kai nuotaka nujojo, Davadoržis atsisėdo užpakalyje 
raitelio, ir žirgas iškart šoko į vandenį. Nė apsidairyti Dava- 
doržis nespėjo — keršas žirgas priešais valdovo rūmus susto- 
jo. Įėjo Davadoržis į rūmus — jam priešais vandenų karaliūnas 
atskuba su sidabrine žuvele raudonais žvyneliais rankose. 

— Sveikas, bičiuli| — sako karaliūnas. — Tu išgelbėjai iš 
mirties mano mylimiausią dukružę. 

Vos tik ištarė, karaliūnas šiuos žodžius — žuvelė pavirto 
mergaite sidabro spalvos veideliu ir raudonais kaip auksas 
plaukais. 

— Pasilik gyventi pas mus, — sako karaliūnas. — Mano 
duktė bus tavo pati, duosiu tau erdvią jurtą, kaimenę jūros 
žirgų padovanosiu. Duosiu ištikimų ir miklių tarnų. 

Davadoržis atsakė: 

— Negaliu pas tave likti. Manęs žemėje laukia nuotaka ir 
tėvas. Kas jį, sengalvėlį, be manes, maitins. 

— Kad jau taip — nelaikysiu tavęs, — sako vandenų kara- 
liūnas. — Duosiu tau atsisveikinimui tris dovanas, 0 tu jau pats 
žiūrėk, ką su jomis daryti. Imk štai šitą kepurę. Užsidėsi ją — 
niekas tavęs nematys. Imk šitą auksinį plaktuką. Suduosi juo 
septynis kartus per žemę — auksinė jurta atsiras. Ir imk štai 
šituos avies kailinius. Apsivilksi juos, pasipurtysi tris kartus, — 
lietus iš dangaus pasipils. Tris valandas lis. 

Tai taręs liepė karaliūnas palydėti Davadoržį į krantą. 

Sėdo vėl Davadoržis ant keršo žirgo — ir bemat atsirado ant 
kranto. Nulipo nuo žirgo — šis šast į vandenį — tarsi niekada 
jo nė nebuvo. 

Eina Davadoržis namo, skuba, ant pečių avies kailinius už- 
simetęs, į rankovę stebuklingą kepurę įsikišęs, po pažastimi 
auksinį plaktuką pasispaudęs. 

Saulei leidžiantis pamatė Davadoržis gimtuosius namus ir 
užsidėjo kepurę — tapo nematomas. Žiūri — šalia jų senos jur- 
tos nauja stovi. Priėjo Davadoržis prie naujos jurtos, girdi, 
kaip vyresnysis brolis kalba: 

— Negalima ilgiau šitoje stepėje gyventi. Saulė visą žolę 
išdegino, gyvuliai išgaišo, net kupranugariai neišsilaikė. Liko 
tik švieskartis žirgas, kuriuo kvailio pati pas tėvą atjojo. Kel- 
kimės iš čia! 

Kitas brolis sako: 

— Bene sukrausime ant vieno švieskarčio žirgo ir mūsų juI- 
tą, ir tėvo? O dar turime pasodinti ant žirgo kvailio nuota- 
ką. 

Vyresnysis brolis supyko: 

— Kam mums tėvą imti? Jis jau toks senas, kad avių nebe- 
gali ganyti. Ir kvailio nuotaką čia paliksim. Vakare, kai su- 
guls visi miegoti, sėsim ant švieskarčio žirgo, pasiimsim savo 
jurtą ir nukaksim prie upės. 

Netrukdė Davadoržis broliams. Pavogė jie naktį švieskartį 
žirgą ir išjojo. O Davadoržis įėjo tyliai su savo stebuklingąja 
kepure į tėvo jurtą, atsigulė prie durų ir užsiklojo avies kai- 
liniais. | 

Rytą, prieš švintant, pabudo Davadoržis ir nusiėmė stebuk- 
lingąją kepurę. 

Puolė prie jo tėvas, pribėgo nuotaka. Iš džiaugsmo nė žo- 
džių neberanda, Glėbesčiuoja; arbata su pienu vaišina, 

Atsisėdo Davadoržis arbatos gerti, o tėvas sako: 

— Kaip gerai, kad parjojai. Nelaimė mus ištiko: jau du: 
mėnesiai nėra lietaus. Visa žolė išdegė. Nėr kur gyvuliams 
ganytis — išgaišo visi. Reikia greičiau keltis iš čia. Tuojau ei- 
nu tavo broliams pasakysiu: tegu taisoši kelionei. 

Davadoržis sustabdė tėvą: 

— Neikite pas juos. Naktį jie išjojo ant mano švieskarčio 
žirgo, o jus čia numirti paliko, 

Nuliūdo tėvas, paskui ėmė koneveikti nedėkingus sūnus: 

— Nors lopinėlį veltinio būtų palikę — jurtai palopyti; au- 
re kaip prakiuro! 

-— Tokia bėda dar ne bėda, — sako Davadoržis. 

Išėjo jis iš jurtos, pasitraukė per septynis žingsnius, išsi- 
ėmė auksinį plaktūką ir sudavė juo“ septynis kartus per že- 
mę. Beregint toje vietoje auksinė jurta atsirado. Tik žvilga — 
net akys skauda bežiūrint. 

Iš pradžių tėvas labai apsidžiaugė auksine jurta, 0' paskui 
sako: 

-— Kam mums auksinė jurta; jei visi kaimynai iš čia išsi- 

kelia? Negalima čia pasilikti, matai — visa žolė išdegė, nėr kur 
gyvuliams ganytis. 
Nieko neatsakė Davadoržis, tik užsivilko kailinius, pasipur- 
tė tris kartus — ir kad prapliupo lyti. Tris valandas šniorijo be 
perstojo. O kai lietus liovėsi, sužaliavo. stepėje žolė, atgijo kri- 
tusios avys, pradėjo būbauti karvės. 

— Ak, — sakė tėvas, — kad taip dabar arklys būtų! 

Nespėjo jis ištarti šių žodžių, girdi — bilda žirgo kanopos. 
Tai: švieskartis žirgas atbėgo. Pamatė švieskartis Davadoržį, su- 
Žžvengė linksmai ir sustojo prie auksinės jurtos. 

O kitą dieną grįžo broliai vos kojas pavilkdami. Papasako- 
jo, kaip juos nubloškė švieskartis žirgas vidury stepės ir par- 
bėgo atgal... Gavo jie. palikti stepėje savo jurtą ir kiūtinti na- 
mo pėsti. Vos,gyvi parsirado. R 

Davadoržis sako: 

— Tiek to! Gyvenkite su mumis. Visiems vietos užteks. 

Paniuro tėvas, bet nepriekaištavo. 

— Tegu gyvena. Tik jiems proto reikėtų įkrėsti, — pasa- 
kė. 

Paėmė jis tašurą *? ir kad pliekia nedėkingus sūnus. Pliekia 
ir kalba: 

— Ne sau Žmogus gimsta, o kad kiti iš jo džiaugsmo pa- 
tirtų! Galvokite apie kitus ir bus jums gera! 


KBATODRAS L51JINANAS 


Gyveno viename chanate neturtingas piemuo su pačia. Ir 
gimė jiems sūnus. Davė jie sūnui Gunano vardą. Pagyveno 
berniukas vieną dieną — nebeužtenka vieno avikailio jam su- 
supti. Pagyveno dvi diėnas — nebesutelpa į du avikailius. Pa- 
gyveno penkias dienas — maža penkių avikailių. Matot, koks 
batoras *' auga! 

Padovanojo tėvas Gunanui sartą kumeliuką, padarė balną, 
lanką su strėlėmis, kamanas davė. Pradėjo Gunanas į medžiok- 
lę joti. Gerai jam sekėsi. Grįžta iš medžioklės — lapės kailį 
kepurei pargabena, o prie lanko negyvi zuikiai tabaluoja. 

Važiavo sykį tomis vietomis chanas. Išgirdo: jis, kaip žmo- 
nės apie Gunaną kalba: 

— Koks batoras auga! Jam tiktų chanu būti! O mūsiškis — 
kaip koks susna kuinas: daug ėda, o darbui netinka. 

Supyko chanas ir nusprendė susidoroti su batorų Gunanu. 
Įsakė jis atvesti jam piemens sūnų. Kai Gunanas buvo atves- 
tas, sako: 

— Girdėjau, kad mano krašte nėra už tave narsesnio žmo- 
gaus. Ir dar girdėjau, kad nėra pasaulyje greitesnio žirgo už 
tavo sartą kumeliuką. Jok į pietų pusę, kur gyvena dešimtgal- 
vis mangasas, ir atgabenk jį. 

— Gerai, — sako Gunanas. — Kaskite Žmogėdrai gilią duo- 
bę! | 

Pasibalnojo batoras sartą kumeliuką, pasiėmė šimtasieksnę 
urgą ir joja į pietų pusę. Kur kiti jodavo metus, jis nujoja per 
mėnesį — mėnesio kelią kumeliukas įveikia per dieną. 


*“ Tašuras — arkliams varinėti lazda žaliamine oda apvyniotu “ galu. 
7 Batoras — milžinas, karžygys. 
) 

Lekia batoras per stepę — net vėjas ausyse švilpia. Ūmai 
tik stabt kumeliukas vidury kelio ir traukiasi atatupstas, piestu 
stoja. 

- Gunanas klausia: 

— Kodėl sustojai? Kodėl neleki stepe? ' 

Žirgas atsakė: 

— Ar matai tolumoje, ten kur dangus sų žeme susilieja, 
juodą dėmę? | 

— Matau, — sako Gunanas. — Tai kalnas didžiulis. 

— Tai ne kalnas, visai ne kalnas. — Ten sėdi ant savo žirgo 
mangasas — dešimtgalvis žmogėdra. 

— Šuoliuok į jį! — sušuko Gunanas ir stvėrė nuo pečių 
lanką. > 

— Ne, — atsakė sartas kumeliukas. — Ko] mangasas sėdi 
ant žirgo — jo niekas nenugalės. Reikia, kad jis nuliptų nuo 
žirgo. Klausykis, ką toliau turi daryti. -Paimk šimtasieksnę ui- 
gą ir pasislėpk medyje. 

Taip ir padarė: Gunanas. Įsiropštė į medį, laiko rankoje ur- 
gą ir laukia, Kas bus toliau. 

O mangasas pamatė, kad stepe kumeliukas lekia, ir kad su- 
plieks žirgą — tas akimirksniu trijų dienų kelią nušuoliavo. 

Pribėgo sartas kumeliukas prie medžio, sustojo ir nejuda. 

Nulipo mangasas nuo žirgo, nusiėmė nuo juostos apynastrį 
ir mauna jį sartam kumeliukui. Tada Gūnanas tik šast ir užme-" 
tė Žmogėdrai urgą, nušoko nuo medžio ant savo kumeliuko 
ir rūksta greičiau už ugnį sausa stepe. 

Joja batoras Gunanas ir tempia mangasą paskui save. 

Netrukus girdi chanas rūmuose — taip smarkiai bilda, kad 
net arkliai piestu stojasi, karvės mykia, avys bliauna, tolumoje 
kalnų viršūnės byra žemyn. | 

Išsigando chanas, o šenas jo patarėjas klausia: . 

— Ar žinai, o valdove, iš kur tas triukšmas tavo šalyje? 

„-— Žemė dreba! — atsakė chanas. — Matai, kalnai linguo- 
ja. : 

— Ne, — atsakė senas patarėjas. — Tai inangasas prie tavo 
jurtos artėja! 

Nespėjo patarėjas ištarti šių žodžių, žiūri — priešais chano 
rūmus mangasas guli. Sukioja žmogėdra savo dešimt galvų, 
špirga, 0 ištrūkti negali — geležine ranka jį laiko urgoje bato- 
ras Gunanas. 

Įgrūdo jis mangasą į trisdešimties sieksnių gylio duobę, o 
chanas ir sako Gunanui: 

— Tokio batoro neturi nė vienas chanas. Pasilik mano rū- 
muose, būsi mano najonas. Duosiu tau tabūną arklių, kaimenę 
karvių, bandą avių, kupranugarių duosiu, savo dukterį į pačias 
atiduosiu. 

Atsakė Gunanas chanui: 

— Gražūs tavo rūmai, bet tėvų jurta geriau. Turtas — geras 
daiktas, bet laisvė — geriau. 

Pasakė taip ir šuoliuoja ant savo sarto kumeliuko namų 
link. 

Penkias dienas gyveno Gunanas tėvų jurtoje, o šeštąją at- 
šuoliavo pas jį keli chano cirikai. 

— Chanas tave šaukia, skubėk paskui mus! 

Sėdo Gunanas ant sarto kumeliuko ir nujojo pas chaną. 

"Chanas ir sako: 

— Narsesnio batoro už tave mano šalyje nėra. Greitesnio 
žirgo už tavo sartą kumeliuką pasaulyje nėra. Atgabenk man 
į pačias galingojo chano Iribsyno dukterį, ir aš padarysiu tave 
savo įpėdiniu. O neatgabensi — atiduosiu tave šunims sudras- 
kyti! 

Apgręžė Gunanas kumeliuką ir joja su tėvu atsisveikinti 
prieš ilgą kelionę. Senasis piemuo sako: 

— Nepasieksi tu chano Iribsyno karalystės. Tau kėlią pas- 
tos mirties upė. Mirties upės neperplaukia nei žmogus, nei Žir- 
gas. Ant ko užtykšta vandens lašas iš tos upės, tas beregint 
miršta. Už mirties upės plyti raudonoji jūra. Ant ko užtykšta 
raudonosios jūros vandens lašas — tas gyvas sudega. 

Nieko neišsigando Gunanas. Sėdo ant sarto kumeliuko ir 
joja. Kur kiti metus joja, jis — mėnesį; mėnesio kelią kume- 
liukas per vieną dieną nubėga. 

Veikiai mato Gunanas — priešais mirties upė. Nuskynė jis 
nendrelę ir įkišo į vandenį — nendrelė pagelto ir iš karto nu- 
geibo. 

— Teisybę tau sakė tėvas, —tarė kumeliukas. — Neper- 
plauksim šitos upės. 

Nuliūdo Gunanas. Sartas kumeliukas jį guodžia. 

— Neliūdėk. Aš pašauksiu mums į pagalbą vyresnįjį savo 
brolį. Jis padės! 

— Kas gi tavo brolis? — klausia Gunanas. 

— Kitiems nesakiau, 0 tau pasakysiu: mano brolis — ste- 
pės vėjas. 

Pagręžė sartas kumeliukas galvą į rytus ir sužvengė. 

Atskrido vėjas prie mirties upės greičiau už akies mirksnį, 
pakėlė virš vandens sartą kumeliuką su raiteliu ir perskrai- 
dino į kitą krantą. 

Joja Gunanas toliau. Kur kiti metus joja, jam užtenka mė- 
nesio, — mėnesio kelią kumeliukas per valandą įveikia. 

Netrukus jis pasiekė raudonosios jūros krantą. 

Nuskynė Gunanas nEtareis ir įmetė į jūrą; nendrelė tik 
plykst ir sudegė. 

— Teisybę tau sakė tėvas, —tarė kumeliukas. — Neper- 
plauksim šitos jūros. 

Nuliūdo Gunanas. 

Vėl pagręžė galvą sartas kumeliukas į rytus ir sužvengė 
dar garsiau negu pirma. 

Praėjo valanda — nėra vyresniojo brolio. Kita valanda pra- 
ėjo — niekas neatskuba pagalbon. 

Tik žiūri Gunanas — debesėlis toli danguje pasirodė. Plau- 
kia debesėlis priešais Gunaną, tiesiog akyse didėja. 

— Tą debesėlį mums vyresnysis brolis gena, — pasakė sar- 
tas kumeliukas. 


Teisybę pasakė. Susigretino juodas debesis su Gunanu, nu- 
sileido ant žemės ir apdengė jį nelyginant storu veltiniu. Už- 
šoko Gunanas ir kumeliukas ant debesio, pakėlė vėjas juos 
aukštai į dangų ir perskraidino per raudonąją jūrą. 

Kai jūra dingo iš akių, nusileido debesis stepėje ant kelio, 
ir joja Gunanas toliau. Rytą jis pasiekė chano Iribsyno žemę, 
pamatė ten daugybę jurtų ir galybę žmonių. 

— Kas čia per šventė, kodėl tiek daug žmoniųt — klausia 


Gunanas. 


. 4 . N 
Vienas žmogus jam sako: / 


—- Didelė šventė pas mus. Rungtyniaus šiandien du broliai: 
Šamdagajus ir Urtus. Katras nugalės — tam chanas Iribsynas 
savo dukterį atiduos už žmoną. 

Prijojo Gunanas prie chano rūmų ir įėjo į vidų. 

— Ko tau reikia? — piktai klausia chanas Iribsynas. — Ko 
man ramybę drumsti? 

— Noriu su tavo batorais rungtynėse dalyvautį, — atsakė 
Gunanas. 

— Oho! — nustebo chanas. — Nagi pabandyk! 

Vidurdienį prasidėjo žaidynės. Iš pradžių buvo šaudoma į 
taikinius. Įbedė šauliai į ąžuolinį kelmą geležinę adatą, pasi- 
traukė nuo kelmo per tokį atstumą, kuriam įveikti reikia mė- 
nesio, ir pradėjo šaudyti. 

Pirmasis nusitaikė Šamdagajus. Dvi dienas tempė jis temp- 
lę, 0 trečiai dienai auštant paleido strėlę į taikinį. Per vieną 
pirštą neprilėkė strėlė iki taikinio ir nukrito prie pat kelmo. 
Suspiegė iš apmaudo Šamdagajus ir sulaužė į kelį savo lan- 
ką. 

Ėmė taikyti Urtus. Keturias dienas tempė jis templę, o 
penktajai auštant paleido jis strėlę į taikinį. Per vieną pirštą 
nulėkė strėlė toliau. Nukrito už pat kelmo. Suspiegė iš ap- 
maudo. Urtus ir sulaužė į kelį savo lanką. | 

Išėjo tada Gunanas su tėvo lanku. Tris dienas tempė jis 
templę. Auštant ketvirtai dienai paleido strėlę į taikinį. Tie- 
siai į adatos skylutę pataikė Gunano strėlė. 

Paskui prasidėjo imtynės. Tris dienas ritosi Šamdagajus su 
Urtum, tris dienas spaudė jie kits kitą prie žemės. Toje vie- 
toje, kur Šamdagajus prispaudė prie žemės Urtų, atsirado pen- 
kių sieksnių gylio griovys. Vaikšto Šamdagajus aplink griovį 
ir giriasi: 

— Nėra stipresnio batoro už mane. Gaus chanas atiduoti 
savo dukterį man už žmoną. 

Į jį kreipėsi Gunanas: 

— Noriu su tavim pasigalynėti, išbandyti, ar tvirtai laikai- 
si ant kojų. 

Ir stojo abu ristis. Penkias dienas spaudė kits kitą prie Že- 
mės. Treptelėjo. Gunanas koja į žemę —ir toj vietoj ji pra- 
siskyrė. Bumbt Šamdagajus į plyšį — vos spėjo pusgyvį už 
plaukų ištraukti. 

Išaušo paskutinių rungtynių diena. 

Rytą išjojo į stepę ant savo žirgų Šamdagajus, Urtus ir Gu- 
nanas. Šamdagajaus žirgas šviesbėris, ūmus — žiežirbos iš akių 
lekia. Urtaus žirgas keršas, siautulingas — liepsna iš. šnervių 
veržiasi. O Gunano sartas kumeliukas mažas, romus. 

Juokiasi žmonės iš Gunano: 

— Tokiu arkliu tik avis vaikyti! 

Atvažiavo lenktynių žiūrėti chanas Iribsynas su dukteri- 
mi — gražuole Cėcėga 2. 

Pamatė piemens sūnus Cėcėgą — iš karto pamilo. O chano 
duktė išvydo Gunaną ir sako tėvui: 

— Aš būsiu žmona to batoro, kuris sėdi ant sarto kume- 
liuko! 

Supyko chanas ir kad ims šaukti ant dukters: 

— Nevalia tau rinktis! Kuris pirmas nušuoliuos iki kalno, 
tas ir bus tavo vyras! | 

Mostelėjo chanas rankove ir trys batorai pasileido kalno 
link. Priekyje šuoliuoja šviesbėris žirgas, už jo — keršas, 0 vi- 
sų užpakaly — sartas kumeliukas. 

Pamatė Cėcėga, kad Gunanas atsiliko, pravirko gailiai ir 
pabėgo nuo žmonių į rūmus. 

Pasilenkė Gunanas kumeliukui prie ausies ir sako: 

— Aplenkė tave šviesbėris ir keršis. Nelemta gražuolei Cė- 
cėgai būti mano žmona, o be jos aš gyventi nenoriu! 

Ir sako sartas kumeliukas: 

— Nesielvartauk ir išlygink savo raukšles!) 

Pasakė taip, pagręžė galvą į rytus ir sužvengė, 


Beregint atrūko iš stepės uraganas ir kad pučia, kad pučia 
priešais šviesbėrį ir keršį. Pliekia Šamdagajus ir Urtus savo žir- 
gus, O tie — nė iš vietos. Aplenkė juos sartas kumeliukas ir 
pirmas atšuoliavo prie kalno. Kad džiūgauja :.žmonės, kurie 
čia buvo! Išgirdusi triukšmą iš rūmų Cėcėga išėjo — pažiūrės, 
katram ji atiteko už žmoną: Šamdagajui ar Urtui, Mato — jo- 
ja prie chano ant savo sarto kumeliuko Gunanas, 0 anie du 
dar nė iki kalno nenulėkę. 

Paniuro chanas ir sako Gunanui: 

— Tu svetimos žemės batoras. Aš nežinau, kokios esi kil- 
mės. Bet žodžio nekeisiu — imk už žmoną mano dukterį. Tik 
įsidėmėk: neduosiu aš tau kraičio nei aukso, nei sidabro, nei 
drabužių, nei arklių, nei karvių, nei kupranugarių, nei avių, 
nei ganyklų. O kitko prašyk ko tik nori. 

Pasakė taip chanas, O pats sau galvoja: „Nenorės jis imti 
pačios be kraičio.“ 


28 Cėcėga— gėlė. 

Pasisodino Gunanas nuotaką užpakaly savęs ant sarto ku- 
meliuko ir sako chanui: k 

— Nereikia man nei aukso, nei sidabro, nei drabužių, nei 
ganyklų. Vietoj arklių duok man tik kumeliukus. Vietoj karvių 
duok tik veršelius. Vietoj kupranugarių duok tik kupranuga- 
riukus. Vietoj avių duok tik ėriukus. 

Chanas taip ir liepė padaryti. 

Atsisveikino Cėcėga ir Gunanas su chanu ir gena priešais 
save kaimenę kumeliukų, veršiukų, kupranugariukų ir ėriukų. 
Pasivarė šiek tiek ir girdi — kažkas dunda užpakaly — ogi, pa- 
sirodo, didžiulė kaimenė iš paskos atbėga. 

Nustebo Cėcėga, o Gunanas sako: 

— Piemens sūnus. geriau už chaną žino gyvulių įpročius. 
Visada taip: kur ėriukas, ten ir avis, kur kupranugariukas, ten 
ir kupranugaris. Ta didžiulė kaimenė paskui savo vaikus eina. 
Chanas nebesusigrąžins jos. 

Ir nujojo Gunanas su savo žmona į tolimas žemes, kur nė 
chano dar jokio nėra buvę. Ten jis ir gyveno laimingai su 
šavo Cėcėga. 

O kai prasidėjo ruduo, sėdo jis ant sarto kumeliuko ir at- 
rūko prie senos tėvų jurtos. Pamatė prie jurtos tėvą su motina 
ir sako: 

— Taisykitės, važiuosime pas mane gyventi. 

Paklausė senukai ir išvažiavo kartu. Ir nugyveno jie ten 
amželį gerbiami ir mylimi. 

O Gunanas su savo žmona vis žiūrėjo, kad sartas kumeliu- 
kas turėtų avižų ir šviežios žolės. 


LAMA IR DAILIDĖ 


Seniai, labai seniai gyveno vienoje šalyje godus ir žiaurus 
lama. O netoli jo gyveno vienas dailidė. 

Susitiko sykį lama dailidę ir sako jam: 

— Žmonės. turi padėti vienas kitam. Tu pastatyk man na- 
mą, O aš paprašysiu dievą, kad suteiktų tau laimės. 

Dailidė sako: 

— Kol mano rankos nulaiko kirvį, niekas mano laimės iš 
manęs neatims. 

Pasakė taip ir eina sau. 

Supyko lama ant dailidės. Jis buvo pripratęs, kad visi jam 
veltui dirbtų. Galvoja, kaip čia nepaklusnų dailidę įveikti. Gal- 
vojo galvojo ir sugalvojo. 

Nuėjo jis pas carą ir sako: 

— Buvau aš šiąnakt danguje. Mačiau velionį tavo tėvą. 
Liepė man caras tėvelis perduoti tau laišką. Štai jis. 

Ir padavė carui laišką, kurį pats parašė. 

Paėmė caras laišką ir skaito: 

„Noriu pastatyti danguje šventyklą, bet čia nėra dailidės. 
Atsiųsk man savo dailidę. Kaip rasti pas mane kelią, pasakys 
lama.“ 

Pasišaukė caras dailidę ir sako: 

— „Mano tėvas nori, kad tu pastatytum jam šventyklą dan- 
guje. Štai jo įsakymas. 

Pažiūrėjo dailidė į laišką ir klausia: 

— 'O kaip man į dangų patekti? 

— Tai visai paprasta, — sako lama. — Danguje (gyvenantis 
caras įsakė tave uždaryti daržinėje, O daržinę padegti. Tada 
ant dūmų žirgo tu nuskrisi tiesiai į dangų. 

Parėjo dailidė namo ir pasakoja pačiai: 

— Klastingas lama nori mane pražudyti. Padėk man vieną 
darbą nuveikti. 

Visą naktį kasė dailidė su pačia požeminį taką iš daržinės 
į jurtą. Paryčiu darbą šiaip taip baigė. 

Atvažiavo vidurdienį pas dailidė į namus caras su svita, 
lama ir būrys kareivių. 

Kareiviai uždarė dailidę į daržinę, lama atitempė prie dar- 
žinės glėbį šieno ir padegė jį. 

Kai viską apgaubė dūmai, dailidė požeminiu taku parsigavo 
į jurtą ir žiūri pro plyšį, kaip dega daržinė. O caras sų svita 
vis į viršų spokso — gal pamatys, kaip dailidė į dangų ky- 
la. 

Gudrus lama irgi užvertė galvą ir sušuko: 

*— Antai jis, antai dailidė! Apsiautė jį dūmai ir tiesiai į 
dangų kelia! 

Palinkėjo. tada visi dailidei gerai išpildyti danguje gyve- 
nančio caro valią ir išsiskirstė. 

Visą mėnesį sėdėjo dailidė namie, niekur neišėjo. Tris kar- 
tus per dieną jis prausėsi kumysu veidą ir rankas ir greitai 
pasidarė baltesnis už pavasario debesį. 

„Praėjus mėnesiui apsivilko dailidė drabužį iš balto šilko ir 
nuėjo pas carą. 

— Paleido mane jūsų tėvas į žemę ir liepė perduoti laiš- 
ką, — pasakė dailidė. 

Paėmė caras laišką ir skaito: 

„Dailidė pastatė man gerą šventyklą. Apdovanok jį už tai. 
Dabar atsiųsk man trims dienoms lamą. Šventykla be lamos — 
blogiau negu tušti rūmai. Tegu lama atsiranda pas mane tuo 
pačiu keliu kaip ir dailidė.“ 

Padovanojo caras dailidei kupranugarį, apkrautą gėrybėmis, 
ir liepė pašaukti lamą. 

Pamatė lama dailidę tokį baltaveidį, baltarankį. baltu dra- 
bužiu vilkintį ir stebisi: kaip čia atsitiko, kad jis gyvas? Juk 
iš jo daržinės tik pelenai liko. 

Parodė caras lamai danguje gyvenančio savo tėvo laišką ir 
liepia kuo greičiau taisytis į kelionę. 

Lama galvoja: „Kad jau paprastas dailidė sugebėjo patekti 
į dangų ir gyvas grįžti į žemę, tai aš juo labiau pateksiu.“ 

Atvažiavo kitą dieną vidurdienį pas lamą caras su svita ir 
būrys kareivių. Uždarė kareiviai lamą į daržinę, dailidė atnešė 
glėbį šieno ir padegė. 

Ir užtroško lama dūmuose. 

Neretai taip būna: kasi kitam duobę, 0 pats įkrenti. 


APIE MARGĄ ERIUKĄ IR NAJONO 
DUKTERĮ 


Turėjo vienas aratas dvi gražuoles dukteris. Vyresnioji bu- 
vo vardu Narana, o jaunesnioji — Sarana. Kai vyresniajai su- 
kako penkiolika metų, padovanojo jai tėvas auksinį puoduką. 
ė 

14. Medžiotojo sūnus 


Kai jaunesniajai dukteriai sukako penkiolika metų, padovano- 
jo jai tėvas sidabrinį puoduką. 

Gražiai sutarė seserys, jų jurtoje visada būdavo linksma. 

O netoli nuo jų stovėjo najono jurta. Najono duktė buvo 
pikta ir pavydi. Ji buvo vardu Otchona. Amžinai ji niršo, kad 
arato dukterys linksmos, malonios, kad visi mėgsta sustoti ties 
jų jurta, užeina išgerti karštos arbatos su druska ar su pie- 
nu. 

Atėjo kartą Otchona į arato jurtą ir sako: 

— Pasiimk, Narana, auksinį puoduką, o tu, Sarana, sidabri- 
nį puoduką ir eime žaisti prie upės. 

Pasiėmė arato dukterys savo puodukus ir išėjo prie upės. 
Netoli dar nuėjo ir girdi: ėriukas užpakaly bėgdamas bliauna: 

— Mee-e! Mee-el 

— Koks šlykštus ėrytis. — sako Otchona.— Tokį tik papjau- 
ti! 

— Tai mūsų margasis ėriukas, — atsakė Narana. — Jis visur 
paskui mus seka, tegu ir dabar eina. 

Atėjo mergaitės prie upės. Ištraukė najono duktė iš užan- 
čio medinį puoduką ir sako: 

— Meskime puodukus į vandenį. Kurios puodukas greičiau 
išplauks į krantą, ta ilgiausiai gyvensime. 

Įmetė jos savo puodukus į upę. Auksinis ir sidabrinis nu- 
skendo, o medinis Otchonos puodukas plaukia, neskęsta. 

Išsigando Narana su Sarana, kad nuskandino tėvo dova- 
nas. Pravirko, namo eiti baiminasi, 

Najono duktė ir sako: 

— Neverkite. Einu pas jūsų tėvą, gražiai paprašysiu, kad 
nepyktų. ž 

Nusišluostė seserys ašaras ir sako: 

— Paklausk tėvą, kas jam brangiau: auksinis ir sidabrinis 
puodukai ar dukterys. 

Nuėjo Otchona pas aratą ir klausia: 

— Kas tau brangiau: dukterys ar auksinis ir sidabrinis puo- 
dukai? 

Aratas atsakė: 

— Aukso ir sidabro žemėje daug, o tokių dukterų aš dau- 
giau neturėsiu. Dukterys man brangesnės už auksą. Antai aIrk- 
lys prie jurtos, sėsk ant jo ir greičiau pargabenk mano dukte- 
ITis namo. ė 

Sėdo Otchona ant arklio, nujojo prie upės ir sako arato 
dukterims: 

— Visaip maldavau, bet niekaip nesuminkštinau kietos jū- 
sų tėvo širdies. Aratas pasakė: be puodukų tegu negrįžta ma- 
no dukterys namo. Atsiuntė jis jums savo arklį, kad jotumėt 
kuo toliau nuo tėvo jurtos, 

Aikčiojo arato dukterys iš sielvarto; Otchona vėl sako: 

— Aš nepaliksiu jūsų nelaimėje. Josiu kartu. 

Atsisėdo ji ant arklio, pasodino užpakaly savęs arato duk- 
teris, ir joja visos. 

Arkliui įkandin margasis ėriukas bėga. Bėga ir gailiai bliau- 
na: 

— Mee-el Mee-e! 

— Bėk namol — šaukia Otchona. — Papjausiu, jei neatsto- 
si! 

Bėga ėriukas, neatsilieka. | 

— Neliesk jo, — prašo seserys. — Jis prijunkęs prie mūsų. 
negali be mūsų gyventi. 

Dvi dienas šuoliavo žirgas, O trečią dieną susitiko mergai- 
tės stepėje batorą jauną. Sustabdė batoras savo žirgą, Žiūri į 
Naraną ir nejoja toliau. 

Neištvėrė pavydžioji Otchona ir sako: 

— Aš — turtingo najono duktė, 0 čia mano tarnaitės. No- 
ri — aš tau visada valgį taisysiu. 

Parodė batoras į Naraną ir sako: 

— Noriu, kad ji gyventų mano jurtoje, kad ji visada man 
valgį taisytų židinyje. 

Atsisėdo tada Otchona į Naranos vietą, O ją pasodino į sa- 
vo vietą ir vėl klausia: 

— O dabar kuriai iš mūsų taisyti tau valgį? 

Batoras vėl rodo į Naraną. 

— Tavo akis apakino saulė! — šūktelėjo Otchona. — Mano 
tėvas turi avinų ir karvių. daugiau negu dykumoje yra smilčių, 
o Narana dabar nė jurtos nebeturi. 

— Tegu mano likimą nulemia strėlė, — pasakė batoras. — 
Prie katros kojų ji nukris, ta ir taisys man valgį, bus mano 
pati. | | 

Pasitraukė batoras per tokį atstumą, kuriam įveikti reikia 
greito visos dienos jojimo, tada sustojo, įtempė templę ir pa- 

leido strėlę. Nukrito strėlė prie Naranos kojų. Iššovė kitą kar- 
tą — ir kita strėlė nukrito prie Naranos kojų. 

Užslėpė najono duktė apmaudą ir sako: 

— Mūsų arklys pavargo, tu jok vienas namo ir ruoškis su- 
tikti nuotaką. Vakarop aš pristatysiu į tavo jurtą Naraną. 

Nurūko batoras į priekį ant karšto žirgo, o jam iš paskos 
neskubėdama joja Otchona. Užpakalyje vėl margasis ėriukas 
bėga, neatsilieka. Dar neprijojus prie batoro jurtos, najono 
duktė pamatė ežerą ir pasuko prie jo. Prijojo Otchona prie 
stataus kranto, tik šast ir nustūmė Naraną į vandenį. Dingo 
vandenyje vargšė Narana. 

Šaukia, verkia Sarana, 0 Otchona grasina jai: 

— Jei atskleisi batorui teisybę, pasakysiu, kad pati pas- 
kandinai savo seserį iš pavydo. Manimi batoras greičiau pa- 
tikės: mano tėvas turtingiausias visoje kunigaikštystėje. 

Pasitiko batoras mergaites prie jurtos ir klausia: 

— O kurgi mano nuotaka? 

— Nepanoro Narana gyventi tavo jurtoje, — atsakė Otcho- 
na. — Grįžo pas tėvą. 

Apsiniaukė batoras. 

Najono duktė ėmė guosti: 

— Įsikursiu aš tavo jurtoje, tau valgį taisysiu, karves mel- 
šiu. 

Apsigyveno najono duktė batoro jurtoje, o Saranai įsakė 
avis ganyti. 

Atgena kasdien Sarana savo bandą prie ežero, kur pikta 
najono duktė nustūmė Naraną. Priešaky bandos visada bidzena 
margasis ėriukas. Kol avys geria, Sarana dainuoja ant kranto 
liūdną dainą: 


Sese mano brangi, sese Narana, 
Pražudyta piktosios dukters najono, 
Kaip sunku man gyvent be tavęs! 
Pasirodyk — noriu tave apkabinti. 


Kartą, kai Sarana padainavo šią dainą, iš vandens netikėtai 
iškilo Narana. 

— Ežero valdovas išleis mane į žemę tik tada, kai najono 
duktė pavirs avimi ir subliaus, — pasakė ji. 


212 


— Vargšė sesė! — šūktelėjo Sarana. — Najono duktė nie- 
kuomet nepavirs avimi ir nesubliaus, — vadinasi, tu jau nie- 
kuomet negyvensi žemėje! 

Joja sykį Otchona pro ežerą ir mato — pašaukė Sarana dai- 
na savo sesetį. 

Kitą dieną ir sako najono duktė Saranai: 

— Šiandien aš pati avis ganysiu, o tu karves melši! 

Atginė Otchona avis prie ežero, atsisėdo ant kranto ir už- 
dainavo graudžiu balsu: 


Sese mano brangi, sese Narana, sesule, 
Pražudyta piktosios dukters najono, 
Kaip sunku man gyventi be tavęs! 
Pasirodyk — noriu tave apkabinti. 


Nepažino Narana Otchonos balso, manė — vėl sesuo ją šau- 
kia. Išniro Narana iš vandens, o Otchona tik kaukšt jai botko- 
čiu per galvą. Narana ir paniro į vandenį, nė neišgirdusi, kaip 
gailiai subliuvo margasis ėriukas. 

Kitą dieną šaukia neatšaukia Sarana savo sesulės. Nebepa- 
sirodė daugiau Narana — gal bijojo, kad ją kviečia vėl najono 
duktė. 

Iš liūdesio ir sielvarto nustojo Sarana valgyti ir miegoti. 

Ir sako tada jai margasis ėriukas: 

— Nebeik daugiau avių ganyti. Aš pats jas išvesiu į lau- 
ką, O vakare atgal parvesiu. 

Ir pradėjo margasis ėriukas avis ganyti. Gerai ganė visą 
mėnesį, O paskui atėjo pas Saraną ir prašo: 

— Pasakyk najono dukteriai, kad margasis ėriukas nori pra- 
žudyti avių bandą, prastai ją gano: čia į kalnus gena, čia į eže- 
Ią varo. 

Pasakė Sarana, kaip liepė ėriukas. 

Otchona ir sako batorui: 

— Išeisime rytoj nejučiomis paskui bandą — pažiūrėsim, 
kaip ėriukas ją gano. 

Kaip tarė, taip padarė. Seka paskui margąjį ėriuką bato- 
ras ir Otchona. Ir Saranai liepė eiti iš paskos. 

Iš pradžių margasis ėriukas nuvedė bandą į kalnus, kur 
nebuvo jokios žolės, o kai saulė pakilo virš galvos, — nuvarė 
bandą prie ežero. 

Priėjo avys prie kranto, o margasis ėriukas tik strykt į 
ežerą ir stovi vandenyje. Ir visos avys stovi ant kranto, alka- 
nos, perkarusios. 

Kad suriks piktai batoras: 

— Visai pribaigė ėriukas avis! 

Džiaugiasi Otchona, kad batoras supyko, ir sako jam: 

— Reikia tą ėriuką tuojau papjauti, kitaip jis visą tavo 
bandą pražudys. 

— Kaip tu jį papjausi, kad jis vandenyjė stovi? Juk aš ne- 
lįsiu jo į ežerą! 

— Aš jį išviliosiu į krantą! — sako Otchona. 

Priėjo ji prie vandens ir visaip vilioja ėriuką. 

Bet margasis ėriukas nė iš vietos. 

— Koks užsispyręs! — sako batoras. 

— Nieko, — atsakė Otchona. — Aš tuoj jį apgausiu. 

Pasislėpė ji krūmuose prie kranto ir kad subliaus: 

— Mee-e! Mee-e! 

Vos tik Otchona subliovė, nuvilnijo per ežerą banga ir iš 
vandens išniro Narana. 

Pripuolė prie jos batoras su Sarana, džiaugsmu nesitveria. 
Ir margasis ėriukas išbėgo iš ežero, prie Naranos kojų trina- 
si. 

Pamatė tai Otchona, nustėro iš baimės ir vis bliauna, sus- 
toti negali: 

— Mee-e! Mee-e! 

Batoras klausia Naraną: 

— Kur tu buvai? Kodėl neatjojai į mano jurtą? 

Papasakojo viską Narana batorui apie najono dukterį. Su- 
pyko batoras, puolė į krūmus ir ištraukė Otchoną. 

Najono duktė nori kažką pasakyti, bet nė vieno žodžio 
nevalioja ištarti žmogaus balsu. Tik atveria burną ir bliau- 
na: 

— Mee-e| Mee-e! 

— Žiūrėkite! Žiūrėkite! — sušuko Sarana. — Otchona avi- 
mi pavirto! 

Ir tikrai, najono duktė visų akivaizdoje vilna apaugo, jai 
ant kaktos ragai iššoko, ant rankų ir kojų kanopos atsira- 
do. 

Pertraukė ją batoras rimbu, — kad šoks bėgti avis Otchona 
į stepę. Bėgo bėgo, kol dingo žolėje. Daugiau niekas jos ir ne- 
bematė. Žmonės kalba, kad tą avį vilkai sudraskė. 

O Narana liko gyventi batoro jurtoje su savo seserimi ir 
marguoju ėriuku. Veikiai pas juos atvažiavo a 
šalia pasistatė. Ir visi jie toliau laimingai gyveno. 


TARNAS IR NAJONAS 


Vienas najonas turėjo tarną. Tas. tarnas visuomet su me 
lynėmis vaikščiojo, nes šeimininkas mušė jį ir kaltą, ir nekai- 
tą. Labai piktas buvo to tarno ponas. 

Išjojo kartą najonas su reikalais į Urgą ir tarną pasiėmė 
kartu. Najonas ant. gero žirgo priešaky joja, o tarnas užpakaly 
ant kuino risnoja. 

Nedaug dar jie tebuvo nujoję — dangų užtraukė debesys, 
toli kažkur griaustinis nudundėjo. 

O tas najonas bailys buvo, visko bijodavo, tai ir griausti- 
nio išsigando. Išgirdo jis dundant — ir žvalgosi kur pasislėpus. 
"Tiktai stepėje nuo perkūno niekur nedingsi. 

Sustabdė najonas žirgą ir šaukia tarnui: 

— Ei tu, neatsilik nė per žingsnį! Jok greta manęs! 

Pasivijo tarnas ir sako: 

— Kaip aš josiu greta? Arklys mano prastas, nespėja su 
tavuoju! 

— Vadinasi, prastai jį ganai, dykūne! — suriko najonas ir 
kad žiebs vargšui tarnui rimbu — tas vos ant kojų išsilaikė. 

Tuo metu tik žybt žaibas, ir najonas iš baimės akis užsi- 
dengė. Pamatė tarnas, kad jo ponas iš baimės užsimerkė, ir 
kad užsimos, kad tvos lazda jam per galvą! Najonas pamanė, 
kad tai griaustinis jį trenkė, ir iš baimės įsikniaubė į žirgo 
karčius, net pajudėti bijo. O tarnas, kai tik sudunda perkūnas 
arba žybteli žaibas, taip ir kerta savo ponui lazda. Pagaliau, kai 
jis sudrožė najonui dešimtą kartą, keberiokšt tasai nuo žirgo ir 
guli kaip negyvas. 

Nulipo tarnas neskubėdamas nuo arklio ir atsisėdo prie ty- 
sančio pono. Žiūri — atsipeikėja najonas, tada tarnas tik plumpt 
ant žemės ir dedasi gulįs be sąmonės. 

Atsimerkė najonas, mato, kad perkūnija praėjusi, ir suskato 
keltis. Visas kūnas degte dega — nė žingsnio žengti negali. 
be dejonės. 

Pamatė najonas tarną ant žemės ir kad ims purtyti. Atsi- 
merkė tarnas ir sako: 

— Kai tik prasidėjo perkūnija, tai mane žaibas tuoj ir nu- 
trenkė. Nė nežinau, kaip dar likau gyvas! 

Nusijuokė najonas ir giriasi: 

— Dar niekada neturėjau tokio baikštaus tarno. Pažvelk į 
savo poną: dešimt kartų mane kirto žaibas, bet aš net neužsi- 
merkiau! O tau užteko vieno smūgio, ir nuo arklio nukritai! 


MUZIKANTAS DAMDINAS 


Turėjo vienas vargšas aratas sūnų Damdiną. Kai Damdinas 
paaugo, tėvas ir sako jam: 

— Jokio naudingo darbo nemoki dirbti. Gana sėdėti jurto- 
je, eik į žmones — pasimokyk gyventi. » 

Paliko Damdinas tėvų namus, trejus metus nesirodė, o ket- 
virtais pargrįžo. 

Tėvas ir klausia: 

— Ko išmokai? Pasakok. 

— Išmokau churu griežti, — sako Daridinas. 

Supyko tėvas: 

— Kitų tėvų sūnūs moka noragus kalti, arklius prajodinėti, 
o tu tik churu grieži! Kokia iš to nauda? 

Damdinas atsakė: 

— Kas mano muzikos, pasiklauso, tam gyventi lengviau pa- 
sidaro, širdis tam plaka linksmiau. 

— Jokios naudos ūkyje-iš tavo muzikos, — sako tėvaš. — 
Tik ir išmok naudingo darbo! 

Vėl paliko Damdinas tėvų namus. Eina jis, eina, žiūri — 
priešais jūra. Atsisėdo Damdinas ant kranto akmens ir griežia 
chūuru. Nežinia, kiek jis taip griežė. Tik staiga mato — išeina 
iš jūros mergelė baltai apsitaisiusi. Priėjo prie Damdino ir sa- 
ko: 

—— Siuntė mane tėvas tavęs parsivesti. Jam patiko tavo 
muzika. Eime. 

Žiūri Damdinas į mergelę ir akių atitraukti negali. Tokios 
gražuolės dar nebuvo regėjęs žėmėje. O vandenų valdovo duk- 
tė ištiesė jam ranką, skubina:“ 

— Eime greičiau, mūsų tėvas laukia, pyks, kad neateiname 
ilgai! 

Paėmė Damdinas gražuolę už rankos. 

— Eime! Tikiu, kad nieko bloga man nepadarysi! 

Liepė mergaitė jam užsimerkti ir vedasi į jūrą. Po valan- 
dėlės mergelė sako muzikantui: 

— Atsimerk! 

Atsimerkė Damdinas, „žiūri — priešais rūmai stikliniai spin- 
di. Vidur rūmų vandenų valdovas ant žalio kilimo sėdi. 

Privedė mergelė Damdiną prie tėvo, o vandenų valdovas 
ir sako: 


— Labai man patinka tavo muzika. Pagriežk, ką moki. 

Kad užgrieš Damdinas churu — visi tik nuščiuvo ir klau- 
sOsi. 

Griežė dieną, griežė kitą, o trečią pavargo ir pasidėjo chu- 
rą prie kojų. 

— Tokios muzikos galima šimtą metų klausytis! — sako 
vandenų valdovas. -— Dabar amžinai man grieši. Už tai rūmus 
tau padovanosiu, brangakmeniais apipilsiu. 

— Paleisk mane, karaliūneė! — prašo Damdinas. — Nereikia 
man rūmų, ir brangakmenių nereikia. Noriu gyventi žemėje, 
kur gimiau; noriu, kad žmonėms mano muzika džiaugsmą teik- 
tų. 

— Nepaleisiu! — šaukia vandenų valdovas. — Pats noriu ta- 
vo muzikos klausytis! 


Prispaudė Damdinas churą prie krūtinės ir sako: 
— Vis tiek pabėgsiu į žemę! 
Nusijuokė piktas valdovas: 

— O kas tau kelią į žemę parodys? Niekas! Pamiršk že- 
mę. Gyvensi čia iki pat mirties, mane muzika linksminsi! 

Naktį liko vienas Damdinas. Sėdi ir liūdnas dainas čirpina. 
Umai girdi — mergelė prašneko: 

— Neliūdėk, aš padėsiu tau. 

Žiūri Damdinas — priešais jį — vandenų karaliūno duktė. 

— Užsimerk ir laikykis už mano rankos. Išvesiu atgal į že- 
mę. : 
Užsimerkė Damdinas ir eina paskui valdovo dukterį. Ėjo 
ėjo ir nepamatė, kaip iš jūros dugno atsistojo ant sausumos. 

— Gyvenk savo žemėje, — pasakė vandenų valdovo duktė 
ir pravirko. 

— Ko verki? — klausia Damdinas. 

— Gaila skirtis, — sako valdovo duktė. — Noriu visą gyve- 
nimą tavo muzikos klausytis. 

— Tai pasilik žemėje, — sako Damdinas. — Gyvensime vie- 
noje jurtoje, būsi mano mylima žmona. 

Eina juodu per stepė ir mato — daug jurtų stovi. Viena jur- 
ta prie šulinio tuščia besanti. 

Įsikūrė Damdinas su žmona toje jurtoje ir pradėjo šeimi- 
ninkauti. « 

Visur Damdinas buvo laukiamas svečias. Atsitiks kam ne- 
laimė — tuoj į tą jurtą skuba Damdinas ir griežia churu — 
„sielvartas kaipmat praeina. Užgula kam širdį liūdesys, tuoj už- 
griežia Damdinas — ir liūdesį džiaugsmas pakeičia. 

Po kiek Taiko į stepe atjojo chanas su būriu cirikų. Medžio- 
ja chanas stepėje, dvi putpeles nušovė. Pasišaukė chanas vy- 
riausiąjį najoną ir sako: 

— Jok į artimiausią jurtą ir iškepk putpeles. 

Atjojo najonas tiesiai į jurtą prie šulinio. O jurtoje židi- 
nys kūrenasi. Uždėjo najonas ant ugnies putpeles, apsidairė 
ir pamatė Damdino pačią. O ji buvo tokia neregėta gražuolė, 
kad najonas nebegali akių atitraukti. 

Užsižiopsojo najonas į gražuolę ir užmiršo putpeles. O kai 
susigriebė — iš putpelių tik pelenų krūva tebuvo likusi. Kad 
suriks iš baimės najonas: 

— Ką dabar daryti, man galvą chanas nukirs! 

— Nesibaimink, — sako Damdino pati. — Aš turiu dvi put- 
peles. Tuoj iškepsiu, — ir nuneši chanui. 

Kaip tarė, taip padarė. Iškepė putpeles ir padavė najonui. 

Valgo valgo chanas putpeles — niekaip nevalioja suvalgyti. 
Pasikvietė tūkstantį cirikų, vaišina, bet ir cirikai nevalioja 
įveikti dviejų putpelių. 

Suprato chanas, kad putpelės ne paprastos, ir pasišaukė 
najoną: 

— Sakyk, kur gavai putpeles? 

Išsigando najonas ir viską išklojo: kaip jis užsižiopsojęs į 
gražuolę jurtoje prie šulinio ir kaip ta gražuolė iškepusi jam 
savo putpeles. 

Ir sako chanas najonui: 

— Grįžk į tą jurtą ir atgabenk man tos gražuolės vyrą. 

Sužinojo žmona, kad chanas atsiuntė najoną jos vyro, ir 
sako Damdinui: 

— Įsakys tau chanas atiduoti mane jam už pačią. Tu pa- 
sakyk, kad atiduosi, jeigu jis dukart suras tave mūsų jurtoje. 
O jeigu nesuras — tegu padovanoja tau tūkstantį žirgų. 

Prisistatė Damdinas pas chaną, 0 tas klausia: | 

— Kas per gražuolė gyvena tavo jurtoje? 

— Mano žmona, — sako Damdinas. 

— Tegu ji ateina gyventi į mano rūmus! 

— Gerai, — sako Damdinas. — Tiktai pirma surask mane du 
kartus mano jurtoje. Surasi — bus taip, kaip liepi; nesurasi — 
padovanosi man tūkstantį Žirgų. 

Tai bent gudrumėlis surasti žmogų jurtoje! Aklas, ir tas 
surastų. Sutiko chanas ir liepia Damdinui pasislėpti jurtoje. 

Parbėgo Damdinas namo ir sako pačiai: 

— Tuoj chanas atjos manęs ieškoti. Kur man pasislėpti? 

Mostelėjo žmona dešine ranka, ištarė stebuklingą žodį, ir 
Damdinas pavirto medine grūstuve. Pripylė Žmona į grūstuvę 
grūdų, paėmė grūstuvę į rankas, sėdi ir grūda. 

Įlėkė chanas į jurtą, tik verčia viską — ieško Damdino; ieš- 
kojo ieškojo — niekur nėra. 

Išėjo chanas iš jurtos ir kad suriks: 

— Aš tavęs neradau, dabar tu manęs ieškok. Nerasi — ma- 
no bus viršus! 


Žmona sako Damdinui: 
— Šitas chanas irgi žino stebuklingus žodžius, bet kokiu 
daiktu gali pasiversti. 

Išėjo Damdinas iš jurtos, visur aplink ieško chano — niekur 
nėra. Netikėtai mato — jaunas medelis išaugęs. Suvokė Damdi- 
nas, kas čia per medelis. Priėjo prie šulinio ir sako balsu: 

— Tai gražus medelis! Pasidarysiu iš jo kotą rimbui. 

Nusiėmė Damdinas peilį nuo juostos, o medelis kad su- 
riks: 

— Nepjauk manęs — aš chanas! 

Ir atvirto chanu. 

— Aš tave radau, dovanok man tūkstantį arklių! — sako 
Damdinas. 

Nesutinka chanas: 

— Pasislėpk antrą kartą, dabar aš rasiu tave! 

Įėjo Damdinas į jurtą, 0 Žmona jį pavertė musele. Atsitū- 
pė muselė chanui ant kepurės ir tupi sau ramiai. Visą jurtą 
išvertė chanas — nėra Damdino. 

Išėjo jis tada iš jurtos ir vėl kad suriks: 

—- Aš tavęs neradau! Dabar tu manęs ieškok! Nerasi — va- 
dinasi, būsi pralaimėjęs! 

Žmona sako Damdinui: 

— Leidžiantis saulei ateis prie ežero šimtas baltų avių ir 
vienas juodas ožys. Tas ožys ir bus chanas. 

Nuėjo Damdinas prie ežero, sėdi ir laukia. Girdi — avys 
bliauna prie girdyklos eidamos. Pasižiūrėjo — priešakyje juo- 
das Ožys. 

Stvėrė Damdinas 0žį už ragų ir kad suriks: 

— Seniai ieškau ožio odos batams! Tuoj aš tą Ožį nusmeig- 
siu! 

Kad sublius ožys: 

— Paleisk mane! Aš — chanas. 

— Aš radau tave, — sako Damdinas. — Duok man tūkstantį 
arklių. 

Nesutinka chanas: 

— Pirmiau paleisime savo žirgus lenktynių. Katro žirgas 
nubėgs trijų dienų kelią per tris valandas, tas ir laimės. 

Parėjo Damdinas liūdnas namo ir klausia žmoną: 

— Ką dabar daryti? Chanas turi tūkstantį žirgų, greitų kaip 
viesulas. O aš nė kumeliuko neturiu. 

Žmona ir sako: 

— Be mirties — nemirk, be bėdos — neverk. Eime prie jū- 
IOS. 

Nuėjo jie ant kranto, ir Damdinas užgriežė churu. Nurie- 
dėjo banga, ir virš vandens pasirodė karaliūno galva. Duktė 
jam ir sako: 

— Padovanok mums, tėve, greitakojį kumeliuką. 

— Dovanosiu, — sako vandenų valdovas. — Tik tegu tavo 
vyras griežia man, kol saulė nusileis. 

Visą dieną griežė Damdinas, kol saulė nusileido. Kai pa- 
raudo. dangus, iš jūros dugno išbėgo mažas aštuonkojis ku- 
meliukas. 

Užmovė Damdinas jam kamanas ir vedasi į jurtą. Kume- 
liukas vos vos eina: kojų daug, viena už kitos kabinasi. 

Damdinas liūdnai sako žmonai: 

— Nemoka tas kumeliukas šuoliais joti! Ne jam susily- 
ginti su chano žirgu! 

Žmona vėl sako: 


— Be mirties — nemirk, be bėdos — neverk. Jok rytą ant 
kumeliuko prie ežero ir lauk ten chano. 

Nujojo rytą Damdinas prie ežero, sulaukė chano. Chano 
juodis karštakraujis, vietoje nenustygsta. Sužvengia jis — žolė 
stepėje nulinksta. 

Pamatė chanas Damdiną, sėdintį ant mažo aštuonkojo ku- 
meliuko, ir juokiasi. Juokiasi ir tūkstantis chano cirikų: 

— Verčiau ant karvės joti negu ant tokio voro, 

Pasijuokė pasijuokė chanas ir sako: 

— Jok priekyje, tiktais pasitrauk į šalį, kai lenksiu ta- 
ve! 

— Pats lėk priekyje! — atsakė Damdinas. — O aš paskui ta- 
ve. josiu! 

Uždrožė chanas rimbu juodajam eržilui ir šuoliuoja. 

Damdinas palaukė, kol chanas dingo iš akių, ir timptelėjo 
kumeliuką už pavadžio. Greičiau už žaibą švystelėjo Ore aš- 
tuonkojis kumeliukas ir nuskrido tartum smiltelė siaučiant ura- 
ganui. Nulėkė Damdinas iki stepės galo ir atgal prie ežero 
atrūko. O chano net nematyti. Jis tik apie vidurdienį grįžo. 

— Dabar atiduosi man tūkstantį arklių? — klausia Damdi- 
nas. 

— Jeigu šito ežero vandenį užvirinsi, tai atiduosiu, — sa- 
ko chanas. — O nevaliosi — savo žmonos daugiau neregėsi. 

Parėjo Damdinas į jurtą ir viską papasakojo Žmonai. 

— Eime prie jūros, — sako žmona. 

„ Nuėjo juodu vėl ant kranto. Užgriežė Damdinas churu — 
suburbuliavo vanduo prie kranto, ir pasirodė vandenų kara- 
liūno galva. 

Duktė ir sako vandenų karaliūnui: 

— Tu visų vandenų valdovas. Įsakyk rytoj ežerui užvir- 
ti. Ir dar taip padaryk, kad verdantis vanduo nenuplikytų ma- 
no vyro. 

Vandenų karaliūnas atsakė: 

— Kas moka taip gražiai griežti churu, tam nieko negali- 
ma atsakyti. Štai imk du akmenukus: baltą ir juodą. Įmesi bal- 
tą į ežerą — jis užvirs. Įsidėsi juodą už skruosto — joks ver- 
dantis vanduo tavęs nenuplikys. 

Nuėjo Damdinas prie ežero. Ten jau chanas jo belaukiąs. 
Su juo tūkstantis cirikų ant juodų eržilų. 

— Na kaip? — klausia chanas. — Ar gali ežere vandenį už- 
virinti? 

Įmetė Damdinas nemačiom į ežerą baltą akmenuką — ir kad 
pradės kunkuliuoti, kad ims virti ežeras. 


Mato chanas, kad vėl jis pralaimėjo, ir sako: 

— Perplauksi dabar ežerą — tūkstantis arklių tavo. 

Įsidėjo Damdinas už skruosto juodą akmenuką ir pūkšt į 
vandenį. Nuplaukė iki kito kranto ir atgal parplaukė sveikut 
sveikutėlis. Stebisi neatsistebi cirikai, 0 Damdinas sako cha- 
nui: 

— Aš du kartus ežerą perplaukiau. Dabar tu nors kartą 
perplauk. 

Chanas pagalvojo: „Jis vargšas muzikantas O aš chanas. 
Negi aš nepadarysiu, ką jis padaro? Nejaugi mano cirikai silp- 
nesni už tą nuskurdėlį?" 

Ir įsakė chanas visiems cirikams lipti nuo žirgų ir šokti 
paskui jį į ežerą. Taip ir padarė cirikai. Tik nespėjo nė de- 
šimt žingsnių nuplaukti — visi išvirė ir nuskendo. 

Liko ant kranto tik Damdinas. Suskaičiavo jis chano žir- 
gus — kaip tik tūkstantis buvo. 

Sėdo Damdinas ant chano juodo eržilo ir nusivarė kaimenę 
į savo jurtą. 

Ir gyveno toliau jis laimingai su savo žmonele kasdien pa- 
malonindamas kaimynų ausis savo churo muzika. 

BARZDA 


Seniai, labai seniai, neatmenamais laikais gyveno vienas 
suktas žmogelis. Ūgio jis buvo visai mažo, o barzdą turėjo 
sieksninę. Ir vadino jį visi Mažu žmogeliu sieksnine barz- 
da. 

Turėjo Mažas žmogelis sieksnine barzda urgą pypkei pra- 
valyti ir kapšį iš visos kupranugario odos. Ir turėjo jis dar 
sartą Obuolmušį žirgą, kuris bet kokią naštą' pakeldavo ir bet 
kokį viesulą aplenkdavo. Ir dar turėjo jis penkis neturtingus 
brolius. 

Neturėjo Mažas žmogelis sieksnine barzda nei jurtos, nei 
gyvulių. Ir jo broliai nieko neturėjo. Nakvodavo jie stepėje, 
valgio prasivirdavo ant laužo. Sužinojo kartą Mažas žmogelis 
sieksnine barzda, kad netoliese chanas jurtą didele pasistatė, 
ir sako: 

— Pas chaną visada atliekama jurta atsiras. O mes po at- 
viru dangumi gyvename, lietus mus drengia, saulė kepina, vė- 
jas smėliu akis užpila. Joju — paimsiu iš chano jurtą. 

Sėdo Mažas žmogelis sieksnine barzda ant savo sarto obuol- 
mušio žirgo, užsikišo už diržo urgą, pririšo dirželiais prie bal- 
no kapšį iš kupranugario odos ir joja. 

Susitiko jis kiškį, o tas ir klausia: 

— Kur keliauji? 

— Joju pas chaną, jurtą noriu paimti. 

Kiškis juokiasi: 

„— Daug norėsi — maža turėsi! 

— O kokia tau bėda! — sako Mažas žmogelis sieksnine bar- 
Zda ir kapt kiškį urga, šast į kapšį. 

Joja toliau — susitinka lapę. Lapė ir klausia: 

— Kur keliauji? 

— Joju pas chaną, jurtą noriu paimti! 

— Daug norėsi — maža turėsi! 

— O kokia tau bėdal — sako Mažas žmogelis sieksnine bar- 
zda ir kapt lapę urga, šast į kapšį. z 

Joja toliau — vilkas priešais atbėga. 

— Kur keliauji? — klausia. 

— Joju pas chaną, jurtą noriu paimti. 

— Daug norėsi — maža turėsi! 

— O kokia tau bėdal — sako Mažas žmogelis sieksnine bar- 
zda ir kapt vilką urga, šast į kapšį. 

Joja toliau — pamatė jį chano tarnai ir kad pagaus šauk- 
ti: 

— Nėr čia ko veikti tokiam žmogui, kuris neturi nei gal- 
vijų, nei jurtos. Šunimis užpjudysim! 

Kaip tarė, taip padarė. Užpjudė tarnai jį piktais šunimis. 
Kad puls šunys sartą obuolmušį žirgą, o Mažas žmogelis sieks- 
nine barzda šast ir išleido iš kapšio kiškį. Kad rūksta kiškis į 
stepę, šunys jam pavymui, — ir dingo visi stepėje. 

Tada visi chano tarnai šoko ant žirgų ir joja priešais gud- 
ruolį. Kai atsidūrė jie greta, Mažas žmogelis sieksnine barzda 
šast ir išleido iš kapšio lapę. Lapė kad skuodžia į mišką. Viską 
užmiršo chano tarnai — nusitraukė nuo pečių lankus ir skuta 
paskui lapę, — dingo kažkur miške. 

Liko chanas vienas, be tarnų. O chanas buvo narsus, tik 
kvaišas. Šoko jis ant savo žirgo, išsitraukė kardą ir lekia pa- 
sitikti raitelio. 

Susigretino chanas su mūsų gudruoliu — šis tik šast ir iš- 
leido iš savo kapšio vilką. Kad skuodžia vilkas į kalnus. Neiš- 
tvėrė chanas — suspigo, nusiplėšė nuo pečių lanką, vejasi vil- 
ką, ir dingo abu kalnuose. 

O Mažas žmogelis sieksnine barzda prijojo prie jurtos, už- 
kabino ją urga ir kad suplieks savo sartą obuolmušį žirgą. Grį- 
žo chano tarnai, grįžo chanas, žiūri — jurtos nebėra. 

Suprato jie, kur dingo jurta, bet ką bedarys. Sarto obuol- 
mušio žirgo nė viesulas, nepavydavo. 


GUDRUS BADARCINAS 


Gyveno kitados linksmas, gudrus badarčinas. Eina jis kartą 
per stepę ir susitinka aratą. Liūdnas kiūtina aratas, arklio uo- 
degą rankoje nešasi. 

— Ko toks nusiminęs? — klausia badarčinas. 

— Nepasisekė man, — sako aratas. — Vilkai paskutinį ark- 
lį papjovė, liko tik uodega. Kaip aš gyvensiu be arklio! 

— Atiduok man uodegą, — prašo badarčinas, — ir lauk ma- 
nęs čia. Turėsi arklį geresnį negu turėjai. 

Atidavė aratas badarčinui arklio uodegą ir laukia stepėje, 
kas bus toliau. O badarčinas nuėjo į kitą ailą, kur stovėjo go- 
daus ir nedoro najono jurta. Netoli nuo tos jurtos aptiko ba- 
darčinas lapės olą. Įkišo jis uodegos galą į tą urvą, atsisėdo 
pats šalia ir laiko abiem rankom kitą uodegos galą. 

Pasėdėjo mažumėlę, žiūri — rūksta pro šalį najonas ant sa- 
vo geriausio ristūno. Pamatė najonas badarčiną, sustabdė žir- 
gą ir klausia: 

— Ką čia veiki, kam už arklio uodegos laikaisi? 

Badarčinas sako: 

— Paleidau čia arklį pasiganyti, o jis ėmė ir įlindo į šitą 
urvą. Dar gerai, kad spėjau nutverti už uodegos, kitaip bū- 
čiau praradęs arklį. Atsipūsiu valandėlę ir trauksiu jį iš ur- 
vo, 

— O koks. tavo arklys? — klausia godus najonas. — Ar ge- 
rai bėga? 

— Septynis kartus per dieną apskraidina mane mano arklys 
aplink žemę! Jo karčiai kaip sniegas ant kalnagūbrio; kai -jis 
bėga — balnakilpės trūkinėja; tarp jo ausų galima paguldyti 
dešimt kupranugarių; kai atsistoja piestu — karčiais debesis 
siekia! 

Najonas net suvirpėjo iš godumo, nušoko žemėn, pastūmė 
badarčiną ir pats už uodegos įsikibo. 

— Kas tau leido, — šaukia, — ganyti savo arklį prie mano 
jurtos? Nešdinkis iš čia! 

Badarčinas sako: 

— Mano kojos pritrintos. Negaliu pėsčias vaikščioti... 

— Tiek tol Duok, aš palaikysiu uodegą, 0 tu sėsk ant mano 
žirgo — ir kad aš daugiau tavęs nematyčiau prie savo jurtos! 
Dink: iš akių! 

Nurūko badarčinas ant najono ristūno į stepę. Atidavė jis 
žirgą aratui, O pats eina toliau. 

Apie vidurdienį susitiko jis turčių. Tas turčius laikė ant 
viršugalvio katilą mėsos. Baisiai godus buvo tas žmogus — ei- 

damas iš jurtos, nešdavosi ir valgį kartu — bijojo, kad kas 
nesuvalgytų. 

Pamatė turčius badarčiną ir juokiasi iš jo: 

— Žmonės kalba, kad tu mikliai apvynioji aplink pirštą 
bėt kokį mulkį. O išmintingo žmogaus tu niekuomet neapmul- 
kinsi. Nagi pabandyk mane apmulkinti! 

— Ne mulkinimas dabar man rūpi, — sako badarčinas. — 
Visas dangus dega, 0 tu nė nematai! 

Žvilgt turčius į dangų — katilas bumbt nuo galvos ir sudu- 
žo. O badarčinas sako: 

— Vadinasi, ir tu mulkis, jei ir tave apgavau. 

Pasakė ir eina toliau savo keliu. 

Netrukus susitinka jis chaną. 

— Kas tu per vienas? — klausia chanas. — Kur tavo jurta, 
ką tu moki dirbti? 

— Neturiu aš jurtos, — sako badarčinas. — O padaryti ga- 
liu viską, ką tik panorėjęs. 

Supyko chanas: 

— Kam meluoji! Aš, chanas, ir tai ne viską galiu padaryti, 
ką panorėjęs. 

O badarčinas sako: 

— Pats negali, o aš galiu! 


— Jeigu. taip, — sako chanas, — padaryk, kad aš dabar nuo 
žirgo nulipčiau. 

— Tavo tiesa! — atsakė badarčinas. — Negaliu aš privers- 
ti chano, kad jis nuliptų nuo žirgo. Užtat, jei tu nušoksi že- 
mėn, aš priversiu tave įšokti atgal į balną. 

— Nagi, pabandyk, priversk! — sako chanas ir nulipo nuo 
arklio. 

— Matai, — juokiasi badarčinas, — norėjai, kad priversčiau 
tave nulipti nuo žirgo, aš ir priverčiau: tu stovi ant žemės! 

— Na, daugiau tu manęs neapgausi! — šūktelėjo chanas ir 
užšoko ant žirgo. 

— O dabar aš kitą savo pažadą įvykdžiau — priverčiau ta- 
ve vėl užsėsti ant žirgo, — pasakė badarčinas ir nuėjo savo 
keliu. 

BADARČINAS TEISĖJAS 


Išgirdo vienas neturtingas žmogelis, kad kalnuose yra bran- 
gakmenių. Atsisveikino jis su savo tėvais ir išėjo į kalnus lai- 
mės ieškoti. Tokia jau buvo vargšo dalia, kad trečią dieną jis 
Iado nepaprastą akmenį. Eina jis namo ir džiaugiasi: „Daugiau 
nebadaus mano tėvai, ir aš pats valgysiu kiek norėsiu. Arklį 
nusipirksiu, avių užsiveisiu, prie jurtos karvės ganysis“. 

Netoli namų sutiko jis lamą. Tas ir klausia: 

— Iš kur ir kur keliauji? Ko toks linksmas? 

Išklojo vargšas, kokia laimė jam nusišypsojo. 

Lama ir sako: 

— Tai burchanai padėjo tau surasti brangakmenį. Duok 
man savo akmenį — nunešiu tavo tėvams. O tu eik į vienuoly- 
ną ir visą mėnesį melskis — dėkok burchanams už suteiktą 
malonę. Anksčiau kaip po mėnesio namo negrįžk. 

Paklausė vargšas lamos, nuėjo į vienuolyną ir meldžiasi 
visiems dievams. 

Grįžta po mėnesio namo — viskas kaip buvę: jurta sena, 
viduje tušti odiniai maišai kabo. Nėra juose nei rūgusio pie- 
no, nei kumyso, nei sviesto. Nieko nėra. 

— Kodėl taip skurdžiai gyvenate? — klausia: jis tėvus. — 
Reikėjo parduoti brangakmenį, naują jurtą pasistatyti, nusi- 
pirkti karvių, avių... , 

— Kokį brangakmenį? — klausia nustebę tėvai. — Iš kur 
mes jį gausime? 

— Argi lama nepardavė jums brangakmenio? 

— Kad mes visai nematėme lamos, — sako tėvas. — Ir jo- 
kio akmenio nematėme... 

Suprato tada vargšas — apgavo jį lama. Eina jis ieškoti ap- 
gaviko; ilgai ieškojo, pagaliau rado viename vienuolyne. Ir 
prašo jį atiduoti brangakmenį. 

Lama atsakė: 

— Aš nieko iš tavęs negavau. Turiu vieną brangakmenį, 
bet pats jį radau! Nešdinkis iš čia, kol šunimis neužpjudžiau! 

Nuėjo vargšas pas chaną teisybės ieškoti. Pasišaukė chanas 
Jamą ir klausia: 

— Ar ėmei iš šito žmogaus brangakmenį? 

Nedorasis lama atsakė: 

— Neėmiau aš jokio akmenio. Turiu aš brangakmenį, bet 
pats jį radau. 

Chanas klausia vargšą: 

— Kas matė, kad pats davei lamai savo radinį? Ar turi liu- 
dytojų? 

— Neturiu. Nieko aplink nebuvo, — atsakė vargšas. 

— Jeigu taip, tai ir ginčytis nėra ko, — sako chanas. — Eik 
namo ir daugiau netrukdyk manęs! 

Eina vargšas namo ir verkia. Žiūri — priešais badarčinas 
ateina. 

— Ko verki? — klausia. 

Papasakojo jam vargšas, kaip lama jo radinį pavogė ir kaip 
chanas jų ginčo neišsprendė. | 

Išklausė badarčinas ir sako; 

— Koks jis chanas, jei tokio ginčo išspręsti negali! Tegu 
jis karves melžia, o ne kraštą valdo. 

Važiavo tuo tarpu pro šalį chano tarnas, išgirdo tuos ŽoO- 
džius ir persakė chanui. 

Įsakė chanas sučiupti įžūlų badarčiną ir nedelsiant pas jį 
atvesti. 

Atvedė cirikai badarčiną pas chaną, O šis ir sako: 

— Jeigu neįrodysi, kad lama pavogė akmenį, — įsakysiu 
tave pririšti prie mano patrakusio eržilo, 

Išgirdo lama šiuos žodžius ir juokias: 

— Atsisveikink, badarčine, su gyvenimu! Daugiau nesijuok- 
si iš turtingų Žmonių ir lamų! 

Badarčinas sako lamai: 

— Įrodyk, kad tu pats radai akmenį. 

— Įrodysiu! — atsakė lama, — Aš turiu liudytojų. Tris žmo- 
nes. 

— Gerai! — sako badarčinas. — Ateik rytoj vidurdienį prie 
chano jurtos ir atsivesk visus savo liudytojus. 
Kitą dieną vidurdienį atėjo prie chano jurtos lama su trimis 
liudytojais. 

Išėjo iš jurtos chanas ir liepia badarčinui teismą pradėti. 

Atskyrė badarčinas lamos „liudytojus vieną nuo kito, su- 
statė juos nugaromis, O pats nuėjo prie upės. Paėmė iš ten 

penkis vienodus gurvuolius molio ir grįžo atgal. Padavė ba- 
darčinas kiekvienam liudytojui po gurvuolį molio, ketvirtą la- 
mai davė, penktą — vargšui. Paskui sako: 

— Skaičiuosiu iki šimto. Per tą laiką visi išmaigykite iš 
molio tokią formą, kokią turi brangakmenis... 

Suskaičiavo badarčinas iki šimto, paėmė iš visų molio for- 
mas ir padėjo priešais chaną. Žiūri chanas — vienodas formas 
nulipdė tik lama ir vargšas, o trys liudytojai nulipdė visai ne- 
panašias viena į kitą figūras. 

Tada badarčinas ir sako: 

— Vargšas nulipdė tikrą akmens formą todėl, kad jis jį 
rado. Lama nulipdė tikrą akmens formą todėl, kad pasisavino 
tą akmenį ir daug kartų jį matė. O liudytojai nš:xuomet ne 
matė šito brangakmenio. Todėl ir nulipc+ jį s c1tingai. Lama 
čia atvedė melagingus liudytojus, — vadinasi, jis pavogė šitą 
brangakmenį, o ne rado. 

Susigėdo chanas, kad. badarčinas gudresnis už jį pasirodė. 
Gavo jis atiduoti vargšui akmenį, o lamą ir melagingus liu- 
dytojus išvarė iš savo karalystės. 


" M 

Gyveno senais gerais laikais chano Asilo Ausys karalystė- 
je septyni plikagalviai turčiai ir vienas neturtingas žmogelis — 
Sygsegyras. Vis niršo ir niršo septynį plikiai ant bėdžiaus: 
jiems buvo skaudų, kad jo tankūs plaukai, o jų, turčių, gal- 
vos — kaip pakrantės akmuo — plikos ir blizga. O užvis labiau 
jie nekentė vargšo už tai, kad jis dažnai iš ių kvailumo pasi- 
šaipydavo. 

Kartą, kai Sygsegyras ganė svetimus arkli is, turčiai ilgai 
nesvaIrstę ėmė ir padegė jo namus. 

Grįžta Sygsegyras, žiūri — jurtos nebėra, sudegusi. Suprato 
vargšas, kad tai plikiai sudegino jo būstą. Nieko jiems nesakė 
Sygsegyras. Susipylė jis į maišą pelenus ir anglis, užsivertė 
maišą ant pečių ir išėjo į netolimą miestą. 

Žengia Sygsegyras gatvėmis ir visus maišu kliudo. 

Sutinka jis be galo didelį turtuolį. Bakst jį Sygsegyras mai- 
šu, turtuolis kad supyks, kad ims šaukti: 

— Ką čia neši maiše? Duok, pažiūrėsiu! 

— Mano maiše auksas ir sidabras. Nešu dovanų chanui. 
Bet jeigu kas nors pažvelgs į maišą, — auksas iškart pavirs 
anglimis, o sidabras — pelenais. Taigi negaliu parodyti, kas yra 
mano maiše. 

Turtuolis trukt už maišo ir šaukia: 

— Meluoji! Duokš, pažiūrėsiu į maišą. Jeigu jame tikrai 
bus anglys ir pelenai — pripilsiu tau maišą aukso ir sidabro. 

— „Na, tada žiūrėk, — sako Sygsegyras. 

Žvilgt turtuolis į maišą, o jame iš tiesų — tik anglys ir pe- 
lenai. , 

— Ar aš nesakiau — nežiūrėk! — sušuko Sygsegyras. — Ei- 
nu dabar pasiguosiu chanui, kad pats auksą anglimis paver- 
tei. 

Išsigando turtuolis ir pripylė Sygsegyrui maišą aukso ir 
sidabro, 

Užsivertė Sygsegyras maišą ant pečių, parėjo namo ir skai- 
čiuoja plikių akivaizdoje auksą ir sidabrą. Plikiai net žado 
neteko iš pavydo. Atsipeikėję klausia: 

— Iš kur tokį lobį ėmei? 

Sygsegyras atsakė: 

— Ogi prisipyliau į maišą anglių ir pelenų, einu miesto 
gatvėmis ir šaukiu: „Keičiu į auksą sudegusio namo anglis! 
Keičiu į sidabrą sudegusio namo pelenus.“ Ir ėmė visi. Už ang- 
lis davė auksą, už pelenus — sidabrą! | 

Išgirdę tokią naujieną parbėgo plikiai į savo namus ir su- 
degino juos. Prisipylė jie į maišus anglių ir pelenų. ir išėjo į 
miestą. Vaikšto gatvėmis ir šūkauja: 

— Keičiame į auksą sudegusio namo anglis! Keičiame į si- 
dabrą sudegusio namo pelenus! 

Išgirdo žmonės ir kad supyks, kad ims tvatyti plikius. Tva- 
tija ir žodžiu palydi: 

— Šekit jums aukso už anglis! Šekit sidabro už pelenus! 

Suprato turtuoliai, kad apmovė juos Sygsegyras. Palaukė jie 
nakties, kai Sygsegyras išginė į stepę ganyti svetimus arklius, 
ir papjovė jo vienintelę karvę. 

Grįžo vargšas auštant ir iš karto suprato, kas jam karvę 
"papjovė. 

Nieko-jis nesakė turtuoliams.: Įsipylė į jaučio pūslę truputį 
raudonų dažų, pasikišo pūslę po pažastim ir išėjo į stepę. Lei- 
džiantis saulei susitiko jis septynis kupranugarius su baltomis 
dėmėmis ant kaktos. Nudažė gudruolis baltas dėmės raudonai 
ir eina toliau. Neilgai Sygsegyras ėjo — susitiko žmogų. 

— Ar nematei, — klausia žmogus, — septynių kupranugarių 
su baltomis dėmėmis ant kaktos? 

— Ne, — atsakė vargšas. — Su baltomis nemačiau, 0 šu rau- 
donomis mačiau. Antai ganosi tie kupranugariai, matai?: 

— Taigi ten mano kupranugariai! — apsidžiaugė žmogus. — 
Tiktai pats sakai netiesą: jų kaktos ne su raudonomis, 0 su 
baltomis dėmėmis! 

Tada. Sygšegyras sako: 

— Jeigu tikrai bus su baltomis, aš tau duosiu maišą auk- 
so ir sidabro. O jeigu su raudonomis — kupranugarius aš pasi- 
imsiu. Sutinki? 

— Sutinku! — apsidžiaugė kupranugarių savininkas. 

Priėjo prie kupranugarių, žiūri — ant jų. kaktų ne baltos, o 
raudonos dėmės. 

Užsėdo vargšas ant pačio didžiojo kupranugario ir gena 
likusius priešais save. 

Pamatė plikiai Sygsegyrą su kupranugarių kaimene ir už- 
virė pavydu. | 

— Iš Kur ėmei tiek kupranugarių? — klausia. 

Sygsegyras atsakė: 

— Ogi ėjau miesto gatvėmis ir šaukiau: „Keičiu septynias 
jaučio pūsles į septynis kupranugarius". Taip ir išsikeičiau. 

— Pabandykim ir mes taip padaryti! — nutarė turtuoliai. 

Papjovė jie visus savo jaučius ir karves, eina miesto gat- 
vėmis ir šūkauja: 

— Keičiame jaučių -pūsles į kupranugarius! Keičiame jau- 
čių pūsles į kupranugarius! | 

Išgirdo žmonės ir kad supyks: 

— Kas čia dabar — kvailiais mus laikote? 

Ir kad ims juąs tvatyti: 

— Šekit jums kupranugarius už jaučių pūsles! Šekit jums 
kupranugarius už jaučių pūsles! 

Vos išnešė kailį plikiai turtuoliai. Parbėgo jie namo ir sa- 
ko: 

— Nugaluokime Sygsegyrą, kad jis daugiau neapgaudinėtų 
mūsų! 

Pačiupo jie vargšą ir nusitempė į mišką. Pririšo jį prie aukš- 
to medžio viršūnės, o patys išlakstė į visas puses rinkti saušų 
Žagarų medžiui padegti. 

Sėdi vargšelis medžio viršūnėje ir mirties Iaukia. Staiga 
žiūri — lekia ant sarto žirgo najonas, pas kurį Sygsegyras gal- 
vijus ganė. Tas najonas buvo žiaurus, godus ir ne kartą mušė 
Sygsegyrą be jokios kaltės. 

Pamatė najonas varguolį medyje, sustabdė smarkų žirgą ir 
klausia: 

— Ko ten sėdi surištas? 

Sygsegyras sako: 

— Gydausi nuo sunkios ligos! 

— Nuo kokios sunkios ligos? 

— Man, — sako gudruolis, — akys nesveikuoja. O šitas me- 
dis beregint išgydo akis. Dabar matau kaip stepių vanagas, 0 
dar vakar neatskyriau karvės nuo kupranugario. 

Kad suriks najonas: 

— Tuoj aš užsiropšiu pas tave. Mano akys visą laiką aša- 
roja. Kasdien matau vis blogiau ir blogiau! 

Sygsegyras klausia: 

— O kur garbusis najonas jojote? 

— Man prapuolė septyni arkliai, ir dabar ieškau, jų, — sa- 
ko najonas. 

— Lipk čia, aš paieškosiu tavo arklių, — sako Sygsegyras. 

— O kaipgi aš įlipsiu? — klausia najonas. — Matai, kokie 
mano kailiniai brangūs — iš lapės kailių, šilku pamušti. Sudras- 
kysiu aš juos į šakas belipdamas. 

— O tu nusivilk juos ir pasidėk po medžiu, — patarė Syg- 
segyras. 

Kaip liepė, taip padarė najonas. Įsiropštė jis į medžio vir- 
šūnę, Sygsegyras jį stipriai pririšo prie medžio kamieno, o 
pats išlipo. Užsivilko jis šilku pamuštus lapės kailinius, užsė- 
do ant sarto žirgo ir nušuoliavo. 

Bemat grįžo iš visų pusių septyni plikiai su žagarais ir pa- 
degė medį, kuriame sėdėjo najonas. 

Vakarop parvažiavo turčiai namo, žiūri ir savo akimis ne- 
tiki. Stovi Sygsegyras kaip niekur nieko, ir dar mėlynu šilku 
pamuštais lapės kailiniais apsivilkęs, o netoliese pririštas gra- 
žiai pabalnotas sartas žirgas. 

— Juk mes tave sudeginome! — ėmė šaukti plikiai. — Kaip 
čia atsiradai? 

O varguolis sako: 

— Kai jūs mane deginote, aš pakilau kartu su dūmais į pa- 
tį dangų. Vaikštau po debesis, nuėjau iki slibinų valdovo rū- 
mų. O rūmuose, pasirodo, visiems keleiviams dalija žirgus, ku- 
riais Oru galima skraidyti, ir dar lapės kailinius prideda. Gai- 
la, kad jūsų. nebuvo kartu! Bet nenusiminkite! Skrisdamas virš 
jūros iš viršaus mačiau, kad jos dugne kaimenė žirgų ganosi. 
Be piemenio, be šeimininko. 

Sujudo sukruto plikagalviai turtuoliai išgirdę tokią žinią, 
tik klausinėja per kits kitą: 

— Kurgi? Kurgi? 

— Jokite paskui mane, — pasakė Sygsegyras. 

Nuvedė jis juos prie jūros ir sako pačiam storiausiam tur- 
tuoliui: 

— Imk štai kartį ir lįsk į vandenį. Kai tik pamatysi ark- 
lius — pamataruok kartimi. Tada ir kiti puls prie grobio. 

Paėmė storulis turčius kartį ir brenda į jūrą. Žengė jis ko- 
kius penkis šešis žingsnius, tik knapt ir įsmuko į povandeninę 
duobę. Kartis tik sumataravo, ir plikis dingo iš akių. 

Sygsegyras sušuko: 

— Greičiau šokite paskui jį, o jei ne — visi žirgai jam vie- 
nam atiteks! 

Kad puls plikagalviai turčiai į jūrą — ir nuskendo. Nuo to 
karto niekas daugiau jų nebematė. 

Štai kur nuveda godumas ir pyktis. 


Atsiliko kartą stepėje avis nuo bandos, pasiklydo ir susiti- 
ko vilką. Vilkas, žinoma, alkanas buvo. Jis norėjo tuoj pat su- 
draskyti avį, bet paskui apsisvarstė: „Jeigu sudraskysiu avį 

stepėje, gausiu ją tempti iki savo guolio. Geriau nusivarysiu 
į mišką ir ten suėsiu." 

Varosi vilkas avį į mišką. Varosi valandą, varosi dvi, ne- 
bedaug ir iki guolio beliko. Mato avis, kad mirtis jos. tyko, 
o kaip išsigelbėti — nežino. Staiga, kur buvęs, kur niebuvęs, 
iš už krūmo-iššoko kiškis. 

— Ak, kiški! — subliuvo avis. — Varosi mane vilkas į sa- 
vo guolį, suėsti taikosi. 

— Žinoma, suėsiu! — suriaumojo vilkas. — Aure mano guo- 
lis už tos-daubos. Ten aš tave ir sudraskysiu. 

Pasikasė kiškis letenėle savo ilgas ausis ir sako: 


— Kad jau vilkas pasakė, jog suės — tai ir suės. Niekur 
tu, avie, nuo mirties nepabėgsi. Tiktai luktelėkit manęs čia 
valandėlę, aš sulakstysiu iki daubos ir atgal — pažiūrėsiu, ar 
nėra ten medžiotojų. 

— Gerai sugalvojai! — apsidžiaugė vilkas. — Nubėk — 
pažvalgyk! 

Nebaigė vilkas nė tų žodžių sakyti — kiškis dingo. Tik šuo- 
liavo jis ne už daubos, 0 prie ištuštėjusios stovyklos. Surado 
čia lopinėlį veltinio ir raudoną popieriuką nuo -arbatos. Čiupo 
juos ir dumia atgal. 

— Na kaip, — klausia vilkas, — ar nėra ten medžiotojų? 

— Medžiotojų ten nėra, — atsakė kiškis. — Bet tik paklau- 
syk, kokį aš radau chano įsakymą. 

Tai pasakęs atsitūpė kiškis oriai ant veltinio, ištiesė priešais 
save raudoną popierių ir apsimetė skaitąs. 

„Įsakė didysis chanas pasiūti jam kailinius iš septyniasde- 
šimt septynių vilkenų. Dabar tie kailiniai jau gatavi. Trūksta 
tik vienos vilkenos apykaklei. Liepia didis chanas visiems, kas 
žino, kur yra vilko guolis, tučtuojau apie tai pranešti jam.“ 

Perskaitė kiškis tuos žodžius, ir — į kojas! Vilkas, aišku, 
pagalvojo, kad kiškis nubėgo pas chaną pranešti, kur yra vil- 
ko guolis. 

— Nebus taip, kaip tu Aori! — suurzgė pilkis kiškiui įkan- 
din. — Nenušaus manęs chano medžiotojai! 

Pasakė tai ir nunešė kudašių į kitą mišką. Kai vilkas dingo, 
kiškis vėl priešais avį atsirado. 

— Eik, avie, namo| — pasakė jai kiškis. — Ir įsidėmėk: ne- 
didelė gudrybė tarp avių amžių nugyventi, o didelė gudrybė 
kiškiui vilką priversti bėgti! 


TIGRAS, JAUTIS IR LAPĖ 


Susitiko sykį jautukas su tigriuku. Ir ėmė jie kartu gy- 
venti miške, susidraugavo. Negalėjo dienos pragyventi nepa- 
simatę. 

Diena po dienos — ir metai praėjo. Tigriukas užaugo, jau di- 
džiulis tigras tapo, nuo jo riaumojimo visi aplink virpėjo. O 
jautukas, jau didelis jautis, savo ragais galėjo persmeigti šim- 
tametę pušį. 

Kaip tikri broliai mylėjo vienas kitą tigras ir jautis. Pa- 
kirsta rytą tigras, pasirąžo, nagais žemę pakapsto ir bėga pas 
jautį. O jautis atsikelia, mosteli uodega, ragu žemę grybšteli 
ir skuba tigro pasitikti. 

Taip kiekvieną rytą. 

Visi žvėrys miške džiaugėsi šita draugyste. Tiktai lapė ne- 
naudėlė buvo nepatenkinta. Mat iš tos draugystės jokios. nau- 
dos ji neturėjo. 

Atėjo kartą lapė pas tigrą, nuleido uodegą, ausis ir ver- 
kia. 

— Ko verki? — klausia tigras. 

— Tavęs gaila! — aičioja lapė. — Tavo priešas nori tave nu- 
galabyti, O tu net nežinai. 

Tigras atsakė: 

— Kol su manimi draugauja jautis, aš jokio priešo nebi- 
jau! Niekas mūsų nenugalės! 

— Bet jautis kaip tik ir yra tavo priešas. Tai jis nori tave 
nugalabyti! — suamsėjo lapė. 

Nepatikėjo tigras: 

— Meluoji! Jautis mano draugas! 

Dar garsiau pravirko lapė: 

— Kaipgi taip netiki manim? Aš juk teta tau. Pati girdė- 
jau, kaip jautis sakė gyvatei: ,„Pabusiu rytoj rytą, mostelėsiu 
uodega, grybštelėsiu ragu Žemę ir pulsiu tigrą!“ 

— Na gerai! — suriaumojo tigras. — Aš patikrinsiu, ar jau 
taip bus, kaip pati sakai. Jei ne taip — kailį tau nudirsiu| 

Nubėgo tada lapė pas jautį, nuleido uodegą, ausis ir ver- 
kia. 

— Ko verki? — klausia jautis. 

— Tavęs gaila! Tavo priešas nori tave nugalabyti, o tu net 
nežinai. 

Jautis atsakė: 

— Kol sų manim draugauja tigras, man nieko nebaisu. 
Dviese mes bet kokį žvėrį įveiksim! 

— Bet tigras ir nori tave nugalabyti! Jis ir yra tavo prie- 
šas| 

— Nešdinkis iš čia! — supyko jautis. — Tigras man kaip 
tikras brolis! 

Dar garsiau suviauksėjo lapė: 

— Kaipgi tu netiki manim? Aš juk teta tau! Pati girdėjau, 
kaip tigras sakė gyvatei: „„Pabusiu rytoj rytą, pasirąžysiu, pa- 
kapstysiu nagais žemę ir pulsiu jautį!“ 

— Na palauk, — sako jautis, — aš patikrinsiu, ar jau taip 
bus. Jei apgavai, ant mano ragų tabaluosi! 

Ir štai išaušo rytas. Pabudo draugai, spokso kits į kitą, 
stebi, ką katras darys. Tigras žiūri, — jautis tik mostelėjo uo- 
dega ir ragus į žemę įrėmė, 0 jautis mato — pasitempė tigras 
ir Žemę nagais kapsto. 

Ir dabar pagalvojo kiekvienas: ,„Teisybę sakė lapė, dabar 
jis mane nugalabys!" 

Ir puolė įniršę draugai vienas kitą. 

Stvėrė tigras jaučiui už gerklės, 0 jautis įsmeigė ragą tig- 
rui į krūtinę. 

Ir abu krito negyvi. 

Išėjo tada iš už krūmų lapė su savo lapiukais, suviauksėjo 
linksmai ir puolė prie nebegyvų draugų. 

— Dabar mes ištisus metus mėsą ėsime, — pasakė ji lapiu- 
kams. — Ir patys būsime sotūs, ir dar kitas lapes pavaišinsim! 

Tai matot, kaip būna: jei patiki niekšu — ir draugą pražu- 
dai, ir pats gyvenimo netenki! 

APGAUTAS KUPRANUGARIS 


Seniai, labai seniai kupranugariui augdavo' nuostabūs ra- 
gai, 0 elnias ragų neturėjo. Labai didžiuodavosi kupranugaris 
savo ragais ir visąlaik girdavosi. | 

O labiausiai jis mėgo iš elnio pasišaipyti. Susitiks jį ir pra- 
deda erzinti: S 

— Ne žvėris, o kažkoks pabaisa! Šlykštu žiūrėti į pliką 
kaktą! 

Vieną vakarą grožėjosi kupranugaris savo atvaizdu ežere, 
ir tuo metu iš miško išbėgo elnias. Pamatė jį kupranugaris ir 
tuoj giriasi: 

— Niekas neturi tokių ragų kaip aš! Net jautis man pa- 
vydi! 

Priėjo elnias prie kupranugario, nulenkė galvą ir sako liūd- 
nai: 

— Mane kviečia į svečius tigras. Kaip aš eisiu pas jį toks 
negražus, tokia plika kakta! Būk geras, paskolink savo ragus 
vienam vakarui. Ateįsi rytą vandens gerti, ir aš tau juos grą- 
žinsiu. 

Paskolino kupranugaris elniui savo nuostabiuosius ragus 
vienam vakarui, ir elnias nuėjo į svečius. Rytą ateina kupra- 
nugaris prie ežero, dairosi — nėra elnio. Pradėjo kupranugaris 
gerti, žvilgt į savo atvaizdą vandenyje — ir staiga atsitraukė, 
užvertė galvą aukštyn: baisiai negražus sau pasirodė be ra- 
gų. 

„Greičiau atneštų elnias mano ragus, — galvoja. — Bjauru 
į save tokį Žiūrėti.“ 

Siurbtelėjo dar gurkšnelį, kitą ir vėl užvertė galvą — dai- 
TOSi į visas puses, ar neatneša elnias ragų. 

Taip ir pralaukė veltui visą dieną — neatnešė elnias ra- 
gų. 

Kitą dieną vėl atėjo kupranugaris prie ežero, vėl laukia 
elnio. Vis verčia galvą aukštyn, kad tik nematytų savo atvaiz- 
do, ir dairosi aplink: ar nematyti kur arti elnio. 

Bet nepasirodė ir šįsyk elnias. Mat kai jis ėjo prie ežero, 
vijosi jį nuožmūs vilkai. 

Vos ne vos išnešė sveiką kailį elnias — pabėgo į gretimą 
mišką, kur ir pasiliko visam laikui gyventi. 

Daugel metų prabėgo nuo tos dienos, kai kupranugaris pra- 
rado ragus. Bet ir dabar, vos tik pamato vandenyje savo at- 
vaizdą, tuoj atkragina galvą ir sukioja į visas puses — gal atei- 
na elnias, gal atneša jam ši 


KAS VYRESNIS? 


Rado sykį vilkas ir lapė ant kelio bryzą lašinių. 

— Suėskime! — sako vilkas. 

— Ne, — sako lapė, — čia negalima ėsti: matai, žmonės ten 
ir atgal keliu zuja. Dar nudės mus! 

— Tai ką darysime? — sielojasi vilkas. — Juk nepaliksime 
lašinių? 

— Nusinešam juos ant kalno viršūnės, — sako lapė. — Ten 
ramiai ir suėsime, atokiau nuo žmonių. 

Nubėgo jie ant kalno viršūnės, vilkas ir sako: 

— Pasidalykime radinį! 

— Ką čia dalysies tokį menką bryzelį, — sako lapė. — Jau 
verčiau katras vienas suėskime, 

Vilkas sutiko: 

— Gerai sakai! Aš suėsiu. 

— Ėsime tas, katras iš mudviejų vyresnis! — sako lapė, — 
Kiek tau metų? 

„Na, — mano sau vilkas, — dabar aš pergudrausiu rudę.“ 

— Aš tikras senelis, sesulyte, — ėmė verkšlenti vilkas. — 
Net nebežinau, kiek man metų, painu ir besuskaičiuoti. Tik 
prisimenu, kada gimiau: tada šitas kalnas buvo mažėsnis už 
balos kemsą, o vandenynas — lyg kokia balelė dauboje. 

Išgirdo lapė tokius žodžius ir kad suvaitos, kad pravirks. 

„Pergudravau rudę! — džiūgauja vilkas. — Verk neverku- 
si, o lašiniai mano!" 

— Kas tau, sesulyte? — klausia jis. — Kas nuskriaudė ta- 
ve? 

— Niekas manęs nenuskriaudė! — vaitoja lapė. — Tik tavo 
pasakojimas mane labai nuliūdino. Aš prisiminiau savo jau- 
niausią velionį sūnelį. Jis kaip tik vienmetis buvo su tavim. 
Tais pačiais metais gimė. 

Tai pasakiusi lapė tik capt letena lašinius ir ,ėda. O apmul- 
kintas vilkas nubindzino alkanas į savo guolį. 


ŠIRŠĖ IR KREGŽDĖ 


Senais, nebeatmenamais laikais panoro piktas paukščių ka- 
ralius sužinoti, kieno skaniausia žemėje mėsa. Pasišaukė jis 
širšę su kregžde ir sako: 

— Skriskite į žemę ir sužinokite, kieno skaniausia mėsa. 

Skrenda širšė su kregžde į žemę. Diena saulėta, rami, kregž- 
dė ir pamiršo, ką buvo liepęs karalius. Lakiojo ji aukštai pa- 
debesiais, linksmai čiulbėjo ir saulutėje šildėsi. | 

O piktoji širšė negaišo veltui laiko. Ką tik susitiko skris- 
dama — tą gėlė. 

Pagaliau saulė ėmė krypti vakarop. Atėjo metas grįžti. 
Skrenda jos abi pas paukščių karalių, ir 'kregždė klausia: 

— Ar sužinojai, kieno skaniausia mėsa? 

— Sužinojau, — sako širšė. — Žmogaus mėsa skaniausia. 
Nuo šiol paukščių karalius mis Žmogaus mėsa. 

Nuliūdo kregždė. Skrenda ji ir galvoja, kaip išgelbėti žmo- 
gų nuo sunkios lemties. 

— O sakyk, — vėl klausia kregždė, — kaip tu sužinojai, kad 
tokia skani žmogaus mėsa? 

'" Širšė sako: 

— Kol tu lakstei ir čiulbavai, aš darbavausi. Visus kan- 
dau —ir kupranugarį, ir jautį, ir arklį, ir gyvatę, ir šunį, ir 
lapę, ir liūtą, ir žmogų; pasirodo — žmogaus skaniausia mė- 
sa. 

Dar didžiau nuliūdo kregždė ir sako: 
— Pavargau. Nebegaliu toliau skristi. Atsipūskime valan- 
dėlę. 

Nutūpė jos ant šakos; kregždė prašo: 

— Parodyk man savo geluonį. Niekada nesu mačiusi širšės 
geluonies. 

Prasižiojo širšė, O kregždė tik kapt — ir sulesė jos liežuvį. 
Kad šaukia, kad rėkia širšė iš skausmo, bet niekas jokio šauks- 
mo negirdi. Girdi tik — zirzena kažkas: ,„dzž-ž, dzž-ž-ž, dzž-ž-ž..." 

Atskrido jos pas paukščių karalių. 

Širšė suka ratus aplink karalių, zirzena iš visų jėgų, bet 
nieko nėgali pasakyti — liežuvio neturi. 

— Nieko nesuprantu, — piktai sako paukščių karalius. — 
Zirzena, zirzena! Pasakyk tu, kregžde, kieno mėsa skaniau- 
sia. 

— Pati skaniausia — gyvatės mėsa, — sako kregždė. — Kas 
kartą jos paragauja, tas į kitokį valgį nė žiūrėti nebenori! 

Patikėjo paukščių karalius kregžde ir ėmėsi medžioti gy- 
vates. 

Dabar žemėje iš paukščių karaliaus giminės vienas ere- 
lis belikęs. Ir kai tik jis pamato gyvatę, tuoj čiumpa ją ir 
tempiasi į savo lizdą. Mano, jog skanesnio valgio žemėje nė- 
Ia, 


y KODĖL BALANDIS BURKUOJA, 
0 ŽVIRBLIS ČIRŠKIA 


Skrido sykį į Tibetą balandis ir žvirblis. Pavargo beskris- 
dami ir nutūpė ant vienos jurtos pailsėti. Patupėjo mažumėlę, 
atsipūtė, jau buvo bekylą vėl į kelionę, tik staiga girdi — 
jurtoje moteriškė vaitoja. 

Balandis ir sako: 

— Reikia padėti žmogui... 

— Kad aš neturiu laiko, — sako žvirblis. — Noriu pažiūrė- 
ti, kaip Tibete lamos gyvena, kaip dievui meldžiasi. 

Pasakė taip, purptelėjo ir nuskrido. O balandis pasiliko 
sergančios moteriškės slaugyti. 

Atskrido žvirblis į Tibetą, apsistojo vienuolyne ir žiūri, kaip 
lamos dievui meldžiasi. 

Po mėnesio vėl susitiko žvirblis su balandžiu, šnekasi, bet 
vienas kito nebesupranta: balandis vis burkuoja: „gu-u, gu-u, 
gu-u“. O žvirblis be perstojo čirškia: „čik čirik, čik čirik, čik 
čirik". 

Taip atsitiko todėl, kad balandis vis negalėjo pamiršti, kaip 
aičioja, burkuoja serganti moteriškė, o žvirbliui ausyse visą 
laiką skambėjo lamų maldos. Nuo ryto iki vakaro jie bambėjo:. 
„Čik čirik, čik čirik, čik čirik“. 

Taip iki šios dienos nesupranta vienas kito žvirblis ir ba- 
landis. 


KAIP NETURTINGAS BERNAITIS 
CHANU TAPO 


Seniai, labai seniai gyveno pasaulyje išdidus chanas, ir tu- 
rėjo jis labai daug valdinių. Bet diena po dienos žmonių vis 
mažėjo ir mažėjo: pagal chano įsakymą visi seniai, kurie ne- 
besugebėdavo suvaldyti mitulio veršio, buvo galabijami už- 
kemšant jiems burną avies uodega. 

Sumanė vienas tos šalies bernaitis išgelbėti savo tėvą. Iš- 
jo valdininkai jo paimti, bernaitis verkdamas pasakė, esą, jo 
tėvas prieš keletą mėnesių miręs. Patikėjo valdininkai ir išėjo 
nieko nepešę. 

Eina kartą bernaitis pro chano rūmus ir mato — žmonės bū- 
riuojasi. Apžiūrinėja jie susidomėję kažkokio medžio kamieną 
vienodai nutašytais: galais. Tą rąstą atsiuntė gretimos šalies 
chanas. Jis grasino paskelbsiąs karą kaimynui, jei šis nepa- 
sakysiąs; kur medžio viršus ir kur apačia. Artėjo termino pa- 
baiga, ir sutrikęs chanas paskelbė, jog duosiąs maišą aukso, 
jei kas įminsiąs mįslę. Išgirdo tai bernaitis ir nuėjo pas tėvą 
klausti patarimo. 

— Nieko čia nėra sunkaus, — atsakė senukas. — Rėikia pa- 
leisti rąstą į sraunią upę, ir jis ims plaukti viršutiniu galu į 
priekį. 

Atėjo rytą bernaitis pas chaną ir pasakė, kaip galima at- 
pažinti, kur rąsto viršus ir kur apačia. Chanas pasiuntė pas 
kaimyną žygūną su atsakymu, o išmintingą bernaitį dosniai 
apdovanojo. 

Praėjo keli mėnesiai, ir kaimynas vėl atsiuntė chanui kaž- 
kokį keistą gyvį, didumo sulig dveigiu jaučiu, su daugybe il- 
čių, dvylika kojų ir permatomu pilvu. Reikėjo nustatyti, kur 
gyvena tokios būtybės ir kaip jas galima užmušti. Ir vėl su- 
gužėjo į chano rūmus daugybė valdinių, bet nė vienas nieko 
nevaliojo paaiškinti. Naktį chanas įsakė tarnui stropiai saugoti 
gyvį, O rytą sargo nė kaulelių nebebuvo likę. Ėjo dienos, ir 
veikiai baisūnas suėdė kelis šimtus žmonių. Atėjo eilė ir ber- 
naičiui saugoti pabaisą. Didžiai nusiminęs atėjo jis pas tė- 
vą. 

— Neliūdėk, sūnau, — pasakė senukas. — Tai nusipenėjusi 
utėlė. Kai ją saugosi, nemiegok ir visą laiką būk budrus; jei- 
gu tas gyvis norės tave užpulti, patrink vieną į kitą nagus — 
jis labiausiai šito bijo. 

Paklausė sūnus tėvo patarimo ir liko gyvas. Rytą žvilgt 
chano tarnai pro duris — ogi bernaitis gyvas ir sveikas, ir nu- 
bėgo jie pranešti chanui. Pasišaukė chanas bernaitį ir sužinojo, 
kad tas keistas gyvis tai tik nusipenėjūsi utėlė. Pranešė jis apie 
tai kaimynui chanui, o bernaičiui pasakė: 

— Tu išgelbėjai valstybę. Reikalauk iš manęs, ko tik no- 
Ti. 

— Man malonu girdėti tokius žodžius, bet tai ne mano nuo- 
pelnas, — atsakė bernaitis puldamas ant kelių. — Mįslę įminė 
mano tėvas. Man nereikia jokių turtų, prašau tik vieno: pa- 
keisk įsakymą, pagal kurį galabijami seni žmonės. 

Sutiko. chanas ir paliepė valdininkams skambinti mažuoju 
varpu — surinkti mažuosius otokus 2?, paskui skambinti didžiuo- 
ju varpu — surinkti didžiuosius otokus. O kai žmonės susirin- 
ko, pats paskelbė pakeičiąs seną įstatymą nauju. Pagal naują 
įstatymą senus žmones buvo liepta gerbti ir godoti. 

| ) 


2 Otokas — giminė, klanas. 

Chanas užleįdo savo sostą protingam bernaičiui, o išmin- 
tingas senis tapo jo pirmuoju patarėju. Ir gyveno toliau šitos 
šalies žmonės ramiai ir lainiingai. 


ICH-ALIMAS IR BAGA-ALIMAS 


Senais, nebeatmenamais laikais gyveno draugėje mongolė 
ir kinė. Kas rytą jos prausdavosi tame pačiame „šaltinyje. Kar- 
tą mongolė išgriebė iš vandens plaukiantį pasroviui obuolį. 
Pasidalijo jį draugės, suvalgė ir iš karto pasijuto besilaukian- 
čios. Po kiek laiko tą pačią dieną ir tą pačią valandą jos 
pagimdė berniukus, kaip. du vandens lašai panašius į kits kitą — 
net pačios motinos jų neatskyrė. | 

Ėjo metai, bernaičiai paaugo ir vis bėgdavo į mišką uogau- 
ti. Vienas parnešdavo daug uogų, ir žmonės jį pradėjo vadinti 
Ich-alimu (,„Daugiauogiu“), o kitas parnešdavo mažai uogų, ir 
jį pavadino Baga-alimu („Mažauogiu“). Bet kuris katros sū- 
nus, motinos taip ir nežinojo, net ir nesistengė žinoti — gyveno 
jos, nors ir vargingai, bet darniai. 

Tačiau vieną dieną atsitiko nelaimė — mirė kinė. Mongolė 
viena vos susidorodavo su namų ruoša. Berniukai turėjo eiti 
medžioti, kad pramaitintų save ir motiną. 

Kartą, kai sūnų nebuvo namie, pas. mongolę atsilankė pik- 
toji dvasia — šulamas. 

— Katras tavo sūnus — Ich-alimas ar Baga-alimas? — klau- 
sia jis moteriškę. 

— Nežinau, — sako ši. 

— Nori — aš pamokysiu, kaip atskirti savo sūnų, — pasiūlė 
šulamas. 

Iš pradžių mongolė sakė nenorinti, bet paskui sutiko, nes 
šulamas kelias dienas atkakliai įkalbinėjo ir net grasino. 

— Paimk storą adatą ir, kai berniukai. pargrįš namo, ap- 
simesk nualpusi, — mokė šulamas. — O kai jie nęš tave į lovą, 
įdurk tajam, kuris laikys tave už pečių. Jeigu toje vietoje at- 
siras apgamas, — vadinasi, tas berniukas — tavo sūnus. 


245 


Paklausė mongolė šulamo ir padarė taip, kaip jis mokė: 
pasiėmė adatą ir, kai tik turėjo pareiti vaikai, išsitiesė prie 
jurtos durų. Sūnūs žiūri — motina nugeibusi, ir tuoj suskato 
kelti ją į lovą. Tada ji tik bakst adata tajam, kuris laikė už 
pečių. Paskui dėjosi atsigavusi, atsimerkė ir mato — galvūga- 
lyje stovi Baga-alimas, o jam ant rankos atsįradęs didelis ap- 
gamas. Nuo to laiko skaniausią kąsnelį mongolė vis kišdavo 
tikrajam sūnui Baga-alimui, o našlaičiui.Ich-alimui likdavo tik 
trupiniai. 

Kartą medžicklės metu rankiodamas strėles Baga-alimas ap- 
tiko stovykloje primėtytų Žžarnokų. Papasakojo apie tai bro- 
liui ir savo ausimis nepatikėjo, kai šis pasiguodė: 

— Čia tikriausiai man valgis pataisytas. 

Kaip nustebo Baga-alimas, kai namie motina jam padėjo 
skanaus, sotaus maisto, o Ich-alimui pakišo tuos mėsgalius, ku- 
riuos jie neseniai matė. 


Įširdo Baga-alimas ir švyst lėkštę su mėsgaliais lauk, 0 
Ich-alimui atidavė savo dalį. Pats jis suvalgė, ką motina buvo 
įsidėjusi. 

Kitą rytą, kai broliai vėl išėjo į medžioklę, Ich-alimas ir 
sako: 

— Gaila man, našlaičiui, palikti gimtinę, bet nieko ne- 
veiksi — verčiau pačiam išeiti negu laukti, kol išvarys. 

— Jeigu reikia išeiti, tai eisime drauge, — nesutiko Baga- 
alimas. 

Bet Ich-alimas atsakė: 

— Tau nėra ko eiti, — ir nušuoliavo. 

Jojo jis, jojo ir prijojo jūrą, ant kurios kranto ganėsi di- 
džiulė banda. Ir klausia jis piemenį: 

— Kieno galvijus ganai? 

— Chano. 

— O kur gyvena tavo chanas? 

— Aname jūros krante. 

— Tai kaip tu persikėlei čia su.tokia banda? 

— Jūros dugnu. Pasakau: „Jūra, prasiskirk!“ — ir jūra pra- 
siskiria. 

— O ką darai, kai bandą pargeni namo? 

— Vienus galvijus pririšu, kitus supančioju. 

— O paskui? 

— Paskui valgau chusamą *?, geriu chiaramą *!. 

Ich-alimas pasikeitė su piemeniu drabužiais ir perėjo kartu 
su banda į kitą krantą. Parginęs galvijus bernaitis vienus pri- 
rišo, kitus supančiojo ir jau visai alkanas patraukė į rūmus. 
Čia jis vos neįžengė į chano menes — gerai, kad pikta tar- 
naitė pasipainiojo. 

— Ko neini valgyti chusamo ir gerti chiaramo, o landžioji 
čia, niekadėjau! — užkriokė ji. 

— Ėjau per lauką — pakvipo svogūnu, ir apsisuko galva. 
Būk gera, pasakyk, kur man rasti chusamo ir chiaramo? — pa- 
klausė Ich-alimas. 

— Eik į virtuvę, — burbtelėjo tarnaitė. 

Nuėjo Ich-alimas į virtuvę, atsistojo prie durų ir laukia. 

— Kas nutiko, paršeli? — užriko ant jo tarnai. — Kodėl iki 
šiol nėvalgei chusamo ir negėrėi chiaramo? 

Jis vėl turėjo išsisukinėti: 

— Ėjau lauku, pakvipo svogūnu — ir apsvaigo galva. Duo- 
kit greičiau chusamo ir chiaramo! 

Davė jam tarnai chusamo ir chiaramo, prisivalgė Ich-ali- 
mas, prisigėrė ir eina ieškoti, kur prigulus. 

O chanas turėjo septynias dukteris. Šešios. jau buvo ište- 
kėjusios, o jauniausioji dar neišpiršta. Ir atsitiko taip, kad tą 
naktį tariamas piemuo užklydo pas ją nakvynės. Ir gavo cha- 
nas skaudama širdimi leisti dukteriai susituokti su piemenėliu. 
Davė jis jiems kraičio seną geltoną jurtą ir šiokių tokių ra- 
kandų. 

O chano tabūne buvo kerša kumelė. Kasmet ji atvesdavo 
po kumeliuką, ir kasmet jį pagrobdavo stebuklingas paukštis 
chanharidas. Artėjo metas kumelėi vėl kumeliuotis. Ir sumanė 
šeši chano žentai patykoti chanharidą ir nudobti. Sužinojo šitą 
naujieną tariamo piemens pati, atėjo pas chaną ir sako: 

— Mano vyras irgi tykos chanharido. 

— Gerai; — sutiko chanas ir padovanojo piemeniui širmą 
mitulį kumeliuką, kūris visada kiūtindavo kaimenės gale. 

Atšuoliavo Ich-alimas į ganyklą ir iš vakaro nuvirto mie- 
goti. O šeši jo svainiai sustojo ratu aplink kaimenę. Kiaurą 
naktį nesumerkė jie akių, o paryčiais kietai įmigo. Pakirdo 


39 Chusamas — apskrudusi krėnelė. 
31 Chiarama s— virintas vanduo su pienu. 

Ich-alimas auštant ir mato: kerša kumelė jau atsivedusi ku- 
meliuką. Staiga, kur buvęs, kur nebuvęs, atskrido chanharidas, 
jis tik capt kumeliuką ir šaute į dangų. Ich-alimas tik leidžia 
strėles — nukrito keletas plunksnų iš paukščio sparnų ir širmo 
kumeliuko uodegos galelis, Susirinko Ich- alimas grobį ir par- 
nešė žmonai. 

Pabudo svainiai, .žiūri — kumelė apsikumeliavusi, o kume- 
liukas dingęs. Susirinko jie plunksnų pūkelius, nuėjo pas cha- 
ną ir meluoja išsijuosę, girdi, kovęsi su paukščiu, bet tas pas- 
prukęs. 

Chanas buvo benorįs juos siųsti vytis, bet jauniausioji. duk- 
tė įkalbėjo tėvą šitą darbą patikėti piemeniui. 

Pasibalnojo . Ich-alimas -širmą kumeliuką ir išjojo. Greitai 
Vargšas gyvulėlis nusivarė nuo kojų ir sustojo. 

— Lauk manęs čia, — pasakė Ich-alimas nulipdamas nuo 
kumeliuko. — Toliau aš eisiu vienas. 

Bet staiga nusikamavęs kumeliukas pavirto į gražų pabal- 
notą žirgą su lanku ir strėline prie balno. Dabar buvo galima 
keliauti drauge. > 

Nujojo Ich-alimas iki upokšnio ištakos, — o ten, jis iš gan- 
dų žinojo, chanharidas girdydavęs arklius, — ir pasislėpė. Ne- 
trukus mato — atgena stebuklingas paukštis savo kaimenę. gir- 
dyti, bet arkliai baidosi vandėns, žvengia ir stojasi piestu. 

„Kas ten vandenyje -— dievas ar velnias?" — galvoja chan- 
haridas ir pasilenkė prie upelio pažiūrėti. 

Ir tada kad šoks ant jo iš užpakalio Ich-alimas ir surišęs 
persimetė per balną. 

— Pasigailėk, gerasis žmogau, — maldauja paukštis, — aš 
tau dorai ir ištikimai tarnausiu. 

Atrišo Ich-alimas paukštį, bet nepaleidžia, drauge su kai: 
mene varosi pas chaną. Staiga mato — tarp arklių bėginėja 
mitulys kumeliukas striuka uodegėle. 

— Taigi čia tas pats kumeliukas, kuriam aš uodegą strė- 
le nukirtau, — apsidžiaugė Ich-alimas ir joja dar sparčiau. 

Ir ūmai prabilo gražuolis žirgas: 

— Kai josime pro tavo svainių stovyklą — jie kvies į pa- 
lapinę. Nesėsk ten ant žalio apvalaino apkloto. Paduos ąsotį 
arbatos — negerk. 

Netrukus iš tiesų tolumoje pasirodė šešių svainių ailas. Pa- 
sitiko jie giminaitį ir pakvietė į jurtą. 

— Sėsk, — kviečia jie tariamą piemenį rodydami -į apskri- 
tą žalią paklotą. | 

Bet piemuo stovi kaip stovėjęs. Padavė arbatos. 

— Gerk, — siūlo svainiai. 

Bet Ich-alimas mandagiai atsisakė. Tada jie per jėgą kliukt 
svečiui kelis lašus į burną, tas beregint apgirto ir bumbt ant 
žalio pakloto — tiesiai į gilią duobę. Užvertė ją svainiai didžiu- 
liu akmeniu ir bėga prie chanharido. 

— Traukitės šalin, — rūsčiai pasakė paukštis, — arba aš 
taip mostelėsiu sparnais, kad išlėksite į orą. 

Išsigando svainiai ir eina prie gražuolio žirgo. 

— Šalin nuo manęs! — rūsčiai tarė žirgas, — arba aš pakel- 
siu tokias dulkes, kad beregint uždusite. 

Paliko svainiai chanharidą ir žirgą ir varosi kitus arklius 
pas chaną. 


O ištikimi Ich-alimo draugai — chanharidas ir žirgas kad 
ims ridenti nuo duobės didžiulį riedulį. Kokius dvejus metus 
jie darbavosi, kol pagaliau jį išjudino iš vietos. Tada ištikimas 
žirgas nuleido žemyn pavadį ir ištraukė Ich-alimą į viršų. 

Tuo tarpu pas chaną atėjo šeši žentai ir iš kailio neriasi 
girdamiesi, girdi, jie užmušę chanharidą ir grąžiną chanui pa- 
grobtus arklius. Nudžiugo chanas, apdovanojo melagius ir dar 
puotą ėmėsi taisyti jų garbei. 

Bet atėjo jauniausioji duktė ir sako: 

— Vardan teisybės šitos puotos užsitarnavo mano vyras — 
Ich-alimas. Jei netiki — pažiūrėk — iš, kur aš turėčiau chan- 
harido plunksnų ir širmo kumeliuko uodegos kuokštelį, — to 
kumeliuko, kur atginė tavo žentai su kaimene? Ne tavo pie- 
muo Ich-alimas, o narsuolis. Įsakyk jį surasti, tėve: 

— Gerai jau gerai, palauksime dešimt dienų — tegu mano 
tarnai jo paieško, — atsakė chanas. 

Praėjo dešimt dienų — Ich-alimo kaip nėra, taip. nėra. 

— Gerai, palauksim dar dvidešimt dienų, — pasakė cha- 
nas. 

Bet praėjo ir tos dienos, o Ich-alimo nė kvapo. Ir pamiršo 
jį visi, tik jauniausioji duktė nepraranda vilties sulaukti vy- 
rO, . 

Vieną gražią dieną kad pūstelės stiprus vėjas, ir pietvaka- 
riuose pakilo stulpas dulkių. Pasišaukė chanas jauniausiąją 
dukterį ir klausia: 

— Iš kur tos dulkės ir vėjas? 

— Iš kur vėjas — nežinau, o dulkes kelia mano vyro žir- 
go kanopos. 

Ūmai saulę užtemdė didžiulis. šešėlis. Tai chanharidas pra- 
skrido virš chano rūmų ir nutūpė prie apskurusios geltonos 
jurtos. Veikiai prie šios jurtos sustojo raitelis ant eiklaus Žir- 
go. 

Suprato chanas, kad jo duktė teisybę sakė. Ir iškėlė jis 
šaunią puotą Ich-alimo sugrįžimo garbei, 0 šešis žentus liepė 
pririšti prie kietasprandžių arklių uodegų ir paleisti arklius į 
visas keturias puses. 

Ir žuvo nedorėliai žentai, o šaunusis bernaitis Ich-alimas 
tapo chanu ir gyveno taikiai ir laimingai. 


GUDRUS ATSAKYMAS 


Susitiko kartą kelyje badarčinas ir kunigaikštis. Badarčinas 
ėjo pėsčias, o kunigaikštis jojo ant žirgo — juodu šilkiniu ki- 
nišku chalatu, kiniška kepuraite ir kiniškais bateliais. Tuoj 
prisiartino prie badarčino kunigaikščio tarnai ir klausia: 

— Ei tu, niekingas duoneliautojau, ar nematei kunigaikš- 
čio? 

— Prajojo čia toks vienas ant eržilo kiniškais apdarais, ar 
jis kunigaikštis, ar ne — nežinau, — sako badarčinas. 

— Tu įžeidei mūsų poną! — užriko tarnai. 

Čiupo jie badarčiną, apkūlė lazdomis ir paliko. Guli badar- 
činas ant žemės ir verkia: 

— Mano tėvus išsivedė Erlegas *2, mano seseris išsivedė jų 
vyrai, ir tik manęs, vargšo, niekas niekur neima. 

Tuomet prijojo kunigaikštis ir klausia: 


32 Erlegas — pragaro valdovas. 

— Kas per vienas tas žmogus? 

— Jis įžeidė jus, ir mes jį apkūlėm, — atsakė tarnai. 

Nusibodo kunigaikščiui klausytis badarčino raudos, ir jis 
sumanė juo atsikratyti. 

— Mano kaimenėje yra nusususi kumelė. Atiduokite ją ši- 
tam valkatai — tegu nešdinasi iš čia, — sako kunigaikštis. 

O kai tarnai išpildė jo valią, kunigaikščiui parūpo sužino- 
ti, ką dabar sakys badarčinas. 

— Apsimeskite, kad einate pro šalį, ir paklauskite, iš kur 
jis keliauja. 

Tarnai taip ir padarė. 

— Iš kunigaikščio joju, — atsakė badarčinas pažinęs kuni- 
gaikščio tarnus.— Aš atkentėjau savo nugara, o kunigaikštis — 
kumelės nugara. 


DVI JAUNOS MOTERISŠKĖS 


Gyveno kitados kalnų tarpeklyje dvi kaimynės — jaunos 
moteriškės.*“Viena buvo labai graži, bet paikša, o kita — neiš- 
vaizdi, bet protinga. Ir turėjo neišvaizdžioji du vaikus. Kartą 
kad ims jie šaukti: 

— Mama, tavo katile žmogus sėdi ir peilį galanda. 

„Ką čia niekus jie plepa,— pamanė motina ir žvilgt į kati- 
lą su vandeniu. Jame nepažįstamas žmogus atsispindi. Kilst mo- 
teriškė galvą — ogi ant uolos žmogus besėdįs ir didelį peilį 
begalandąs. — Ak, štai kodėl vaikai sakė katile Žmogų sė- 
dint“, — suprato jaunoji moteriškė. 

— Viskas aišku, — tarė ji vaikams. — Šitas žmogus nori 
naktį mus nugaluoti. 

Nuėjo neišvaizdžioji moteriškė pas savo malonaus veido 
kaimynę ir sako: | 

— Vienas toks žmogus ketina mus nugaluoti. Todėl šiąnakt 
mums /reikėtų miegoti kartu, vienoje jurtoje, tik taip apsigin- 
sime. 

Bet gražuolei toks pasiūlymas nepatiko. 

— Aš tikra, — atsakė ji, — kad joks piktadarys neatsilaikys 
prieš mano grožį. | 

— Verčiau paklausytum manęs, — pasakė neišvaizdžioji 
moteriškė atsisveikindama ir grįžusi į savo jurtą ėmė galvoti, 
kaip išgelbėti save ir savo vaikus. 

Įsodino juos į skrynią, užrakino ir liepė tyliai tyliai kiūto- 
ti. Paskui iškasė prie jurtos angos didelę duobę, į kurią laisvai 
tilptų du Žmonės, pasiėmė kūjį, peilį ir laukia prie durų plė- 
šikų. Netrukus pasigirdo žingsniai: prie jurtos artinosi du žmo- 
nės. Vienas ir sako: 

— Tu susidorok su vaikais, O aš einu į gretimą jurtą. 

Jau buvo bežengiąs galvažudys į jurtą, bet neišvaizdžioji. 
moteriškė tik taukšt jam kūju ir užmušė. 

Kitas galvažudys veikiai sudorojo gražuolę ir grįžęs atgal 
šaukia: 

— Na kaip, ar susidorojai su jais? 

— Taip, tuoj baigiu, — atsakė neišvaizdžioji moteriškė. — 
Čia tamsu, tai ir užgaišau. Užeik. 

Tik žingtelėjo piktadarys kelis žingsnius ir plumpt į duo- 
bę. Neišvaizdžioji moteriškė taukšt jam kūju per galvą ir ap- 
svaigino, paskui visai pribaigė. Nugalabijusį piktadarius puolė 
į kaimynės jurtą, bet buvo jau vėlu: šeimininkė gulėjo nebe-- 
gyva. 

Taip neišvaizdžioji moteriškė susidorojo su galvažudžiais, 
išgelbėjo savo vaikus ir gyveno nuo to laiko ramiai. ir lai- 
mingai. 


TRYS BROLIAI KARZYGIAI 


Seniai, labai seniai gyveno pasaulyje galiūnas chanas ir 
narsi moteriškė Emegtej-batorė **. Ilgai jie tarpusavy vaidijo- 
si. Galop narsioji moteriškė nugalėjo, ir jie suėjo gyventi drau- 
gėn. 


3 Emegtej-batorė — moteris karžygė. 

Žmona pagimdė chanui du sūnus: vyresnysis tvarkė vals- 
tybės vidaus reikalus, o jaunėlis palaikė ryšius su kitomis vals- 
tybėmis, be to, rūpinosi sienų sargyba. 

Tuo tarpu sostinės apylinkėse ėmė lankytis piktosios dva- 
sios — šulamai. Kartą chanas medžiodamas sužeidė rudą lapę. 
Strėlė išmušė Žvėreliui akį, bet jis vis tiek pabėgo. Pasirodo, 
tai buvo visos šulamų šeimos galva. 

— Chanas brangiai sumokės, kam suluošino mūsų tėvą, — 
prisiekė pati jauniausioji šulamė ir paklausė vyresniąją sese- 
rį. — Ar padėsi man atkeršyti? 

— Nenoriu! Įkyrėjo gyventi su jumis, — šaltai atsakė toji 
ir įsikniaubė į knygą. 

Tada jaunėlė ryžosi veikti viena. Pasivertė ji gražia mer- 
gaite, nuėjo į miestą ir apsigyveno tarp rūmų ir jamyno š* sto- 
vinčiame name. Chano valdininkai kasdien eidavo pro jos lan- 
gus į darbą ir grįždavo namo. 

Jojo kartą gatve pats chanas. Žvilgt į gražuole — ir įsimy- 
lėjo. Nuo to laiko jis kasdien ėmė jodinėti pro jos namą, ilgai 
stovėdavo po langais, 0 vieną gražią dieną įėjo į vidų ir pa- 
ėmė gražuolę į žmonas. Užvaldė jaunoji pati chano širdį, ir 
jis nustojo vaikščiojęs pas vyriausiąją pačią. 

Jaunoji žmona nusprendė pirmiausia atsikratyti chano sū- 
nų. 

„Juk jie nugaluos mane, kai žus tėvas“, — svarstė ji. 

Apsimetė ji sunkiai serganti ir atgulė į lovą. Išsigando cha- 
nas, liepė sušaukti visos valstybės išminčius ir gydytojus. Bet 
niekas nepadėjo. Tada apsimetėlė pasišaukė vyrą ir sako: 

— Aš jau nebe šio pasaulio gyventoja. Noriu prieš mirtį 
atsisveikinti su visais jūsų ministrais Mano pone, įsakykite 
juos siųsti pas mane, bet tik po vieną. 

Mirštančiosios valia — įstatymas. Chanas išpildė gražuolės 
prašymą, ir ministrai vienas po kito ėjo į jos menes. Paskutinis 
čia įžengė vyresnysis chano sūnus. 

— Būk geras, patrink man nugarą, — ėmė maldauti chano 
žmona. — Tik. prašom nusiimti šarvus ir šalmą — trukdo jie. 

Kai jaunikaitis nusiėmęs karžygio aprangą ėjo prie ligo- 
nės, ta ėmė klykti. Išgirdę triukšmą atbėgo chanas ir dvariš- 
kiai. 


T Tamynas-— kanceliarija; čia — chano priimamasis. 

— Žiūrėkite, žiūrėkite, o chane, — rypavo pro ašaras cha- 
no žmona. — Jūsų sūnus norėjo mane, mirtinai sergančią, pa- 
žeminti. Matote, jis veik nuogai išsirengė. 

— Tai šmeižtas, — pasipiktino jaunikaitis, bet chanas pa- 
tikėjo pačios žodžiais ir liepė įpėdinį uždaryti į šaltąją. 

Nuo tos dienos jaunoji chano žmona ėmė sparčiai taisytis, 
o greitai ir visai pasveiko. 

— Kol gyvas jūsų sūnus, nieko gero nelauk, — šnabždėjo 
ji vyrui. — Mirties patale gulinčią, ir tai norėjo išniekinti, o 
dabar, kai aš sveika, tikrai nesielgs padoriai. Geriausia būtų 
jį nugalabyti! 

Pakluso chanas gudrios žmonos įkalbinėjamas ir išklijavo 
visame mieste naują įsakymą. Rytoj sūnus būsiąs baudžiamas 
mirties bausme. 

Tuo tarpu grįžo į miestą jaunėlis chano sūnus, kuris buvo 
išvykęs su reikalais. Ilgai svarstęs jis apsistojo pas savo mo- 
tiną, patekusią į nemalonę, ir ši jam papasakojo, kad vyres- 
niojo brolio laukia mirties bausmė. 

— Aš jį išgelbėsiu, — pasakė narsusis bernaitis. Nubėgo jis 
prie šaltosios, išgalabijo sargybinius ir išvadavo kalinį. 

Sužinojo tai chanas ir įsakė suimti abu sūnus. Greit pasivi- 
jo baudėjai brolius, ir įsiliepsnojo mūšis. Pametė broliai vie- 
nas kitą ir nubėgo į priešingas puses. 

Šiaurės rytuose, kurlink traukė vyresnysis, stovėjo praš- 
matnus kunigaikščio antkapis. Kiekvienas, kas tik keliaudavo 
pro jį, gaudavo nulipti nuo arklio ir nusilenkti. Bet vyresnysis 
chano sūnus šito nepadarė. 

„Kodėl aš turiu sveikinti mirusį?" — pagalvojo jis ir nė ne- 
stabtelėjęs jojo toliau. 

“Bet tuojau jį apsupo dešimt raitelių, ir jaunikaitis gavo 
stoti į mūšį. Ilgai jis kovėsi — vienas prieš dešimtį — ir galop 
visus iki vieno išguldė. Bet nespėjo karžygys nujoti nuo kau- 
tynių lauko — čiupt jį šių vietovių savininkas, burtininkas 
Ubdist-batoras. Sukaustė jį geležiniais pančiais ir prirakino 
grandine. O burtininkas turėjo dukterį. Mergaitei ką tik buvo 
sukakę aštuoniolika metų, ir atrodė ji kaip kokia karžygė, be 
to, buvo labai smalsi. 

— Kodėl man nesusipažinus su jaunu žmogumi ir nesuži- 
nojus, kas jam nutiko? — tarė ji sau ir naktį išvadavo jauni- 
kaitį iš grandinių. 

— Aš dar pasigrumsių su tavo tėvu, — pasakė belaisvis, 
kai mergaitė parsivedė jį į namus. 

— Tu jo niekuomet neįveiksi, — perspėjo mergaitė. — Ver- 
čiau papasakok, kas esi, iš kur esi, kas nutiko, ir aš tau pa- 
dėsiu. 

Išsipasakojo viską jaunikaitis ir dar kartą prisiekė atker- 
šysiąs savo tėvui. 

Tuomet sužinojo burtininkas, kad duktė išvadavo belaisvį, 
ir slapčia įsigavo į jos namus nugaluoti užsispyrėlio. Bet iš- 
girdęs jaunikaičio pasakojimą, nusprendė palikti jį gyvą, nes 
jam pagailo jo. į 

Kitą dieną burtininko dukters patartas jaunikaitis nuėjo 
pas Ubdist-batorą. Papasakojo jam savo sielvartą ir prašė pa- 
dėti. 

— Gerai, padėsiu, — sutiko šis. — Aš turiu šimtą tūkstančių 
kareivių. Renk juos kautynėms. 

Pasakyta — padaryta. Vedė jaunikaitis burtininko dukterį 
ir ėmė ruoštis dideliam karui. 

O tuo tarpu jaunėlis brolis, kuris bėgo pietryčių pusėn, 
susidūrė su šimtu raitelių. Šie užpuolė jį, kad jis jodamas pro 
nežinomo kunigaikščio kapą neatidavė pagarbos. Iškapojo vi- 
sus jaunikaitis, bet staiga atsirado lyg iš po žemių priešais jį 
mergaitė galiūnė įr stojo su juo į mūšį. Ilgai juodu grūmėsi, 
kol pagaliau suprato neįveiksią vienas kito. Tada susitaikė juo- 
du ir suėjo gyventi draugėn. Mergaitė pasirodė turinti šimtą 
tūkstančių kareivių, ir jaunėlis sūnus taip pat ėmė ruošti juos 
kautynėms su savo tėvu. 

Tuo tarpu chanas padidino armiją, o jaunoji jo žmona ėmė- 
si apmokyti kareivius: jautė burtininkė, kad chano sūnūs grįš 
ir jai atkeršys. 

Pagal to meto papročius visi nusikaltėlių giminės būdavo 
nugalabijami. Kartą jaunoji žmona ir sako chanui: 

— Tavo vaikai — valstybės priešai. Jų kaltė įrodyta. Žiū- 
rėk įstatymo ir liepk nugaluoti jų motiną. 

Ir įsakė Chanas uždaryti senąją savo žmoną į belangę, pas- 
kui išleido įsakymą nubausti ją mirties bausme. 

O tuo metu atvažiavo į miestą geras chano jaunėlio sūnaus 
draugas. Perskaitė jis įsakymą ir sako savo pačiai: 

— „Ateis diena, ir mano draugas grįš. Kaip aš pažiūrėsiu 
jam į akis, jeigu man čia esant bus susidorota su jo motina! 
Ne, reikia ką nors daryti. Patark, kokių žygių imtis? 

— Gatvėmis slampinėja tokia vagilė, — sako pati. — Ji ne- 
girdi ir nekalba. Gerai būtų ją apkeitus su tavo draugo moti- 
na. 

Paklausė vyras savo pačios patarimo, sugavo tą vagilę, 
parsivedė namo, gražiai aprengė, pririšo prie pilvo pagalvėlį, 
girdi, ji dienugalė, ir nusivedė į kalėjimą. Pakišo jis dovanų 
sargybiniams ir prašo: 

— Čia mano pati, vyresniosios chano žmonos tarnaitė. Ne- 
galiu Žiūrėti, kaip ji kankinasi dėl savo ponios. Prašom ją 
praleisti atsisveikinti. Mano pati greitai grįš. 


Sutiko sargybiniai ir abu įleido į rūmus. Tenai narstūsis ber- 
naitis padėjo chano pačiai pasikeisti su vagile drabužiais ir 
išvedė draugo motiną iš belangės. Sargybiniai nė nejįtarė nie- 
ko. Nuošalioje vietoje pabėgėlės laukė pabalnotas žirgas, ir ji 
visam laikui paliko miestą. 


Ilgai šuoliavo chanienė ant žirgo, kol prijojo atkampų ai- 
lą. Dienugalė moteriškė buvo labai pailsusi ir nusprendė su- 
stoti. Laimė, ailewegyveno gerų žmonių: senukas su senute, Vai- 
kų jie neturėjo ir mielai ją priglaudė. Veikiai ji susilaukė kt- 
dikio ir gyveno su juo aile, kol jam suėjo devynet! metai. 

Visą tą laiką Emegtej-batorė grūdino berniuką. Vien. kirvį 
ji teturėjo, bet vis tiek sugebėjo išmokyti sūnų gerai valdyti 
ginklą. Kai jis sustiprėjo ir paaugo, motina sako: 

— Dabar eik ieškoti savo brolių, apie kuriuos tau pasa- 
kojau.— Ir išlydėjo jį į kelią. 

Ilgai ėjo bernaitis negyvenama stepė, kol susidūrė su. dviem 
žmogėdromis. Čiupo šie bėrnaitį ir nešasi — pasičirškins pie- 
tums. O tie žmogėdros turėjo seserį, išmintingą ir mokančią 
stebuklus daryti. Ir atsitiko taip, kad tą rytą ji būrė ateitį ir bur- 
dama pamatė, kaip broliai taisosi nugalabyti žmogų. Greit ji 
atrūko į tą vietą, kur žmogėdros kūrė laužą, čiupo belaisvį ir 
nusinešė į padebesius. Ten ji privertė barnaltį pasipasakoti 
apie save, o paskui tarė: 

— Pirmiausia atšokime vestuves, o paskui! eik toliau, Kai 
reikės, aš tau padėsiu. 

Taip juodu ir padarė. 

Įr šit atėjo bernaitis į savo šalies sostinę. Eina jis per tur- 
gų ir teiraujasi apie savo brolius, ir tuoj jį čiupt kažkas, su- 
rišo ir tempia pas miesto valdovą: mat buvo pažadėta penki 
tūkstančiai lanų ** sidabro tam, kas sugaus pabėgusių chano 
sūnų giminaitį. 

— Tu neturėjai klausinėti apie savo brolius, — sako miesto 
valdovas. — Visame mieste iškabinėtas įsakymas gaudyti tavo 
brolius. Girdėjau, kad vienas gyvena kažkur pietryčiuose. 
Kur —tikrai nežinau, bet padėsiu surasti. Duosiu tau žirgą, 
aprangą, ginklų, ir jok šiąnakt ta kryptimi. Bet už visa tai 
gausi vesti mano vienintelę dukterį. 

Sutiko bernaitis, atšoko vestuves, nors miesto valdovo duk- 
tė pasirodė besanti šlykšti mergelė raudona nosimi, nelyginant 
gaidžio skiautere. Gavo tą patį vakarą bernaitis, kas jam buvo 
žadėta, pasibalnojo ristą žirgą ir šuoliuoja pietryčių pusėn. 

Rytą, vos patekėjus saulei, kelią jam pastojo aukštas kal- 
nas, apaugęs tankių mišku. Teko kirsti proskyną. Vos tik pa- 
siekė bernaitis viršūnę, penkiasdešimt ginkluotų raitelių jį ap- 
supo. Keturiasdešimt devynis raitelius jis pakirto, o paskutinis 
pasislėpė. Veikiai prieš bernaitį šast ir išdygo nelyginant iš po 
žemių augalotas karys ant kautynių žirgo. Kad susirėmė karžy- 
giai! Bet keistas daiktas: kardus jie ldikė vienodai, abu kirto 
iš tos pačios pusės ir skydu prisidengdavo taip pat. Ir tada ber- 
naitis sako: 

— Praleisk, drauguži. Dar manęs laukia didelis darbas. 

— Ne, —atsakė karys, — pirmiau pasakyk, iš kur pats 
esi? 

Koks buvo jų džiaugsmas, kai išaiškėjo, kad jie broliai! 
Abudu buvo išėję tą pačią savo motinos Emegtej-batorės ko- 
vos mokyklą, todėl ir kovėsi vienodai. Taip jaunėlis brolis su- 
rado vidurinįjį brolį. 

Tuo tarpu sargybiniai, išstatyti palei kalno šlaitus, pranešė 
nerąmią žinią: į mišką. prasiskverbęs kažkoks žmogus, o kai 
norėję drąsuolį sučiupti, jis nudėjęs devynis karius. 

Nujojo vidurinysis brolis į mišką — kas gi ten galėtų būti; 
žiūri — cgi jo motina Emegtej-batorė. Ji kirto malkas senu- 
kams, kurie ją priglaudė. 


* Lanas--senas piniginis vienetas ikirevoliucinėje Mongolijoje. 

17. Medžiotojo sūnus 


Taip suo motina su jaunesniaisiais sūnumis. Nuo tos 
dienos ji? -mė rengtis karui su žiauriu cHanu ir netrukus pa- 
traukė į žygį vesdami keturis šimtus tūkstančių karių. 

Atsitiko taip, kad tuo pačiu laiku iš šiaurės rytų vedė savo 
kariuomenę prieš tėvą ir vyresnysis jo sūnus drauge sų bur- 
tininku ir jo dukra. 

Į to žiauraus chano karalystę buvo galima patekti tik vienu 
keliu — per kalnų perėją, ir šit vieną dieną prie šios perėjos 
susitiko abiejų armijų pirmieji pulkai. Vieną priešakinį būrį 
vedė pats pulko vadas — jaunėlis chano sūnus, o kitą — bur- 
tininko duktė. Ir vienas, ir kitas priėšu palaikė nepažįstamą 
kariuomenę ir davė įsakymą pulti. 

Užvirė mūšis, visi priešakinių būrių Kariai galvas paguldė, 
tik pulkų vadai dar kovėsi vienas prieš kitą. Ūmai jaunėlis 
chano sūnus žiūri — didžiulė kariuomenė skuba mergaitei į'pa- 
galbą, ir jis pabėgo iš kovos lauko. Veikiai prie perėjos pri- 
siartino pagrindinės abiejų kariuomenių jėgos. Sustojo broliai, 
laukia žinių iš priešakinių savo būrių, ir staiga pažino vienas 
kitą. Iš džiaugsmo jie tuoj iškėlė puotą. 

O jaunėlis brolis netekęs kariuomenės šuoliavo stepe — gel- 
bėjosi nuo priešų, ir netikėtai jis užtiko pėdsakus, kurie atve- 
dė į nepažįstamų karių stovyklą. Paaiškėjo, kad tai jauna jo 
pati siunčia jam paspirtį. Neilgai ieškojęs, susirado jaunėlis sū- 
nus gerąją burtininkę — savo pačią ir susijungė su broliais. 
Jungtinė trijų brolių armija perėjo per kalnagūbrį — traukė 
pulti Žiauraus chano sostinės. 

Sužinojo tai chanas ir ėmė stiprinti savo miestą. Jaunoji 
jo Žmona paprašė pagalbos vyresniąją seserį, ir ši padovanojo 
jai stebuklingą puodą, į kurį pavyko įvilioti visus brolius, liko 
tik jaunėlis. O jaunėlis slapčia įsigavo į miestą, zvimbt strėlę 
iš lanko ir sudaužė puodą — išvadavo karžygius. 

Rodėsi, pergalė jau čia pat. Bet vyresnioji sesuo vėl atsku- 
bėjo į pagalbą jaunėlei. Davė jai stebuklingą butelį, ir toji 
sukimšo į jį visus karžygius su Ubdist-batoru. Seserys susitarė, 
jog butelį saugos vyresnioji. 

Bet suėmė vieną dieną vyresniąją seserį smalsumas — Žvilg- 
telės į brolius! Ištraukė kamštį, žiūri — o ten baisus burtinin- 
kas, ji taip išsigando, kad butelys iškrito iš rankų. Butelys 
bumbt sudužo, šukės išlakstė į šalis, ir karžygiai pasijuto lais- 
vi. 

Sužinojo tai jaunoji šulamė ir galvoja: reikia slėptis, O pas- 
kui, kai visi mane pamirš, vėl užpulsiu nedorėlius karžygius. 

Burtininkas kad šoks ją vytis. Staiga mato — iš anapus de- 
besio išlindo raudona kaip gaidžio skiauterė nosimi mergelė 
ir smaugia šulamę. Toji čiupt mergelę už nosies, nutraukė ją 
ir bumbt kaip akmuo ant žemės — taip ir subyrėjo. O negra- 
žioji mergelė nusileido, ant žemės ir tapo graži kaip ryto sau- 
lė. 

Chano kariuomenė buvo sumušta, ir sostą užėmė jaunėlis 
jo.sūnus, 0 vyresnieji broliai tapo jo patarėjais. 

Ir gyveno toliau broliai laimingai, visko pertekę, o tos ša- 
lies žmonės — taikiai, ir nieko jiems netrūko. 


Gyveno jurtoje septynios pelės. Vos tik stoja naktis, iš- 
lenda pelės iš urvų ir zuja, šmirinėja visur. Kas tik blogai pa- 
slėpta ar nepridengta, visko paragauja, pagraužia. Įsirabždina 
į geldą, kur šeimininkė sūrį žiemai paslėgė, įlenda į ąsotį rū- 
gusio pieno... Nieko nepraleidžia! 

Pavogė vieną dieną pelės iš šeimininkės lašinių bryzelį — 
pasidės jį atsargai Žiemai. 

Bet kaip jį išlaikyti? 

Pastatė pelės jauniausią peliūkštį lašinių saugoti. 

— Sergėk lašinius! Tik, žiūrėk, pats nesuėsk! — paliepė pe- 
lės ir išsilakstė medžioti. 

Liko peliūkštis vienas ir akių nuo lašinių nenuleidžia. 

O lašiniai tokie balti, tokie riebūs, taip skaniai kvepia! 

Žiūrėjo žiūrėjo peliūkštis į lašinius ir neištvėrė. 

„Ai, — galvoja, — paragausiu! Gal niekas nepamatys. Juk 
tik mažą kąsnelį atsikąsiu!" 

Ir atsikando peliūkštis mažą kąsnelį. 

Oi kaip skanu! 

Dar atsikando... Taip po kąsnelį ir suvalgė visus lašinius. 

Grįžo pelės į urvą, žiūri — nėra lašinių. 

Kad užpuls peliūkštį: 

— Ak tu, nedorėli! Kur lašiniai? 

Sucypė peliūkštis: 

— Oil Aš nežinau, kur jie dingo! 

O snukutis taukuotas. 

Kad užriks pelės: 

— Tu vagis! Tu lašinius suėdei! 

Sutūpė ir galvoja, kaip nubausti peliūkštį. Galvojo galvo- 


jo ir sugalvojo. 


do: 


— Ogi katinas nubaus vagį kaip pridera! 
Čiupt pelės peliūkštį ir tempia į teismą. 
Atitempė. Cypauja, šmižinėja, letenėlėmis į peliūkštį ro- 


— Štai vagis! Štai jis, apgavikas! Nubausk jį! 

Pasižiūrėjo katinas į peles, apsilaižė ir klausia: 

— Sakote, nubausti? 

— Nubausk! — šaukia pelės. 

— Suėsti! — klausia katinas. 

— Suėsk! — sako pelės. 

— O jūs iš kur lašinius paėmėt? — klausia katinas. 

— Iš šeimininkės nukniaukėm! 

— Ak, šit kaip! — ir kad šoks katinas pelių gaudyti! 
Laimė, kad jos buvo septynios ir pabiro į visas puses: šį 


kartą katinas nė vienos nesugavo! O būtų gerai pelėms nesi- 
baigę! 


KAIP LIŪTAS SU LAPE GROBĮ NEŠĖ 


Seniai, labai seniai gyveno pasaulyje liūtas ir lapė. Artimi 


jie buvo, visą grobį dalijosi pusiau, ir geraširdis liūtas labai 
mylėjo gudrią savo draugę. 


Medžiojo jie vieną kartą ir papjovė stirną. Iki namų buvo 


toli, negailestingai kepino saulė, liūtui pasidarė karšta, ir sako 


jis 


lapei: 

— Parnešk, lapute, šitą grobį tu pati! 

Pagalvojo lapė ir sako: 

— Mielai! Tik su tokia sunkia našta galima kvapo pritrūk- 
ti, o dviejų darbų dirbti aš nemoku — galiu arba nešti, arba 
kvapą gaudyti! 

— O kaip kvapas gaudomas? — paklausė liūtas ir pilna 
krūtine įkvėpė oro į savo galingus plaučius. Kas jau kas, oO 
jis kvapo niekuomet nepritrūkdavo. 

— Ogi štai kaip! —ir lapė ėmė kvėpuoti tankiai ir nely- 
giai. 

— Na, dabar aš pabandysiu, — pasakė liūtas ir plačiai iš- 
žiojo nasrus. 

Nuo stipraus liūto kvėptelėjimo lapė vos išsilaikė ant ko- 
jų. 

— Ar taip aš gaudau kvapą? — klausia liūtas. 

— Ne, — atsakė lapė. — Va šitaip reikia. — Ir ji ėmė al- 
suoti dar tankiau. 

Liūtas trūkt oro įr kad kvėptelės smarkiai — lapę per kelis 
žingsnius nubloškė. 

— O dabar ar teisingai gaudau kvapą? — vėl klausia liū- 
tas. 

— O ne, — atsakė gudruolė, — kvapą gaudyti labai sunku, 
tai — didelis menas... Žiūrėk, kaip aš darau...— Ir ji ėmė al- 
suoti dar tankiau. 

Pabandė taip ir liūtas, bet labai greitai pavargo. 

— Ne, matyt, iš karto neišmoksiu šito meno, — pasakė jis 
pagaliau. — Verčiau aš grobį nešiu, o tu eik šalia ir gaudyk 
kvapą — tau taip gerai išeina... 

Taip tardamas užsivertė liūtas stirną ant nugaros, 0 lapė 
tipeno greta. 

— Na kaip, ar nesunku tau, lapute, gaudyti kvapą? — pa- 
klausė vargšas liūtas, kuris nuo karščio nieko nebematė ir ne- 
begirdėjo. 

— Sunku, bet ką gi padarysi? Reikia padėti vienas kitam: 
tu neši, o aš kvapą gaudau, — atsakė gudruolė lengvai tipen- 
dama toliau. 

jama Jo išmintis, fantazija, darbštumas ir optimizmas. 

